
STVARNOST 


HRVATSKA KUHARICA 


Upravo o stotoj godišnjici do- 
punjenog izdanja »Hrvatske kuhari- 
ce ili pouke kako se gotove svakakva 
jela«, što ju je priredio Đ. Deželić 
(1876), izlazi ovo dotjerano i proši- 
reno izdanje, namijenjeno prven- 
stveno ljubiteljima domaće, priro- 
dne ishrane, a istodobno i svako- 
me tko želi na našem stolu ponu- 
diti nacionalne specijalitete, koji su, 
stjecajem okolnosti, kroz dugi niz 
godina potisnuti jelima iz inozem- 
nih kuhinja. 

Iako se utjecaji kulinarskih 
vještina u međunarodnim razmje- 
rima vrlo isprepliću, posebno u su- 
sjednim zemljama, ipak postoje ne- 
ka određena obilježja, npr. francu- 
ske, talijanske, mađarske i drugih 
nacionalnih kuhinja, koja im daju 
određenu draž i privlačnost, ovisno 
o našim gurmanskim sklonostima. 


Osim starih recepata, u ovu 
knjigu uvršteno je više od dvije 
stotine odabranih suvremenih rece- 
pata, tako da HRVATSKA KUHA. 
RICA može zadovoljiti svaku do- 
maćicu u pogledu svih sastojaka 
koji jednu kuhinju čine prvorazred- 
nom. 

Nadamo se da će ova knjiga 
naići na dobar prijem ne samo u 
domaćinstvima već i u ugostitelj- 
stvu, koje do sada nije pokazivalo 
dovoljno umješnosti da domaćeg i 
inozemnog gosta zadovolji »nečim 
posebnim«, tipičnim za ovo naše tlo. 

PREDGOVOR 


U nizu knjiga s receptima, objelodanjenih u posljednje vrijeme 
u nas, ima u pravilu više jela suvremene kuhinje, dakle kuhinje 
na koju su utjecale druge nacionalne kuhinje, a manje jela naše 
narodne kuhinje. Mi želimo s našom novom knjigom skrenuti 
pažnju naših domaćica na jela koja su bila suvremena prije stotinu 
godina, ali su tijekom vremena pala u zaborav. U tu smo svrhu 
zamolili našega stručnjaka na području ugostiteljstva i hotelijer- 
stva, profesora Mirka Sagraka, da priredi novu kuharicu sa starim 
receptima i da ih prilagodi novim uvjetima, osobito što se tiče 
mjera u receptima. Izbor je pao na jednu od najstarijih kuharica 
štampanu u tadašnjoj Hrvatskoj, i to na onu koja nosi naslov: 
»HRVATSKA KUHARICA ILI POUKA KAKO SE GOTOVE SVA- 
KAKVA JELA« objavljena u Zagrebu 1876. iz pera Đ. Deželića. 


Međutim, kuharice na našem jeziku izašle su još prije. Može 
se reći da je jedna od prvih kuharica ugledala svjetlost dana 
još 1813. Kuharicu je napisao Ivan Birling (zagrebački kanonik)? 
pod naslovom »NOVA SKUPSLOŽENA ZAGREBEČKA ŠOKAČKA 
KNIGA VU ŠESTIH RAZDELENJIH ZADRŽAJUĆA 554 NAREDBE 
VSAKOJAČKE JESTVENINE PRIPRAVIJATI. IZ NEMSKOGA 
NA HORVATSKO PRENEŠENA. VU ZAGREBU, 1813.« Vidi se, 
dakle, da u toj knjizi nema recepata naših narodnih jela, jer je 
riječ o prijevođu nama nepoznate njemačke kuharice. Takvim i 
vjerojatno drugim prijevodima kuharic4, ponajviše iz njemačkog 
jezika, ali i mađarskog, ušli su u naše domove recepti njemačke i 
mađarske kuhinje (bolje reći austrijske, bečke kuhinje, a preko 
nje češke). Da je tomu tako može se svatko uvjeriti listajući 
»NOVU ZAGREBAČKU KUHARICU« Marije Kumičić, štampanu 
u Zagrebu bez oznake godine štampanja, no vjerojatno krajem 


1 Đuro Deželić (1838—1908) hrvatski književnik, gradski senator u 
Zagrebu, autor većeg broja biografija ilirskih preporoditelja. 
? Vidi Enciklopedija Jugoslavije, 1. sv. str. 582. 





prošlog ili početkom ovog stoljeća. Tu, naime, stoji na naslovnoj 
stranici da je knjiga pisana »po Katarini Prato, Saint-Hylaire«, 
tada najpoznatijoj spisateljici kuharica na njemačkom jeziku. 

Desetak godina poslije izlaska naše »HRVATSKE KUHARICE« 
od Deželića, izlazi i »VELIKI SRPSKI KUHAR« 1878. u Pančevu i 
Novom Sadu od Katarine Pavić-Midžin. 


Receptima »HRVATSKE KUHARICE« dodano je mnogo rece- 
pata narodnih jela iz raznih hrvatskih krajeva. Riječ je o proku- 
šanim jelima koja su se davno kuhala, a i danas se kuhaju na 
selima i u gradovima. 

Nadamo se da će naše domaćice rado prihvatiti ovu novu 
kuharicu i u njoj naći mnogo poticaja za kuhanje novih, a zapravo 
davno zaboravljenih jela. 

Izdavač se i ovom prilikom zahvaljuje prof. Sagraku i visoko- 
kvalificiranom kuharu Tomislavu Bošku, šefu kuhinje u hotelu 
»Dubrovnik« u Zagrebu, za veliko zalaganje oko pripreme ove 
knjige. | 

IZDAVAČ 


t 1909. izašlo je u Grazu i Beču 45. izdanje »Die Siiddeutsche Kiiche« 
Katarine Prato u ukupnoj nakladi od 289.000 primjeraka. 

OPĆI DIO 











STOTINU GODINA STARI RECEPTI U HRVATSKOJ 


Mala knjiga, koja je ugledala svjetlo dana prije ravnih sto- 
tinu godina pod naslovom »HRVATSKA KUHARICA ILI POUKA 
KAKO SE GOTOVE SVAKAKVA JELA«! otvara nam širok vidik 
ne samo u tadašnja jela, u načine prigotavljanja jela, korištenja 
mirodija, ukusa i drugo što je u vezi s kuhanjem nego i u razvoj 
jezika, porijeklo stručnih kuharskih naziva, u imenovanje raznih 
pomagala u kuharstvu, u uobičajene mjere tadašnjeg doba kao 
i u mnoge druge zanimljivosti. Iz receptura, količine namirnica, 
vrsta mirodija i obilja jela može se u neku ruku rekonstruirati 
ukus tadašnjeg vremena. 

Posebnu pažnju zaslužuje ovelik uvod u spomenutu kuharicu. 
On se sastoji od nekoliko dijelova, poglavlja, iz kojih se jasno 
vidi kako se prije stotinu godina gledalo na prehranu, što se znalo 
o hranjivosti namirnica i o utjecaju pojedinih namirnica na zdra- 
vlje ljudi, itd. Uvod se sastoji od slijedećih dijelova: 


— nauka o prehrani (nauk o hranitbi) 

— nauka o posuđu koje se upotrebljava u kuharstvu 

— nauka o namirnicama (nauk o jestvinah) 

— kupovanje živežnih namirnica za smočnicu (kupovanje 
jestiva za spremnicu) 

— pečenke u pravo doba, dakle u sezoni 

— čuvanje živežnih namirnica (uzdržavanje jestiva) 

— značenje nekih kuharskih izraza i 

— jelovnici (jestvenici). 


U onom dijelu uvoda koji govori o nauci o prehrani nalazimo 
postavke prema stanju razvoja medicinske i kemijske znanosti i 
gledanju na način prehrane ljudi. Naravno, tu susrećemo izraze 
koji su arhaični (npr. lučbar — kemičar; pranik — fosfor; solič- 
nica — solna kiselina; ugljevičnina — ugljična kiselina; zlohranost 
— poteškoće u probavi itd.). Autor ove Hrvatske kuharice bio je, 
očito, načitan, jer spominje najpoznatije tadašnje fiziologe. Tako 


! Prvo izdanje štampano je 1868, a drugo, popunjeno, 1876, u štampa- 
riji dra Ljudevita Gaja u Zagrebu. 

citira tadašnjeg velikog znanstvenika J. Moleschotta!, koji smatra 
da je dnevna prosječna potreba hranjivih tvari: 130 £ bjelančevina, 
84 g masnoće i 404 g ugljikohidrata; odnosno, K. Voitaž koji je 
pošao dalje, pa je utvrdio da minimalni dnevni obroci u prosjeku 
moraju sadržavati: 





bjelančevina, = masnoća uglj. hidr. 


u gramima 





za naporna radnika 137 173 652 
za srednjeg radnika 118 56 500 
za uznika (zatvorenika) 85 39 300 





Kako se shvaćanje o zdravoj prehrani izmijenilo tijekom stotinu 
godina vidi se najbolje u usporedbi sa sadašnjim mjerilima za 
prosječnu dnevnu potrebu, a koja vrijede za razvijene zemlje: 





bjelančevine, masnoće, uglj. hidr. 





u gramima 





> _ Oj. 


radnik koji obavlja veoma 


težak rad - 90—100 80—100 700—800 
radnik koji obavlja srednje 

težak rad 80— 90 60— 80 500—700 
obični radnik 60— 80 50— 60 400—500 





U nauci o prehrani »Hrvatske kuharice« ističe se da su ljud- 
skom organizmu još potrebne mineralne soli, a kako autor nagla- 
šava — osobito kalcij i fosfor. Naravno, o vitaminima nema 
govora, jer su prvi vitamini otkriveni tek krajem prošlog stoljeća. 


Osnovna namirnica tadašnje prehrane bilo je meso. Čitajući 
recepte vidi se da su obroci obilovali mesom. Za meso kaže autor 
Hrvatske kuharice doslovno: 

»Mesom se može čovjek ugojiti tj. može mnogo mesa, jakih 
mišica dobiti, a ne će utoviti, ne će sala zametnuti. Ako tko više 
mesa jede nego mu treba za doknadu potrošene snage, ako se 
dakle u njem odviše krvi pravi te su njom žile prepunjene, krv 


!J. Moleschott (1822—1893), fiziolog i profesor u Heidelbergu, Rimu, 
Zurichu i Turinu. Njegova najpoznatija djela: Fiziologija namirnica (1850), 
Fiziologija izmjene tvari (1851), Kružni tok života (1852). Zastupao je 
materijalistički pogled na svijet. 

"K. Voit (1801—1870), fiziolog i sveučilišni profesor. Njegova najpo- 
znatija djela: Istraživanja o utjecaju kuhinjske soli, kave i pokretanje 
mišićja na izmjenu tvari (1860), O teorijama ishrane životinja (1868), 
Prehrana u javnim ustanovama (1876), Fiziologija izmjene tvari i prehrane 
(1877) i dr. 

8 Vitamin B:, otkrio je nizozemski liječnik Eijkman 1897. 

navaljuje sad u glavu, sad u pluća, sad u doljnju stranu tijela 
pak eto ti zlatne žile!«! 

Kao najbolju hranjivu namirnicu spominje se mlijeko: »... 
jer sadržaje sve čovječemu tijelu za hranu i vrućinu potrebne 
lučbene tvari i to u pravom razmjerju«. 

Od povrća se cijenio grah, grašak i leća, dok zčieno povrće 
»... želudac malo probavi te se isto smatra više nadjevom želu- 
dačnim; dakako mrkva i repa imadu i nešto hraniva«. 

Danas fiziolozi smatraju da treba što više smanjiti potrošnju 
kruha, a povećati potrošnju bjelančevina. Prije stotinu godina 
kruh i tjestenina bili su važan sastavni dio prehrane. Drugim rije- 
čima, tadašnja je prehrana sadržala mnogo škroba, bolje reći 
ugljikohidrata, jer se trošilo i mnogo šećera. To se vidi po velikom 
broju recepata za kolače i slastice, a i po tome što su se mnosa 
druga jela sladila šećerom. | 

Pisac se također osvrće na rezultate istraživanja liječnika o 
probavljanju raznih namirnica, pa spominje slijedeće:? 


kuhana riža i hladetina 1 sat 
pastrva i slatka sirova jabuka 1 1/2 sata 
kuhano mlijeko, kisela sirova jabuka 

kuhana salata i meko kuhano jaje 2 sala 
sirovo mlijeko, odojak, grah 2 1/2 sata 
pirjana govedina 2 3/4 sata 


kuhana govedina, šunka, ostale 
slatkovodne ribe, kuhana perad i 
pšenični kruh 

kuhani krumpir, sir, grašak, leća, 
repa, tvrdo kuhano jaje 3 1/2 sata 
svinjetina, gljive, dinja, pečena 

guska i teletina 4 sata 
domaća patka 4 1/4 sata 
divlja patka 4 1/2 sata. 


sata 


(2 


Autor daje, pored ostalog, preporuke domaćicama i o količini 
jela tijekom godine, pa kaže da je zdravlje usko povezano s 
izborom namirnica i količinom jela. U ljetno doba, veli autor, 
treba manje hrane nego zimi. 

U narednom poglavlju daju se upute o izboru i upotrebi 
kuhinjskog posuđa. Prije stotinu godina upotrebljavalo se za 
kuhanje lončarsko, bakreno, mjedeno, kositreno i željezno posuđe. 


1 Hrvatska kuharica, 2. izdanje, Zagreb 1882. str. 24 

2 Item, str. 26 
! Item, str. 21 i 22 »Reći bi, da kod nas ima mnogo ljudi, osobito kad 
je velika vrućina, groznicu, zato što ljudi nepaze na to, da čovjek ljeti 
treba manje hrane nego zimi, te tako jeduć u najvećoj vrućini onoliko 
koliko usried zime, prepunjuju si želudac i navlače groznicu na vrat.« 

Za bakreno posuđe rečeno je da u dodiru s kisikom i kiseli- 
nama nastaju otrovni spojevi. Bakreno je posuđe sve do početka 
XVIII stoljeća bilo vrlo cijenjeno zbog svoje ljepote i trajnosti. 
No poslije nestaje bakreno posuđe iz kuhinja ukoliko nije s 
unutarnje strane prevučeno kositrom. Zbog zaštite zdravlja ljudi 
autor preporučuje da se bakreno posuđe ukloni iz kuhinje. 


Mjedeno je posuđe isto tako štetno za zdravlje kao i bakreno. 
No unatoč toj opomeni mjedeni mužari za tucanje papra, šećera, 
klinčića i dr. ostali su u kuhinjama sve do kraja drugog desetljeća 
našeg stoljeća, kada su zamijenjeni porculanskim mužarima. 

Željezno je posuđe bilo ili od lijevanog željeza ili od željeznih 
ploča. Iznutra je bilo pocakljeno (emajlirano). Autor preporučuje 
domaćicama željezno posuđe, jer se u njemu može bez opasnosti 
za zdravlje prigotoviti jelo na najrazličitije načine. Upozorava, 
međutim, domaćice da ne upotrijebe ono željezno posuđe u kojemu 
je caklina napukla ili djelomično otpala, budući da u tom slučaju 
razne kiseline što se nalaze u jelu dolaze u dodir sa željezom, pa 
tako stvaraju otrovne spojeve. Osim toga može komadić caklinc 
otpasti, pa se pomiješati s jelom. Proguta li se tako caklina, 
mogu nastati oštećenja u grkljanu i želucu, pa i u crijevima. Autor 
upućuje domaćice i u to kako treba ispravno očistiti emajlirano 
posuđe; dakle, ne strugati oštrim predmetom, jer se može caklina 
oštetiti. 

Autor Hrvatske kuharice odbacuje upotrebu kositrenog po- 
suđa u kuharstvu, jer se kiseline u hrani vežu s kositrom i stva- 
raju otrovne spojeve. 

Nas ne smije začuditi činjenica da se u kućanstvima tadašnje 
Hrvatske već upotrebljavao Papenov lonac!, koji se prema 
Hrvatskoj kuharici ne naziva Papenovim loncem, nego parnim 
loncem. Bit će da ti lonci nisu tada još bili u masovnoj upotrebi, 
jer autor na pitanje »Ne će li takav lonac puknuti?« odgovara 
ovako: »Toga se ne treba plašiti. Svaki lončić je tako sagrađen, 
da kad bi se u njem razvila prevelika vrućina, nadignuo bi se na 
poklopci drugi poklopčić i para bi onuda izletila, a to je znak za 
kuharicu, da je vrućina prevelika i da joj treba lonac malo 
odstraniti.«? 


Prije stotinu godina lončarsko je posuđe u domaćinstvima bilo 
najpoznatije i najomiljenije. U njemu se moglo kuhati, pirjati 
i peći u pećnici. No autor Hrvatske kuharice upozorava domaćice 
da ne upotrebljavaju ono lončarsko posuđe koje je s unutrašnje 
oma presvučeno olovnim emajlom, jer je ono opasno za zdra- 
vlje. 

Prije nekoliko stoljeća, pa i prije stotinu godina, upotreblja- 
vale su domaćice u kuhinji i drveno posuđe za čuvanje nekih 
namirnica, npr. brašna, graha, luka i dr. ali i za prigotavljanje 


1 Denis Papin, francuski fizičar (1647—1712), pronašao hermetički zatvo- 
ren lonac sa sigurnosnim ventilom za kuhanje uz povišen tlak. 


ž Item, str. 31 

nekih jela, npr. za miješanje tijesta. Znalo se već tada da je 
drveno posuđe, ako se dobro očisti, higijenski najpovoljnije. 

Za spremanje svinjske masti i konzervirane svinjetine (u 
masti) upotrebljavali su posuđe od kamenštine. 


U našoj Hrvatskoj kuharici posvetio je autor posebno poglav- 
lje prostiranju stola. Očito je da se u stotinu godina gotovo ništa 
u tom pogledu nije izmijenilo. Tako ima uputa kako se postavljaju 
tanjuri i pribor za jelo. Posebno se upozorava da se tanjuri za 
topla jela prethodno zagriju i da se stol okiti cvijećem. Ukoliko 
se zdjela s jelom ne stavi na stol, treba gostu nuditi jela sa 
zdjele s lijeve strane. Ponuda s desertom može uslijediti tek kad 
je stol raspremljen svime što sada više ne treba, dakle valja 
pospremiti soljenke, košarice za kruh, očistiti stol od mrvica itd. 


Vrijedno je spomenuti upute u pogledu kupovanja namirnica 
i spremanja za zimu. Već je tada postavljeno pravilo da treba 
kupovati samo svježe namirnice. U tom smislu ima i više uputa, 
npr. za kupovanje jaja, povrća, slanine itd. Tako se, na primjer, 
preporučuje domaćicama da kupuju samo krupni češnjak, tvrđe 
glavice kupusa, čvrstu i zrnatu svinjsku mast, krupna jaja, zdrav 
krumpir bez pjega, svježe povrće, korijen hrena srednje veličine 
bez manjih krakova, tvrde rotkvice itd. 

Posebno se upućuju domaćice kada valja kupovati meso, 
perad, divljač, ribe i rakove. Evo nekoliko izvoda od tih uputa: 


bravetina od srpnja do prosinca 
janjetina od svibnja do rujna 

fazan od listopada do travnja 

domaća guska od rujna do veljače 
domaće mlade guske od lipnja do srpnja 
jarebice od rujna do siječnja 

odojci kroz cijelu godinu 

prepelice u jesen 

pastrve kroz cijelu godinu 

purice od listopada do veljače 

domaće patke od kolovoza do veljače 
divlje patke u jesen i zimi 

potočni rak od svibnja do rujna 
svinjetina od listopada do ožujka 

srna kroz cijelu godinu 

šljuke u proljeće i jesen 

vepar ili divlje prase od studenog do veljače 
žabe u proljeću. 


Budući da prije stotinu godina još nije bilo hladionika, sadrži 
Hrvatska kuharica upute kako treba čuvati razne namirnice, a 
osobito one koje se brzo kvare. Neke od tih uputa vrlo su 
zanimljive i mogu još danas biti od koristi, ukoliko domaćice 
nemaju hladionika ili ako ih treba čuvati u vikendicama gdje još 
nemamo hladionika. 

Svježe se mlijeko neće zgrušati ako se pomiješa s nekoliko 
kapi hrenova soka. 

Maslac se može sačuvati ako se pomiješa mješavinom od 
3 dkg soli, 1 dkg šećera i 1 dkg salitre (ova smjesa vrijedi za 
pola kg maslaca). Tako prepariran maslac drži se nekoliko mje- 
seci i na vrućini od preko 40" C. 

Jaja se dugo drže ako ih domaćica stavi u vapneno mlijeko 
i čuva na hladnom mjestu (u podrumu). 

Usred ljeta čuvali su svježe mlijeko tako da su ga stavili u 
posudu i prelili kiselim mlijekom. Kiselo mlijeko treba svakog 
drugog dana izmijeniti. 

Jetra se čuvaju najbolje u mlijeku i spremaju na hladno 
mjesto. 

Poslije ovih uputa slijedi objašnjenje kuharskih termina i 
jelovnika. Autor je priložio nekoliko jelovnika iz kojih se može 
razabrati da su glavni obroci, tj. ručak i večera, bili vrlo obilni 
u pogledu izbora jela. 

Prvo izdanje Hrvatske kuharice izašlo je baš u vrijeme kad je 
bivša Austro-Ugarska pristupila metarskoj konvenciji!, pa stoga 
ima u prvom i drugom izdanju još starih mjera. Uglavnom je 
riječ o mjerama za težinu i sadržinu. Tako je tada temeljna 
mjera za težinu bila funta koja se dijelila u 32 lota. Jedna funta 
(koja je vrijedila u tadašnjoj Hrvatskoj) težila je 56 dkg. Osnovna 
mjera za sadržine u kuharstvu bio je »sajtlik«. Jedan sajtlik imao 
je 20 lota ili 35 dkg vode (1 kg vode jednak je 1 litri vode). 
U receptima ove kuharice nisu mjere dosljedno označene, pa tu 
ima novih metričkih i starih mjera. 

Podjela jela ili recepata za jela u Hrvatskoj kuharici posve je 
drukčija nego u našim suvremenim kuharicama. Prije svega, posve 
je drugi pristup za klasifikaciju jela, a osim toga podjela je mnogo 
brojnija no što je to danas uobičajeno. | 

Kako ćemo poslije vidjeti, u toj kuharici nema jela, dakle, 
recepata za morske nibe, morske rakove, ni jela koja se priređuju 
u Dalmaciji, Istri i Hrvatskom primorju. Nedostaju također jela 
koja narod prigotavlja u Slavoniji. To se može donekle objasniti 
poteškoćama u dopremi jadranskih riba u sjeverne predjele tada- 
šnje Hrvatske. Željezničke veze još nije bilo, niti je bilo kamiona, 
a doprema kolima s konjskom spregom trajala je odveć dugo. 
U trgovinama i u domaćinstvima nije tada još bilo hladionika, pa 
se riba ne bi mogla ni čuvati. Potrošnja ribe na našem Jadranu 
tada je imala samo lokalno značenje. Bakalar je jedina morska 
riba koja se pripremala u ono vrijeme u srednjoj Evropi, pa 
prema tomu i u sjevernoj Hrvatskoj i Sloveniji. To je razumljivo 
jer je bakalar uvezen iz Norveške kao sušena riba, pa se u tom 


! Metarski sustav uvela je najprije Francuska 1795, a metarska konven- 
cija donesena je 1875. Ima još mnogo država koje nisu prihvatile metarski 
sustav. 

stanju mogao transportirati i uskladištiti. Spomenuti treba još i 
sardine, tj. konzervirane srdjele u ulju, koje su već tada bile na 
tržištu. 

S druge strane začuđuje velik izbor mirodija i začina. Čini 
se da se tada u kuharstvu upotrebljavalo mnogo više mirodija 
i začina nego danas. I to je shvatljivo jer se zna da su mirodije 
i začini već prije tri stotine godina bili važne ingredijencije kod 
kuhanja u zapadnoj, srednjoj i južnoj Evropi. Jela su bila tada 
mirišljiva i imala su posve drugi okus nego danas. Međutim, u 
mnogim zemljama i krajevima Evrope pripremala su se jela na 
drugi način, a to se sve do današnjeg dana sačuvalo. Taj specifični 
način prigotavljanja jela jeste temelj raznih nacionalnih kuhinja. 
No te nacionalne kuhinje nisu bile, niti su danas, izolirane, pa 
prodiru i u druge susjedne zemlje i krajeve. To se lijepo vidi 
listajući recepte Hrvatske kuharice. Evo samo dva primjera. U 
Hrvatskoj kuharici nalazimo nekoliko tipičnih jela češke kuhinje, 
npr. palačinke, a i jela tzv. bečke kuhinje, npr. neke torte, carski 
drobljenac, bečki odrezak i dr. Svjedoci smo da su neka jela naše 
jugoslavenske kuhinje prodrla u Evropu i u neku ruku postala 
sastavnim dijelom kuhinje nekih zemalja. Tipičan primjer za to 
jesu ćevapčići, ražnjići i pljeskavica. Ta se jela mogu dobiti u 
restoranima od Norveške i Švedske do Austrije. 





Građanska kuhinja iz 19. stoljeća (Gradski muzej Varaždin) 
Snimio: Viktor Plavec 


2 Hrvatska kuharica 17 


Autor Hrvatske kuharice podijelio je jela u slijedeće skupine: 
mrsne i posne juhe (juhe s mesom i juhe bez mesa), a posebno je 
poglavlje posvećeno juhama za bolesnike. 

Slijedeća skupina jela jesu »zakusci« (Assietten) koji se dijele 
na zakuske od mesa i na zakuske bez mesa. Izbor tih zakusaka 
jeste vrlo obilan i nimalo skroman. Evo nekoliko primjera: gušća 
jetra, pirjana patka, prženi golubovi, pečen odojak, pile s papri- 
kom, svinjska glava, teleća glava, teleći mozak, zec, jarebice, pre- 
pelice, »polievka s butinom i pečenim korunom« (ragu sa šunkom 
i pečenim krumpirom), šljuke, šaran na razne načine, štuka, som, 
nadjeveni puževi, riblje kobasice, nadjevena jaja, jaja nadjevena 
rakovima, itd. 

Novo poglavlje odnosi se na jela od govedine. Tu se vidi 
utjecaj francuske kuhinje (npr. Boeuf a la mode), talijanske 
kuhinje (npr. Stufato), ruske i nizozemske kuhinje. Posebno su 
zapisane garniture uz govedinu (izvorno: goveđi vienac). 


Garniture uz govedinu sastoje se od mahuna, »kupovnih 
makaruna«, valjušaka od krumpira, gljiva, kupusa, šparoga, arti- 
čoka. 

Po izboru umaka. čini se da su tada umaci bili »moderni« i 
pravili su se od raznih sirovina: češnjaka, luka, limuna, hrena, 
mrkve, kiselice, krastavaca, kopra, rajčice (zlatnih jabuka), per- 
šuna, poriluka, jabuka, krumpira, ribiza, šipka, dunja, sardela, 
žumanjaka, rakova, badema itd. Svi su ti umaci bili pikantni, jer 
je valjalo dodati raznih mirodija i začina. 


. ! dij. " 
Ex. 


“ii 





Starinsko nisko ognjište s napom — u kutu prigrađena peć (Vrbnik) 


18 





Za variva (od svakog povrća) daje autor zanimljivu uputu. 
Naime, on preporučuje domaćicama da za kuhanje povrća upo- 
trebljavaju »mekanu vodu« tj. »potočnicu« (vodu iz potoka, što se 
danas ne može više učiniti jer su i potoci zagađeni) ili kišnicu jer 
se u toj vodi »bolje« kuha povrće, osobito grah, bob, grašak i leća. 
Ima tu nekih variva kojih danas u praksi više nema, npr. artičoke, 
nadjeven krumpir, kiseli kupus s ikrama šarana, kiseli kupus s 
mesom štuke, kiseli kupus s rižom, kupus s jabukama, krumpir sa 
sardelama, »špinac s muškatnim cvijetom«, celer s vrhnjem, 
koraba s kestenom, kopriva i dr. 

U Hrvatskoj kuharici nalazimo poseban termin »varivni oblo- 
Zi«; to su ponajviše složena jela od mesa i iznutrica što se uslu- 
žuju uz varivo. Očito je da su domaćice tada imale mnogo 
vremena za kuhanje, jer među tim varivnim oblozima ima dosta 
recepata koji zahtijevaju mnogo vremena, npr. prigotavljanje koba- 
sica od mozga, kobasica od mesa šarana i dr. 

Slijedeće poglavlje nosi naslov »jušad« (danas: ujušak). I tu 
ima dosta jela koja se danas praktički teško mogu prigotovljati, 
npr. »pilići s krvnom umakom«, za što treba imati živih pilića i 
prilikom klanja posebno pospremiti krv. Tadašnji pojam »jušad« 
imao je mnogo šire značenje nego naš sadašnji pojam »ujušak« 
jer obuhvaća, pored ostalog na primjer: piliće s umakom od 
naranča, pileći paprikaš s »cielimi zlaćanim jabučicama« (rajči- 
cama), paprikaš od pečurica, nadjeven puran, pirjane golubove, 
teleću glavu u umaku, »upirjanjena pisana pečenka«, »pikat« 


"o 









u“ 


Kuhinjski pribor — posuđe — u prvom redu od lijeva na desno: 
pinjata, pinjata, lonac, pinjata-trepije, pinjata. Drugi red: lončić, 
kasarol, intijančić (Lošinj) 

(fileke), divlje prase itd. Kako se vidi, u toj su skupini uključena 
i pečena mesa. 

Za moderne kuharice neobični su i slijedeći napisi nekih 
poglavlja, kao npr. »nadjevi i mješalice«. Tu je riječ o nadjevenom 
mesu i nadjevenim iznutricama (npr. nadjevene pržolice, nadjeveni 
teleći želudac, nadjevena slezena, nadjevena janjeća rebarca, 
puding od zeca itd.) | 

Poglavlje o »vrućim tjesteninama« obuhvaća jela od tjestenine, 
ali i riže s mesom i druga jela od brašna. | 

Posebno poglavlje sadrži recepte koje autor ukratko naziva 
»pečenke«. Tu su jela od domaće peradi, teletine, janjetine, svi- 
njetine, pernate i dlakave divljači. 

Za salate ima recepata koje su danas izašle »iz mode«, npr. 
salata od kupusa sa slaninom, salata od povrtnice, jagoda, arti- 
čoka i dr. s 

Prema receptima za kompote jasno je da su tadašnje doma- 
ćice same pravile raznovrsne kompote. 


Vrlo mnogo recepata ima za jela od slatkovodne ribe. Dok 
danas pripremamo uglavnom pastrvu, šarana i soma, prije stotinu 
godina izbor riba bio je znatno veći, jer ima recepata za štuku, 
morunu, kečigu, menjaka, linjaka, jegulju, a ovamo idu i puževi. 
Naše su rijeke i potoci bili tada bogati ribom. Spomenuti. treba i 
velik broj recepata za prigotavljanje žaba, potočnih rakova i 
puževa. 

Uz ribu predlaže autor veći broj garnitura (»ribljih vienaca). 
Prema tomu se tada uz ribu usluživalo slijedeće: jaja, »makaruni 
sa sardelami«, »valjušci od koruna« (krumpira), riža na mlijeku (?), 
riblja jetrica, kobasice od. špinata, cvjetača, grašak, mahune, 
artičoke, kobasice od. salate (?) i dr. Uz ribu su se usluživali i 
topli umaci, npr. od papra, nizozemski i francuski umak. Od 
hladnih umaka uz ribu preporučuje autor umak od kavijara, 
sleđa, borovice, muštarde, kopra, jaja itd. 


Jela od brašna prilično su u Hrvatskoj kuharici specijalizirano 
podijeljena. Prvo, autor spominje »tjestenine«, i to »neosladorena 
i jednostavna«. Ovamo se ubrajaju: žganci, rezanci s različitim 
dodacima (vrhnjem, maslacem, sirom), razni valjušci (od krupice, 
žemlja, sa slaninom, s mesom štuke, s bademima, s mesom od 
raka, s jetrima i dr.), razni žličnjaci, razne »mutvare« (drobljenac), 
»savitnjaci« (savijače) npr. s vrhnjem, s bademima, od krupice, od 
žemlja, sa špinatom, sa sirom, palačinke, gibanica, bazlamača, 
tarana, pogačice, popara, cicvara i drugo. 

Posebno su odijeljeni recepti pod nazivom »skvasne tjeste- 
nine« (od diganog tijesta), pa »pite«, »podvarci« i »prohe« (torte). 
Činjenica da tu ima vrlo mnogo recepata govori da su naši pra- 
djedovi i prabake voljeli »kolače«. Iz recepata se vidi da ta jela 
nisu bila jeftina, jer se trošilo mnogo jaja i maslaca te mirodija. 
Neka slatka jela imaju za naše današnje pojmove čudnovata 
imena. Kurioziteta radi dajemo ovdje recept za jedno takvo 
neobično jelo, to jest tortu: 

Crna krušna torta 


56 deka stučenih badema, 56 deka sladora, 11 jaja i 12 žuman- 
ceta, jedno za drugim zamiešaj, zatim 21 deka dobro spečena i 
prosijana drobtinja od crna kruha, 2 ploče čokolade, koricu od 
jednog limuna i jedne naranče, malo stučena karamfilja, malo 
cimeta, sok od naranče i sve dobro smiešaj, zatim dobro vinom 
poškropi i smoči, a kad dobro smiešaš bademe i slador, smiešaj 
i drobtinje i ostalo što spada; zatim uspi u tiganj za prohe i speci, 
a onda uriesi kakvim hoćeš sladorom. 

Sitne kolače naziva autor »slastice«. Tu ima originalnih narod- 
nih recepata, ali, i dosta iz bečke kuhinje. 

Prije stotinu godina pravile su domaćice sladoled u svojim 
kuhinjama. Autor Hrvatske kuharice daje iscpne upute kako se 
pravi sladoled i što je u tu svrhu sve potrebno. Naravno, uz to ima 
i dosta recepata za-pravljenje raznovrsnih sladoleda, npr. od čoko- 
lade, mlijeka, ananasa, jagoda, malina, lješnjaka, kave, punča, 
naranče, limuna, ribiza, pa od drugog voća, ali i od ružinih latica. 
Eto recepata za »ružični sladoled« u originalu: 

»Načupaj od crvene ruže cvietnih listića, skoši ih za tri šake, 
metni u 5 decil. kuhana mlieka, da časak prokipe, onda procijedi 
kroz platnenicu u šerpu, na to dodaj 14 deka stučena sladora i 
malo ciela cimeta, metni šerpu na žeravicu da kipi, dok se liepo 
nesgustne, onda uzmi s ognja, da se malo ohladi, zatim dobro 
umiješaj 8 žumanaca, pa opet stavi šerpu na slabu žeravicu i žicom 

Peć s ognjištem i priborom — prijeklad, pomagalo za stavljanje lonaca 
u peć (Trg kod Ozlja) 

hitro razbijaj, dok se nesgustne, a onda preruči u drugu šerpu 
i miešaj, dok se izhladi, prociedi kroz sito itd.« 

Budući da prije stotinu godina još nije bilo prehrambene indu- 
strije za preradu voća u marmelade i slične proizvode, to naša 
kuharica daje recepte kako se u domaćinstvima može prigotoviti 
»pekmez«. Ti se recepti uglavnom poklapaju s našim sadašnjim 
receptima. 

Hrvatska kuharica sadrži na kraju poglavlje o stimulansima, 
pa objašnjava kako valja kavu pržiti, mljeti i kuhati. Slijede upute 
za kuhanje čokolade, kakaoa i čaja te raznovrsnih punčeva. 

Hrvatska kuharica pisana je jezikom kako se prije stotinu 
godina govorilo i pisalo. Čitajući tu knjigu nailazimo na mnoge 
riječi koje su danas posve iščezle iz govora i pisma. To je ujedno 
dokaz da je jezik živ, da se mijenja. Iz te smo knjige izvadili naj- 
zanimljivije pojmove, pa smo ih kao rječnik dodali ovom kratkom 
prikazu naše stare kuharice. 

Komin s ognjištem i krušnom peći (Vrbnik, otok Krk) 

NAZIVI U IZDANJU IZ 1876. g. 


Bistranga — pastrva 
Crljenac — luk, crveni luk 
crveni grozdić — ribiz 


Čena — češanj češnjaka 
četrun — limun 


Divljačina — divljač 
drobtinja — mrvice 


Funta — mjera za težinu (56 dkg) 


Gardunica — artičoka 
Hlap — para 
hospot — jelo od povrća i jezika 


hranitba — prehrana 


Inkaštirka — škrob 


Jedatan — jestiv 

jestvenik — jelovnik 

jestvina — jelo, slijed jela 

jušad — ujušak 

Kavovar — sprava za kuhanje 
kave 

kiselik — kisik 

kiseljača — kiselica 

kolačnik — lim za pečenje kolača 

korun — krumpir 
ap — šaran 

krop — vrela voda 

kunac — kunić 

kus — komad 

Ločika — zelena salata 

loptina — balon 

lot — mjera za težinu (nešto više 
od 17 g) 

lučba — kemija 

lukovača — graničarsko jelo od 


kuhanog luka 
lukovica — staro graničarsko jelo 


od luka 
Makaruni — makaroni 
melja — brašno 


merga — uljana pogača 
merlina — mrkva 


mezdra — sredina ploda 

mjedenra — bakreni oksid, 
patina 

mjerica — mjera za tekućine 
(35 dkg vode) 

mutvara — drobljenac 

Nostvica — kečiga 

Oblog — prilog 

ocvrci — čvarci 

oponica — opna 

oprnjak — plućica 

osep — graničarsko jelo od 


kuhanih šljiva 


Pikati — fileki 
pitati — toviti 
pločevina — lim za pečenje 


pomuža — svježe mlijeko 
ponjica — tavica 
ponjva — šerpa 


popečak — odrezak 
potočnica — voda iz potoka 


povitica — savijača 
pranik — fosfor 
pražetina — kajgana 


predobjed — doručak 
prgišće — pregršt 


Razbieliti — zagrijati, otopiti 
mast 
rtast — šiljast 


Sajtlik — mjera za tekućine 
(oko 3 dcl) 

skrob — graničarsko jelo od 
pšeničnog brašna 

slatka korica — cimet 

snježilo — žica kojom se tuče 
bjelanjak 

soličnica — solna kiselina 

spačno — želirano 

stolovina — stolni pribor 

strena — staro jelo od brašna, 
jaja i mlijeka 

sušci — grožđice 


Špinac — špinat 

Tenfati — pirjati ili kuhati u 
zatvorenoj posudi 

tonjik — dušik 

 treska — bakalar 

tuhnjivo — užeženo 

tuk riblji — riblji tran 

tunja — dunja 

tustina — masnoća 

tvorilo — zatvorena posuda za 
kuhanje u pari 


Ugljevičnina — ugljična kiselina 

ugljevik — ugljik 

ukret — koraba 

umačnica ili umašnica — zdje- 
lica za umak 

upačati — staviti u aspik 

uždiv — upaljeno, užeženo 

Vapnjenjača — tvrda voda . 
varica — ričet 

vienac — garnitura 

vinotok — mošt 


Začin — zaprška 

zaja — jelo od tijesta i mesa 

zapražak — zaprška 

zdenčina — voda iz zdenca 

zeleni pasulj — mahuna 

zlaćane jabuke — rajčice 

zlohranost — probavna poteš- 
koća 

zrak — plin 


Žara — kopriva 

židčina — gusta tekućina 
žigavica — kopriva 

živalj — kisik 








OSNOVE NAUKE O PREHRANI 


Mnogi se ljudi pitaju što valja učiniti protiv gojaznosti. Često 
pribjegavaju raznim »kurama za mršavljenje« ili pak formalno 
gladuju ili traže — u novije vrijeme — spas u sauni. Kure za 
mršavljenje mogu biti uspješne, ali obično je to kratkog vijeka, jer 
se nakon izvjesnog vremena ljudi ponovno hrane kako su to 
prije kure bili navikli. Gladovanje pak može prouzrokovati i teže 
poremećaje i oboljenja, jer organizam zahtijeva minimalne koli- 
čine hranjivih tvari, odnosno minimalni broj kalorija. Istina da 
se duljim boravkom u sauni (svakako s prekidima!) gubi na težini 
znojenjem, ali — na žalost — poslije toga, redovito se pojavljuje 
žeđ i tek, pa tako organizam ponovno dobiva na kalorijama. 

Stoga kažu stručnjaci da je najdjelotvornija borba protiv 
gojaznosti razumna i po kalorijama ograničena prehrana. Drugi 
način borbe protiv gojaznosti jeste kretanje, rad, rekreacija, sport. 
Poznato je svima koji se bore protiv gojaznosti da se brzo i lako 
dobija težina, no sporo se gubi. Stručnjaci su izračunali da bi 
trebalo trčati oko 13 sati da bi se izgubio jedan kilogram težine. 
Poučna je slijedeća tabela iz koje se vidi koliko se kalorija troši 
za neki rad, rekreaciju i sport u roku od jednog sata. Naravno, to 
su prosječne vrijednosti, jer potrošak kalorija ovisi i o intenzitetu 
rada i sportske aktivnosti. 


Razumno se hraniti znači jelom dobiti toliko kalorija koliko' 
to odgovara uzrastu, težini i radu čovjeka. Kalorije se izračuna- 
vaju prema sadržaju masnoća, bjelančevina i ugljikohidrata u 
hrani, jer su ove tri tvari hranjivi sastojci naše hrane. 

Ljudski se organizam sastoji od više bilijuna sitnih stanica 
koje oko ne može zapaziti. Te su stanice povezane u tkiva, a ova 
opet u organe. Stanice tkiva i organa razlikuju se međusobno po 
sastavu. Prema tome stanice imaju različit sastav, a spojene u 
tkiva i organe različite funkcije, kao npr. stanice oka, kosti, srca, 
bubrega itd. 


Sve stanice, bez obzira na sastav, imaju zajedničku svrhu, a 
la je održavanje života. A što je život? To je neprekidno gibanje, 
kretanje. Za tu je aktivnost potrebna energija. Iz toga slijedi da 
stanice moraju neprekidno proizvoditi energiju. Energija se dobiva 
sagorijevanjem, tj. proizvodnjom topline. Taj se proces odvija 
tako da se ili pojavi plamen (recimo u pećima), ili plamena nema 
(recimo električna energija). U stanicama se kemijski proces sago- 

rijevanja odvija bez vidljivog plamena uz neprekidno dovođenja 
goriva, tj. hranjivih tvari. Goriva za ljudski organizam jesu, dakle, 
hranjive tvari (masnoće, bjelančevine i ugljikohidrati). Pri sva- 
kom sagorijevanju ostaju neki ostaci koji više nisu korisni, koji 
su bezvrijedni. Kada se loži peć, ostaje pepeo, a pri sagorijevanju 
u stanicama ostaju ostaci što ih organizam izlučuje kao nekorisne : 
ivari. Proizvedena energija, koja se prilikom sagorijevanja oslo- 
bađa, troši se za život, kod djece i omladine za rast, za opstanak 
i za rad. Prema tome je život neprekidna izmjena tvari, a to 
nazivamo metabolizmom. Čovjeku je, osim hranjivih tvari koje 
dobiva putem hrane, potreban i kisik iz zraka, a moramo spo- 
menuti da je uz to potrebna i odgovarajuća vanjska klima. Bez 
kisika čovjek ne može opstojati, ali ako je klima neodgovarajuća, 
tj. ako je čovjek okružen prevelikom toplinom ili prevelikom 
hladnoćom, također ne može živjeti iako dobiva kisik i hranjive 
tvari. 


- Gubitak kalorija za različite 
aktivnosti tijekom jednog sata 


u kući i na radu u sportskoj aktivnosti 
pranje posuđa 75 ribolov 150 
pospremanje kreveta 300 polako hodanje 200 
glačanje rublja 100 brzo hodanje 350 
brisanje poda 200 brzo trčanje 900 
uhanje 100 nogomet 650 
šivanje 50 kuglanje 250 
brisanje prašine 150 jahanje 250 
telefoniranje 50 veslanje 400 
hodanje stepenicama košarka i 550 
gore i dolje 800 skijanje 450 
rad u vrtu 250 gimnastika 500 
vožnja automobilom 50 tenis 450 
piljenje 500 plivanje (polako) 400 
kopanje 500 plesanje (umjereno) 350 
kupanje i pranje 100 plesanje (brzo) 600 
oblačenje i svlačenje 50 sklizanje (umjereno) 400 
odlaganje spisa 200 vožnja biciklom 400 


Prema tomu možemo reći da su za život čovjeka potrebna 
tri faktora: hranjive tvari, kisik iz zraka i pogodna klima. Hrana 
je, dakle, preduvjet za održanje, za razvitak i za rast ljudi. Ona 
djeluje u velikoj mjeri na zdravlje čovjeka i na njegove umne i 
tjelesne sposobnosti. 

Hranu čovjek prima kroz usta. Tu počinje probavni proces 
žvakanjem, tj. mehaničkim usitnjavanjem hrane u homogenu kašu. 
Prežvakana hrana odlazi kroz jednjak u želudac. U želucu, a 
zatim u dvanaesniku i u tankom crijevu odvija se probava u 
pravom smislu riječi, a to znači da se djelovanjem posebnih pro- 

bavnih tvari, tzv. fermenata, hranjive tvari razgrađuju. Te razgra- 
đene tvari resorbira (prima) krv, izuzevši dio masnoće koja odlazi 
u jetra. Ostatak probavljene kaše prolazi debelim crijevom i 
izlazi iz organizma kao izmet. Ćelije jetara kontroliraju primljene 
tvari i po potrebi ih pretvaraju u supstanciju kako to organizmu 
odgovara, a zatim ih jetra upućuju u veliki krvotok da bi stigle 
do svake stanice organizma. 

Organizam ne probavlja hranjive sastojke jednako. Mnoge 
živežne namirnice valja tek prigotavljati, tj. kuhanjem, pečenjem 
ili pirjanjem učiniti ih probavljivima. Biljne namirnice postaju 
kuhanjem probavljivije, jer pucanje celuloznih ovojnica omogu- 
ćuje probavnim sokovima pristup u biljne stanice. Kuhane ili 
pečene škrobne namirnice lako se probavljuju. O trajanju probave 
ovisi osjećaj sitosti. Masnoće povećavaju zasitljivost. Sami šećeri 
brzo utažuju osjećaj gladi, ali osjećaj sitosti kratko traje. Zelenje 
ne utječe na sitost, ali povrće koje sadrži bjelančevine (grah, 
grašak, bob, leća, soja) daje osjećaj sitosti. Na probavljivost mnogo 
utječe način prigotavljanja namirnica, a osobito začinjanje jela 
začinima i mirodijama. No način prigotavljanja i znalačko zači- 
njanje jela djeluje također na tek, na to kako nam prija jelo. Tako 
nam neće prijati neslano prigotovljeno meso, nezačinjena zelena 
salata, neslan krumpir itd. Ne kaže se uzalud da i oči jedu. Time 
se želi reći da ukusno jelo lijepa izgleda izaziva ili povećava 
želju i zatim tek za jelom. Stoga se u kuharstvu polaže velika 
važnost na ukusno i lijepo ukrašivanje jela. No i prijatna aroma 
jela izaziva želju za jelom i povećava tek. 


Proučavajući ulogu namirnica u prehrani, učenjaci su spoznali 
da hrana mora biti punovrijedna ako se želi sačuvati zdravlje, 
ako se organizam želi održati u dobroj fizičkoj i psihičkoj kondi- 
ciji i ako se želi jačati obrambena snaga protiv bolesti. Suvremena 
je nauka o prehrani utvrdila, naime, koje hranjive sastojke mora 
sadržati punovrijedna hrana. Ti su sastojci slijedeći: 


a) osnovne hranjive tvari: 
1. bjelančevine ili proteini biljnog i životinjskog porijekla 
2. masnoće biljnog i životinjskog porijekla i 
3. ugljikohidrati (škrob i šećeri: monosaharidi, disaharidi 
i polisaharidi); 


b) ostale prijeko potrebne tvari: 


mineralne tvari i elementi u tragovima 
vitamini 

celulozne materije 

voda i 

aromatične tvari. 


ZI pa 


Tri osnovne hranjive tvari — bjelančevine, masnoće i uglji- 
kohidrati — čine glavninu čvrste hrane. Bjelančevine su glavni 
materijal od kojega je građena stanična protoplazma. Masnoće 

i ugljikohidrati služe organizmu kao gorivo koje izgaranjem daje 
potrebnu toplinu tijelu, odnosno energiju. Te se osnovne hranjive 
tvari sastoje — kemijski gledano — od tri elementa: ugljika, 
vodika i kisika; samo bjelančevine sadrže još jedan element, i to 
dušik; a neke bjelančevine još i neke druge elemente (npr. fosfor 
i sumpor). 

Hranjivost živežnih namirnica, odnosno prigotovljene hrane, 
mjeri se kaloričnom vrijednošću hrane. To znači da se vrijednost 
hrane mjeri količinom topline koju oslobađaju njezine hranjive 
tvari pri sagorijevanju u organizmu. 


1 g bjelančevine daje 4,1 kaloriju 
1 g masnoće daje 9,3 kalorije 
1 g ugljikohidrata daje 4,1 kaloriju 


U praktičnom se životu računa vrijednost masnoće sa 9 
kalorija, a bjelančevina i ugljikohidrata sa 4 kalorije. 

Organizam troši energiju i onda kad miruje i kada ništa 
fizički ili umno ne radi. Naravno, za vrijeme rada, fizičkog ili 
umnog, čovjek troši više energije. Prosječna dnevna količina 
potrebnih kalorija ovisi o raznim okolnostima: o spolu, dobi, težini 
rada, težini čovjeka, zdravstvenom stanju, pa i o klimatskim 
uvjetima u kojima čovjek živi. Prema tome govorimo samo o 
prosječnoj potrebi kalorija jer se stvarna potreba ravna prema 
prije spomenutim momentima. Prema mjerilima koja vrijede za 
razvijene zemlje, prosječna dnevna potreba u kalorijama iznosi: 








težina rada masnoće — bjelan- — ugljiko- kalorije 
čevine hidrati 
m grama 
obični radnik 50—60 60-—80 400—500 2800—2900 
radnik koji obavlja 


srednje težak rad 60—80 80—90 500—700 3000—3500 


radnik koji obavlja ' 
veoma težak rad 80—100  90—100  700—800 3500-—4500 


Poznavanje namirnica po kaloričnoj vrijednosti važno je za 
kuharstvo prilikom sastavljanje ručkova i večera. U nastavku 
dajemo prikaz kalorične vrijednosti najvažnijih i najčešćih namir- 
nica. No pri tome valja uzeti u obzir da su to srednje vrijednosti 
i da posve točnih vrijednosti nema, jer ta vrijedi samo za kon- 
kretno ispitivanje. Da to ukratko objasnimo: npr. za maslac ćete 
naći podatak da 100 g ima vrijednost od 758 kalorija; međutim 
maslac može imati više ili manje masnoće, više ili manje vode 
itd. Ili: mršava teletina ima 120 kalorija, a srednje masna 149 
kalorija. Pitamo: gdje je granica između »mršave« i »srednje 
masne« teletine? Prema tomu, slijedeći podaci imaju ne samo 
prosječnu nego i orijentacionu vrijednost. 

Kalorična vrijednost 100 g namirnica 


vrst namirnice kalorija vrst namirnica kalorija 


Svježe meso: jelen 127 
teletina mršava 120 jarebica 114 
teletina srednje masna 149 slana 104 
govedina mršava 120 Ribe: 
govedina srednje masna 156 A I 
govedina masna 307 jegulja 233 
svinjetina mršava 143 saran 149 
svinjetina srednje masna 340 | pastrva 98 
svinjetina masna 389 štuka | N. 80 
svinjetina jako masna 536 rak riječni | 74 
janjetina 161 bakalar suhi 361 
ovčetina mršava 143 bijela morska riba 154 
ovčetina masna 335 skuše 160 
teleća jetra 130 srdjele 142 
bubrezi 119 morski rak 77 
teleća pluća 88 fileti u ulju: 185 
teleći mozak 117 sardine u ulju 231 
fileki 20 tuna u ulju 274 


lava i nogice svinjske 119 | 
: . I Mlijeko i mliječni 


Sušeno meso: | proizvodi: 
butina srednje masna 335 g avije miješa si 
sušena slanina 713 == ate 340 
sušeni jezik 394 i m 

jogurt p. 60 
Mesne prerađevine: NT Za ke 
krvavice 202 sir topljeni 355 
tlačenica 258 masni sir 341 
hrenovke 170 punomasni sir 370 
mesna kobasica 524 | 
e 564 Jaja: 
šunkerica 383 kokočie. ša! 
jekren uče 410 okošje jaje (komad) 74 

Masnoće: 
Perad: svinjska mast 925 
guska 450 goveđi loj 915 
kokoš 167 guščja mast 906 
pura 157 margarin 791 
pile 122 ulje 925 
Divljač: Žitarice i proizvodi: 
fazan . | 115 riža 359 
zec 106 ječmena kaša 379 





zobene pahuljice 
pšenična krupica 
kukuruzna krupica 
pšenično brašno 
kukuruzno brašno 
raženo brašno 
puding 

mrvice 

heljda ili hajda 
proso 
prepečenac 

keksi 

tvornička tjestenina 
kukuruzni kruh 
pšenični kruh 
mliječni kruh 
Porr6€E! 

leća 

grašak suhi 
grašak svježi 
vrganji suhi 
krumpir 

češnjak 

peršun 

luk 

kelj 

rajčica ukuhana 
rajčica svježa 
korabica 

celer 

mrkva 

cikla 

rotkvica 

poriluk 

šparoga 

špinat 

salata endivija 
salata glavatica 
cvjetača 

repa 

kupus bijeli 
kupus crveni 
mahune 
krastavci 

buče 
paprika zelena 
dinja 

kiseli kupus 

392 
352 
365 
359 
362 
357 
346 
320 
320 
364 
374 
406 
369 
221 
246 
270 


kisela repa 
kisela paprika 
kiseli krastavci 
gljive svježe 


Voće: 


datulje 
bademi 
rogači 

orasi 
lješnjaci 
masline 
grape-fruit 
limun 
mandarina 
kupine 
jagode 
naranča 
jabuke 
kruške 
šipak 
trešnje 
dunje 

višnje 
marelice 
šljive svježe. 
šljive suhe 
breskve 
grožđe 
banane 

ribiz 
smokve svježe 
smokve suhe 


Razno: 


med 

šećer 

čokolada mliječna 
čokolada za kuhanje 
marmelada 
pekmez 

kakao 

sok. od rajčice 
pivo 

vinjak (prosječno) 
rum 

vino (prosječno) 
viski 

mošt 


334 
400. 
575 - 
536 
240 
231 
472 

22 

44 
336 
371 


343 
40 





Prije izračunavanja kalorične vrijednosti obroka, dakle gotove 
i kuhane hrane, moramo uzeti u obzir ne samo kaloričnu vrijednost 
samih sirovina već i kaloričnu vrijednost začina, pogotovu masnoća 
i šećera s pomoću kojih se prigotavlja jelo. Tako se npr. silno 
povećava kalorična vrijednost za pohana jela, jer mrvice upiju 
mnogo masnoće; 100 g bečkog odreska ima 450 kalorija, 100 g 
pohanog pileta 147 kalorija, 100 g pohanog mozga 352 kalorije, 
100 g pohanog celera 573 kalorije, 100 g okruglica od šljiva 494 
kalorije, 100 g kreme od kostanja 1035 kalorija, 100 g torte od 
punča 846 kalorija itd. | 


Bjelančevine 


Bjelančevine ili proteini jesu materijal od kojega je građena 
stanična protoplazma. Bjelančevine su, prema tome, odlučujući 
faktor u izmjeni građe stanica. Stanice organizma žive u pravilu 
od nekoliko sedmica do nekoliko mjeseci, a zatim se obnavljaju 
s pomoću bjelančevina. Nove su stanice posve istog karaktera 
kao i odumrle, stare stanice. Stoga su ljudi isti danas kao jučer 
i kao što će biti sutra. 

Od svih hranjivih tvari samo bjelančevine — osim kisika, 
ugljika i vodika — sadrže još i dušik, a upravo taj je prijeko 
potreban u građi stanica. Budući da masnoće i ugljikohidrati ne 
sadrže dušik, te dvije hranjive tvari ne mogu zamijeniti bjelan- 
čevine. | ja 
Probava bjelančevina odvija se u više etapa uz sudjelovanje 
više fermenata. Probava bjelančevina počinje u želucu djelova- 
njem fermenta pepsina i labfermenta, a nastavlja se u crijevima. 
Pri razgrađivanju bjelančevina, uz sudjelovanje fermenata, mole- 
kula bjelančevina raspada se u aminokiseline. S tim u vezi valja 
istaći da su bjelančevine punovrijedne samo ako njihove molekule 
sadrže sve aminokiseline. 

Bjelančevine se nalaze u namirnicama biljnog i životinjskog 
svijeta, ali sa stajališta vrijednosti bjelančevina važno je da li 
bjelančevine imaju biološku punu vrijednost. Tu valja istaći da 
životinjske bjelančevine imaju punu vrijednost, a u tu skupinu 
ubrajamo slijedeće namirnice: meso (riblje i toplokrvnih živo- 
tinja), mlijeko, sir, ostale mliječne proizvode i jaja. Najviše 
bjelančevina sadrže meso i sir, tj. 17 do 22 g na 100 g. U namir- 
nicama biljnog porijekla ima manje bjelančevina, a i nisu uvijek 
punovrijedne. Najviše bjelančevina u namirnicama biljnog pori- 
jekla ima u tjestenini načinjenoj uz dodatak jaja (11,2 posto), u 
sočivicama (između 16,5 do 18,3 posto), u sušenim gljivama (do 
19 posto), a u kruhu od crnog brašna ima ih oko 5 posto. 

Za prehranu ljudi važno je znati koliko bjelančevina mora 
sadržati hrana. Naime, količina bjelančevina ovisi o namirnicama, 
ali i o dobi ljudi. Općenito se kaže da dnevna količina bjelan- 
čevina za odrasla čovjeka iznosi 1 g po 1 kg težine. U doba rasta 

i razvitka, dakle kod djece i omladine, zahtijeva se 2 g bjelan- 
čevine na 1 kg tjelesne težine. 

Organizam ne može pohraniti višak bjelančevine, kako je 
to slučaj s masnoćama ili ugljikohidratima. Višak bjelančevina 
pretvara organizam u grožđani šećer i taj sagorijeva u stanicama, 
pa prema tome ne služi više kao građevni materijal, nego kao 
gorivo, dakle za proizvodnju energije. 


Masnoće 


Uloga masnoća u prehrani očituje se u tome što one imaju 
veliku kaloričnu i zasitnu vrijednost. Prilikom izgaranja u orga- 
nizmu troše mnogo kisika, pa se oslobađa velika količina topline. 
To se događa tako da se prilikom izmjene tvari masnoće pretvaraju 
u grožđani šećer, a taj prilikom izgaranja daje energiju. Budući da 
1 g masnoće daje okruglo 9 kalorija, znači da masnoće daju dvo- 
struko i više nego iste količine bjelančevina i ugljikohidrata. 
Manju količinu masnoća iz hrane organizam odmah pretvara u 
energiju (od 20 do 30 posto), a ostatak pohranjuje. Molekule ma- 
snoće razgrađuju se tek u tankom crijevu (izuzetak je mliječna 
masnoća) s pomoću fermenta lipaze u glicerin i u masne kiseline. 
Masne su kiseline zasićene i nezasićene. Zasićene se masne kiseline 
nalaze u životinjskim masnoćama, tj. u mlijeku, maslacu, siru, 
jajima, mesu, slanini, svinjskoj masti, loju i ribljem ulju. Mlijeko 
sadrži pretežno zasićene masne kiseline i samo oko 1 posto neza- 
sićenih masnih kiselina. Mlijeko je najsavršenija živežna namir- 
nica, jer sadrži sve za život potrebne tvari (bjelančevine, masnoće, 
ugljikohidrate, vitamine, mineralne soli, vodu). 

U kuharstvu se upotrebljavaju masnoće koje su na normalnoj, 
sobnoj temperaturi stisnute ili tekuće. U stisnute se masnoće 
ubrajaju masti životinjskog i biljnog porijekla: svinjska i guščja 
mast, loj i biljna mast. Tekuće su masnoće ulja životinjskog 
(riblje ulje) ili biljnog porijekla (maslinovo, bučino, repičino i 
druga ulja). 

S masnoćama se prigotavljaju jela i one određuju okus, pa 
i miris jela. Osim tih masnoća za začinjanje i prigotavljanje 
jela organizam prima i masnoće koje se nalaze u određenim 
namirnicama kao npr. u mlijeku, siru, iajetu, mesu, orahu itd. 

Masnoće imaju još jednu važnu funkciju, a ta se sastoji u 
tome da otapaju neke vitamine (A, D, E i K). 


Ugljikohidrati 


Organizam dobiva ugljikohidrate pretežno iz biljnog, a manje 
iz životinjskog svijeta. Glavni predstavnici ugljikohidrata iz biljnog 
svijeta jesu žitarice, krumpir, šećerna repa i šećerna trska, voće 
i povrće. Ugljikohidrati se u životinjskom svijetu nalaze u mesu 
(najviše u mladoj janjetini), a spomenuti treba i med. 

Kuhinjsko posuđe izrađeno u Krapini, 19. st. (Muzej za umjetnost i obrt, Zagreb) 


Građanska kuhinja iz 19. stoljeća (Gradski muzej, Varaždin) 








Sa oz SVE ER SED TASK ZV u RAK RK EEE 


Prilikom dobra žvakanja već u ustima počinje razgrađivanje 
molekula ugljikohidrata. No glavno se razgrađivanje odvija tek 
u dvanaestniku i na početku tankog crijeva djelovanjem fermenata 
koje zajednički nazivamo dijastazom. Kod potpunog razgrađivanja 
dobivaju se prema vrstama ugljikohidrata tri osnovne tvari: 


1. grožđani šećer (glukoza ili dekstroza) 
2. voćni šećer (fruktoza ili levuloza) i 
3. galaktoza. 


S kemijskog stajališta ugljikohidrati se dijele na ove: 


1. monosaharidi ili jednostavni ugljikohidrati; ovamo pripa- 
daju prije spomenuti šećeri: grožđani i voćni šećer te galaktoza. 
Grožđani i voćni šećer nalaze se u voću, a galaktoza, kao sastavni 
dio laktoze ili mliječnog šećera, u mlijeku. 


2. disaharidi ili dvostruki ugljikohidrati; glavni je predstav- 
nik te grupe saharoza, tj. šećer iz šećerne repe ili trske. Ona je 
sastavljena od jednakih dijelova glukoze i fruktoze. U dvanaest- 
niku i u tankom crijevu razgrađuje se molekula saharoze u svoje 
sastavne dijelove, tj. u glukozu i fruktozu. To se razgrađivanje 
odvija brzo, pa krv odmah resorbira. U disaharide se još ubraja 
maltoza ili sladni šećer koji nastaje u biljnim i životinjskim orga- 
nima razgradnjom složenih polisaharida. U grupu disaharida ulazi 
još laktoza (mliječni šećer) koja se sastoji od dijela glukoze i 
galaktoze. 


3. polisaharidi ili složeni ugljikohidrati; oni su rasprostranjeni 
u znatnoj mjeri u biljnom, a manje u životinjskom svijetu. Poli- 
saharidi biljnog svijeta jesu škrob i celuloza, a životinjskog eli- 
kogen. Škrob je za prehranu najznačajniji polisaharid. Glavni su 
davaoci škroba sve žitarice i krumpir. Škrob se nalazi u obliku 
škrobnih zrnaca. Ta se zrnca rastvaraju u toploj vodi i stvara se 
škrobno ljepilo. Djelovanjem fermenta dijastaze škrob se razgra- 
duje na dekstrin i maltozu, a ova se cijepa na glukozu. Dekstrin 
je topljiv u vodi, a nalazi se u kori kruha, prženom brašnu, pivu 
itd. Glikogen se osobito nalazi u jetrima i u mišićima (mesu), pa 
služi kao i ostali ugljikohidrati kao energetski izvor. 


Prosječna dnevna potreba ugljikohidrata jeste 4,5 g na svaki 
kg tjelesne težine. 


Mineralne tvari 


Mineralne tvari (netopljive soli ili kiseline) nemaju kalorične 
vrijednosti, ali su potrebne za normalno funkcioniranje organa 
našeg tijela. Nedostatak mineralnih tvari u hrani izaziva oboljenja 
i poremećaje. 


3 Hrvatska kuharica 33. 


Organizam dobiva najviše mineralnih tvari od povrća i voća, 
a manje iz životinjskog svijeta. Mineralne tvari organizam prima ili 
u obliku soli, tj. spojeva, a rjeđe kao čiste elemente. Soli se u 
krvi raspadaju na svoje elemente. 


Najviše soli dobiva organizam u obliku kuhinjske soli, natri- 
jevog klorida. Osim toga organizmu su potrebni i drugi elementi: 
kalcij, fosfor, kalij, željezo, jod, magnezij, fluor, mangan, bakar, 
kobalt i dr., naravno u vrlo sitnim količinama. 


Natrij se nalazi u sušenoj šunki, kobasicama od svinjskog 
mesa, slanini, sardinama, ulju, svježem siru, kelju, špinatu, jajetu, 
govedini, mlijeku itd. 


Kalija ima najviše u špinatu, sardinama, ulju, kelju, krumpiru, 
grašku, riži, govedini, slanini, mlijeku, pšeničnom brašnu, mare- 
licama, jabukama itd. 


Kalcija ima najviše u siru, bademu, kelju, mlijeku, ribama, 
grahu, leći, jajetu, naranči, tjestenini, janjetini, govedini, mareli- 
cama, šljivama itd. 


Fosfora ima u siru, ribama, bademu, leći, grahu, jajetu, mesu, 
mlijeku, maslacu itd. 


Željeza ima u jetrima, bubregu, govedini, grahu, jajetu (oso- 
bito u žumanjku), grašku, suhim šljivama itd. 


Organizam prima izvjesne količine minerala i s vodom za 
piće, a osobito s tzv. mineralnom vodom, koja može imati razli- 
čiti kvantitativan i kvalitativan sastav minerala i elemenata. 
Ukratko o važnosti nekih elemenata: željezo, kobalt i bakar su 
bitni za tvorbu krvi; kalcij i fosfor su potrebni za građu kostiju; 
jod je osnovni sastavni dio hormona žlijezde štitnjače. 


Vitamini 


Vitamini su prijeko potrebne tvari za normalno funkcioniranje 
organizma. Oni nisu hranjivi kao bjelančevine, masnoće i ugljiko- 
hidrati, dakle nemaju kalorične vrijednosti, ne stvaraju energiju, 
ali pomanjkanje vitamina izaziva postepeno oboljenja (hipovita- 
minoza i avitaminoza). Vitamini se primaju hranom u vrlo sićuš- 
nim količinama, pa stoga je njihova mjera tisućinka miligrama. 
Obilježavaju se velikim slovima, a nazvani su prema svom djelo- 
vanju. Vitamine dijelimo s obzirom na topljivost u 


a) topljive u masnoćama, npr. A, D, E, K 
b) topljive u vodi: vitamini B kompleksa i C. 


Vitamin A — Provitamin karotin nalazi se osobito u mrkvi, 
kelju, zelenoj salati, rajčici, peršunu itd., dakle u povrću. U orga- 
nizmu se provitamin pretvara u vitamin. Gotov se vitamin nalazi 
samo u životinjskom svijetu, najviše u ribljem ulju, zatim u mli- 

jeku, maslacu i jetrima. Vitamin A je otporan na toplinu, ali je 
osjetljiv na svjetlo i zrak. 


Vitamin D naziva se još antirahitični vitamin ili kaleiferol. 
Najviše ga ima u ribljem ulju, zatim u mlijeku, siru, maslacu, 
jajetu, gljivama, kvascu, jetrima itd. Neotporan je na toplinu, pa 
se gubi kuhanjem ili pečenjem. Potreban je za pravilan rast i 
čvrstoću kostiju. Pomanjkanje toga vitamina izaziva bolest rahitis, 
osobito u djece. 


Vitamin E nalazi se mnogo u klicama žitarica i u žumanjku 
jajeta. Vitamin E djeluje povoljno protiv skleroze arterija. Posto- 
jan je na toplinu, svjetlo i zrak. Ima ga u nekim vrstama zelenog 
povrća, zatim u jetrima, mlijeku i jajetu. 


Vitamin K prijeko je potreban za pravilan sastav krvi. Ima 
ga mnogo u povrću, osobito u špinatu, kelju, kupusu, zelenoj salati 
i rajčici te u jetrima. Otporan je kod prigotavljanja jela na toplinu, 
zrak i svjetlo. 

Vitamini B kompleksa obuhvaćaju grupu vitamina različitog 
djelovanja. Nalaze se u pekarskom kvascu, sušenom pivskom kva- 
scu, klicama žitarica, orasima, soji, klaoničkom mesu, jetrima, 
bubrezima, srcu, mesu peradi i u nekim ribama (osobito u jegulji). 


Vitamin Bi ili aneurin osjetljiv je na zrak i na toplinu, ali u 


kiseloj sredini podnosi na kraće vrijeme i visoku temperaturu. | 


Podržava normalan rast, a osobito je važan za normalno funkci- 
oniranje živčanog tkiva. Ima ga u pivskom kvascu, pšeničnom 
brašnu, riži, grahu, leći, špinatu, svinjetini, jetrima, slanini, jajetu 


itd. 


Vitamin B» ili riboflavin brzo propada na dnik a toplina 
ga razara u manjoj mjeri. Djeluje povoljno na rast organizma. 
Najviše ga ima u krastavcu, jetrima, bubregu, srcu, jajetu, glji- 
vama, kakaou, rotkvici, špinatu, bademu, mlijeku, kupusu, grahu, 
grašku, leći itd. 


Vitamin B« ili pirodoksin povezan je s iskorištavanjem ami- 
nokiselina pri gradnji molekula bjelančevina. Ponaša se prema 
toplini i svjetlu kao vitamin B»2. Ima ga u kvascu, jetrima, kruhu, 
mesu, mlijeku, siru, maslacu itd. 


Vitamin Bi» ili kobalamin igra važnu ulogu u stvaranju crve- 
nih krvnih tjelešaca, pa se stoga uzima protiv slabokrvnosti. Ima 
ga pretežno u namirnicama životinjskog porijekla, dakle u mesu, 
mlijeku, siru, maslacu, jetrima, bubregu i srcu. 


Vitamin C ide u red najpoznatijih vitamina. Naziva se i anti- 
skorbutni vitamin, jer pomanjkanje tog vitamina izaziva skorbut, 
opću bolest i umor. Kuhanjem i duljim stajanjem na sobnoj tem- 
peturi taj vitamin gubi aktivnost, jer se oksidacijom lako raspada. 
Najbogatiji izvori vitamina C jesu limun, naranča, paprika, kelj, 
brokula, koraba, rajčica, špinat, peršun, cvjetača, blitva, krumpir, 
kupus, dinja, jagoda itd. 

Celuloza 


U punovrijednoj hrani nalaze se, pored ostalog, i tvari koje 
sadrže celulozu. Celuloza nije hranjiva, nema kalorične vrijednosti, 
ali je potrebna u toku probave, jer aktivira rad crijeva. Naravno, 
ako hrana sadrži suviše takvih tvari, javljaju se poteškoće i 
smetnje (napuhavanje, boli u želucu, odnosno trbuhu i dr.). Celu- 
loznih tvari ima mnogo u povrću. 


Voda 


Voda je organizmu prijeko potrebna. Ona nije hranjiva, ne 
utažuje glad, nema kalorične vrijednosti. Od ukupne tjelesne mase 
na vodu otpada oko dvije trećine. Čovjek može mnogo dana izdržati 
bez hrane, ali bez vode ne može biti više od 2 do 3 dana, jer bi 
se krv i ostali sokovi osušili i mi bismo umrli. 


Gubitak vode u obliku mokraće, stolice, znojenja i preko 
dišnih organa tijelo nadoknađuje tekućinom i krutom hranom. 
Organizam dobiva vodu ako pije mlijeko, čaj, juhu, alkoholna 
i bezalkoholna pića, vodu, ako jede hranu prigotovljenu od mesa, 
povrća ili voća, ako jede sladoled, kruh, pecivo itd. Najviše vode 
prima organizam tekućom hranom. Organizam prima na dan od 
jedne do tri litre vode — prema težini tijela i prema godišnjem 
dobu. Pri većem je izlučivanju vode potrebno više nadoknaditi taj 
gubitak. Pitkom vodom, a osobito mineralnom vodom, unosimo 
u organizam i neke mineralne soli i elemente. 


Voda je vrlo važan faktor u kuharstvu. Ona služi za pranje 
i čišćenje namirnica te za prigotavljanje jela, osobito juha, variva 
i nekih drugih jela. Osim toga, voda je najpotrebnije sredstvo za 
održavanje čistoće u kuhinji. 


Aromatične tvari 


Aromatične su tvari važan, a mogli bismo reći i prijeko potre- 
ban sastavni dio hrane. Mi upotrebljavamo razne začine i mirodije 
koje većinom sadrže aromatične tvari. Te tvari pobuđuju tek, pri- 
donose tome da nam namirnice budu prigotovljene na različite 
načine, da budu prijatne i ukusne. Djeluju povoljno i na proces 
probave. Pravilna upotreba i korištenje začina i mirodija pravo 
je kulinarsko umijeće. 

KAKO I KOLIKO KUPOVATI NAMIRNICA 


Domaćice se brinu za potrebne količine namirnica, ali isto 
tako vode računa i o cijeni i kvaliteti namirnica. Poznato je da 
cijene variraju prema zakonu ponude i potražnje. Ako je ponuda 
jaja ili salate velika, a potražnja mala, cijene padaju, i obratno, 
ako je ponuda mala, a potražnja velika, cijene rastu: Za formi- 
ranje cijene je, prema tomu, važan i sezonski utjecaj. To se osobito 
očituje kod voća i povrća. Prvo voće i povrće je skupo, poslije, 
kada je ponuda veća, cijene padaju. No za kupovanje nije uvijek 
mjerodavna samo cijena, jer je veoma važna i kvaliteta namirnica. 
Domaćice su sklone da plate veću cijenu uz uvjet da namirnica 
zaista bude kvalitetna. Jeftinije voće i povrće slabije kvalitete 
ima ponajviše veći otpad (kalo). 

Da bismo mladim domaćicama olakšali kupovanje namirnica, 
dat ćemo nekoliko uputa. Najprije nekoliko riječi o tome koliko 
valja kupovati. Budući da je meso jedna od najskupljih namirnica, 
to ćemo dati neke prosječne mjere. 


Prosječne težine kod kupovanja mesa 
(za jednu osobu) 


rumpsteak 125—150 g file steak 125—150 g 

tournedos 100—125 g teleći kotlet 150 g 

teleći steak 125—150 g naravni teleći 

panirani teleći odrezak 125—150 g 
odrezak 100—125 g teleća jetra 100—150 g 

svinjski kotlet 125—150 g svinjski file 100—125 g 

teleći mozak 125 g pileća jetra 125 g 


Domaćice su prije desetak godina kupovale namirnice gotovo 
svakog dana, no danas nije više tako. U velikom broju kućanstava 
postoje hladionici u kojima se namirnice čuvaju i po nekoliko 
dana. Tako sve više domaćica kupuje meso za nekoliko dana, a to 
isto čine i s nekim povrćem, maslacem, vrhnjem i drugim. 

U novije vrijeme na našem tržištu ima sve više proizvoda pre- 
hrambene industrije. Ti su artikli veoma praktični i domaćicama 
olakšavaju kuhanje; sjetimo se konzerviranog voća i povrća, juha, 
majoneza itd. 

Klaoničko meso služi kao osnovna namirnica za mnoga jela. 
Za kuhanje najbolje odgovaraju slijedeći dijelovi govedine: vra- 
tina, prsa, greben, rame, potrbušnica, rebra, slabina, butina, kuk, 
rep, meso glave i gubica. Za pirjanje se upotrebljavaju slijedeći 
komadi govedine: lopatica, mršavi dio vratine, koljenica, pečenica, 
pržolica, hrbat, butina, kuk i meso glave. Peći se mogu ovi dijelovi 
govedine: pisana pečenica, hrbat, ruža i orah. 

Od teletine se za kuhanje upotrebljava glava; za ragu lopatica 
i prsa; za pečenje kotleti; hrbat, bubrežnjak, but; za pohanje 
kotleti; za perkelt prsa. 

Svježe svinjsko meso može se peći ili pržiti (najbolji je kare), 
kuhati, i pirjati. Kotleti se mogu također pohati. 


37 


NAČIN PRIGOTAVLJANJA JELA 


Namirnice se rijetko upotrebljavaju onakve kakve ih nalazimo 
u prirodi. Ponajviše ih moramo pripremiti. Zato postoje mnogi 
postupci koji se međusobno razlikuju. Jedna je skupina postupaka 
fizikalne, a druga kemijske prirode. 

U skupinu postupaka fizikalne prirode idu: pranje, čišćenje, 
rezanje i usitnjavanje, odnosno iscjeđenje namirnica. Tako pri- 
premamo voće za jelo, neko povrće (mladi luk, rotkvice, salate) i 
neke namirnice životinjskog porijekla (oštrige). Poznato je da 
oprano i očišćeno voće, a ponekad i usitnjeno, ne mijenja svoj 
karakterističan miris i okus. To manje ili više vrijedi i za povrće 
koje smo naprijed naveli, premda ga možemo začiniti začinima 
(sol, ocat, ulje) ili mirodijama (papar, paprika u prahu). Tako se 
začinjaju različite salate, jer bi ih u sirovu stanju teško bilo 
jesti. Dodavanjem začina i mirodija mijenja se okus namirnica. 


Druga je skupina postupaka kemijske prirode, i to zato što se 
u namirnicama prilikom prigotavljanja vrše, gotovo uvijek izvjesne 
kemijske promjene supstancija. Neke se namirnice moraju pripre- 
miti s pomoću takvih postupaka, jer inače ili nisu probavljive ili 
ne odgovaraju našem okusu. Stoga ne jedemo sirov krumpir, 
sirovu rižu, sirovo meso i mnoge druge namirnice. Kod svih tih 
postupaka sirovine se podvrgavaju povišenoj temperaturi. To se 
postiže na više načina; s pomoću vode, pare ili naprosto topline. 


Kuhanje 


Kuhanje je poznat način pripremanja jela. Za to su potrebne 
namirnice, voda i posuda. Kuhati namirnicu znači ugrijavati vodu 
do temperature iznad 100% C uz pritisak od jedne atmosfere. Na taj 
se način voda pretvara u paru. U procesu kuhanja postoje dvije 
faze: strujanje i vrenje vode. Prilikom ugrijavanja voda najprije 
struji i to se primjećuje neposredno prije vrenja. Na površini 
vode zapažaju se prave struje, ali još ne izlaze pare. Voda vri 
kad počinje izlaziti para i kad se pojavljuju mjehurići. Važno je 
da se to razlikuje zato što se neka jela pripremaju dok voda 
struji, a neka kad vri. 


Ako je namirnica okružena vrelom vodom, ne može prigorjeti, 
ali se može prilijepiti za dno posude, npr. rezanci, špageti i maka- 
roni se zalijepe ako se ne promiješaju. No ako se namirnica sastoji 
pretežno od vode, a sadrži neke otopljene supstancije, može tako- 
đer prigorjeti; npr. mlijeko može prigorjeti ako predugo vri. 

Dok se kuha, namirnica omekša (npr. meso, krumpir, cikla, 
grah i dr.). Te namirnice, naime, ujedno upijaju vodu, pa im se 
povećava obujam (npr. grah, tjestenina, riža i dr.). No namirnice 
za vrijeme kuhanja ispuštaju u vodu i neke svoje topliive tvari 
(npr. soli, bjelančevine, u vodi topljive vitamine i boje). Zbog toga 
se često mijenjaju izgled, boja i okus namirnice. Svježa govedina 
sočne je tamnocrvene boje, a kuhana govedina postaje sivkasta. 

Voda u kojoj se kuhala cikla postaje crvena i slatkasta. Nekuhan 
grah ili krumpir ne mogu se jesti a prokuhani postaju mekani i 
tečni, a što je još važnije, te namirnice postaju probavljive. 


Evo načina kako se kuhanjem mogu pripremiti namirnice: 


BARITI, OBARITI, OGRUŠATI ILI POŠIRATI znači namir- 
nicu kuhati u tekućini koja struji, dakle koja još ne vri. Tako 
se, na primjer, bari ili pošira jaje, bjelanjak se skruti, a žutanjak 
ostane mekan. 


POKUHATI ILI REDUCIRATI znači namirnicu kuhati dulje, 
tako da se ispari dio tekućine. Na taj način jelo postaje gušće, juha 
jača. Taj se postupak primjenjuje kod pripremanja marmelada, 
pekmeza i džema. 


UKUHATI znači namirnicu staviti u vrelu tekućinu koja i 
dalje vri. Ukuhavaju se, na primjer, rezanci, špageti, krupica, okru- 
glice i drugo. 


OFURITI ILI BLANŠIRATI znači namirnicu preliti vrelom 
vodom, npr. povrće. 


PARITI znači namirnicu kuhati u pari, dakle ne u vodi. Za 
to je potrebna posebna posuda u koju se stavlja namirnica, zatim 
se posuda ili metalna košarica vješa u lonac iznad vode koja vri, 
a lonac je pri tom potrebno pokriti poklopcem da para ne izlazi. 
Tako se pripremaju, na primjer, varenci, uvarci i neke kreme. 


Pirjanje 


Pirjati znači toplinom prigotoviti namirnicu u pokrivenoj 
posudi na vlastitom soku namirnice, bez vode, s malo vode, s 
nekim sokom ili s masnoćom. Prema tomu postoje slijedeći načini 
pirjanja: ' 


PIRJANJE U VLASTITOM SOSU — ako namirnica sadrži 
dovoljno vlastite vlage i slabo razvijenu celulozu, npr. rajčica. 


PIRJANJE S DODATKOM VODE — ako namirnica ima malo 
vlastitog soka, a razvijenu celulozu, npr. korabica, mrkva i sl. 


PIRJANJE S DODATKOM MASNOĆE I POSLIJE VODE — kod 
mesa, raznog povrća i dr. 


Osnovno je upamtiti da se namirnice pirjaju na nižoj tempe- 
raturi, dakle ne naglo, i da namirnice valja češće promiješati da 
ne prigore. 

Petsenje 


Pečenje je također način omekšavanja namirnica, i to poviše- 
njem temperature i do više od 300"C. Temperatura ovisi o vrsti 
masnoće koju upotrebljavamo kod pečenja. Postoji nekoliko na- 
čina pečenja. Mahom se namirnica peče u pećnici, ali to može biti i 
u zatvorenom loncu na štednjaku. 


PEČENJE U SUHOJ VRUĆINI znači peći u pećnici bez masti. 
Namirnica se ispeče suhim zagrijavanjem zraka na temperaturi 
između 180 i 300" €, a time se zagrijava i sama namirnica. Tako 
se peku kruh, slatka jela, krumpir u ljusci, jabuke i dr. 


PEČENJE UZ DODATAK MASNOĆE znači da se namirnica 
peče u posudi uz dodatak masnoće. Pri tom je namirnica manje 
ili više uronjena u masnoću. Temperatura pećnice kreće se oko 
200" €, što ovisi o veličini komada mesa, peradi i sl. Da namirnica 
ne bi prigorjela, potrebno ju je češće zalijevati masnoćom, vlasti- 
tim sokom ili juhom. 


PEČENJE NA RAŽNJU, ROŠTILJU ILI GRILU znači pečenje 
namirnice (mesa, peradi, ribe i sl.) na vrućini žara okretanjem i 
premazivanjem masnoćom, tako da namirnica ne bi prigorjela, 
odnosno da bi dobila ljepšu boju. Umjesto žara kao izvor topline 
može poslužiti i električna struja (električni grilovi). Za to postoje 
suvremene naprave u kojima se namirnice peku posve automatski, 
jer ih okreće pogon na struju. 


PEĆI TOAST također je jedan način pečenja već prigotov- 
ljene namirnice, tj. kruha, samo s pomoću vrućine, bez masnoće. 


PEČENJE U ALUMINIJSKOJ FOLIJI jest takav način pečenja 
kada se, na primjer, meso zamota u aluminijsku foliju, malo 
zamašćenu s unutarnje strane, i peče u pećnici. 


PEČENJE U INFRA-PEĆI najsuvremeniji je način pečenja 
namirnica. Kod infra-peći karakteristično je da infra-zrake prolaze 
kroz komad mesa, pa se zbog toga meso brže ispeče, i to podjed- 
nako na površini i u sredini. Kod konvencionalnog pečenja, naime, 
peče se meso počevši od površine i postepeno do sredine. Pri 
tome pečenje traje dulje što je komad mesa veći. 


Prženje 
Pržiti znači pripremiti namirnicu u tavi uz malo masnoće i na 
slabijoj temperaturi, tako da omekša, na primjer, naravni odre- 


zak, jetra i dr. Namirnica se mora staviti u vruću masnoću. 

Friganje 


Frigati znači prigotoviti namirnicu s pomoću topline u mnogo 
masnoće, zato da omekša. Tako se, na primjer, prigotavljaju ribe, 
uštipci od dizanog tijesta i dr. U novije vrijeme postoje posebne 
naprave za friganje, tzv. friteze. 


Prženje paniranih namirnica 


Taj je način prigotavljanja namirnica sličan friganju, samo 
se od njega razlikuje po tome što se namirnica najprije omrvi. 
Omrviti znači namirnicu uvaljati u brašno, razmučeno jaje i 
mrvice. Brašno, jsje i mrvice nazivaju se jednom riječi panada. 


Važno je znati kako se vladaju razne supstancije prilikom 
raznih načina prigotavljanja namirnica. 

Bjelančevine se kod svih spomenutih načina prigotavljanja 
skrute. 

Masnoće se otapaju, a na velikoj se temperaturi razgrađuju. 
U tom slučaju poprimaju neugodan miris i okus. Obično kažemo 
da je masnoća prigorjela. 

Ugljikohidrati se vladaju različito. Šećeri se otapaju prilikom 
kuhanja, a prilikom pirjanja, pečenja, prženja i friganja karame- 
liziraju. Škrobovi u kuhanju nabubre, a kod ostalih načina pri- 
gotavljanja razgrađuju se u dekstrin. 

Celuloza redovito omekša. Minerali se u tekućini otapaju. 
Vitamini se različito ponašaju. Neki se otapaju u vodi, drugi u 
masnoći. Nekima naškodi zrak, svjetlost i toplina. Aromatične se 
tvari na povišenoj temperaturi oslobađaju, jedne se gube, a druge 
se vežu s namirnicom. 


om se 
a2 


Kuhinjski pribor: trepilja, tronog, moleta, murtar drveni, murtar 
mjedeni, skaldaleta i gladila (Lošinj) 

ZAČINI I MIRODIJE 


Kruna svakog jela jest pravilno i dobro začinjanje, zato da 
bi jelo dobilo prijatan miris i okus. Svako jelo valja posebno zači- 
niti, jer je sastavljeno od drugih namirnica i pripremljeno na 
drugi način. Prema tomu možemo reći da je pravilno začinjanje 
osnovna karakteristika nekog jela. Kada se kaže »pravilno« zači- 
njanje, mislimo na izbor začina i mirodija te na količine tih doda- 
taka. 

Začini i mirodije poboljšavaju jelo. Čine ga ukusnijim, a 
djeluju veoma povoljno i na probavu. Rekosmo da je izbor začina 
i mirodija veoma važan, jer svaki začin i svaka mirodija ne 
pristaju svakome jelu. Ima, doduše, slučajeva da neki narodi upo- 
trebljavaju neke začine i mirodije za pripremanje istog jela, a 
drugi ih narodi ne uzimaju ili uzimaju nešto drugo. To je, dakle, 
pitanje okusa i tradicije. Mi, na primjer, začinjamo zelenu salatu 
solju, octom i uljem. Prema austrijskoj kuhinji dodaje se još 
malo šećera ili vlasca. Englezi začinjaju zelenu salatu vrlo malo 
(nešto octa i soli) ili uopće nikako. 

Začini i mirodije dijele se na domaće i strane. Prema okusu 
mogu biti blagi ili oštri (ljuti), a prema mirisu jače ili manje 
aromatični. Začini i mirodije ponajviše nisu hranjivi, sadrže 
aromatične tvari i daju jelima karakterističan okus i miris. Ne- 
ćemo pogriješiti ako kažemo da je sol najvažniji i najmasovniji 
začin. Bez soli bi nam teško prijali meso, kruh, povrće. Sol se, 
osim toga, u velikim količinama upotrebljava i kao sredstvo za 
konzerviranje mesa, kupusa, repe, riba, a isto tako i u industriji. 
Drugi je važan začin ocat. Najbolji je i najzdraviji vinski ocat, a 
zatim slijedi voćni. 


L u k ide u red najpoznatijih domaćih začina u kuharstvu. Ima 
mnogo vrsta i razlikuju se po obliku, boji i oštrini (ljutosti). Upo- 
trebljava se u kuhanju juha, mesnih jela, priloga, salata, marinada, 
umaka, variva itd. Mladi se luk jede uz odojak, janjetinu, ražnjiće, 
ćevapčiće, sir i vrhnje i dr. 


Češnjak se upotrebljava u manjim količinama zbog svog 
oštrog mirisa i okusa. Češnjak je zdrav. Upotrebljava se u kuhar- 
stvu kod kuhanja nekih juha, nekih pečenja, morskih riba, nekih 
variva i salata. 


Peršun ima široku upotrebu u kuhanju juha, mesa, riba, 
variva i salata. Upotrebljavaju se lišće i korijen peršuna. Peršu- 
novo lišće služi također kao ukras za neka jela. 


Celer ima sličnu upotrebu kao peršun, pa se koristi za 
prigotavljanja nekih juha, mesnih jela, a kuhan daje odličnu 
salatu. 

V lasac ima intenzivniji miris od peršuna i naginje mirisu 
luka. Upotrebljavaju se stabljike za juhe, za salate, variva, jela od 
jaja, za paštete i dr. 


Kumin je dragocjena mirodija, jer se upotrebljava u kuhar- 
stvu (za začinjanje juha, mesnih jela, salata, variva i dr.), u 
pekarstvu (kruh s kuminom) i u proizvodnji likera (Kiimme)l). 


Mažuran se upotrebljava za začinjanje nekih juha, variva 
i umaka, te u kobasičarstvu. 


Lovor sadrži prijatnu gorčinu, pa se upotrebljava za neke 
juhe, tamne umake, marinade, neka variva, neka riblja jela i dr. 


Borovica je gorka okusa, a upotrebljava se za začinjanje 
nekih mesnih jela te u proizvodnji nekih žestokih pića (borovička, 
gin). | 

Senf ili gorušica (slačica) jest industrijski začin. Na 
tržište se isporučuje u različitim varijantama, već prema tomu 
je li više ili manje ljut, odnosno sadrži li još neke dodatke. 
Upotrebljava se za začinjanje nekih umaka, kao dodatak nekim 
kobasicama i mesnim jelima. 


Kopar je aromatičan i upotrebljava se za konzerviranje 
krastavaca, zatim za prigotavljanje nekih umaka, salata, variva 


i dr. 


Estragon ima okus poput pelina i upotrebljava se za 
konzerviranje krastavaca, u kuharstvu za razne umake i neka 
mesna jela. 


Timijan (majčina dušica) jest traženi začin za začinjanje 
nekih juha, umaka, jela od rajčice, mesnih i ribljih jela. 


Paprika je jedna od najčešćih mirodija u našoj kuhinji. 
Njezina je upotreba veoma široka. Samljeven prah ploda paprike 
može biti više ili manje ljut, pa prema tome postoji pet vrsta 
paprike u prahu (od jedne do pet zvijezda na omotu). Upotrebljava 
se za začinjanje nekih mesnih jela, jela od peradi, juha, variva, 
salata, zatim u kobasičarstvu i sirarstvu. 


Komorač je mirodija nalik kopru. Daje jelu prijatan okus. 
Mnogo se upotrebljava u talijanskoj kuhinji. 


Šafran ima ponešto gorak okus, pa se upotrebljava uz 
druge dodatke za prigotavljanje nekih umaka, mesnih jela, variva 


itd. 


Kapre su odličan dodatak jelima, a služe i kao ukras u 
kuharstvu. Upotrebljava se kod prigotavljanja nekih pikantnih 
umaka, ribljih jela itd. 

Ružmarin se mnogo upotrebljava u talijanskoj kuhinji, 
a i kod nas za marinade i neka mesna jela. 

Limun je uobičajen začin za mnoga jela, primjerice za 
umake, neka mesna jela, riblja jela, salate, variva, u slastičarstvu 
za miješana pića. Upotrebljavaju se limunov sok i naribana kora. 


Anis je mirodija sladunjava mirisa i okusa. Upotrebljava se 
mnogo u slastičarstvu, u proizvodnji likera i nekih vrsta peciva 
i kruha. Anis uspijeva u južnoj Evropi, a neka posebna vrst 
(zvjezdoliki anis) u zemljama Dalekog istoka. 


Muškatov orah upotrebljava se nariban za slatka jela, 
za neke krem juhe i neke umake. Muškatov orah ima intenzivan i 
ugodan miris. Dolazi iz tropskih krajeva Amerike i s Dalekog 
istoka. 


Ingver (đumbir) je osušen i konzerviran korijen. Upotreb- 
ljava se u slastičarstvu. Dolazi na naše tržište iz tropskih krajeva 
(Jamaika, Daleki istok). 


Vanilija ide u red najtraženijih mirodija u slastičarstvu. 
Ima veoma ugodan miris i prijatan okus. U promet dolazi kao 
osušena mahuna ili u obliku praha pomiješanog sa šećerom. Upo- 
trebljava se također u proizvodnji sladoleda. 


Klinčić dolazi na naše tržište iz istočne Afrike i s otoka 
Indijskog oceana. Klinčić sadrži mnogo aromatičnog ulja, pa se 
upotrebljava za kuhanje kompota, kuhanog vina i slatkih jela. 


Cimet dolazi na tržište u obliku kore i praha. Najbolji 
cimet dolazi s otoka Šri Lanka, a slabije vrste iz Indonezije, Indije 
i Južne Kine. Upotrebljava se mnogo za prigotavljanje slatkih jela, 
kuhanog vina i dr. 


Papar potječe iz Indije. Ima ljut okus i miris. Papar je 
jedna od najpoznatijih mirodija u kuharstvu. Upotrebljava se kao 
zrno (crni i bijeli papar) i kao prah. Njime se začinjaju juhe, 
umaci, variva i mesna jela; štoviše, ima i kolača koji se začinjavaju 
paprom (paprenjaci i dr.) , 


Piment dolazi iz Centralne Amerike. Taj se začin upotreb- 
ljava osobito u proizvodnji kobasica. Veoma je aromatičan poput 
klinčića i ljut gotovo kao papar. 


Osim nabrojenih začina i mirodija imamo priličan broj indu- 


strijskih začina, pa ih i naša prehrambena industrija proizvodi, 
npr. vegeta i slični proizvodi. 

Il 


STARI RECEPTI PREMA 
»HRVAISKOJ KUHARICI« 








JUHE 


PREŽGANA JUHA 
Sirovine: 
1 žlica masti, 1 žlica brašna, malo kumina, 1 peršunov korijen i sol. 


Postupak: | 
Od masti i brašna napravite zapršku. Dolijte 1 litru hladne vode, 
dobro promiješajte, posolite, dodajte kumin i ukuhajte cijeli 
peršunov komnijen. Obirajte češće pjenu. 
Za to vrijeme narežite crni ili bijeli kruh i žemlju na sitne 
kocke i pržite ih na malo masti. Za usluživanje ulijte gotovu juhu 
u jušnik, a popržen kruh u posebnu zdjelicu. 


KRUŠNA JUHA 
Sirovine:. 
1/4 kg crnog, raženog kruha, 20 dkg sušene kobasice 1 i pol žlice ma- 
slaca, 1 glava luka, 1 litra govedske juhe (koncentrat), malo papra u 


prahu, malo muškatova oraha, 1 žličica kosanog vlasca i paškog sira, 
4 jaja i sol. 


Postupak: . 
Na vruć maslac stavite sitno kosan luk, promiješajte i na to polo- 
žite kruh narezan na tanke ploške da se prže. To stavite u 1 litru 
vrele govedske juhe, posolite i popaprite je, naribajte malo muška- 
tova oraha, a kada juha počne vreti, razbijte 4 jaja, svako posebno, 
da se u vreloj juhi zgrušaju. Kada juhu uslužujete, posipajte je u 
svakom tanjuru s malo kosanog vlasca i paškog sira. 





PANADICA 
Sirovine: i: 
2 stare žemlje, 1 litra govedske juhe (može biti i od koncentrata), 4 
jaja, 2 žlice maslaca, papar u prahu i sol. 

Postupak: 


Narežite dvije žemlje na male kocke i pržite ih na vrućem maslacu. 
Dodajte malo vrele juhe da se žemlje razmoče. U to umiješajte 4 
jaja, popaprite i posolite smjesu. Dolijte još ostatak juhe, dobro 
promiješajte i prokuhajte. 


JUHA OD HAJDINIH ŽGANACA 


Sirovine: 


2 dcl hajdinog brašna, 1 kocka koncentrata govedske juhe, 2 žlice 
maslaca i sol. 


Postupak: 

Stavite hajdino brašno u posoljenu vrelu vodu da se kuha na 
umjerenoj vatri. Poslije kraćeg vremena utaknite kuhaču okomito 
usred lonca do dna, malo je zavrtite, tako da voda može lakše 
prodrijeti do srednjih dijelova brašna. Odmjerite toliko vode da 
brašno bude pokriveno. Kada su žganci kuhani, odlomite kuhačom 
veće i manje komade, odmaknite lonac s vatre i prelijte žgance 
maslacem. Poslije 5 minuta izvadite žgance iz lonca, položite ih 
u neku zdjelu i viljuškom ih zgnječite na male komade. 

Juha od hajdinih žganaca uslužuje se tako da se na svaki tanjur 
stave žganci i preliju govedskom juhom. 


JEČMENA JUHA 


Sirovine: 
1 litra govedske juhe, 2 žlice ječma, 1 žlica maslaca, 1 žličica brašna, 
2 žumanjka, 1 žlica kiselog vrhnja, malo limunova soka i sol. 


Postupak: 
Dobro opran i očišćen ječam kuhajte u slanoj vodi. Načinite 
svijetlu zapršku od maslaca i brašna, pa umiješajte to u ječam 
uz dolijevanje govedske juhe. Juha se mora još jednom prokuhati. 
Razmutite žumanjke sa slatkim vrhnjem i to sipajte u jušnik. 
Dolijte vruću juhu i malo limunova soka, pa dobro promiješajte. 

JUHA OD GOVEĐIH KOSTIJU 


Sirovine: 
1 kg goveđih kostiju, 1 veća mrkva, 1/2 korijena celera, 1 manja 
koraba, 1 korijen peršuna, 1 manja rajčica ili mala žličica koncentrata 
rajčice, 4 zrna papra, 1/2 glave manjeg luka i sol. 


Postupak: 

Operite kosti u vreloj vodi i stavite ih u lonac hladne i posoljene 
vode, pa ih kuhajte. Za to vrijeme očistite povrće i narežite ga na 
manje kocke. Skinite kožicu od rajčice i narežite je na manje 
komade. Dodajte juhi korijenje, rajčicu, luk i papar. Kada se 
juha ponovno zakuhala, oberite pjenu i kuhajte juhu na umjere- 
noj vatri dok korijenje omekša. Zatim izvadite kosti i u juhi zaku- 
hajte rižu, taranu, trgance, žličnjake ili domaće rezance. 


RUMENA GOVEDSKA JUHA OD KOSTIJU 


Sirovine: 
1/2 kg goveđih kostiju narezanih na manje komade, 1/2 kg govedine, 
1 veća mrkva, 1/2 korijena celera, 1 manja koraba, 1 korijen peršuna, 1 
manja rajčica ili žličica koncentrata od rajčice, 4 zrna papra, 1/2 
glave luka, 1 žlica masti ili ulja te sol. 


Postupak: 

Operite kosti u vreloj vodi i stavite ih u lonac u kojemu ste zagri- 
jali mast ili ulje. Očistite povrće i narežite korijenje na kocke ili 
rezance, ogulite rajčicu, pa je narežite na manje komade. Sve to, 
kao i luk i papar, dodajte kostima i pirjajte na umjerenoj vatri 
dok se kosti zarumene. Od vremena do vremena dolijte nešto vode 
i sve promiješajte. Za to vrijeme narežite od govedine 4 odreska, 
omekšajte ih batom, posolite i pobrašnite, pa ih popržite na ulju 
u posebnoj tavi. Zatim dolijte na kosti i povrće 1 litru vode, 
posolite je, pa neka se to prokuha. Tada dodajte odreske i neka 
se sve kuha na laganoj vatri dok meso ne omekša. Izvadite kosti 
i ukuhajte rižu, žličnjake, trgance, taranu, domaće rezance ili, 
kada ste juhu s mesom uslužili u tanjurima, stavite u svaki tanjur 
malo poprženih žemlji ili poprženog kruha u kockicama. 


GOVEDSKA JUHA S POVRCEM 
Sirovine: 
3/4 kg govedine, 1 veća mrkva, 1/2 korijena celera, 1 manja koraba, 
1 korijen peršuna, 1 manja rajčica ili žličica koncentrata od rajčice, 
4 zrna papra, 1/2 glave manjeg luka i sol. 

Postupak: 


Operite meso u hladnoj vodi i stavite ga u lonac. Dolijte 1/4 
litre hladne vode i posolite je. Kada je juha provrela, a na površini 
se pojavila pjena, oberite pjenu. Za to vrijeme očistite povrće i 
narežite korijenje na manje kocke. Skinite kožicu s rajčice i 
narežite rajčicu na manje komade. Dodajte juhi korijenje, raj- 
čicu, polovicu luka i papar, pa kuhajte juhu na umjerenoj vatri 
dok meso ne omekša. Zatim izvadite meso i upotrijebite ga kao 
jelo uz neki umak i prilog. U juhi ukuhajte žličnjake od krupice 
ili brašna, domaće rezance ili rižu. | 


GOVEDSKA JUHA S PEČENIM ULOŠKOM OD PLUĆICA 


Sirovine: 
20 dkg plućica, 1 žlica masti, 1/2 glave luka, 1 žličica kosanog peršuna, 
1 žlica maslaca, 2 žumanjka, 1 žemlja, 2 bjelanjka, 1 litra govedske 
juhe, malo papra i sol. 


Postupak: 

Operite plućica i kuhajte ih u slanoj vodi. Zatim izvadite plućica 
i narežite ih na tanke rezance. Na vrućoj masti pirjajte luk da 
dobije zlatnu boju, dodajte peršun i to još malo pirjajte. Zatim 
dodajte plućica, pa sve još malo pirjajte. Maslac promiješajte 
dobro sa žumanjcima u većoj zdjeli. U tu smjesu umiješajte plu- 
ćica. Žemlju namočite u mlijeko da posve omekša, pa i to umije- 
šajte u smjesu. Dodajte papar, mažuran i malo soli. Istucite snijeg 
od bjelanjaka i umiješajte ga u smjesu. Smjesa mora biti gusto 
tekuća. Ako je prerijetka, dodajte malo mrvica, a ako je pregusta, 
dodajte mlijeka. Uzmite tavu, namastite je i ulijte u nju ravno- 
mjerno smjesu. Stavite tavu u vruću pećnicu i pecite na umjerenoj 
vatri. Pečeni uložak narežite na rombe (kose kvadrate). Stavite ih 
u tanjure i prelijte vrelom govedskom juhom. 


GOVEDSKA JUHA SA ŽLIČNJACIMA OD JETARA 
Sirovine: 
15 dkg telećih jetara, 1/2 glave luka, 1 žličica kosanog peršuna, I žlica 


masti, 1 jaje, 1 češanj češnjaka, malo mažurana, 1 žličica mrvica, 
malo mlijeka, malo papra, I litra govedske juhe i sol. 

Postupak: 
Ostružite nožem oprana jetra i zatim ih procijedite. Na maslacu 
pržite sitno kosan luk i peršun. Skinite tavu s vatre i umiješajte 
razmućeno jaje i dodajte jetra, sitno kosan češnjak, mažuran, pa- 
par, sol i u mlijeku namočene mrvice. Od te smjese morate dobiti 
tijesto. Od tijesta ukuhajte žličnjake u vreloj vodi. Žličnjaci se 
moraju prokuhati desetak minuta. 


GOVEDSKA JUHA SA ŽLIČNJACIMA OD MASLACA 
Sirovine: 
1 litra govedske juhe od koncentrata ili govedine, 2 jaja, 2 žlice brašna, 
1 žlica kosanog peršuna, 1 žlica maslaca, nešto soli. 


Postupak: 
Istucite pjenasto maslac i umiješajte najprije jedan žumanjak a 
zatim drugi. Od bjelanjka istucite snijeg i umiješajte u smijesu. 
Postupno dodajte brašno i miješajte da dobijete rahlo tijesto. Od 
tog tijesta ukuhajte u vreloj govedskoj juhi žličnjake. Prije uslu- 
živanja posipajte juhu kosanim peršunom. 


GOVEDSKA JUHA SA ŽLIČNJACIMA OD KRUMPIRA 


Sirovine: 


1 litra govedske juhe (odnosno koncentrata), 2 krumpira, 2 žlice 
maslaca, 1 žlica kosanog peršuna (lišće), 2 jaja, sol. 


Postupak: 
Kuhajte u vodi krumpir, zatim ga ogulite i naribajte na ribežu. U 
tavu stavite maslac, a na vrućem maslacu pirjajte kosani peršun. U 
krumpir umiješajte razmućena jaja, posolite, malo pobrašnite i 
dodajte malo mlačne vode da biste miješanjem dobili tijesto. U 
to tijesto umiješajte maslac i peršun. Od tijesta ukuhajte žlič- 
njake u vreloj govedskoj juhi. 


GOVEDSKA JUHA NA ČEŠKI NAČIN 
Sirovine: 
1 litra čiste govedske juhe, 2 manje korabe, 1 veća mrkva, 1 šaka 
mahuna, 1 manja svježa repa, 2 lista svježeg kupusa, 1 žlica maslaca, 
nekoliko zrna papra i sol. 

Postupak: 


Očistite povrće i narežite ga na rezance. U lonac stavite maslac, a 
na vruć maslac povrće, dodajte papar i posolite. To pirjajte na 
umjerenoj vatri uz češće miješanje dok povrće malo ne omekša. 
Zal dolijte litru govedske juhe i kuhajte dok povrće posve ne 
omekša. 


GOVEDSKA JUHA SA ŽLIČNJACIMA OD KRUPICE 
Sirovine: 
1 litra govedske juhe, 2 jaja, 1 žličica maslaca, krupice prema potrebi, 


malo mlačne vođe, 1 žličica kosanog peršuna (lišće) i sira ribanca te 
sol. 


Postupak: 
U zdjeli napravite rahlo tijesto od jaja, krupice, maslaca, mlačne 
vode, pa tijesto posolite. U vreloj govedskoj juhi zakuhajte žlič- 
njake od tog tijesta. Prije usluživanja posipajte juhu kosanim 
peršunom i naribanim sirom. 


POKREPNA — KREPKA GOVEDSKA JUHA 


Sirovine: | 
1 kg govedine, 1/5 kg teletine, 1 litra obične govedske juhe, 1 žlica 
masti od pečenice, 1 korijen mrkve, 2 korijena peršuna, 1 korijen celera, 
1/2 glave luka, 1 poriluk, nekoliko zrna papra i sol. | 


Postupak: 


Govedinu i teletinu narežite na manje komade i stavite ih na ras- 
topljenu mast u lonac. Dodajte pola glave luka i sve povrće nare- 
zano na manje komade. To neka se polako pirja dok sok ne poru- 
meni. Pomalo dodajte vode i promiješajte češće meso i povrće. 
Zatim dolijte govedsku juhu, dodajte papar u zrnu i posolite. Lonac 
pokrijte i neka se juha kuha na umjerenoj vatri. Kada je meso 
mekano, izvadite ga, oberite mast i procijedite juhu. 


JUHA OD JAJA (IT) 
Sirovine: 
4 jaja, 1 žličica octa, 1 žlica bijelog vina, 1 žličica brašna, 1 žličica 
maslaca, papar u prahu, malo mažurana, 1 žličica kosanog peršuna i sol. 

Postupak: 
Pomiješajte ocat i vino i umutite brašno. To stavite u 1 litru hladne 
vode i neka zavre uz miješanje. Razmutite jaja, dodajte papar i 
ulijte to pomalo u vrelu juhu uz jako miješanje. Juhu začinite 
maslacem, mažuranom i peršunom. 


JUHA OD JAJA (II) 
Sirovine: 
4 tvrdo kuhana jaja, 1 žlica slatkog vrhnja, 1 žlica maslaca, I žlica 
brašna, 1 žličica kosanog peršuna, malo mažurana, malo majčine 
dušice (timijana), 1 lovorov list i sol. 


Postupak: 
Pržite na vrućem maslacu brašno i zatim peršun, pa nalijte 1 
litru hladne vode. Pustite da se juha kuha desetak minuta i 
dodajte lovorov list, mažuran, majčinu dušicu i posolite. Neka 
se juha još jednom prokuha. Razrežite tvrdo kuhana jaja na 
polovice i prelijte na njih juhu koju ste neposredno prije toga 
odmaknuli s vatre te umiješali slatko vrhnje. 


JUHA OD SLATKOG VRHNJA S BADEMIMA 


Sirovine: 


2 dcl slatkog vrhnja, 1 šaka stučenih badema, 8 dcl mlijeka, 1 žličica 
maslaca, malo vanili-šećera i 1 žemlja. 


Postupak: 

Promiješajte dobro u mješalici slatko vrhnje i sitno stučene 
bademe, dodajte zatim vaniližšećer i hladnog mlijeka, pa i to 
promiješajte. Smjesu stavite u lonac da se juha prokuha na umje- 
renoj vatri. 

Za to vrijeme narežite žemlju na sitne kocke i pržite ih na vru- 
ćem maslacu. Juha se uslužuje u tanjurima u koje se stavljaju 
pržene kocke žemlje. | 


JUHA OD KISELOG VRHNJA 


Sirovine: 
3 dcl kiselog vrhnja, 2 žlice brašna, 1 žemlja, malo kumina i sol. 

Postupak: 

Promiješajte dobro vrhnje i brašno u mješalici. Dodajte žlicu 
hladne vode i opet dobro promiješajte. Smjesu stavite u 1 litru 
vrele i posoljene vode uz neprekidno miješanje. Neposredno prije 
usluživanja ukuhajte malo kumina. 

U međuvremenu narežite žemlju na male kocke i pržite ih u tavi 
na malo maslaca. Juha se uslužuje u tanjurima u koje se stavljaju 
pržene kocke žemlje. 





VINSKA JUHA 
Sirovine: | 
7 dcl bijelog vina, malo cimetove kore, 4 žumanjka, 1 žlica mlijeka l 
1 žemlja. 


Postupak: 


U lonac stavite vino, cimetovu koru i 3 dcl vode te pustite da sve 
to zavre. Za to vrijeme razmutite dobro žumanjke s mlijekom, 
dolijte još žlicu hladnog vina, pa opet dobro razmutite šibom. Ovu 
smjesu dolijte malo-pomalo u vino uz miješanje, ali lonac morate 
odmaknuti od vatre. i 

Narežite žemlju na sitne kocke i pržite ih na tavi bez masnoća. 
o. se uslužuje u tanjurima u koje se stavljaju kocke pržene 
žemlje. 





PIVSKA JUHA 
Sirovine: 
7 dcl svijetlog piva, 2 dcl slatkog vrhnja, 3 žumanjka, malo cimetove 
kore, malo naribane limunove kore, malo šećera. 


Postupak: 
Stavite u lonac pivo, dodajte cimet, šećer i korice limuna te 
pustite da se neko vrijeme kuha. Pri tome treba češće obrati 
pjenu. Razmutite dobro žumanjke, dodajte slatko vrhnje i ponovno 
dobro razmutite smjesu. Dolijte pomalo vreloga piva uz nepre- 
kidno miješanje, tako da juha bude gusta. 





JUHA OD ŠPAROGE 
Sirovine: 


Snop šparoge, 1 žlica maslaca za šparoge, 1 žlica maslaca za zapršku, 
2 žlice slatkog vrhnja, malo papra u prahu, 1 žemlja i sol. 

Postupak: 
Očišćene i oprane šparoge pirjajte polako na žlici maslaca. Dolijte 
vode i posolite je, pa zakuhajte. Za to vrijeme napravite zapršku 
od 1 žlice maslaca i brašna, pa je ukuhajte u juhi. Popaprite juhu 
promiješajte je i odmaknite je s vatre, pa zatim umiješajte slatko 
vrhnje. Prilikom usluživanja stavite na svaki tanjur malo popržene 
žemlje narezane na sitne kocke. 





JUHA OD CELERA 
Sirovine: 
2 osrednje velika korijena celera, 1 žlica kosanog celerovog lišća, 1 
žličica peršunovog lišća, 1 litra grahove ili govedske juhe (od koncem 
trata), 1 žlica maslaca, 1 žlica brašna, 2 žlice kiselog vrhnja, 2 žumanjka, 
malo muškatova oraha, 1 žemlja, malo papra i sol. 


Postupak: 

Očišćen i opran celerov korijen narežite na rezance ili na male 
kocke. Stavite celer u lonac i dolijte 1 litru grahove ili govedske 
juhe da se kuha. Za to vnijeme načinite zapršku od maslaca i 
brašna te je ukuhajte u juhi. U juhu naribajte malo muškatova 
oraha, posolite i popaprite juhu. Kad je celer kuhan, razmutite 
žumanjke s kiselim vrhnjem. Odmaknite juhu s vatre i umiješajte 
žumanjke s vrhnjem. Neposredno prije usluživanja usipajte u 
juhu kosano lišće celera i peršuna. Juhu nalijte u jušnik, a posebno | 
prepržite bez masnoće žemlju, narezanu na male kocke, pa ih 
stavite u posebnu zdjelicu. 


JUHA OD LEĆE 
Sirovine: | 
20 dkg leće, 1 žličica brašna, 5 dkg slanine, 1 žlica vrhnja, malo octa, 
papra, 1 žemlja i sol. 


Postupak: 


Prethodnog dana očišćenu i namočenu leću ponovno isperite i 
stavite u hladnu i zasoljenu vodu da se kuha. Za to vrijeme 
narežite slaninu na sitne kocke i pržite je. Dodajte brašno i načinite 
svijetlu zapršku, pa je ukuhajte u juhi. Juhu popaprite i zakiselite 
je octom. Prokuhajte još jednom juhu, maknite je s vatre i umije- 
šajte kiselo vrhnje. Prilikom usluživanja stavite na tanjure popr- 
ženu žemlju narezanu na male kocke. 

BAŽULOVA (GRAHOVA) JUHA 


Sirovine: 
2 dcl graha, 1 žlica masti, 1 luk, 1 žlica brašna, 1 žlica octa, papar u 


prahu, sol i 1 žemlja. 


Postupak: 

Očistite i namočite grah dan prije kuhanja. Potom odlijte vodu, 
stavite grah u hladnu i posoljenu vodu i kuhajte na umjerenoj 
vatri. Kada je grah kuhan, protisnite ga kroz sito. Luk narežite 
na sitne kocke i pirjajte na umjerenoj vatri. Dodajte brašno, pa 
načiniti zapršku. Dolijte malo vode i zakiselite to octom i popa- 
prite. Stavite u lonac protisnut grah i vodu u kojoj je grah kuhan, 
umiješajte zapršku i neka se juha još jednom polako prokuha. 
Prilikom usluživanja stavite u svaki tanjur malo pržene žemlje. 
Žemlju narežite na male kocke i pržite ih u tavi bez masnoće. 





KRUMPIROVA JUHA 


Sirovine: 
4 oveća krumpira, 1 žlica maslaca, 2 žlice kiselog vrhnja, 2 jaja, 1 
lovorov list, malo mažurana, malo papra i sol. 


Postupak: 

Kuhajte krumpir, zatim ga ogulite i zgnječite. Uzmite žumanjke od 
2 tvrdo kuhana jaja, dodajte maslac, malo mlijeka i dobro promi- 
ješajte. Krumpir stavite u lonac vode, posolite, popaprite i dodajte 
mažuran. To sve dobro promiješajte da dobijete gustu juhu. Zatim 
umiješajte jaja. Kada je juha zavrela, procijedite je. Procijeđenu 
juhu stavite ponovno na vatru da se malo prokuha. Odmaknite je 
zatim sa štednjaka i umiješajte kiselo vrhnje. 


JUHA OD POVRĆA 


Sirovine: 
2 mrkve, 2 korijena peršuna, 1 korijen celera, 1 manji luk, 2 korabe, 
4 lista svježeg kupusa, 1 žlica kosanog peršuna, 4 žumanjka, 1 žlica 
vrhnja, 1 žlica maslaca, 1 žličica brašna, malo papra u prahu i sol. 


Postupak: 
Očišćeno i oprano povrće narežite na male kocke. Stavite u tavu 
maslac i, kad se zagrije, umiješajte žličicu brašna. Tomu dodajte 
usitnjeno povrće i pirjajte ga uz češće dolijevanje govedske juhe. 

Kada je povrće pirjano, metnite ga u lonac, dolijte litru govedske 
juhe i kuhajte kratko vrijeme. Juhu posolite i popaprite prema 
želji. Umutite u zdjeli žumanjke i vrhnje te ukuhajte to u juhi 
uz krepko miješanje. 


Uz tu se juhu mogu uslužiti pržene žemlje ili pržen kruh. 


JUHA OD POVRĆA S RIŽOM 
Sirovine: 
2 mrkve, 1 celerov korijen, 3 peršunova korijena, 2 rajčice ili mala 
žličica koncentrata rajčice, 2 korabe, 2 ravne žlice riže, 1 žlica peršuna 
(lišće), malo muškatova cvijeta, sol, 1 kocka koncentrata govedske juhe, 
1 žlica ulja. 


Postupak: 


Očišćeno i oprano povrće narežite na rezance ili tanke kolutove. 
Stavite sve to u litru hladne vode, zagrijte vodu, dodajte malo soli, 
kocku koncentrata govedske juhe, malu žličicu koncentrata rajčice 
ako nemate svježih rajčica te žlicu ulja. Kada je povrće gotovo 
mekano, dodajte juhi opranu rižu. Gotovu juhu posipajte malo 
muškatovim cvijetom. Prilikom usluživanja juhe stavite na svaki 
tanjur nešto kosanog peršuna. 





MAĐARSKA JUHA OD KUPUSA 
Sirovine: 
Pileća prsa, 40 dkg svježeg kupusa narezanog na rezance, 1 i pol žlica 


maslaca, 1 žlica brašna, 1 litra govedske juhe, 3 žumanjka, 1 žličica 
slatkog vrhnja, malo papra u prahu i sol. 


Postupak: 

Pileća prsa kuhajte u govedskoj juhi. Za to vrijeme narežite kupus 
na rezance. Od maslaca i brašna načinite svijetlu zapršku i dodaite 
kupus, pa ga polako pirjajte uz češće dodavanje malo govedske 
juhe. Prema želji popaprite i posolite kupus. Kada su pileća prsa 
mekana, izvadite ih iz juhe, očistite meso od kosti i narežite na 
male kocke. Stavite meso i pirjani kupus u juhu. Napravite smjesu 
od žumanjka i slatkog vrhnja i ukuhajte je u vreloj juhi uz stalno 
miješanje. | 

RUSKA JUHA 
Sirovine: 
20 dkg govedine, 20 dkg kokoši, 20 dkg svježeg kupusa, 1/2 kg kelja, 
10 dkg šunke, 3 žlice kiselog vrhnja, 2 žlice ulja, papar u prahu i sol. 


Postupak: 


Opranu govedinu u komadu stavite u 1,5 litre hladne vode. Dodajte 
na rezance narezan kupus i polovicu kelja također narezanog na 
rezance. Posolite vodu i kuhajte. Pošto se govedina kuhala pola 
sata, dodajte komad kokoši i šunku narezanu na kocke. U tavi na 
vrućem ulju pirjajte preostalu polovicu kelja, i kada bude mekano, 
dodajte to juhi. Izvadite govedinu i kokoš, očistite meso od kosti 
i narežite meso na rezance, pa to vratite u juhu. Odmaknite juhu s 
vatre i vežite je kiselim vrhnjem uz stalno miješanje. 


= ———————— = 


BORŠČ ILI POLJSKA JUHA 


Sirovine: 


1 litra soka ukiseljene cikle, 40 dkg goveđih kostiju, 1 veća mrkva, I 
korijen peršuna, 1 korijen celera, 1 glava luka, 4 žlice kiselog vrhnja, 3 
žličice brašna, 2 žumanjka, 10 dkg suhog mesa, 10 dkg mesnate suhe 
slanine, 10 dkg suhe kobasice, 1 krumpir, malo papra, 1/2 žličice 
kopra i sol. 


Postupak: 


Narežite suho meso na male kocke, a kobasicu na kolutove i stavite 
to u sok cikle. U sok cikle stavite rasječene goveđe kosti, zakuhajte 
i pustite vreti bar pola sata. Za to vrijeme očistite povrće i narežite 
ga na rezance, luk na sitne kocke, a krumpir na malo veće kocke. 
Sve to prokuhajte u juhi. Nakon četvrt sata izvadite kosti. Promi- 
ješajte pjenasto brašno, kosan kopar i 2 žlice vrhnja, pa to uku- 
hajte u juhi. Posolite i popaprite juhu prema želji. Zatim promije- 
šajte preostale 2 žlice vrhnja s 2 žumanjka, pa to ukuhajte u 
juhi uz dobro miješanje. U tavi pržite na kockice narezanu slaninu 
i dodajte je juhi. Juha neka još jednom provre. Uslužujte juhu s 
prženim kruhom ili prženim žemljama. 





FRANCUSKA JUHA 
Sirovine: | 
1/4 glave kelja, 1 koraba, 2 korijena mrkve, 2 korijena peršuna, 10 dkg 


šampinjona, 1 žlica ulja, 1 žlica brašna, 1 litra govedske juhe (koncen- 
trat), 1 žličica koncentrata rajčice, malo papra u prahu, 2 žemlje i sol. 

Postupak: 

Očišćeno povrće narežite na rezance, a šampinjone na tanke listiće. 
Od ulja i brašna načinite svijetlu zapršku i dodajte narezano povrće 
i pečurke. To pirjajte oko pola sata uz dolijevanje malo govedske 
juhe. Smjesu posolite i popaprite prema volji. Premjestite smjesu 
u lonac, dolijte litru govedske juhe i kuhajte je dok povrće ne 
omekša. Za vrijeme kuhanja umiješajte koncentrat od rajčice. Podi- 
jelite svaku žemlju po duljini na polovice i svaku polovicu razre- 
žite po duljini. Žemlje pržite u tavi bez masti na laganoj vatri. 
Stavite u svaki tanjur po dva komada prženih žemlji i napunite 
tanjure juhom. 


JUHA OD GLJIVA 
Sirovine: 
1 tanjur svježih jestivih gljiva, 1,5 žlica maslaca, 1 žlica kosanog 
peršuna, malo papra u prahu, 2 žemlje, 1 kocka koncentrata govedske 
juhe i sol. 


Postupak: 
Očišćene i oprane gljive narežite na tanke rezance i stavite ih u 
tavu da se malo pirjaju u vlastitom soku. Zatim dodajte maslac, 
pa kad se otopi, dodajte kosani peršun, papar i sol. Kada su 
gljive pirjane, usipajte ih u 1 litru vrele juhe od 1 kocke koncen- 
trata. 
Žemlje narežite na manje kocke i pržite ih u tavi na slaboj vatri 
bez dodatka masnoće. Kod usluživanja vadite iz jušnika željenu 
količinu, a na svaki tanjur juhe posipajte. pržene žemlje. 





JUHA OD LOKUMA 
Sirovine: 
30 dkg mesa (teletine, govedine, plućica, srca), 1 žlica masti, 1 glava 
luka, 1 žlica kosanog peršuna, 1 češanj češnjaka, 1 žličica mrvica, 1 jaje, 
malo papra, sol i 1 kocka koncentrata govedske juhe. 


Postupak: 

Kuhano meso, bilo koje, iskosajte sitno nožem ili ga protisnite 
kroz stroj za mljevenje mesa. Na vrućoj masti pirjajte sitno 
kosan luk, zatim dodajte sitno kosan češnjak, peršun i mrvice, 
pa sve to pirjajte. Ovu smjesu posolite, popaprite prema želji 
i izvadite iz tave. Umutite jaje, pa ga umiješajte u smjesu. 

Napravite tijesta kao za rezance i razvaljajte ga. Nožem ili kota- 
čićem izrežite kvadrate veličine oko 6 cm. Usred svakog kvadrata 

tijesta stavite žličicu smjese i preklopite tijesto uzduš dijagonale. 
Preklopljene krajeve pritisnite prstom da nadjev ne izlazi prilikom 
kuhanja. | 

Od 1 kocke koncentrata kuhajte govedsku juhu i ukuhajte lokume, 
tj. nadjeveno tijesto. 





KOKOŠ U KISELOJ JUHI 


Sirovine: 
1 manja kokoš, 1 korijen mrkve, 2 korijena peršuna, 1 korijen celera, 
1 koraba, I žlica riže, 1 mala žlica maslaca, 1 žličica brašna, 2 
žumanjka, 1 žlica vrhnja, 1 žličica limunova soka i sol. 


Postupak: 


Opranu kokoš narežite na prikladne komade i stavite je u poso- 
ljenu hladnu vodu. Povrće dobro operite, očistite i povežite kon- 
cem, pa također stavite u lonac. Juha neka se polako kuha. Za 
to vrijeme načinite od maslaca i brašna svijetlu zapršku i ukuhajte 
je zatim u juhi. Operite rižu i skuhajte je u posebnoj posudi. Kada 
je meso kuhano, izvadite ga. Juhu začinite limunovim sokom i 
sipajte u nju kuhanu rižu. U zdjelicu promiješajte žumanjke i 
umiješajte vrhnje, dodajte malo juhe pa zatim to umiješajte u 
juhu, koja se ne smije više kuhati. U jušnik. položite komade 
kokoši i prelijte ih juhom. 





KOKOŠJA JUHA S RIŽOM 
Sirovine: 
1 manja kokoš, 1 žlica maslaca, 1 žličica kosanog peršuna (lišće), malo 
muškatova cvijeta, 2 žlice riže, 2 žumanjka i sol. 


Postupak: 


Opranu kokoš narežite na prikladne komade, posolite je i pustite 
da stoji neko vrijeme. Na vruć maslac posipajte peršun i pirjajte 
ga, a zatim dodajte komade kokoši i njih pirjajte uz češće dolije- 
vanje, sve dok meso postane mekano. U međuvremenu kuhajte rižu 
u posebnom loncu i posolite vodu, dodavši malo muškatova cvijeta. 
U veći lonac ulijte 1 litru govedske ili pileće juhe (od koncentrata) 
i pustite da zavre. Žumanjke razmutite s malo juhe i ukuhajte 
u juhi uz miješanje. 

U jušnik položite komade pirjane kokoši i rižu, pa to prelijte 
juhom. Prema želji, juha se može začiniti parmezanom. 

JUHA OD MOZGA 
Sirovine: 
30 dkg telećeg mozga, 1 litra govedske juhe (može biti i od koncen- 
trata), 1 žlica kosanog peršuna (lišće), 1 žlica pečuraka (šampinjona), 1 
žlica maslaca ili margarina, 1/2 žlice brašna, malo naribanog muška- 
tova oraha, malo papra i sol. | 


Postupak: 

Očišćen i opran mozak kuhajte u malo govedske juhe i posolite. 
Kada je mozak kuhan, procijedite ga kroz sito. U tavu stavite 
maslac da se otopi. Za to vrijeme operite pečurke i narežite ih na 
tanke listiće. Pečurke i kosan peršun pirjajte na vrućem maslacu, 
popaprite i dodajte brašno, promiješajte i pustite da se malo 
pirja. To stavite u lonac u kojemu ste kuhali mozak i dolijte 
ostatak govedske juhe. U juhu naribajte malo muškatova oraha i 
dobro je promiješajte. Pustite da još jednom zavre. Juha se uslu- 
žuje s poprženim žemljama ili poprženim kruhom. 


JUHA SA SAVIJAČOM OD PLUĆICA 


Sirovine: 
25 dkg brašna, malo soli, 1 žlica ulja, 2 jaja, oko 1/8 litre mlačne vođe, 
3/14 kg plućica, 1 luk, 1 žlica kosanog peršuna, sol, papar u prahu, 
mažuran. 


Postupak: 


Od brašna, ulja, vode i jaja napravite gipko tijesto. Tijesto neka 
stoji na toplome oko 20 minuta. Tijesto valja pokriti kuhinjskom 
krpom. U međuvremenu pripremite nadjev. U malo masti pirjajte 
sitno kosan luk i kosan peršun. Dodajte kuhana plućica narezana 
na tanke rezance. Začinite nadjev sa soli, paprom i mažuranom, pa 
umiješajte razmućeno jaje. To dobro promiješajte i neka se polako 
pirja. 

Tijesto razvaljajte i razvucite dlanovima kao tijesto za savijaču. 
Odebljane rubove odrežite. Tijesto namažite rashlađenim nadjevom, 
smotajte u savijaču i namažite je razmućenim jajetom. Namažite 
držak kuhače brašnom i podijelite savijaču na komade duljine 
oko 8 do 10 cm. Kuhajte komade savijače u posoljenoj i vreloj 
u oko 12 minuta. Zatim ih ocijedite i stavite u gotovu govedsku 
juhu. 

JUHA OD KOSANOG MESA 
Sirovine: 
1/4 kg ostatka pečenog mesa (telećeg ili govedskog), 1 žlica maslaca ili 
ulja, 1 žlica mrvica, 2 žumanjka, 1 žlica vrhnja, 4 kriške kruha, malo 
papra u prahu, malo mažurana, 1 litra govedske juhe i sol. 


Postupak: | 

Iskosajte sitno meso. Na vruć maslac stavite mrvice i pirjajte to 
na slaboj vatri. Zatim dodajte kosano meso, dva žumanjka i vrhnje. 
To dobro promiješajte i smjesu posolite i popapnite dodavajući 
malo mažurana. Za vrijeme pirjanja dolijte pomalo juhe da 
smjesa bude kašasta. Popržite kriške kruha bez masnoće dok se 
potpuno ne osuše; na svaku krišku namažite smjesu, stavite na 
svaki tanjur po jednu krišku kruha i dolijte vruću i bistru goved- 
sku juhu (kuhajte je od koncentrata). 


CRNA JUHA 


Sirovine: 


10 dkg slanine, 20 dkg govedine, 10 dkg telećih jetara, 20 dkg rasje- 
čenih govedskih kostiju, 1 korijen mrkve, 1 korijen celera, 1 korijen 
peršuna, 1 koraba, 1 glava luka, nekoliko zrna papra, malo vina i sol. 


Postupak: 

Oprano korjenasto povrće narežite na ploške, luk raspolovite, 
slaninu narežite na tanje ploške, a meso i jetra na manje komade. 
U tavu položite ploške slanine i pirjaite ih na slaboj vatri. Dodajte 
zatim povrće i pirjajte još malo. Sada dodajte meso, kosti i jetra, 
posolite, ubacite nekoliko zrna papra i pirjajte. Za vrijeme pirjanja 
dolijte malo vina, a poslije malo govedske juhe (može biti i od 
koncentrata). Kada su se kosti zarumenile i meso dobilo svoju boju 
prilikom pirjanja, presipajte to u lonac i dolijte 1 litru govedske 
juhe. Juha neka se polako kuha. 

Juha se može ovako uslužiti, a može se i procijediti kroz sito. U 
juhi se mogu ukuhati žličnjaci od jetara ili brašna. 


| JUHA OD JANJETINE 
Sirovine: 
20 dkg janjetine od buta, 1 žlica ulja, 1 žlica brašna, 1 korijen mrkve, 


1 korijen peršuna, 1/2 korijena celera, 1/2 glave luka, malo papra u 
prahu, malo limunova soka i sol. 

Postupak: 

Opranu janjetinu narežite na manje komade, luk narežite na 
sitne kocke, a korjenasto povrće na rezance. Popržite malo luk na 
vrućem ulju, dodajte zatim brašna i napravite svijetlu zapršku. 
Dodajte komade janjetine, posolite je i popaprite. Kada je janje- 
tina malo pirjana i dobila svijetlu boju, dodajte povrća i to malo 
pirjajte. Sve to stavite u lonac, usipajte meso i povrće, dolijte 1 
litru hladne vode i pustite da se kuha na umjerenoj vatri dok 
meso i povrće ne omekša. Na kraju dodajte malo limunova soka, 
promiješajte i pustite da malo zavre. Za ovu juhu narežite kruh 
ili žemlju na manje kocke i prepržite ih. 





JUHA OD TELETINE 
Sirovine: 
20 dkg teletine, 1 žlica ulja, 2 žlice brašna, 2 jaja, 1 korijen mrkve, 
1 korijen peršuna, 1 čašica bijelog vina, malo papra u prahu, malo 
limunova soka i sol. 


Postupak: 

Stavite opranu teletinu u komadu u hladnu vodu i posolite, pa 
je kuhajte. Za to vrijeme očistite mrkvu i peršun, pa to korijenje 
narežite na rezance. Dodajte to povrće juhi. Od ulja i brašna napra- 
vite svijetlu zapršku, dodajte prema želji malo papra i umiješajte 
zapršku u juhu. Kada je meso mekano, izvadite ga i narežite na 
rezance, a zatim -vratite u lonac. Na kraju dodajte vino i malo 
limunova soka, dobro promiješajte i pustite da juha još jednom 
zavre. Juhu legirajte jajima. 





CRNA JUHA OD SITNIŠA GUSKE 


Sirovine: 
Sitniš zaklane guske, 1 žlica masti ili ulja, 1 žlica brašna, 1 dcl crnog 
vina, krv od zaklane guske, malo limunova soka, 1 manja mrkva, 1 
korijen peršuna i sol. 


Postupak: 

Prilikom klanja guske ocijedite krv u posudu, malo je posolite i 
dodajte malo octa, pa promiješajte da se ne zgruša. Od masti i 
brašna napravite tamniju zapršku, dolijte 1 litru vode i vino. Kada 
je juha zavrela, dodajte mrkvu i peršun (narezan na kolutiće), 
posolite je i stavite u nju očišćen i narezan sitniš guske. Na kraju 
ulijte krv, koju ste prethodno dobro procijedili, te istisnite u 
juhu nekoliko kapi limunova soka. Juhu morate dobro promiješati 
da se krv ne zgruša. 

ČISTA PILEĆA JUHA 
Sirovine: 
1 pile, 2 korijena mrkve i sol. 


Postupak: 
Očišćeno i oprano pile narežite na prikladne komade i stavite 
ih u lonac. Dolijte 1,5 litre hladne vode i posolite je. Mrkvu nare- 
žite na manje komade i dodajte juhi. Juha neka se kuha na unije- 
renoj vatri dok meso ne otpadne od kosti. Prije usluživanja proci- 
jedite juhu kroz sito. 


KOKOŠJA JUHA 
(za bolesnika) 
Sirovine: 
30 dkg kokošjeg mesa, I/4 kg govedine, 1/4 kg teletine, 2 korijena 
peršuna, 2 korijena mrkve, 1 glava luka, 1 korijen celera, malo muška- 
tova cvijeta, 2 do 3 klinčića i sol. 


Postupak: 

Očišćenu i opranu kokoš narežite na prikladne komade i stavite u 
lonac s 1,5 litre hladne vode. Dodajte govedinu i teletinu u 
komadu. Korjenasto povrće narežite na manje komade, a luk raspo- 
lovite. To stavite zajedno s klinčićima u juhu i naribajte malo 
muškatova cvijeta. Juhu posolite prema ukusu. Lonac pokrijte i 
kuhajte juhu na umjerenoj vatri dok meso potpuno ne omekša. 
Zatim izvadite meso, a juhu procijedite kroz sito. 


JUHA OD ŠTUKE NA POLJSKI NAČIN 


Sirovine: 
1 manja štuka, 1 žlica bijelog vina, 1 žličica octa, 1 mala glava luka, 1 
ravna žlica maslaca, 1 žličica brašna, 1 žličica grožđica, 5 do 6 badema, 
malo limunove korice, vrh noža šećera i sol. 


Postupak: 

Očišćenu i opranu štuku narežite na veće komade, posolite ih i 
pustite da stoje oko pola sata. Obrišite komade štuke i stavite ih 
u lonac, dolijte vrele grahove juhe ili vodu, vino i ocat, pa pustite 
da se polako kuha. Kad je štuka kuhana, izvadite je. Pirjajte sitno 
kosan luk na maslacu i zatim dodajte brašno, pa načinite svijetlu 
zapršku. Zapršku ukuhajte u juhi, dodajte sitno kosane grožđice i 
bademe, naribane limunove kore, šećer, pa sve dobro promiješajte 
i pustite da juha još jednom zavre. Komade štuke položite u jušnik 
i prelijte ih juhom. . 

ŠARAN U LIMUNOVOJ JUHI 
Sirovine: 
1 manji šaran oko pola kilograma, 1 litra grahove juhe sa zaprškom 
od maslaca, brašna i luka, 1 žlica bijelog vina, 1 žličica limunova soka, 
malo limunove naribane kore, 1 žlica maslaca, 1 žlica kosanog peršuna, 
papar u prahu i sol. 


Postupak: 
Očišćenog i opranog šarana narežite na manje komade i kuhajte u 
zasoljenoj vodi, a zatim izvadite. U grahovu juhu stavite vino, 
papar, maslac, limunov sok i limunovu koru, pa neka juha zavre. 
Ribu položite u jušnik, prelijete je juhom i nasipajte kosano 
peršunovo lišće. 


ŠARAN U JUHI OD LUKA 


Sirovine: 
1 manji šaran, 2. dcl bijelog vina, 8 dcl vode, 1 žlica maslaca, 1 žličica 
brašna, mala glava luka, 1/2 naribane jabuke, malo limunove kore, 
1 žlica mrvica, 1 žličica octa, 1 žličica kosanog peršuna, malo papra u 
prahu i sol. 


Postupak: 

Očišćenog i opranog šarana narežite na komade, posolite ih i osta- 
vite da stoje pola sata. Zatim ih stavite u lonac, dolijte vino i vodu 
da se kuha. Za to vrijeme narežite luk na sitne kocke, pržite ga na 
vrućem maslacu, pobrašnite, a u ovu zapršku umiješajte naribanu 
jabuku, nanibanu limunovu koru i mrvice. To ukuhajte u juhu, pa 
dodajte papar prema želji. Neposredno prije usluživanja usipajte 
u juhu kosan peršun. 





JUHA OD KOSANOG ŠARANA 
Sirovine: 
1 manji šaran, 1 puna žlica maslaca, 1 žličica kosanog kopra, 1 žličica 
kosanog peršuna, 1 žlica mrvica, papar u prahu, malo limunova soka 
i sol. | 


Postupak: 
Očišćenog i opranog šarana narežite na manje komade. Glavu 
ostavite, a druge dijelove očistite od kosti, pa sitno nakosajte. Na 
vrućem maslacu pirjajte kosanog šarana, dodajte kopar, peršun i 
mrvice, pa posolite i popaprite. Kada je riba gotovo pirjana, 

dolijte grahove juhe ili vode, dodajte glavu, pa neka se juha 
polako prokuha. Na kraju dodajte limunov sok i juhu (bez glave) 
procijedite kroz sito. Prema želji možete juhu uslužiti s poprže- 
nom žemljom narezanom na sitne kocke. 


BAKALAR U GRAHOVOJ JUHI 


Sirovine: 
30 dkg bakalara, 1 litra grahove juhe, 1 žlica maslaca, 2 žlice kiselog 
vrhnja, papar u prahu, 1 češanj češnjaka, 1 žličica octa, 1 žličica 
kosanog peršuna i sol. 


Postupak: 


Namočite bakalar dan prije da omekša. Sutradan stavite bakalar u 
lonac i dolijte grahovu juhu, koju treba prije toga protisnuti kroz 
sito. Juha neka se polako kuha. Dodajte maslac, papar, sol, sitno 
kosan češnjak i ocat. Juhu valja kuhati dok bakalar omekša. 
Gotovu juhu odmaknite s vatre, pa umiješajte kiselo vrhnje i 
reršun. 


JUHA OD ŽABA 
Sirovine: 
8 para žabljih krakova, žličica kosanog peršuna, 2 žlice maslaca, 2 žličice 
brašna, 2 žlice slatkog vrhnja, sol, malo muškatova cvijeta, 1 litra 
grahove juhe, 1 žemlja. 


Postupak: 

Operite i osušite žablje krakove i zatim ih pirjajte u vrućem ma- 
slacu (1 žlica), posipajući ih žličicom brašna. Kada je meso gotovo 
pirjano, dolijte 1 litru grahove juhe. U vrelu juhu ukuhajte svijetlu 
zapršku od 1 žlice maslaca, 1 žličice brašna i peršuna. Juhu začinite 
sa soli i malo muškatova cvijeta. Kad je juha ponovno zavrela, 
odmiaknite je s vatre i umiješajte polako slatko vrhnje. 

Narežite žemlju na sitne kocke i pržite ih u tavi bez masnoće. 
Juhu ulijte u jušnik, a prženu žemlju stavite u zdjelicu. 





JUHA OD PUŽEVA 
Sirovine: 


I šaka prokuhanih i očišćenih puževa, 1 žlica kosanog peršuna, 1 žlica 
mrvica, 1 žlica maslaca, 1 žlica vrhnja, papar u prahu, sol i 1 žemlja. 

Postupak: 

Nakošite prokuhane i očišćene puževe i pirjajte ih na vrućem 
maslacu. Dodajte kosan peršun, sol, papar i mrvice, pa to polako 
pirjajte. Na to nalijte 1 litru grahove juhe ili govedske juhe od 
koncentrata, dobro promiješajte, prokuhajte i dodajte na kraju 
vrhnje. 

Za to vrijeme narežite žemlju na sitne kocke i popržite u tavi 
bez masnoće. Za usluživanje nalijte gotovu juhu u jušnik, a pržene 
žemlje stavite u manju zdjelu. 





RIBLJA JUHA 


Sirovine: 
Manji šaran, 1 korijen celera, 2 korijena peršuna, 2 srednje velike 
mrkve, 1 koraba, 1 žlica maslaca, 1 žličica brašna, 1 manji luk, 2 
lovorova lista, nekoliko zrna papra, malo octa, malo slatke paprike, 
malo šafrana, 1 jaje, 1 žlica vrhnja i sol. 


Postupak: 


Korijenje operite i očistite, pa narežite na manje kocke. Narezano 
korijenje stavite u litru hladne vode, posolite i pustite da se polako 
kuha. Dodajte odmah lovorov list, papar u zrnu i malo octa. 
Narežite luk na sitne kocke i pirjajte ga na vrućem maslacu da 
dobije zlatnu boju. Zatim dodajte brašno, malo crvene paprike 
pa napravite svijetlu zapršku i ukuhajte je u juhi. Dok se juha 
kuha, očistite, operite i razrežite šarana na prikladne komade. 
Kada je povrće mekano, stavite komade šarana u juhu da se kuha. 
U jušniku razmutite žumanjak s vrhnjem, dodajte malo šafrana i 
dolijte trećinu juhe, pa to sve dobro promiješajte. Poslije toga 
dolijte ostatak juhe, pa opet promiješajte i na kraju stavite komade 
šarana. 

UJUŠAK I SLIČNA JELA 


PILIĆI S UMAKOM OD KRVI 


Sirovine: 
2 živa pilića, malo octa, 10 dkg slanine, I žličica kosanog luka, 1 
klinčić, malo papra, 1 žličica brašna, malo limunova soka, malo juhe 
ili vode 1 sol. 


Postupak: 
Prilikom klanja skupite krv u zdjelicu i dolijte malo octa da se krv 
ne zgruša. Piliće očistite, narežite ih na prikladne komade i posolite. 
U tavu stavite kockice slanine i na tome pirjajte kosan luk. Dodajte 
izboden klinčić, papar i jednu žlicu juhe ili vode. To promiješajte 
i onda položite u tavu komade pilića da se malo pirjaju sa svih 
strana. Zatim ih izvadite, pobrašnite umak da se zarumeni, dolijte 
malo juhe ili vode i limunov sok, pa neka se to malo prokuha. 
Umak procijedite kroz sito, stavite ga ponovno u tavu, uložite 
piliće, dolijte još malo juhe i neka se pilići pirjaju dok meso 
omekša. Na kraju ponovno izvadite piliće, a u umak umiješajte 
razmućenu krv da se još jednom prokuha. Piliće stavite u zdjelu 
i prelijte ih tamnim umakom. Kao prilog uslužujte pirjanu rižu. 


PILE U UMAKU OD KOPRA 


Sirovine: 
1 zaklano i očišćeno pile, 1 žlica maslaca, 1 žlica brašna, I žličica kosa- 
nog luka, malo octa, 2 žlice kiselog vrhnja, 2 žlice kosanog kopra, malo 
limunove kore, sol. 


Postupak: 
Očišćeno i oprano pile narežite na prikladne komade i posolite. Od 
maslaca i brašna napravite svijetlu zapršku i pirjajte u njoj 
luk. Nadolijte malo juhe ili vode da se prokuha. Umak proci- 
jedite kroz sito, vratite u tepsiju i stavite u nju komade pileta 
da se polako pirjaju. Kada je meso mekano, izvadite pile, a u umak 
umiješajte ocat, vrhnje, kopar i malo limunove kore. To dobro 
promiješajte i pustite da se prokuha. Komade pileta stavite u 
zdjelu i prelijte ih ovim umakom. Kao prilog uslužujte pirjanu rižu. 

PROKUHANO PILE 
Sirovine: 
1 zaklano i očišćeno pile, 1 glava luka, 2 mrkve, snop peršunova lišća, 
nekoliko zrna papra, nekoliko klinčića, 1 žličica octa, 1 žličica brašna, 
2 žlice kiselog vrhnja 1 sol. 


Postupak: | 

Oprano pile narežite na prikladne komade i posolite. U lonac 
hiadne vode stavite komade pileta, raspolovite luk i ubacite ga 
u lonac, dodajte na manje komade narezanu mrkvu, zrna papra, 
klinčiće i ocat. Pokrijte lonac i neka se pile polako kuha. Kada 
je meso gotovo mekano, izvadite pile iz juhe, a juhu procijedite 
kroz sito. U drugom loncu zagrijte maslac i napravite od brašna 
svijetlu zapršku. Na to nalijte procijeđenu juhu, umiješajte vrhnje 
i vratite komade pileta u juhu da se kuhaju do kraja. 

Kao prilog uslužujte žličnjake od krupice. 


KUHANO PILE S MASLACEM 


Sirovine: 
1 zaklano i očišćeno pile, 1 luk, 1 snop peršunova lišća, 2 mrkve, neko- 
liko zrna papra, nekoliko klinčića, 1 žličica octa, 1 žlica maslaca, 1 žlica 
mrvica i sol. 


Postupak: 

Očišćeno pile narežite na prikladne komade i posolite. U lonac 
hladne vode stavite komade pileta, luk narezan na polovice, 
mrkve narezane na komade, peršunovo lišće u snopu, papar, klin- 
čiće i malo octa. Pile neka se kuha u zatvorenom loncu na umjere- 
noj vatri dok meso potpuno ne omekša. Na kraju pirjajte mrvice 
na vrućem maslacu. Komade pileta položite u zdjelu i na njih posi- 
pajte pirjane mrvice. 





PILE U VRHNJU S PAPRIKOM 


Sirovine: 
1 zaklano i očišćeno pile, 1 žličica maslaca, 1 žličica kosanog luka, malo 
slatke crvene paprike u prahu, 1 žličica brašna, malo juhe, 1 dcl 
vrhnja i sol. 


Postupak: 
Očišćeno pile narežite na prikladne komade i posolite. Na vrućem 
maslacu pirjajte sitno kosan luk i dodajte papriku i malo juhe. 
Kada ste to dobro promiješali, pobrašnite umak. Položite u umak 

komade pileta, poklopite tepsiju i pirjajte. Prodrmajte češće 
tepsiju, dolijte pomalo juhe i prelijte komade pileta umakom. 
Kada je meso mekano, umiješajte u umak vrhnje i neka se polako 
prokuha. Komade pileta složite u zdjelu i prelijte ih umakom. 
Kao prilog uslužujte pire od krumpira. 


PILE KAO PAPRIKAŠ 


Sirovine: 
1 veće pile, 6 dkg brašna, 5 dkg maslaca, 1/4 litre kiselog vrhnja, I 
veliki luk, 1 žličica slatke crvene paprike, 1/2 litre govedske juhe 1 sol. 


Postupak: 


Na vrućem maslacu pirjajte sitno kosan luk do žute boje. Pile 
razrežite na prikladne komade i pirjajte ga na luku. Nakon neko- 
liko minuta i pošto ste komade pileta okrenuli, začinite jelo 
paprikom, posolite i malo pobrašnite. Promiješajte dobro i poklo- 
pite tepsiju. Nakon nekoliko minuta dolijte vrhnje, promiješajte i 
pustite da se paprikaš polako pirja. Od vremena do vremena 
dolijte malo govedske juhe. Uz pileći paprikaš uslužujte žličnjake 
ili domaće rezance. 





PILE U UMAKU OD RAJČICA 


Sirovine: 
1 zaklano i očišćeno pile, 1 žlica maslaca, 1 žličica brašna, 1/2 kg 
rajčica, 1 žlica slatkog vrhnja, 1 dcl bijelog vina, vrh noža šećera i sol. 


Postupak: 
Oprano pile narežite na prikladne komade i posolite. Napravite 
svijetlu zapršku od maslaca i brašna, dodajte narezane i uljuštene 
rajčice te vino, pirjajte malo i uložite komade pileta. Kada je 
meso mekano, dolijte slatko vrhnje, pošećerite umak i neka se 
još jednom sve prokuha. U zdjelu složite komade pileta i prelijte 
ih umakom. 


PILE U UMAKU OD NARANČA 


Sirovine: 
I zaklano i očišćeno pile, 5 do 6 dkg slanine, 1 žlica maslaca, 1 žličica 
brašna, malo limunove kore, malo naribanog cimeta, 1 kocka šećera, 


2 naranče, 1 žličica limunova soka i sol. 

Postupak: 

Oprano pile narežite na prikladne komade i posolite. Komade pileta 
nabodite tankim rezancima slanine. Stavite ih u zamašćenu tepsiju 
da se malo pirjaju na slaboj vatri. Izvadite komade pileta, a u 
tepsiji zagrijte žlicu maslaca i od brašna napravite svijetlu zapršku. 
Dodajte malo naribane kore limuna, komad šećera, malo cimeta 
u prahu, sok od naranča i limuna. To neka se polako pirja uz 
dodatak malo juhe ili vode. Zatim vratite komade pileta u tepsiju, 
pokrijte je i neka se pirjaju dok meso ne omekša. Za vrijeme 
pirjanja protresite više puta tepsiju i prelijte pile umakom. Pirjane 
komade pileta posložite u zdjelu i prelijte ih umakom. Prema 
želji možete prije toga s umaka obrati masnoću. 





PILEĆI PAPRIKAŠ S RAJČICOM 


Sirovine: 
1 zaklano i očišćeno pile, 1 glava luka, 2 mrkve, snop peršunova lišća, 
nekoliko zrna papra, 1/2 kg rajčica, 1 žlica maslaca, 1 žlica slatkog 
vrhnja i sol. 


Postupak: 

Oprano pile narežite na prikladne komade i posolite. Luk raspo- 
lovite, a mrkve narežite na veće komade. U lonac hladne vode 
stavite pile, luk, mrkve, snop peršunova lišća i nekoliko zrna 
papra. Pile neka se kuha u tom soku dok meso napola ne omekša. 
Tada očistite i ogulite rajčice i stavite ih u sok zajedno s masla- 
cem. Poklopite lonac i neka se pile kuha na umjerenoj vatri. Na 
kraju umiješajte slatko vrhnje i neka se još jednom prokuha. 
Složite u zdjelu komade pileta i prelijte ga umakom. 


PILE U KISELOM UMAKU 


Sirovine: 
1 zaklano i očišćeno pile, 1 žlica maslaca, 1 žličica brašna, 1 glava luka, 
1 žličica kosanog peršuna, malo naribanog muškatova oraha, 2 žumanj- 
ka, 1 žlica octa i sol, a prema želji i papar ili slatka paprika u prahu. 


Postupak: 
Oprano pile narežite na prikladne komade i posolite. U tepsiji 
napravite od maslaca i brašna svijetlu zapršku, dodajte sitno 
kosan luk i peršun, pa naribajte malo muškatova oraha. To neka 
se polako pirja. Dolijte malo juhe ili vode da se prokuha. Zatim 
uložite u tepsiju komade pileta da se polako pirjaju. Tepsiju 
pokrijte. Kada je meso mekano, izvadite komade pileta, u žumanj- 
ke umiješajte žlicu octa i to ulijte u umak. Promiješajte i 

neka se umak još jednom prokuha. Komade pileta složite u zdjelu 
i prelijte ih kiselim umakom. Prema želji možete umak začiniti 
paprikom ili paprom u prahu. 


HLADNO PILE U UMAKU OD SRDJELA 


Sirovine: 
1 zaklano i očišćeno pile, 1 glava luka, 2 mrkve, snop peršunova lišća, 
nekoliko zrna papra, 4 fileta srdjele ili inćuna, sok od pola limuna, 1 
žličica octa, 1,5 žlice maslinova ulja, malo naribane kore limuna, 1 
žličica kosanog kopra i sol. 


Postupak: 

Oprano pile stavite u hladnu i posoljenu vodu. Dodajte luk nare- 
zan na polovicu, mrkve narezane na komade, snop peršunova 
lišća, nekoliko zrna papra, pa neka se pile kuha na umjerenoj 
vatri dok ne omekša. Za to vrijeme napravite umak. Nožem na- 
stružite 4 do 5 fileta, pomiješajte to s uljem, dodajte limunov sok 
i ocat, malo naribane kore limuna, kosanog kopra, pa sve to dobro 
promiješajte. Izvadite pile iz juhe, narežite ga na prikladne ko- 
made i umočite svaki komad u umak. Složite komade pileta u 
zdjelu, a višak umaka prelijte na pile. 


TELEĆI UJUŠAK 
Sirovine: 


1/4 kg teletine od plećke ili prsa, 1 žlica maslaca, 1 žlica brašna, malo 
limunova soka, 1 žličica kosanog peršuna i sol. 


Postupak: 


Oprano meso narežite na manje komade. Od brašna i maslaca 
napravite svijetlu zapršku, dodajte peršun, dolijte malo juhe od 
kostiju, promiješajte i u tomu pirjajte meso. Posolite meso. Za 
vrijeme pirjanja dolijte još malo juhe. Kada je meso poprimilo 
boju, dolijte toliko juhe da ukupno bude oko 1 litre. Pokrijte 
tepsiju i pustite da se sve polako kuha. Prije usluživanja posipajte 
u ujušak kosan peršun. 


TELEĆI PAPRIKAŠ 
Sirovine: 


1/2 kg teletine, 1 žlica maslaca, 1 žlica brašna, 1 žličica kosanog per- 
šuna, 1 žlica kosanog luka, 1 žličica slatke paprike, 2 žlice kiselog 
vrhnja i sol. 

Postupak: 

Teletinu narežite na kocke. Na vrućem maslacu pirjajte sitno kosan 
luk, dodajte zatim kosan peršun i dolijte malo juhe od telećih 
kostiju. Kad je to provrelo, dodajte meso, posolite i posipajte 
paprikom. Promiješajte i nakon nekog vremena pobrašnite meso. 
Paprikaš neka se polako pirja uz češće dolijevanje juhe. Kada je 
meso mekano, umiješajte vrhnje. Uz paprikaš se uslužuju žličnjaci 
ili tjestenina. 


TELEĆI MOZAK U UMAKU OD LIMUNA 


Sirovine: 
2 do 3 teleća mozga, 2 žlice octa, 1 žlica maslaca, 1 žlica brašna, I 
veći luk, sok od pola limuna, malo limunove kore i sol. 


Postupak: 

Mozak stavite u hladnu vodu i neka stoji više sati. Uzmite svježu 
vodu, ulijte 2 žlice octa i kuhajte ga u slanoj vodi oko desetak 
minuta. Za to vrijeme napravite od maslaca i brašna svijetlu 
zapršku. Raspolovite luk i dodajte ga zapršci. Dolijte juhe od 
telećih kostiju, pa neka se prokuha. Izvadite polovice luka, a u 
umak ulijte limunov sok i dodajte malo limunove kore. Dobro 
promiješajte. Potom očistite mozak od opne, narežite ga u manje 
komade i položite u umak da se još jednom prokuha. 





GOVEĐI JEZIK U UMAKU OD GROŽĐICA 
Sirovine: a 
1 goveđi jezik, 5 dkg slanine, 1 glava luka, 1 mrkva, I snop peršunova 
lišća, nekoliko zrna papra, 1 peršunov korijen,. nekoliko klinčića, I 
žlica brašna, 1/2 dcl vina, 5 dkg grožđica, 5 dkg badema i sol. 


Postupak: 
Oprani goveđi jezik stavite u lonac hladne vode i dodajte na sitne 
kocke narezanu slaninu, cijelu glavu luka, nekoliko zrna papra, 
snop peršunova lišća, na listiće narezanu mrkvu i peršun te 
nekoliko klinčića. Vodu morate posoliti. Jezik neka se kuha u 
zatvorenom loncu dok ne omekša. Zatim ga izvadite, i dok je 
vruć skinite kožicu, pa ga vratite u lonac da se zajedno s juhom 
ohladi. Ohlađen jezik izvadite iz juhe i narežite na ploške. Odlijte 
višak juhe i ubacite jezik da se malo pirja dok dobije rumenu 
boju. Tada ga pobrašnite i dodajte malo juhe da se prokuha. 
Izvadite jezik, a juhu procijedite kroz sito. Dobiveni umak stavite 


73 


u tepsiju, pa zagrijte i dodajte vino, grožđice i narezane bademe. 
Jezik složite u zdjelu i prelijte umakom. Ako želite, možete jezik 
ostaviti nenarezan, pa ga u tom slučaju nabodite bademima koje 
treba po duljini narezati. 





GOVEĐI JEZIK U UMAKU OD ŠIPKA 


Sirovine: | 
1 goveđi jezik, 1 glava luka, 1 mrkva, 1 peršunov korijen, snop peršu- 
nova lišća, nekoliko zrna papra, nekoliko klinčića i sol. 


Postupak: 

Oprani goveđi jezik stavite u slanu vodu i dodajte raspolovljen 
luk, snop peršunova lišća, mrkvu i peršun narezan na kolute, papar 
i klinčiće. Jezik valja prethodno močiti u hladnoj vodi nekoliko 
sati. Kada je jezik mekan, izvadite ga iz juhe, skinite mu kožicu 
dok je vruć i vratite ga u juhu da se ohladi. Ohlađen jezik 
narežite na tanje ploške i stavite ih u zdjelu oko ruba, a u sredinu 
stavite šipkov umak. 

Kao prilog uslužujte valjuške od krumpira. 


GOVEDSKI GULAŠ 


Sirovine: 
1/2 kg govedine bez kosti, 1 žlica masti, 3 glave luka, malo kumina, 
vrh noža crvene paprike, vrh noža papra u prahu, 1 žlica brašna i sol. 


Postupak: 
Opranu govedinu narežite na srednje velike komade. Luk narežite 
na tanke ploške i njih raspolovite, pa pirjajte u vrućoj masti na 
slaboj vatri dok ne dobije zlatnu boju i gotovo povene. Zatim 
dodajte kumin i meso, pa pirjajte nekoliko minuta uz miješanje 
dok meso ne dobije boju. Posipajte meso paprikom ii paprom, 
posolite, pa dalje pirjajte. Ako je potrebno, dolijte malo vode ili 
govedske juhe. Pobrašnite meso, promiješajte i pirjajte dok meso 
ne bude mekano. 

PIRJANI VOLOVSKI REP 
Sirovine: 
1,5 kg volovskog repa, I dcl octa, 2 dcl vođe, I glavica luka, 3 lovorova 
lista, malo bosiljka, malo naribane limunove kore, 2 klinčića, sol, 1 
žlica masti, 1 žličica brašna, malo govedske juhe, 2 žlice kiselog 
vrhnja. 


Postupak: 


Operite i narežite volovski rep na srednje velike komade. U lonac 
stavite raspolovljen luk, lovorov list, bosiljak, naribanu limunovu 
koru, klinčić, volovski rep u komadima, ocat i vodu. Pustite da 
sve to polako vri dok meso ne omekša. U drugoj tepsiji napravite 
zapršku od masti i brašna, zalijte je s malo govedske juhe, 


promiješajte i dodajte komade volovskog repa. S juhe u loncu: 


oberite mast, a juhu procijedite kroz sito, pa je prelijte preko 
volovskog repa u tepsiji. Dolijte toliko da nastane ni gust ni 
. or umak. To neka malo provre. Na kraju umiješajte kiselo 
vrhnje. 


FILEKI 
Sirovine: 
60 dkg sirovih fileka, 1 žlica maslaca, 1 žličica brašna, 1 žličica kosanog 


peršuna, malo muškatova oraha, papar u prahu, 3 žlice kiselog vrhnja, 
2 žumanjka i sol. 


Postupak: 

Operite fileke i kuhajte ih u slanoj vodi dok ne omekšaju. Zatim 
ih izvadite iz vode, ocijedite i pustite da se ohlade. Narežite fileke 
na rezance. U tepsiju stavite maslac i napravite zapršku doda- 
vajući brašno i poslije peršun. Dodajte još papar i naribajte malo 
muškatova oraha. U tome pirjajte narezane fileke na umjerenoj 
vatri. Ako je sok pregust, dodajte malo govedske juhe. Neposredno 
prije usluživanja razmutite žumanjke u vrhnju i tu smjesu ulijte 
u umak i promiješajte. To uslužujte uz fileke. | 


FILEKI SA SLANINOM 
Sirovine: 
60 dkg sirovih fileka, 10 dkg slanine, 1 glava luka, 2 češnja češnjaka, 


1 žličica kosanog peršuna, 1 žlica brašna, 1 žlica mrvica, papar u 
prahu, vrh noža mažurana, lovorov list i sol. 

Postupak: 

Operite fileke u više voda i zatim kuhajte u slanoj vodi dok ne 
omekšaju. Dodajte cijeli češnjak i lovor. Izvadite ih iz vode, ocije- 
dite i pustite da se ohlade. Narežite ih na rezance. Popržite u tepsiji 
kockice slanine, pirjajte na njima sitno kosan luk, dodajte peršun 
i mrvice, pomiješajte, pa pošto se malo pirjalo, istresite fileke. 
Nakon kraćeg vremena dodajte malo juhe ili vode, mažuran, pa 
popaprite. Pirjajte fileke u zatvorenoj posudi i češće promiješajte. 
Prema potrebi dodajte još malo juhe ili vode. 


PAPRIKAŠ OD PEČURAKA 


Sirovine: 
30 dkg pečuraka (šampinjona), 1 žlica maslaca, 1 žličica peršuna, malo 
papra u prahu, 2 žlice kiselog vrhnja i sol. 


Postupak: 
Oprane pečurke narežite na tanke listiće. Na vrućem maslacu 
pirjajte peršun, dodajte papar u prahu, a zatim pečurke, posolite 
i pirjajte uz miješanje dok pečurke ne omekšaju. Na kraju dodajte 
vrhnje i pustite da se još malo pirja. 





»Peka« — glinena posuda za pečenje purana (Jerovec, Hrv. zagorje) 

JELA OD MESA 





TELEĆI POPEČAK (ODREZAK). 
Sirovine: | 
4 teleća odreska, maslac, malo papra i sol. 


Postupak: 
Tucite odreske batom, posolite i popaprite ih, te namažite masla- 
cem s obje strane. Stavite ih u vrući maslac da se na umjerenoj 
vatri peku. 





TELEĆI POPEČAK (ODREZAK) S MRVICAMA 


Sirovine: 
4 teleća odreska, maslac za pečenje, mrvice i sol. 


Postupak: 
Tucite odreske batom, posolite ih i namažite maslacem s obje 
strane, a zatim ih uvaljajte u mrvice. Stavite ih u vrući maslac 
i pecite na umjerenoj vatri. 


PRŽENA TELEĆA REBRA 


Sirovine: 
8 manjih telećih rebara, 1 žlica maslaca, 2 jaja, 1 žlica brašna, papar 
u prahu, 3 žlice masti i sol. 


Postupak: | 
Odrežite kosti od rebara da biste dobili 8 čistih odrezaka. Odreske 
omekšajte malo batom, posolite i popaprite, pa namažite otoplje- 
nim maslacem. Meso neka tako stoji desetak minuta. Zatim 
odreske uvaljajte u brašno i razmućena jaja te pržite u vrućoj 
imasti na umjerenoj vatri. 


1 


POHANA TELEĆA KOLJENICA 


Sirovine: | | 
I veća teleća koljenica ili 2 manje, 2 žlice brašna, 2 jaja, 2 žlice mrvica, 
3 žlice masti i sol. 

Postupak: 
Opranu teleću koljenicu kuhajte u slanoj vodi. Izvadite noge i 
odrežite meso u obliku odrezaka. Prema potrebi posolite još meso 
i zatim ga uvaljajte u brašno, pa u razmućena jaja te u mrvice. 
Ugrijte u tavi mast i pohajte odreske. 
Kao prilog uslužujte kašicu od krumpira. 





PODUŠENA — PIRJANA GOVEDINA 
Sirovine: 
3/4 kg govedine, 5 dkg suhog jezika, 5 dkg slanine za nabadanje gove- 


dine, 2 žlice masti, 2 manja luka, 2 mrkve, nekoliko zrna papra, malo 
limunove kore; 1 žlica octa, 1 dcl vina i sol. 


Postupak: | 

Luk narežite na sitne kocke, a mrkvu na tanke listiće. Stavite 
povrće na vruću mast i neka se na umjerenoj vatri pirja. 
Opranu govedinu nabodite suhim jezikom i slaninom, posolite 
meso i pirjajte ga na povrću. Pomalo nadolijte mješavinu vina i 
octa, a poslije, ako zatreba, i vodu. Dodajte papar u zrnu. Dobive- 
nim sokom prelijte češće meso. Pirjajte meso u zatvorenoj tepsiji. 
Kada je meso mekano, izvadite ga. Žlicom oberite mast, a preostalo 
protisnite kroz sito. Govedinu položite u zdjelu i prelijte je dobi- 
venim umakom, a višak umaka ulijte u posebnu zdjelicu. Kao 
prilog uslužujte slani kuhan krumpir ili njoke od krumpira. 





GOVEĐA PRSA S HRENOM 
Sirovine: 
1 kg goveđih prsa, 2 mrkve, 2 korijena peršuna, 1 korijen celera, 2 
dkg kosanih badema, 1 žlica naribanog hrena, 1 žlica maslaca, 2 žlice 
kiselog vrhnja, 1 žemlja i sol. 


Postupak: 
Mrkvu, peršun i celer narežite na sitne kocke. Ovo povrće stavite 
zajedno s mesom u hladnu vodu i kuhajte dok meso ne bude 


mekano. Vodu valja prethodno posoliti. U tavu stavite maslac, na 
vruć maslac kosane bademe i nariban hren, pomiješajte i dodajte 

u mlijeku nakvašenu žemlju i na kraju vrhnje. Sve to promiješajte 
i neka se još jednom prokuha. Kuhanu govedinu marežite na 
komade i stavite u zdjelu. Kuhano povrće protisnite kroz sito i 
umiješajte u umak. Ovim umakom prelijte meso. Uz ovo jelo 
uslužujte varivo od mahuna ili mrkve. 





PIRJANA PISANA PEČENKA (1) 


Sirovine: 
1 kg pisane pečenke, 10 dkg slanine za nabadanje, 1,5 žlice masti i sol. 


Postupak: 

Očišćenu i opranu pisanu pečenku valja nabosti slaninom, posoliti 
i pirjati u vrućoj masti na umjerenoj vatri. Za vrijeme pirjanja 
može se doliti malo vode. Tepsija mora biti pokrivena. Dok pirjate, 
prelijte meso nastalim sokom. Kada je meso pirjano i dobilo 
lijepu rumenu boju, izvadite ga iz tepsije i narežite na odreske. 
Odreske položite u zdjelu i prelijte ih sokom. Kao prilog uslužujte 
domaće rezance prelivene maslacem i neku salatu. 





PIRJANA PISANA PEČENKA (ID 
Sirovine: 
3/4 kg pisane pečenke, 1 puna žlica slanine narezane na ploške, 1 glava 
luka, 2—3 češnja češnjaka, vrh noža bosiljka, malo limunove kore, 
nekoliko zrna papra, 2—3 klinčića, 1 mrkva, 1/2 korijena celera, 2 
korijena peršuna, 1 žlica octa, 1 žličica brašna, 2—3 žlice govedske 
juhe, sok pola limuna, 2 žlice kiselog vrhnja, papar u prahu i sol. 


Postupak: 
Opranu pisanu pečenku očistite od opne i namažite je solju i 
paprom, pa neka tako stoji. Za to vrijeme narežite slaninu na 
ploške, a luk, mrkvu, celer i peršun na sitne kocke. Dno tepsije 
pokrijte ploškama slanine i na to posipajte narezano korijenje, 
dodajte zgnječen češnjak, bosiljak, limunovu koru, papar, klin- 
čiće, pa to dobro promiješajte pošto se već malo pirjalo. Dolijte 
malo juhe da ne prigori. Kada je to napola pirjano, položite pisanu 
pečenku u tepsiju, polijte je s malo juhe, pokrijte tepsiju i neka 
se pirja na umjerenoj vatri. Od vremena do vremena meso prelijte 
sokom koji je nastao od pirjanja. Nakon pola sata Pirjanja okre- 
nite komad mesa i dalje ga pirjajte. Kada je meso gotovo, dakle 
mekano, izvadite ga, a umak procijedite kroz sito i stavite ga natrag 
u tepsiju. Dodajte još malo juhe i octa, pa kada to zavre, pobraš- 
nite umak. Kad je umak ponovno zavrio, dodajte limunov sok, 

promiješajte, dodajte vrhnje, ponovno promiješajte, a onda stavite 
u taj umak pisanu pečenku da se još malo pirja. Za to vrijeme 
treba meso politi umakom. 

Kao prilog uslužujte žličnjake od krumpira ili okruglice od kruha. 


GOVEDINA S BRUSNICAMA 
Sirovine: i 


80 dkg mršave govedine, 2 žlice maslaca, 1 žličica šećera, 4 žlice džema 
od brusnica, 1 žlica vinjaka i sol. 


Postupak: 


Govedinu kuhajte u komadu. Kada je kuhana, izvadite je i stavite 
na toplo. Juhu izlijte i spremite. U tepsiji zagrijte maslac, dodajte 
šećer i neka se to polako pirja dok šećer ne porumeni. Zatim dolijte 
malo govedske juhe, pa kad i to zavre, dodajte brusnice, dobro 
promiješajte, dolijte vinjak i još nešto govedske juhe i u tom 
umaku pirjajte još desetak minuta govedinu narezanu na odreske. 
Dok pirjate, okrenite meso nekoliko puta. Kao prilog uslužujte 
pirjanu rižu i zelenu salatu. 





GOVEDINA KAO DIVLJAČ 
Sirovine: 
1 kg govedine, nekoliko zrna borovice, papar u prahu, borove iglice, 
1/2 litre vina, 2 žlice octa, 2 luka, 2 češnja češnjaka, 2 mrkve, 2 korijena 


peršuna, nekoliko listova lovora, 2 dcl slatkog vrhnja, 1 žlica brašna 1 
sol, 
Postupak: 

Opranu govedinu u komadu natrljajte solju, zgnječenom borovicom 
i paprom. U tepsiju posipajte borove iglice, na to stavite meso i 
posipajte ga sa svih strana borovim iglicama. Luk i češnjak raspo- 
lovite, a korijenje narežite na komade. Povrće zajedno s lovorovim 
listom stavite u tepsiju, nalijte vino, dodajte octa i oko pola litre 
vode. Ova juha neka se polagano kuha. Kada je juha kuhana, 
prelijte je u tepsiju u kojoj je meso. Pokrijte tepsiju i neka meso 
s juhom stoji do sutradan. Valja paziti da meso bude pokriveno 
juhom, pa zato upotrijebite manju tepsiju ili lonac. Sutradan 
izvadite meso, stavite ga u drugi lonac, dolijte vode da meso bude 
jedva pokriveno i pirjajte polako dok meso gotovo ne omekša. 
Lonac treba pokriti. Zagrijte ponovno juhu s povrćem u kojoj je 
preko noći ležala govedina. Brašno promiješajte s vrhnjem i na 
kraju ukuhajte ovu smjesu u juhi u kojoj se kuhala govedina. Za 

vrijeme kuhanja ne treba doliti vodu, jer je poželjno da se najveći 
dio juhe prokuha, pa da se tako dobije umak. Kuhanu govedinu 
razrežite na odreske i garnirajte je dobivenim umakom i kuhanim 
krumpirom ili domaćim rezancima. 


KUHANA GOVEDINA NA HRVATSKI NAČIN 
Sirovine: 
3/4 kg govedine bez kosti, 2 mrkve, 3 korijena peršuna, 1 korijen celera, 


1 snop peršunova lišća, 1 snop celerova lišća, nekoliko zrna crnog 
papra 1 sol. 


Postupak: 
Korijenje mrkve, celera i peršuna narežite na sitne kocke, stavite 
zajedno s govedinom u hladnu vodu i kuhajte. Vodu treba posoliti 
i dodati nekoliko zrna crnog papra, peršunovo i celerovo lišće. 
Kada je govedina kuhana, narežite je na ploške, stavite u zdjelu 
i garnirajte kuhanim krumpirom ili valjušcima od krumpira, uma- 
kom od rajčice ili luka. 


GOVEDINA NA TALIJANSKI NAČIN 


Sirovine: 
3/4 kg goveđe pržolice, 1 žlica maslaca, malo naribane limunove kore, 
1/2 žemlje, malo muškatova cvijeta, malo papra, malo cimetova praha, 
1 žličica kosanog češnjaka, 1/2 litre vina, 1 žličica octa, sol, bešamel 
umak s kosanim koprom i garnitura uz govedinu. 


Postupak: 

Goveđe pržolice sječene na komade stucite, posolite i popaprite. 
Pirjajte ih na maslacu i dodajte naribane limunove kore, muška- 
tova cvijeta, malo cimetova praha, žličicu kosanog češnjaka i pola 
u mlijeku natopljene i zgnječene žemlje. Dok pirjate, dolijte smjesu 
vina i octa. Kada je meso mekano, stavite pržolice u zdjelu, prelijte 
ih bešamel: umakom i posipajte parmezanom. Zdjelu garnirajte 
palentom ili makaronima. 


GOVEDINA NA RUSKI NAČIN 
Sirovine: 
1 kg govedine (prsa), 2 glave luka, 2 korijena mrkve, 2 korijena per- 


šuna, 2 korijena celera, 1 žlica kosanog peršuna, 2 do 3 klinčića, malo 
muškatova cvijeta, 2 lovorova lista, 1/2 litre kiselog vrhnja i sol. 


6 Hrvatska kuharica 81 


Postupak: 

Oprano povrće narežite na sitne kocke. Dva luka raspolovite, a u 
cijeli treći luk nabodite klinčiće i natrljajte ga muškatovim cvije- 
tom. Uzmite manju tepsiju u koju jedva stane meso i povrće. Meso 
posolite i dodajte lovorov list i toliko vode da je meso pokriveno. 
Meso neka se kuha u pokrivenoj tepsiji dok ne omekša. Zatim ga 
izvadite, a u preostalu juhu ulijte kiselo vrhnje, pa neka se na 
slaboj vatri prokuha. Dobiveni sok protisnite kroz sito. Meso 
narežite na komade, složite ih u zdjelu i prelijte dobivenim uma- 
kom a višak umaka ulijte u posudu za umake. Zdjelu garnirajte 
kosanim peršunom. Kao prilog uslužujte slani kuhan krumpir. 





GOVEDINA NA NIZOZEMSKI NAČIN 
Sirovine: 
1 kg govedine u komadu, 2 do 3 lovorova lista, nekoliko češnja češnjaka, 


1 luk, kičica ružmarina, kičica bosiljka, nekoliko zrna borovice, malo 
mažurana, nekoliko zrna papra, 1 žličica kosanog peršuna i sol. 


Postupak: 

Opranu govedinu natrljajte češnjakom, lukom, lovorovim listom, 
ružmarinom, bosiljkom, zgnječenom borovicom i stavite je u manju 
tepsiju. Dodajte toliko vode da je meso pokriveno. Posolite vodu i 
dodajte zrna papra. Na meso stavite prikladan tanjur ili daščicu, 
a na to uteg. Meso neka stoji bar jedan sat. Zatim ga kuhajte, 
pokrijte tepsiju, a kada je meso mekano, izvadite ga, narežite na 
odreske. Odreske položite u zdjelu, garnirajte kuhanim krumpirom 
i posipajte kosanim peršunom. Kao prilog uslužite neki prikladan 
umak (od kopra, luka, rajčice) ili varivo (od špinata, kupusa, 
korabe, poriluka ili drugo). 





GOVEDINA PO MODI 
(Boeuf a la mode) 
Sirovine: 
1 kg govedine bez kosti, 10 dkg slanine, 1 žlica peršuna, 1 žlica pečurki 
(šampinjona), papar u prahu, 1 veća glava luka, 1 mrkva, 2 dcl vina, 
2 dcl govedske juhe 1 sol. 


Postupak: 
Polovicom slanine nabodite komad govedine. Drugu polovicu nare- 


žite na sitne kocke i zagrijte u tavi. Na vruću slaninu stavite sitno 
narezan luk, pirjajte ga neko vrijeme i dodajte na sitne listiće 

narezane pečurke, kosan peršun, papar u prahu i sol. Na to stavite 
govedinu i neka se meso polako pirja. Pomiješajte govedsku juhu 
s vinom i tom smjesom prelijte govedinu. Za vrijeme pirjanja 
pokrijte posudu i okrenite meso više puta. 

Uz pirjanu govedinu uslužujte prilog (kuhan krumpir, valjušci 
od krumpira, okruglice od. kruha, vlastiti umak te neku osvježa- 
vajuću salatu). 


PIRJANE PRŽOLICE 


Sirovine: 
4 odreska pržolice, 1 žlica masti, 1 žličica kosanog peršuna, 2 češnja 
češnjaka, malo naribane limunove kore, nekoliko zrna papra, malo 
govedske juhe, 1 čaša vina, 1 žličica octa, 2 žlice kiselog vrhnja i sol. 


Postupak: 

Opranu pržolicu tucite blago batom i posolite. U tepsiju stavite 
mast, peršun, zgnječen češnjak, limunovu koru, papar u zrnu, 
i kad je to pirjano, uložite odreske pržolice. Prelijte pržolicu s 
malo govedske juhe, vinom i octom. Pirjajte u zatvorenoj posudi 
meso dok ne omekša. Češće treba sok promiješati i njime preliti 
meso. Kad je meso gotovo, izvadite ga, oberite mast s umaka, 
dolijte još malo govedske juhe ii octa, a na kraju umiješajte vrhnje. 
Odreske položite u zdjelu i preko njih prelijte umak. 


NADJEVENE PRŽOLICE 


Sirovine: 
9 pržolica, 2 češnja češnjaka, 1 žličica kosanog peršuna, malo naribane 
limunove kore, 2 žlice kiselog vrhnja, papar u prahu, 1 mrkva, 2 
korijena peršuna, 1 korijen celera, 1 lovorov list, vrh noža mažurana, 
1 žlica octa, 1 dcl bijelog vina, 1 žlica maslaca, 1 žličica brašna i sol. 


Postupak: 
Oprane pržolice omekšajte batom i posolite ih. Jednu pržolicu 
sitno nasjeckajte i pomiješajte to meso sa zgnječenim češnjakom, 
peršunom, naribanom limunovom korom i kiselim vrhnjem. Prema 
želji možete ovu smjesu i popapriti. Ovaj nadjev namažite na dvije 
pržolice i s ostalim pržolicama pokrijte namazane komade. U 
tepsiji napravite svijetlu zapršku od maslaca i brašna, umiješajte 
sitno kosano korijenje, dodajte lovorov list, mažuran, ocat i malo 
vode, pa sve to dobro promiješajte i pustite da se polako pirja. 
Malo-pomalo dolijte nešto vode da dobijete ni gust ni rijedak 

umak. U taj umak složite pržolice i neka se pirjaju na umjerenoj 
vatri u pokrivenoj tepsiji uz dolijevanje vina. Dolijte češće još 
malo vode. Kada je meso pirjano, složite ga u zdjelu, razrežite svaku 
pržolicu na polovicu da biste dobili 4 komada. Umak procijedite 
i prelijte na pržolice. 


m o ———————— Pt E 


PISANA PEČENKA U MOŠTU 
Sirovine: 
3/4 kg pisane pečenke, 1 luk, 1 mrkva, 2 peršunova korijena, 2 lovorova 
lista, nekoliko zrna papra, nekoliko borovica, 2 žlice octa, 1 čaša vina, 
sol, 1 žlica maslaca, komad cimetove kore, nekoliko klinčića, komađić 
limunove kore, 2 čaše mošta. 


Postupak: 

Očistite opranu pisanu pečenku od opne i stavite je u porculansku 
ili staklenu zdjelu preko noći u salamuru. Za salamuru treba 
meso najprije posoliti, preliti octom i vinom, a u salamuru staviti 
raspolovljen luk, na komade narezano korijenje, lovorov list, 
papar, borovicu. Meso neka bude pokriveno salamurom, pa stoga 
upotrijebite manju zdjelu. Dobro je ako se za vrijeme salamurenja 
meso jednom okrene. 

U tepsiji zagrijte maslac, umiješajte mošt i dodajte cimetovu koru, 
klinčiće i malo limunove kore. Kad se to prokuha, dodajte meso 
u komadu da se na umjerenoj vatri polako pirja. Za vrijeme 
pirjanja prelijte češće meso i okrenite ga. Posuda neka bude 
pokrivena. Kada je meso mekano, izvadite ga, narežite na odreske, 
složite u zdjelu i prelijte moštom, koji ste prethodno procijedili 
kroz sito. 

Kao prilog uslužujte žličnjake od krumpira ili okruglice od kruha. 


ai 


PISANA PEČENKA NA ČEŠKI NAČIN 
Sirovine: 
3/4 kg pisane pečenke, 5 dkg slanine, i žlica prženih badema, 1 žlica 
grožđica, 1 žemlja, malo vina, malo govedske juhe, 1 žličica octa, 2 
klinčića, malo naribane limunove kore, sirovine za salamurenje (viđi 
recept za pisanu pečenku u moštu) i sol. 


Postupak: 
Salamurenu pisanu pečenku očistite od opne i posolite. Nabodite 
meso slaninom i pecite ga u vrućoj pećnici na umjerenoj vatri, 
u tavi koju treba prethodno namastiti. Dolijte za vrijeme pečenja 
malo govedske juhe i ovim sokom prelijte češće meso. Za to 

vrijeme pržite bademe i zatim ih zajedno s grožđicama sitno isko- 
sajte. Žemlju namočite u vino da omekša, pa je onda istisnite i 
pomiješajte s kosanim bademima i grožđicama. Dolijte malo goved- 
ske juhe da biste dobili gusto tekući umak. To pirjajte malo na 
umjerenoj vatri i zatim prognječite na cjedilu. Umak stavite 
ponovno u tepsiju i u njemu pirjajte do kraja pisanu pečenku. 
Umak začinite naribanom limunovom korom i stučenim klin- 
čićima. Ako je umak pregust, dolijte malo vina. 


PEČENA SVINJETINA 
Sirovine: 
Svinjski hrbat, malo češnjaka, kumina i papra u prahu, mast za pečenje 
i sol. 


Postupak: 
Opran svinjski hrbat obrišite nasuho kuhinjskom krpom, posolite, 
popaprite prema ukusu, naribajte češnjakom i kuminom te nama- 
žite tanko svinjskom masti. U tavu stavite vrlo malo vode, na to 
hrbat i pecite ga u prethodno zagrijanoj pećnici na umjerenoj 
beka Za vrijeme pečenja treba hrbat češće polijevati vlastitim 
sokom. 


PRŽENA SVINJSKA REBRA 


Sirovine: 


8 svinjskih rebara (karea), 1 žlica maslaca, 2 jaja, 1 žlica brašna, papar 
u prahu, 3 žlice masti 1 sol. 


| Postupak: 

Odrežite kosti od rebra da biste dobili 8 čistih odrezaka. Odreske 
omekšajte malo batom, posolite i popaprite, pa namažite masla- 
cem. Meso neka stoji desetak minuta. Zatim uvaljajte odreske 
u brašno i razmućena jaja, pa ih pržite u vrućoj masti na umjerenoj 
vatri. | 


PEČENA JANJETINA 
Sirovine: 
Janjeća plećka s malo rebara, maslac, malo juhe i sol. 


Postupak: 
Opranu janjetinu obrišite nasuho kuhinjskom krpom, posolite, 
namažite maslacem i stavite u zamašćenu tavu. Pecite je u pret- 
hodno zagrijanoj pećnici na umjerenoj vatri uz češće polijevanje 
vlastitim sokom. 





KOSANO MESO 


Sirovine: 
1/4 kg teletine, 1/4 kg piletine, 1 žlica maslaca, 1 glava luka, 1 žličica 
kosanog peršuna, 1 žlica brašna, malo naribane limunove kore, papar 
u prahu, malo govedske juhe i sol. 


Postupak: 
U manjoj tepsiji ugrijte maslac i u njemu pirjajte sitno kosan 
luk i peršun, zatim to pobrašnite. Potom dodajte sitno kosanu 
teletinu i piletinu, posipajte papar i naribanu limunovu koru, 
posolite prema potrebi i dolijte govedske juhe, pa pirjajte u 
zatvorenoj posudi na umjerenoj vatri. Juhe valja dodati toliko 
da na kraju dobijete rahlu smjesu. 





Košarice za nošenje ribe i povrća (Dalmacija) 

JELA OD PERADI 





PEČENO PILE 
Sirovine: 
1 očišćeno pile, maslac 1 sol. 


Postupak: 
Očišćenom piletu utisnite prsnu kost i izvadite je. Posolite pile i 
namažite ga maslacem. Stavite pile u zamašćenu tavu hrptom 


nagore i pecite na umjerenoj vatri u prethodno zagrijanoj pećnici. 





PRŽENI PILIĆI 
Sirovine: 
2 mala pilića, 2 žlice maslaca, 2 jaja, malo vina i malo brašna, 1 
žlica mrvica i sol. 


Postupak: 
Očišćene i oprane piliće osušite, razrežite na prikladne komade 
i posolite. Napravite smjesu od vina, jaja i brašna, pa uvaljajte 
komade pilića u toj smjesi i zatim ih uvaljajte u mrvicama. U 
tavi zagrijte maslac, stavite u nju komade pilića i pržite ih na 
umjerenoj vatri. Kada su pilići s jedne strane dovoljno prženi 
i dobili rumenu boju, okrenite ih na drugu stranu. 





PILE U VRHNJU S PAPRIKOM 
Sirovine: 
1 pile, 2 žlice maslaca, 1 žlica brašna, 1 glava luka, malo slatke crvene 
paprike, 3 dcl kiselog vrhnja 1 sol. 


Postupak: 

Očišćeno pile razrežite na 4 komada, posolite, pa neka tako stoji 
desetak minuta. Za to vrijeme narežite luk na sitne kocke i pir- 
jajte ga na vrućem maslacu. Dodajte brašno i napravite svijetlu 
zapršku, pa začinite slatkom paprikom. U to stavite komade pileta 
i pirjajte na umjerenoj vatri uz češće dodavanje malo vode. Kad 
je meso mekano, odmaknite jelo s vatre i umiješajte kiselo vrhnje, 
pa još malo zagrijte gotovo jelo. 

PILE SA CVJETAČOM 
Sirovine: 
1 zaklano pile, 1 žlica maslaca, 1 žlica brašna, 1 žličica kosanog peršuna, 
2 žlice kiselog vrhnja, 1 manja cvjetača, 2 žumanjka, papar u prahu 
L sol. 


Postupak: 

Očišćeno pile narežite na prikladne komade i posolite. Napravite 
svijetlu zapršku od maslaca i brašna, popaprite, dolijte malo 
vode ili juhe i zatim vrhnje. Promiješajte to i neka se prokuha. U 
taj rijetki sok položite komade pileta, pokrijte tepsiju i neka se 
polako pirja dok meso ne omekša. Za to vrijeme očistite malu 
cvjetaču, kuhajte je u slanoj vodi i zatim razrežite na manje 
komade. Pirjane komade pileta složite u zdjelu. U umak umiješajte 
dva razmućena žumanjka i time prelijte piliće i cvjetaču. Komade 
pileta složite u sredinu zdjele, a oko njih garnirajte komade cvje- 
tače te posipajte kosanim peršunom. 


PEČEN KOPUN 
Sirovine: 
1 očišćeni kopun, 3 riblja fileta od srdjele ili inćuna, maslac za namaz i 
pečenje, sol. 


Postupak: 
Očišćenom kopunu utisnite prsnu kost i posolite ga samo izvana. 
Riblje filete zgnječite nožem i pomiješajte s malo maslaca. Tom 
smjesom namažite kopun iznutra, a izvana ga namažite maslacem. 
Stavite ga u zamašćenu tavu i pecite na umjerenoj vatri u pretho- 
dno zagrijanoj pećnici. Za vrijeme pečenja treba kopuna češće pre- 
liti vlastitim sokom. 


PEČEN KOPUN S PUŽEVIMA 
Sirovine: 
1 očišćeni kopun, oko 25 puževa, 2 jaja, 5 ribljih fileta od srdjele ili 
inćuna, 1 glava luka, I žličica kosanog peršuna, sok od I limuna, malo 
naribane kore limuna i papra, maslac za nadjev i pečenje, sol. 


Postupak: 

Očišćenog kopuna posolite izvana i napunite slijedećim nadjevom: 
skuhajte puževe, oljuštite ih i sitno nasjeckajte. Riblje filete zgnje- 
čite nožem. Otopite jednu žlicu maslaca, pa umiješajte puževe, 
filete, jaja, peršun, limunov sok i limunovu naribanu koru te 
papar. Ovim nadjevom napunite kopuna i zatim ga sašijte. Stavite 
ga u zamašćenu tavu i pecite na umjerenoj vatri u prethodno zagri- 
janoj pećnici. Za vrijeme pečenja treba kopuna češće preliti vlasti- 
tim sokom. 

PEČEN KOPUN NADJEVEN RIŽOM 


Sirovine: 
1 očišćen kopun sa želucem i jetrima, 1 šalica pirjane riže, 1 žlica 
pečurki (šampinjona), 1 žličica kosanog peršuna, maslac za nadjev 
i pečenje, 5 dkg slanine i sol. 


Postupak: 

Očišćenom kopunu utisnite prsnu kost, posolite ga izvana i iznutra 
te napunite ovim nadjevom: pomiješajte šalicu pirjane riže, na 
listiće narezane pečurke, kosan peršun i prženu slaninu narezanu 
na male kocke. Sašijte otvor i namažite kopuna maslacem. Stavite 
ga u zamašćenu tavu i pecite na umjerenoj vatri u prethodno 
zagrijanoj pećnici. Za vrijeme pečenja treba kopuna češće preliti 
vlastitim sokom. 





PEČEN PURAN 


Sirovine: 
1 očišćen puran, maslac i sol. 


Postupak: 
Očišćenom puranu utisnite prsnu kost i izvadite je. Posolite ga 
izvana i iznutra, pa namažite maslacem. Stavite purana u zamaš- 
ćenu tavu i pecite ga na umjerenoj vatri u prethodno zagrijanoj 
pećnici. Za vrijeme pečenja treba ga češće preliti vlastitim sokom. 





NADJEVENA PURICA 


Sirovine: 
1 zaklana i očišćena purica, 30 dkg teletine, 5 dkg slanine za nadjev, 
1 žlica pečurki (šampinjona), 1 žlica maslaca, 1 žličica kosanog peršuna, 
1 žlica kosanog vlasca, 1 jaje, 1 žumanjak, papar u prahu, 1 žlica masti, 
9 dkg slanine za oblaganje purice, 1 dcl bijelog vina, 2 do 3 žlice juhe 
ili vođe, sol. 


Postupak: 
Opranoj purici odrežite vrat i donji dio nogu, pa posolite iznutra 
i izvana. Napravite nadjev od mljevene teletine, kosane slanine, na 
listiće narezane pečurke, dodajte otopljeni maslac, kosan peršun 
i vlasac, 1 cijelo jaje i 1 žumanjak, pa sve to popaprite i posolite. 
Nadjev treba dobro promiješati i time napuniti puricu. Nadjevenu 
puricu sašijte koncem i stavite je u zamašćenu tavu. Gornji dio 
purice i noge obložite tankim ploškama slanine. Puricu prelijte 

vinom i stavite u prethodno zagrijanu pećnicu da se peče na 
umjerenoj vatri. Za vrijeme pečenja puricu treba više puta preliti 
dobivenim sokom. 

Kad je purica pečena, izvadite je iz tave, narežite na prikladne 
komade i složite u zdjelu. Umak procijedite kroz sito i njime pre- 
lijte puricu. 


PEČENA PATKA 
Sirovine: 
1 očišćena i oprana patka, 6 dcl octa, 3 dcl vođe, nekoliko zrna papra, 
2 lovorova lista, čuperak ružmarina, 1 žlica maslaca i sol. 


Postupak: 

Stavite u lonac ocat, vodu, papar, lovorov list i ružmarin. To 
neka se kuha pola sata. Uzmite veću posudu, položite patku u 
nju i prelijte je vrućom salamurom. Patka neka ostane preko noći 
u salamuri, a možete je jednom i okrenuti. Sutradan posolite i 
namažite patku maslacem i pecite je u zagrijanoj pećnici na umje- 
renoj vatri. Za vrijeme pečenja prelijte patku češće s malo sala- 
mure, odnosno vlastitim sokom. Paiku uslužujte tako da je 
narežete na prikladne komade, složite u zdjelu i prelijete nekim 
umakom s kiselim vrhnjem. | 

Uz pečenu patku uslužujemo njen vlastiti umak, kojemu dodajte 
malo kiselog vrhnja i okruglice od kruha. 





PUNJENA PIRJANA PATKA 


Sirovine: 
1 patka (oko 1 kilograma), 5 dkg slanine za nadjev, 20 dkg jetara, 5 
dkg slanine za pirjanje patke, 3 žumanjka, sok od pola limuna, I 
žlica kosanog peršuna, 1 žličica kosanog celerovog lišća, papar u prahu, 
pola glave luka, 1 lovorov list, 1 žemlja, 1 žlica mrvica i sol. 


Postupak: : 

Najprije napravite nadjev za patku. Jetra nasjeckajte nožem, 
slaninu narežite na sitne kocke. U zdjeli promiješajte jetra, sla- 
ninu, kosan peršun i celer, mrvice, limunov sok, nakvašenu i 
istisnutu žemlju, papar u prahu i sol. Ovim nadjevom punite 
patku i povežite koncem otvor. Uzmite preostalih 5 dkg slanine 
i narežite je na tanke ploške. Luk narežite na ploške. Stavite u 
tavu slaninu, na to ploške luka i malo pirjajte. Dolijte malo vode 
i dodajte lovorov list. Na to stavite patku, prelijte je s malo soka 
i pirjajte na umjerenoj vatri. Za vrijeme pirjanja morate patku 
češće politi sokom, a više je puta i okrenite u tavi. 

JELA OD RIBA 





KUHAN ŠARAN NA MODRO 
Sirovine: 
1 šaran, malo limunove kore, nekoliko klinčića, 2 korijena peršuna, 2 
korijena mrkve, nekoliko zrna papra, 1 žlica octa i sol. 


Postupak: 


Očišćenog šarana narežite na komade, posolite ih i poškropite octom. 
Za to vrijeme narežite korijenje na manje komade i stavite u lonac 
hladne vode. Dodajte žlicu octa, klinčiće, papar u zrnu, i kada ta 
juha zavri, dodajte komade šarana. Kada je šaran skuhan, izvadite 
ga iz lonca i položite u zdjelu. Juhu kuhajte dok se ne prokuha 
voda, tako da ostane gust umak. Umak procijedite kroz sito i pre- 
lijte ga na komade šarana. Zdjelu ukrasite čupercima peršuna. 





KUHAN ŠARAN 
Sirovine: 
1 veći šaran, 1 žlica octa, 2 lovorova lista, kičica ružmarina, snop 
peršunova lišća, nekoliko zrna papra i sol. 


Postupak: 
Očišćenog i opranog šarana nasolite i polijte octom. U posudu 
stavite ocat, lovorov list, ružmarin, peršun, nekoliko zrna papra 
i vode. Kada se to prokuhalo, stavite šarana u posudu da se kuha 
desetak minuta. 





PEČEN ŠARAN 
Sirovine: 
1 veći šaran, 2 žlice maslaca, 1 žlica mrvica, 4 žlice vrhnja, 1 žlica octa, 
malo limunova soka i sol. 


Postupak: 


Očistite i nasolite šarana, pa neka stoji oko dva sata. Zatim ga 
obrišite kuhinjskom krpom, polijte ga otopljenim maslacem, posi- 
pajte mrvicama i stavite ga u zamašćenu tavu da se peče u zagri- 
Janoj pećnici na umjerenoj vatri. Za to vrijeme načinite umak od 
kiselog vrhnja, octa i limunova soka. Pečenog šarana složite u 
zdjelu i prelijte prokuhanim umakom. 

ŠARAN U ZELENOM UMAKU 
Sirovine: 
1 veći šaran, 1/2 litre vina, nekoliko zrna papra, 2 lovorova lista, kičica 
ružmarina, snop peršunova lišća, 1 korijen peršuna, 1 mrkva, 3 žlice 
ulja, 1 žlica octa, malo limunova soka, 2 tvrdo kuhana jaja, 2 riblja 
fileta od srdjele ili inćuna, papar u prahu, 2 žlice kosanog peršuna, 2 
žlice kosane krosuljice i sol. 


Postupak: 
Očišćenog, opranog i nasoljenog šarana ostavite da stoji pola 
sata. Zatim uzmite posudu, ulijte vino, dodajte pola litre vode, 
nekoliko zrna papra, ružmarin, snop peršunova lišća, na komade 
rezanog korijena peršuna i mrkve, pa kad se to prokuha, stavite 
u posudu šarana da se kuha desetak minuta. Za to vrijeme napra- 
vite umak. Nasjeckajte vrlo sitno peršun, krosuljicu i tvrdo kuhana 
jaja. Dodajte ulje i ocat, malo limunova soka, papar u prahu i 
nožem strugane filete. Sve to dobro promiješajte da dobijete 
tečan umak. Kuhanog šarana složite u zdjelu i prelijte umakom. 


> ŠARAN NA MAĐARSKI NAČIN 
Sirovine: 
1 veći šaran, 1/4 litre octa, 3/4 litre vode, nekoliko zrna papra, 2 lovo- 


rova lista, snop peršunova lišća, 1 glava luka, 2 žlice maslaca, vrh 
noža crvene slatke paprike, 2 žlice slatkog vrhnja i sol. 


Postupak: 

Očišćenog, opranog i nasoljenog šarana pustite da stoji pola sata. 
Za to vrijeme stavite u posudu ocat, vodu, papar, lovorov list i 
peršunovo lišće u snopu. Dok se juha kuha, stavite u nju šarana da 
se kuha desetak. minuta. Dok se šaran kuha, napravite umak. Na 
vrućem maslacu pirjajte na sitne kocke narezan luk, stavite poslije 
papriku da se i ona pirja, dodajte malo šaranove juhe i na kraju 
dodajte slatko vrhnje. Kad je to prokuhano, procijedite umak kroz 
sito. Kuhanog šarana složite u zdjelu i prelijte ga umakom. 


ŠARAN NA ČEŠKI NAČIN (1) 


Sirovine: 
1 živi veći šaran, 3/4 litre piva, 1/4 litre octa, 1 glava luka, 2 korijena 
peršuna, 1 korijen celera, 2—3 lovorova lista, nekoliko zrna papra, 
2—3 klinčića, snop peršunova lišća, malo limunove kore, I kocka 
šećera, 2 očišćena oraha, 2 žlice maslaca, 1 žlica mrvica i sol. 


92 


Postupak: 


Operite živog šarana, pustite mu krv u zdjelicu, očistite šarana 
iznutra s malo octa, posolite ga i neka malo stoji. U posudu sta- 
vite očišćeno, oprano i narezano korijenje, lovorov list, papar, na 
polovicu razrezan luk, klinčiće, peršunovo lišće, limunovu koru, 
šećer i orahe. Ulijte pivo i ocat. Ova juha neka se prokuha. Zatim 
stavite šarana, pa ga kuhajte desetak minuta da omekša. Za to 
vrijeme uvrućite maslac, pržite u njemu mrvice i dodajte šaranovu 
krv. Kuhanog šarana narežite na prikladne komade, poslažite ih u 
zdjelu i prelijte ovim umakom. 


ŠARAN NA ČEŠKI NAČIN (I1) 
Sirovine: 
1 živ veći šaran, 1 mrkva, 1 glava luka, 2 korijena peršuna, 1 korijen 
celera, 1 žlica maslaca, 1 litra piva, 1 žlica međa, malo papra u prahu, 


malo naribane limunove kore, 2 klinčića, 1 žličica octa, 1 žlica šećera, 
1 žlica kosanih oraha i sol. 


Postupak: 


Operite živog šarana, pustite mu krv u zdjelicu, očistite šarana 
iznutra octom, narežite ga na veće komade i posolite, pa neka 
stoji neko vrijeme. Očišćeno korijenje narežite na rezance, luk na 
kolutove i pirjajte na vrućem maslacu. Dolijte vrelo pivo, dodajte 
med, papar u prahu, limunovu koru, klinčiće; to neka se prokuha. 
U vrelu juhu stavite komade šarana i kuhajte desetak minuta. U 
drugoj posudi pržite na umjerenoj vatri šećer, umiješajte kosane 
orahe i na kraju krv. Ovaj umak mora zavreti uz dodatak malo 
juhe u kojoj je šaran kuhan. Kuhane komade šarana složite u 
zdjelu i prelijte ih umakom. Ovako pripremljenog šarana stavite 
na hladno mjesto, a kad je ohlađen, stavite ga jedan sat i u 
hladionik. Uslužuje se hladno. 


ŠARAN S ROŠTILJA 
Sirovine: 
1 oveći šaran, 1 žlica maslaca i sol. 


Postupak: 
Očišćenog i opranog šarana osušite kuhinjskom krpom, posolite 
izvana i iznutra, namažite otopljenim maslacem i pecite na roštilju 
na umjerenoj vatri. Za vrijeme pečenja polijevajte ga više puta 
otopljenim maslacem. 


93 


ŠARAN U HLADETINI 
Sirovine: 
1 šaran, 2 žlice octa, 2 žlice vina, 1 lovorov list, malo grančica ružma- 
rina, naribana limunova kora, 1 korijen mrkve, 1 korijen peršuna, 1 
mala glava luka, 2 do 3 klinčića, vrh noža šećera, nekoliko zrna papra, 
2 jaja i sol. | 


Postupak: 

U veću posudu stavite lovorov list, ružmarin, naribanu limunovu 
koru, na manje komade narezano korijenje, luk narezan na kolu- 
tove, nekoliko komada klinčića, vrh noža šećera, nekoliko zrna 
papra, 1 litru vode i sve to posolite. Stavite na vatru i kada zavre, 
ukuhajte šarana. Kad je šaran skuhan, izvadite ga, a juhu pustite 
da se ohladi. Razmutite dva jaja i dodajte ih zajedno s korom juhi 
i zagrijte juhu da zavri. Poslije toga procijedite juhu kroz platno 
i nalijte je na šarana kojega ste prethodno stavili u prikladnu 
zdjelu. Kad se hladetina otvrdnula, prevrnite šarana zajedno s 
hladetinom u drugu zdjelu i ukrasite je s nekoliko čuperaka 
peršuna. 





SMUĐ SA SRDJELAMA 
Sirovine: 
1 oveći smuđ, 4 riblja fileta od srdjele ili inćuna, 1 manji luk, 1 žlica 
kosanog peršuna, malo limunove kore, malo papra u prahu, 2 žlice 
slatkog vrhnja, 1 žličica limunova soka, 1 žlica maslaca, 1 žličica mrvica 
L sol. 


Postupak: 

Očišćenog i opranog smuđa nasolite izvana i iznutra, pa neka stoji 
oko pola sata. Za to vrijeme strugajte nožem filete, narežite luk 
u sitne kocke, naribajte limunovu koru i dodajte papar u prahu. 
Tu smjesu dobro promiješajte i njome namažite smuđa. U posudi 
zagrijte maslac i pecite ribu na umjerenoj vatri. Za vrijeme pečenja 
prelijte smuđa više puta sokom u kojemu se peče. Pečenog smuđa 
izvadite iz posude i stavite na toplo mjesto. U sok dolijte vrhnje 
i limunova soka, dodajte još malo maslaca i mrvice i to pirjajte. 
Ako je potrebno, dodajte još malo vode da biste dobili ni rijetki 
ni pregusti umak. Smuđa stavite u zdjelu i prelijte umakom. 





PEČENA ŠTUKA 
Sirovine: 
1 oveća štuka, 2 žlice maslaca, 1 glava luka, 1 žličica peršuna, 4 riblja 
fileta od srdjela ili inćuna i sol. 

Postupak: 
Očistite i operite štuku, odrežite joj glavu, a ribu posolite i neka 
stoji oko pola sata. Za to vrijeme zagrijte u posudi maslac, pržite 
sitno kosan luk i na to stavite štuku. Riblje filete kosajte na sitne 
komade i nasipajte ih na ribu. Za vrijeme pečenja polijte ribu 
sokom. Ribu valja peći na umjerenoj vatri. Pečenu ribu složite u 
zdjelu i posipajte sitno kosanim peršunom. 


KUHANA ŠTUKA 
Sirovine: 
1 oveća štuka, nekoliko zrna papra, snop peršunova lišća, 1 mrkva, 1 


korijen celera, 2 korijena peršuna, 1 žlica octa, 1 žlica maslaca, mala 
glava luka, 1 žlica mrvica i sol. 


Postupak: 

Opranoj i očišćenoj štuki odrežite glavu. Ribu narežite na veće 
komade, posolite ih i neka stoje oko pola sata. Za to vrijeme 
kuhajte juhu. U posudu stavite na komade narezano korijenje, 
snop peršuna, papar u zrnu, dolijte octa i vode toliko da se u toj 
juhi može kuhati riba. Kada je juha prokuhana, dodajte komade 
ribe i neka se kuhaju dok meso ne omekša. U tavi zagrijte maslac, 
dodajte sitno kosan luk da se pirja i na kraju dodajte i mrvice, 
pa i nešto vode, da biste dobili dobar umak. Kuhane komade štuke 
složite u zdjelu i prelijte ih umakom. 


PIRJANA ŠTUKA 


Sirovine: 


1 oveća štuka, 1,5 žlica maslaca, 5 riblja fileta od srdjela ili inćuna, 
dosta naribane kore limuna, malo muškatova oraha, 1 žličica octa i sol. 


Postupak: 
Očišćenoj i opranoj šštuki odrežite glavu i narežite ribu na komade, 
posolite ih i neka stoje pola sata. Za to vrijeme postružite nožem 
riblje filete i pomiješajte ih s maslacem, dodavajući naribanu limu- 
novu koru, ocat i muškatov orah. Ovu smjesu zagrijte u posudi 
i na tome pirjajte komade štuke. Kada je štuka pirjana, složite 
komade u zdjelu i prelijte umakom. | 


RAŠČUPANA ŠTUKA 
Sirovine: 
1 oveća štuka, 1 žlica maslaca, 1 žlica mrvica, papar u prahu, malo 
muškatova oraha, naribane kore limuna, 1 žličica limunova soka, malo 
juhe i sol. 


Postupak: 
Očišćenoj i opranoj štuki odrežite glavu, a ribu narežite na komade 
i kuhajte ih u posoljenoj vodi. U tavi zagrijte maslac, popržite 
malo mrvice, dodajte muškatova oraha, naribane limunove kore, 
ocat i malo juhe, pa ito neka se prokuha. 
Kuhanoj štuki izvadite kosti, raščupajte meso i tako složite u 
zdjelu. Meso polijte vrućim umakom. 





ŠTUKA S UMAKOM OD HRENA I S BADEMIMA 


Sirovine:. 
1 štuka (oko 1 kg), 2 lovorova lista, nekoliko zrna papra, 2 žumanjka, 
1/2 litre kiselog vrhnja, 1 žlica badema, 2 žlice naribanog hrena, 1 
žličica octa i sol. 


Postupak: 
U posudu hladne vode stavite lovorov list i papar, pa posolite i 
dodajte žličicu octa. Kada voda zavre, stavite štuku i kuhajte je na 
umjerenoj vatri. Za to vrijeme umiješajte dva žumanjka u vrhnje 
i dodajte stučene bademe. To zagrijte na slaboj vatri uz nepre- 
kidno miješanje i na kraju umiješajte nariban hren. Štuku položite 
u duguljastu zdjelu i prelijete je dobivenim umakom. 





PEČEN SOM 
Sirovine: 
6 do 8 odrezaka somovine, 1,5 žlica maslaca i sol. 


Postupak: 
U posudi zagrijte maslac i u vrućem maslacu pecite odreske koje 
treba prethodno posoliti. Pečenog soma uslužujte s nekim uma- 
kom ili prilogom i salatom. 





POHAN SOM 
Sirovine: 


6 do 8 odrezaka somovine, 1,5 žlica maslaca, 2 jaja, malo brašna i 
mrvica te sol. 

Postupak: 
Odreske posolite, povaljajte u brašno, zatim u razmućena jaja i u 
mrvice, pa pohajte u vrućem maslacu. Uslužujte pohanog soma 
s nekim prilogom i salatom. 


KEČIGA POLIVENA MASLACEM 


Sirovine: 
4 manje kečige, 2 žlice maslaca, 1 žličica octa, 1 žlica sitno kosanog 
peršuna, papar u prahu, malo naribanog muškatova oraha, 1 lovorov 
list, 1 mrkva, 1 korijen celera, nekoliko zrna papra 1 sol. 


Postupak: 
U jednu litru vode ulijte octa i dodajte papar u zrnu, lovorov 
list, na komade narezano korijenje, pa posolite. Kada juha zavre, 
kuhajte kečige na umjerenoj vatri. 
Kuhane kečige složite u zdjelu, posipajte kosanim peršunom i 
paprom te poškropite otopljenim maslacem. 


BJELICA U SOKU 
Sirovine: 
Dovoljna količina bjelica za 4 osobe, I litra vina, šaka kiselog 
kupusa sa sokom, 1 glava luka, 3 žlice kiselog vrhnja, 1 žlica maslaca, 
1 žličica kosanog peršuna, malo papra u prahu i sol. 


Postupak: 
Očišćene i oprane bjelice posolite i kuhajte u vinu u koji treba 
usipati kiseli kupus sa sokom. Za to vrijeme napravite sok: pirjajte 
sitno kosan luk na vrućem maslacu, dodajte kosani peršun i papar 
u prahu. Prema potrebi dolijte malo čiste juhe u kojoj je riba 
kuhana. Sok neka se malo prokuha. Kuhane ribe složite u zdjelu 
i polijte sokom. 


PASTRVE NA MODRO 


Sirovine: 
4 manje ili 2 velike pastrve, 1/4 litre vinskog octa, 3/4 litre vođe, 
nekoliko zrna papra, 1 manji luk, 1 češanj češnjaka, 2 lovorova lista, 
malo limunove kore, 1 žlica sitno kosanog peršuna 1 žlica maslaca 
i sol. 

Postupak: 

Najprije pripremite juhu: stavite u posudu papar u zrnu, na polo- 
vicu narezan luk, cijeli češanj češnjaka, lovorov list, limunovu 
koru, ocat, vodu, pa posolite juhu. Kad juha zavri, stavite u nju 
očišćene i oprane pastrve da se prokuhaju. Kuhane pastrve složite 
u zdjelu i ukrasite sitno kosanim peršunom, a na svaku stavite 
nekoliko komada maslaca. 

Kao prilog uslužujte kuhan krumpir. 





PASTRVA U VINU - 
Sirovine: 
4 male ili 2 veće pastrve, 1 litra vina, 1 lovorov list, malo muškatnog 
oraha, vrh noža šafrana, čuperak ružmarina, malo limunove kore, 1 
žličica maslaca, pola žličice brašna, 1 žličica limuna i sol. 


Postupak: : 
U posudu sipate vino, dodajte lovorov list, muškatni orah, šafran, 
ružmarin, limunovu koru i limunov sok, juhu posolite a kada 
zavri, stavite u juhu svijetlu zapršku od maslaca i brašna, dobro 
promiješajte i neka još jednom zavre. Tada stavite u juhu pastrve 
i neka se prokuhaju. 
Kao prilog uslužujte pirjanu rižu. 





RIBLJI PAPRIKAŠ 
Sirovine: 
Za riblji paprikaš uzmite soma ili šarana, i to oko 1/2 kg čiste ribe 
(očišćene, bez glave i repa), 1 glava luka, crvena paprika, 1 dcl kiselog 
vrhnja, 1 žlica masti i sol. ' 


Postupak: 
U vrućoj masti pirjajte luk i zatim dodajte posoljenu ribu narezanu 
na komade. Ribu pirjajte na slaboj vatri i dolijte malo vode. 
Komade ribe treba za vrijeme pirjanja okrenuti. Kada je riba 
gotovo pirjana, dolijte kiselo vrhnje. Za vrijeme pirjanja protre- 
site češće posudu, jer se riba ne smije nekim pomagalom (viljuš- 
kom, kuhačom i sl.) promiješati. 


RIBA NA GRČKI NAČIN 
Sirovine: 
Oko 1/2 kg očišćene i oprane ribe bez glave i bez repa (šarana), 3 do 4 
žlice ulja, 8 do 10 žlica riže, 1 glava luka, 1 žlica brašna, 1 žlica octa, 
papar u prahu, vrh noža šafrana, 2 zelene paprike i sol. 

Postupak: 

Opranu ribu narežite na komade i posolite. Posudu namažite 
uljem, na ulje metnite nekuhanu rižu, posolite je malo, na rižu 
stavite luk narezan na kolutove, a na to komade ribe. Poškropite 
ribu uljem. Pokrijte posudu i stavite je u vruću pećnicu da se riba 
peče na umjerenoj vatri. Za to vrijeme ulijte u drugu posudu 
malo vode, zagrijte je i nasipajte brašno, dobro promiješajte da 
voda pobijeli, dodajte ocat, papar u prahu, šafran i paprike nare- 
zane na tanke rezance i poškropite taj sok uljem. To neka se malo 
kuha, a zatim prelijte time ribu da se do kraja peče. Jelo je gotovo 
kada je riža mekana, a riba pečena. 


BAKALAR U VRHNJU S MRVICAMA 


Sirovine: 


1 srednje velik bakalar, nekoliko žlica ulja, 1 glava luka, 2—3 žlice. 
mrvica, 1,5 dcl vrhnja, papar u prahu i sol. 


Postupak: 

Bakalar namočite cijeli dan. Tucite ga drvenim batom i kuhajte u 
posoljenoj vodi dok meso ne omekša. Kuhani bakalar razrežite 
na manje komade i izvadite kosti. Uzmite drugu posudu i na 
vrućem ulju pirjajte sitno kosan luk. Kad je luk pirjan, stavite 
na nj red bakalara, popaprite ga, posipajte mrvicama i poškro- 
pite vrhnjem. Na to stavite opet red mesa bakalara, pa papar, 
mrvice i luk i tako redom. Redoslijed mora završiti mrvicama i 
vrhnjem. Posudu stavite u zagrijanu pećnicu, pa pecite bakalara 
na umjerenoj vatri dok mrvice ne porumene. 


PRŽEN BAKALAR 
Sirovine: 


1 srednje velik bakalar, 2 žlice maslaca, jaje, malo brašna, 1 žlica 
mrvica, 1,5 dcl kiselog vrhnja, malo muškatova oraha i sol. 


Postupak: 

Bakalar namočite cijeli dan. Zatim ga tucite drvenim batom, nare- 
žite na komade i kuhajte u posoljenoj vodi. Zatim ga izvadite iz 
vode, obrišite kuhinjskom krpom, povaljajte pojedine komade u 
brašno, razmućena jaja i mrvice. Tako pripremljene komade 
pržite na vrućem maslacu. Na kraju odlijte višak maslaca, a na 
bakalar nalijte vrhnje, naribajte muškatov orah i neka se još 
malo pirja na umjerenoj vatri. 

PEČENA JEGULJA 
Sirovine: | | 
60 dkg jegulje (bez glave i stražnjeg dijela repa), 1,5 žlica maslaca, 1 
žličica limunova soka, 1 zgnječen klinčić, malo naribanog muškatovog 
oraha i sol. 


Postupak: 

Očišćenu i opranu jegulju narežite na komade, ogulite kožu, 
posolite i pustite da stoji pola sata. Nataknite komade jegulje na 
ražanj, namažite ih maslacem i pecite na umjerenom žaru. Za 
vrijeme pečenja premažite jegulju više puta maslacem. U posudu 
stavite nešto maslaca, a kada se otopi, dodajte limunov sok, 
zgnječen klinčić i muškatov orah. Pečene komade jegulje poslo- 
žite u zdjelu i prelijte ih umakom. 


KUHANA JEGULJA 


Sirovine: 
60 dkg jegulje (bez glave i stražnjeg dijela repa), 3 dcl octa, 3 dcl vođe, 
2 klinčića, malo muškatova oraha, 2 lovorova lista, malo naribane 
limunove kore, 1 žličica limunova soka i sol. 


Postupak: 
Opranu i očišćenu jegulju narežite na komade, ogulite kožu i 
stavite u posudu. Dolijte ocat i vodu, dodajte klinčiće, naribajte 
malo muškatova oraha i limunove kore, dodajte limunov sok i 
posolite juhu. U toj juhi kuhajte jegulju dok meso ne omekša. 
Kuhane komade jegulje posložite u zdjelu i uz to uslužujte kuhan 
krumpir i neki umak. | 





JEGULJA U VINU 
Sirovine: 
60 dkg jegulje (bez glave i stražnjeg dijela repa), 1 žlica maslaca, 1/2 
dcl vina, 1 žličica kosanog celera (lišće), malo papra u prahu i sol. 


Postupak: | 

Opranu i očišćenu jegulju narežite na komade, ogulite kožu i 
posolite. U posudi zagrijte maslac i složite komade jegulje jedan 
do drugoga. Polijte ribu vinom i posipajte sitno kosanim celerom. 
Pokrijte posudu i neka se riba polako pirja na umjerenoj vatri. 
Kada je jedna strana pečena, okrenite komade jegulje. Pečenu 
jegulju složite u zdjelu i prelijte je sokom u kojemu se pekla. 
Ribu ukrasite kriškama limuna. 

POHANE ŽABE 


Sirovine: 


vw + 


8 pari očišćenih i oguljenih žabljih kraka, 1,5 žlica maslaca, 2 jaja, 
nešto brašna i mrvica za paniranje, 1 limun i sol. 


Postupak: 

“ Žablje krake posolite i povaljajte najprije u brašnu, zatim u 
razmućenim jajima, pa u mrvicama, a zatim ih pohajte na vrućem 
maslacu s obje strane. Pohane žablje krake složite u zdjelu i 
ukrasite ih kriškama limuna. 


KUHANI ŽABLJI KRACI 


Sirovine: 


vw > 


8 pari očišćenih i oguljenih žabljih krakd, 1 žlica octa, 1 glava luka, 
malo majčine dušice (timijana), 1 žlica mrvica, 1 žlica sitno kosanog 
peršuna, 1,5 žlica maslaca i sol. 


Postupak: 


Oprane žablje krake stavite u hladnu vodu, kojoj treba dodati 
ocat, raspolovljen luk, majčinu dušicu i sol. Kuhane žablje krake 
složite u zdjelu, posipajte ih mrvicama, peršunom i poškropite 
rastopljenim maslacem. | 





PIRJANI PUŽEVI 
Sirovine: 
40 dkg puževa, 1 glava luka, 1 žlica maslaca, 1 žličica kosanog peršuna, 


1 lovorov list, papar u prahu, 2 riblja fileta od srdjele ili inćuna, 1 
žličica limunova soka i sol. 


Postupak: 2 

Oprane puževe kuhajte u posoljenoj vodi i zatim ih izvadite iglom 
iz kućice (lupine). U posudi pirjajte sitno kosan luk na vrućem 
maslacu, dodajte kosan peršun, lovorov list, pa popaprite, promi- 
ješajte i onda dodajte puževe da se malo pirjaju. Prema potrebi 
dodajte malo vode u kojoj su puževi kuhani. Izvadite iz posude 
Pirjane puževe, stavite ih na toplo, a u umak umiješajte stružene 
riblje filete i limunov sok. Prema potrebi možete još dodati malo 
maslaca. Umak dobro promiješajte i neka se prokuha. Puževe 
složite u zdjelu i prelijte ih umakom. 

PUŽEVI NA STARI NAČIN 


Sirovine: 


40 vinogradđarskih puževa, 2 korijena peršuna, 1 korijen mrkve, 1 
korijen celera, 1 luk, malo majčine dušice (timijana) i sol. 


Postupak: 
Kuhajte puževe pet minuta u slanoj vodi. Zatim izvadite puževe iz 
vode, pa iz kućica s pomoću igle, odstranite glavu, kraj repa i drob. 
Otarite svakog puža u soli i potom ih operite u vodi. Tako obrađene 
puževe kuhajte u juhi. U juhu se stavlja korijenje narezano na 
manje komade, luk razrezan na polovicu, majčina dušica i sol. 
Puževe valja kuhati nekoliko sati dok ne omekšaju. 





PUNJENI PUŽEVI 


Sirovine: 


30 do 40 vinogradarskih puževa, 1,5 žlica maslaca, malo sarđelne 
paste, malo muškatova cvijeta, 1 žlica kosanog peršuna, 1 žličica limu- 
nova soka, malo papra u prahu i sol. 


Postupak: 


Puževe skuhajte u vodi i zatim ih izvadite iz kućica pazeći da 
kućice ne ozlijedite. Odrežite puževima repove i izrežite kamenčac. 
Tako očišćene puževe iskosajte i stavite na maslac. Dodajte kosan 
peršun, malo muškatova cvijeta, malo sardelne paste, malo papra, 
sol i limunov sok, pa sve to dobro promiješajte. Ovim nadjevom 
punite puževe kućice. Stavite ih na roštilj, pa ih ispecite, a možete 
ih peći i u pećnici na tavi. 





OŠTRIGE U UMAKU OD LIMUNA 


Sirovine: 


24 svježe oštrige, 1,5 žlica maslaca, 1 žlica mrvica, malo naribane 
limunove kore, sok jednog limuna, malo naribanog muškatovog oraha, 
malo papra u prahu i sol. 


Postupak: 
Otvorite oštrige i pirjajte ih na vrućem maslacu. Dodajte limunov 
sok, naribanu limunovu koru, muškatov orah, papar i mrvice. Pro- 
miješajte, pokrijte posudu, pa neka se oštrige polako pirjaju. 
Prema potrebi dolijte malo vode. Pirjane oštrige složite u zdjelu 
i prelijte umakom. 

JELA OD DIVLJAČI 


FAZAN NA RAŽNJU 


Sirovine: 
1 očišćeni fazan, 15 dkg masne slanine, 1 limun, 3 žlice maslaca i sol. 


Postupak: 

Fazanu odrežite glavu zajedno s perjem i čuvajte je za ukrašavanje 
zdjele. Očišćenog fazana posolite i nabodite rezancima slanine. 
Nataknite ga na ražanj i pecite na umjerenom žaru. Za vrijeme 
pečenja namažite ga više puta maslacem. Kada je fazan pečen, 
skinite ga s ražnja, narežite na komade i posložite ih u zdjelu. 
Limun narežite na tanke ploške i stavite ih između pojedinih 
komada mesa. Zamotajte papirom vratni kraj fazanove glave i 
njime ukrasite zdjelu. 


DIVLJA PATKA NA RAŽNJU 


Sirovine: 


1 očišćena divlja patka, 6 dcl octa, 3 dcl vođe, 1 glava luka, nekoliko 
zrna papra, 1 mrkva, 1 korijen peršuna, 1 manji korijen celera, 2 lovo- 
rova lista, malo limunove kore, 10 dkg masne slanine, nekoliko žlica 
kiselog vrhnja i sol. 


Postupak: 

Napravite najprije salamuru: u lonac stavite ocat, vodu, raspolov- 
ljenu glavu luka, na komade narezano korijenje, papar, lovorov 
list i limunovu koru. Salamura neka se kuha pola sata. Tom 
vrućom salamurom prelijte patku, pa je ostavite u salamuri dva 
dana. Zatim je izvadite iz salamure, osušite kuhinjskom krpom, 
posolite i nabodite slaninom. Nataknite je na ražanj i pecite na 
umjerenom žaru. Za vrijeme pečenja namažite je češće vrhnjem i 
salamurom. Pečenu patku razrežite na komade, posložite u zdjelu 
i prelijte umakom. Umak napravite od salamure, kiselog vrhnja 
i soka koji se cijedio od patke prilikom pečenja na ražnju. 

ŠLJUKE NA RAŽNJU 


Sirovine: 
4 do 6 šljuka, 4 do 6 ploška masne slanine, 1/4 glave luka, 1/2 žličice 
kosanog peršuna, malo papra u prahu, 2 do 3 žlice kiselog vrhnja, 1 
žličica maslaca, i sol. 


Postupak: 
Očišćene šljuke operite i posušite kuhinjskom krpom. Zatim ih 
posolite i preko prsa vežite ploške slanine. Nataknite šljuke na 
male ražnjeve i pecite ih na umjerenom žaru. Za vrijeme pečenja 
namažite ih nekoliko puta vrhnjem. Za to vrijeme sitno nasjeckajte 
šljukina crijeva, luk i peršun. U posudu stavite maslac i na vrućem 
maslacu pirjajte luk i peršun, a poslije nekoliko minuta dodajte 
nasjeckana crijeva (crijeva se ne peru, ni čiste!), popaprite i 
posolite. Kad je to pirjano, uzmite 4 prepržene kriške kruha (toast) 
i namažite ih pirjanim crijevima. Šljuke skinite s ražnja i stavite 
rasječene uz rubove zdjele, a usred z jele položite obložen prepržen 

ŠLJUKE 


Sirovine: 
6 do 8 šljuka, 6 do 8 većih ploški slanine, 1 žličica kosanog peršuna, 
2 do 3 žlice maslaca, 4 komađa prženog kruha (toast), malo papra u 
prahu, 1 žemlja ili mrvica i sol. 


Postupak: 

Prilikom čišćenja šljuka izvadite crijeva i čuvajte ih. Svaku očiš- 
ćenu šljuku posolite i umotajte u komad slanine, pa ih pecite u 
pećnici na umjerenoj vatri. Kada su šl juke pečene, izvadite ih iz 
posude, skinite slaninu i izrežite prsni dio. Preostalo meso isko- 
sajte, izvadite kosti, pomiješajte meso s nakvašenom žemljom, 
nasjeckajte slaninu na sitne komade i umiješajte ih u smjesu. 
Na tu smjesu dolijte malo juhe ili vode i neka se to malo prokuha. 
Prema želji možete smjesu popapriti. Kada je to prokuhano, 
procijedite kroz sito. Pečena prsa stavite u zdjelu i prelijte dobi- 
venim umakom. 

Sljukina crijeva nasjeckajte zajedno s peršunom i to pirjajte na 
vrućem maslacu, namažite zatim na komade prženog kruha, a sol 
i papar stavite prema ukusu. 

PEČENE PREPELICE 
Sirovine: 
4 prepelice, 10 dkg slanine, 4 dcl vina, 1 žlica octa, 1 žličica limunova 
soka, 2 do 3 klinčića, nekoliko zrna papra, sol i 30 dkg korjenastog 
povrća. 


Postupak: 

Očišćene i oprane prepelice nasolite i ostavite ih dvadesetak 
minuta. Zatim nalijte na njih vino i ocat, dodajte klinčiće, neko- 
liko zrna papra, žličicu limunova soka i marezano korjenasto 
povrće. U ovoj marinadi ostavite prepelice jednu noć. Zatim ih 
izvadite i pecite na slanini na umjerenoj vatri uz češće okretanje. 
Pirjajte i procijedite sok u kojemu su bile preko noći i njime 
polijte prepelice za vrijeme pirjanja. 


PIRJANE JAREBICE 
Sirovine: 
4 jarebice s jetrima i želucima, 2 žlice maslaca, 1 žličica octa, 3 žlice 
vina, malo limunove kore, 1 žličica kosanog peršuna, sok od pola 
limuna, papar u prahu, 1 žličica brašna i sol. 


Postupak: 

Očišćene jarebice specite na ražnju. Jetra i želuce operite i 
iskosajte na sitno. To stavite u tavu na otopljen maslac i pirjajte 
na umjerenoj vatri. Dolijte vino i ocat, posolite, popaprite, dodajte 
kosan peršun, malo naribane kore limuna, pa dobro promiješajte 
i na kraju pobrašnite. Prema potrebi dodajte malo vode da biste 
dobili rijetki umak. Pečene jarebice narežite na polovice i pirjajte 
ih u umaku desetak minuta na umjerenoj vatri. Neposredno prije 
usluživanja naškropite jarebice limunovim sokom. 


PEČEN TETRIJEB 
Sirovine: 
Očišćen i opran tetrijeb (neka bude mlad, jer stariji su žilavi!), 6 dcl 
octa, 3 dcl vođe, 1 glava luka, nekoliko zrna papra, 3 lovorova lista, 
komadić limunove kore, 1 korijen peršuna, 1 korijen celera, 1 mrkva, 
5 dkg slanine, 1 žlica masti, 3 žlice slatkog vrhnja i sol. 


Postupak: 
Stavite u lonac ocat, vodu, raspolovljeni luk, papar, lovorov list, 
limunovu koru, korijenje narezano na veće komade i kuhajte sve 
to pola sata. Vrućom salamurom prelijte tetrijeba i pustite ga 

preko noći u salamuri. Sutradan tetrijeba posolite i nabodite, 
osobito prsa, rezancima slanine, namažite mašću i pecite u zagri- 
janoj pećnici na umjerenoj vatri. Za vrijeme pečenja valja tetrijeba 
više puta preliti salamurom, odnosno vlastitim sokom. Na kraju 
uzmite malu šalicu procijeđene salamure, razmiješajte slatko vrhnje 
i time prelijte tetrijeba. 





GOLUBOVI IZ SALAMURE 
Sirovine: 
4 očišćena mlada goluba, 1 litra vode, 2 dcl bijelog vina, 3 žlice octa, 
2 mrkve, 2 peršunova korijena, 1 glava luka, 1 manji celerov korijen, 
nekoliko zrna papra, 2 lovorova lista, malo majčine dušice (timijana), 
malo limunove kore, 5 dkg slanine, 1 dcl slatkog vrhnja, 1 žlica brašna 
1 sol. 


Postupak: 


U lonac ulijte oko 1 litre hladne vode, dolijte vino i ocat, ubacite 
na polovicu narezan luk, na sitne komade narezano korijenje, 
dodajte papar u zrnu, lovorov list, majčinu dušicu i malo limunove 
kore. Ovu salamuru kuhajte bar pola sata. Prelijte salamuru u 
prikladnu porculansku ili staklenu zdjelu i pustite da se ohladi. 
Oprane i posoljene golubove položite u hladnu salamuru i neka 
stoje jedan dan. 


Sutradan izvadite golubove i nabodite ih tankim rezancima slanine. 
Stavite ih u zamašćenu posudu da se malo pirjaju, polijte ih s 
malo salamure i pirjajte ih u zatvorenoj posudi uz češće doli- 
jevanje salamure i prelijevanje nastalim sokom. Za to vrijeme 
napravite umak. Umiješajte brašno u slatko vrhnje i dodajte 
malo salamure. Kada su golubovi pirjani, a meso mekano, izvadite 
ih iz posude, pa umiješajte umak u sok u kojemu su golubovi 
pirjani. Taj novi umak neka se prokuha na vrlo umjerenoj vatri. 
Golubove razrežite na prikladne komade, posložite ih u zdjelu i 
prelijte umakom. 


Kao prilog uslužujte okruglice od kruha. | 





PIRJANI GOLUBOVI 1 


Sirovine: 
4 goluba, 5 dkg slanine, malo limunove kore, 1 žličica kosanog kopra, 
1 žličica kosanog peršuna, nekoliko iglica ružmarina, 2 lovorova lista, 
nekoliko žlica juhe ili vođe, 1 žlica maslaca i sol. 

Postupak: 

Očišćene i posoljene golubove stavite u posudu na vrući maslac. 
Narežite slaninu na sitne kocke, pa time posipajte golubove. Posi- 
pajte zatim golubove najprije kosanim koprom, pa kosanim per- 
šunom i ružmarinom, a u posudu stavite dva lovorova lista. To 
sve pirjajte polako uz češće polijevanje juhom ili vodom. Za vri- 
jeme pirjanja pokrijte posudu. Golubovi će biti sočniji ako ih od 
vremena do vremena polijete nastalim sokom. 


PIRJANI GOLUBOVI II 
Sirovine: 
4 očišćena mlada goluba, 10 dkg slanine, 1 luk, 1 mrkva, 1 žličica brašna, 


malo naribane limunove kore, nekoliko zrna papra, 1 žličica kosanog 
kopra, 2 žlice vrhnja i sol. 


Postupak: 


Na sitno kosanoj slanini u tavi pržite kosan luk i sitno narezanu 
mrkvu. Zatim dodajte žličicu brašna, malo naribane limunove 
kore, nekoliko zrna papra i nekoliko žlica juhe ili vode. Kada je to 
prokuhano, stavite posoljene golubove jedan do drugoga u tavu 
i prelijte ih nastalim sokom. Pokrijte tavu i neka se golubovi 
polako pirjaju. Više puta treba golubove preliti sokom. Kada je 
meso mekano, izvadite golubove, a sok procijedite kroz sito, vra- 
tite ga u tavu i ukuhajte vrhnje i kopar. Golubove razrežite, stavite 
ih u zdjelu i prelijte dobivenim umakom. 

Kao prilog uslužujte okruglice od žemlji ili valjuške od krumpira. 


DIVLJI GOLUBOVI NA RAŽNJU 


Sirovine: | 
3 do 4 očišćena divlja goluba, 6 dcl octa, 3 dcl vode, nekoliko zrna 
papra, 2 lovorova lista, malo kore limuna, 1 mrkva, 1 korijen celera, 
1 korijen peršuna, 1 glava luka, 10 dkg slanine, 2 žlice maslaca, 1 žlica 


brašna, 4 do 5 žlica kiselog vrhnja i sol. 


Postupak: 
Najprije napravite salamuru: u lonac stavite octa, vodu, papar, 
lovorov list, limunovu koru, na komade narezano korijenje, raspo- 
lovljen luk, i to neka se kuha pola sata. Tom vrućom salamurom 
prelijte golubove i ostavite ih u salamuri dva do tri dana. Zatim ih- 
izvadite, osušite kuhinjskom krpom, posolite i nabodite slaninom. 
Golubove .nataknite na male ražnjeve i pecite ih na umjerenom 

žaru. Za vrijeme pečenja prelijte ih češće salamurom i namažite 
vrhnjem. Pečene golubove skinite s ražnja i položite u zdjelu. Od 
maslaca, brašna, malo salamure i vrhnja napravite umak. Vrućim 
umakom prelijte golubove, a višak ulijte u posudu za umak. 





PEČENI I NADJEVENI GOLUBOVI 


Sirovine: 
2 goluba, 2 žemlje, 1 žličica kosanog peršuna, malo papra, 2 cijela jaja 
1 1 žumanjak, maslac i sol. 


Postupak: 

Očišćene golubove napunite ovim nadjevom: žemlje namočite u 
mlijeku i zatim ih istisnite, umutite dva cijela jaja i jedan žuma- 
njak, umiješajte u jaja žemlje, dodajte kosan peršun, papar i 1 
žličicu maslaca. Nadjev dobro promiješajte i malo posolite. Poso- 
lite izvana golubove i napunite ih nadjevom, pa ih zatim sašijte. 
Stavite ih u zamašćenu tavu, namažite maslacem i pecite na umje- 
renoj vatri u prethodno zagrijanoj pećnici. Za vrijeme pečenja 
golubove prelijte vlastitim sokom. 


PEČEN SRNEĆI BUT 


Sirovine: 
Srneći but bez kosti, 6 dcl octa, 3 dcl vođe, nekoliko zrna papra, 1 glava 
luka, 1 korijen mrkve, 1 korijen celera, 2 korijena peršuna, 2 lovorova 
lista, malo limunove kore, 15 dkg slanine, 3 žlice masti, 4 žlice kiselog 
vrhnja, 1 žlica brašna i sol. 


Postupak: 

Salamura za srneći but pravi se ovako: stavite u lonac ocat, vođu, 
papar, raspolovljenu glavu luka, narezanu mrkvu, narezan celer 
i peršun, lovorov list i malo limunove kore. To neka se kuha pola 
sata. Vrućom salamurom prelijte srneći but i pustite ga u sala- 
muri najmanje jedan dan. Sutradan ga izvadite iz salamure, osu- 
šite, posolite i nabodite slaninom. Namažite ga obilno mašću (jer 
srneće meso nije masno) i pecite u vrućoj pećnici na umjerenoj 
vatri. Za vrijeme pečenja treba srneći but češće polijevati nastalim 
sokom, a ponekad i salamurom. Kada je meso pečeno, izvadite ga 
iz tave, narežite na odreske i složite u zdjelu. Promiješajte vrhnje 
s brašnom, dodajte malo salamure, pa to prokuhajte sa sokom 
iz tave. Ovim umakom prelijte odreske srnećeg buta, a višak 
stavite u posudu za umak. 

PEČEN JELENJI BUT 


Sirovine: 
Jelenji but bez kosti, 6 dcl octa, 3 dcl vođe, nekoliko zrna papra, 1 
glava luka, 1 mrkva, 1 korijen celera, 2 korijena peršuna, 2 lovorova 
lista, malo limunove kore, 15 dkg slanine, 3 žlice masti, 4 žlice kiselog 
vrhnja 1 žličica brašna i sol. 


Postupak: | 

Salamura za jelenji but pravi se ovako: stavite u lonac ocat, vodu, 
papar, raspolovljenu glavu luka, na komade narezano korijenje, 
lovorov list i limunovu koru. To neka se kuha pola sata. Tom 
salamurom prelijte jelenji but i ostavite ga u salamuri najmanje 
jedan dan. Sutradan ga izvadite iz salamure, osušite, posolite i 
nabodite slaninom. Zatim ga namažite mašću i pecite u vrućoj 
pećnici na umjerenoj vatri. Za vrijem“ pečenja treba but češće 
politi nastalim sokom, a ponekad i salamurom. Kada je but 
pečen, izvadite ga, narežite na odreske i složite u zdjelu. Promi- 
ješajte vrhnje s brašnom, dodajte malo salamure, pa to proku- 
hajte sa sokom iz tave. Tim umakom prelijte odreske, a višak 
ulijte u posudu za umake. 





ZEC NA RAŽNJU 


Sirovine: 
Oguljen, očišćen i opran zec, 1/2 litre vođe, 1 litra octa, 2 luka, 2 kori- 
jena peršuna, 1 veći korijen celera, 2 korijena mrkve, nekoliko zrna 
papra, komađić limunove kore, 15 dkg slanine, 5 žlica kiselog vrhnja 
i sol. 


Postupak: 

U veći lonac stavite sve potrebne sirovine za salamuru: ocat, vodu, 
raspolovljene glave luka, na komade razrezano korijenje, papar, 
limunovu koru, pa to kuhajte pola sata. Pripremljenom zecu odre- 
žite prednje noge. Vrućom salamurom prelijte zeca i pustite ga 
u salamuri dva dana. Nakon toga narežite slaninu na tanke rezance 
i nabodite zeca sa svih strana, osobito butine. Posolite ga i natak- 
nite ga na ražanj, pa pecite na umjerenom žaru. Za vrijeme pečenja 
premažite ga malo slaninom i salamurom. Kada je zec pečen, 
skinite ga s ražnja, narežite na prikladne komade i poslažite ih 
u zdjelu. Procijedite 1/4 litre salamure i umiješajte kiselo vrhnje, 
pa neka malo zavre. Tim umakom prelijte zeca, a višak ulijte u 

posudu za umake. | | 
Kao prilog uslužujte roščice od krumpira. 

KUHAN ZEC 


Sirovine: 


1 zec, 10 dkg slanine, 2 češnja češnjaka, malo bosiljka, 3 lovorova 
lista, nekoliko zrna borovice, papar u prahu, muškatov cvijet, 1 žlica 
octa, vrh noža šećera, 1 žlica brašna, malo naribane limunove kore, 
1 žličica limunova soka i sol. 


Postupak: 


Narežite slaninu na sitne kocke, stavite je u tavu da se polako 
prži. Usitnite češnjak, luk narežite na sitne kocke i to pržite na 
slanini. Dodajte bosiljak, lovorovo lišće, borovicu, papar u prahu, 
muškatov cvijet, ocat, šećer, malo brašna i sol, pa pustite da se to 
imalo pirja uz češće miješanje. Dolijte nešto više od 1 litre juhe ili 
vode i pustite da zavre. Za to vrijeme narežite zeca na prikladne 
komade i stavite ih u juhu. Kada je meso mekano, izvadite komade 
zeca, a juhu procijedite. U procijeđenu juhu stavite malo limu- 
nova soka i naribane limunove kore, dobro promiješajte i time 
prelijte komade zeca. 

RAZNA DRUGA JELA 





PRIJESNAC 


Sirovine: 
4 jaja, 1/4 kg svježeg kravljeg sira, malo mlijeka i brašna toliko da se 
dobije prikladno tijesto, malo soli. 


Postupak: 
Od jaja, sira, mlijeka i brašna napravite srednje gusto tijesto. 
Tijesto valja posoliti. Pustite da tijesto stoji bar četvrt sata. Zatim 
ga ulijte u zamašćenu tavu i pecite u prethodno zagrijanoj pećnici 
na umjerenoj vatri. Pečen prijesnac izvadite, narežite na komade 
i složite u zdjelu. 





LUKOVNICA 
Sirovine: 


1/2 kg zelenih stabljika mladog luka, 1 žlica brašna, 5 žlica kiselog 
vrhnja i sol. 


Postupak: 


Stabljike luka operite i narežite na tanke kolutove. Stavite ih u 
hladnu zasoljenu vodu i neka se kuhaju dok omekšaju stabljike. 
Za to vrijeme pomiješajte brašno s vrhnjem i ukuhajte to u luk. 
Prethodno treba odliti višak vode. 


OSEP 
(delikatna graničarska jestvina) 


Sirovine: 
3/4 kg svježih šljiva, 1 žlica šećera, 2 do 3 klinčića i voda. 


Postupak: 


Oprane šljive kuhajte sa šećerom dok omekšaju. Po želji možete 
dodati nekoliko klinčića. 


ll1 


MAHUNE SA ŠUNKOM I SLANINOM 


Sirovine: 
1 kg mahuna, 10 dkg slanine, 10 dkg sušene šunke, 1 dcl bijelog vina, 
govedska juha, 1 žličica maslaca, 1 žličica kosanog peršuna, 1 žličica 
kosanog vlasca, malo papra u prahu, malo muškatova cvijeta i sol. 


Postupak: | 

Narežite očišćene i oprane mahune koso na deblje rezance, stavite 
ih u zdjelu i prelijte vrelom vodom. Dok mahune leže u vreloj vodi, 
narežite slaninu i šunku na male kocke i pirjajte to na umjerenoj 
vatri. Zatim dodajte peršun, vlasac i papar, pa promiješajte. 
Dolijte vino i dodajte maslac i ocijeđene mahune, pa malo pirjajte. 
Upotpunite lonac do visine mahuna govedskom juhom, aasipajte 
malo muškatova cvijeta i kuhajte mahune dok ne omekšaju. 





HOSPOT 


Sirovine: 
4 korabe, 4 mrkve, 2 repe, 3 žličice maslaca, 3 žličice brašna, malo 
govedske juhe, 4 do 5 tankih ploški slanine, 1/4 kg kuhanog jezika, 
3 žlice vrhnja i sol. 


Postupak: 


Očišćene i oprane korabe, mrkvu i repe kuhajte u loncu dok ne 
omekšaju. Zatim izvadite korijenje i narežite svaku vrst posebno 
u kolute. Svaku vrst povrća pirjajte posebno, i to na 1 žličicu 
maslaca. Poslije malo pirjanja posolite i pobrašnite povrće. Tada 
uzmite tavu, stavite na dno ploške slanine i na nju red korabe, 
na to red jezika narezanog na tanke ploške, na to red mrkve, pa 
red jezika, pa red repe. Gornji red poškropite kiselim vrhnjem. 
Tavu stavite u zagrijanu pećnicu i pecite 15 minuta. 





KRUMPIR KUHAN U MLIJEKU S VRHNJEM 
Sirovine: 
6 krumpira, 3/4 litre mlijeka, 1 žličica maslaca, 3 žlice vrhnja, 3 jaja 
i sol. 
Postupak: 


Ogulite ne sasvim skuhane krumpire i narežite ih na kocke, pa 
ih stavite u vrelo mlijeko da se kuhaju dok ne omekšaju. Višak 
mlijeka odlijte. U lonac ulijte vrhnje i dodajte maslac, pa to 

kao, 








malo zagrijte. U međuvremenu razmutite jaja, posolite ih i ispecite 
na vrućoj masti kao kajganu. Krumpir stavite nasred zdjele, a rub 
zdjele garnirajte kajganom. Prema ukusu možete kajganu posipati 
s malo slatke crvene paprike. 





JAJA S KRUMPIROM 
Sirovine: 
6 jaja, 6 krumpira, 3 žlice maslaca, 6 žlica kiselog vrhnja, 1 žlica mrvica 
i sol. 


Postupak: 

Skuhajte jaja na tvrdo i krumpir. Krumpir i jaja ogulite i narežite 
na ploške. Tavu namažite maslacem i položite na dno red krumpira, 
posolite, na to stavite red jaja, pa ih poškropite toplim maslacem. 
Na jaja dolazi ponovno red krumpira, pa jaja i tako redom. 
Gornji sloj neka bude krumpir. Posolite i taj red, poškropite ga 
maslacem i prelijte kiselim vrhnjem. Sve  posipajte mrvi 
cama. Tavu stavite u vruću pećnicu i pecite dok mrvice ne poru- 
mene. 





JAJA STRENA 
Sirovine: 
1/2 litre mlijeka, 2 do 3 žlice brašna, 5 jaja, malo naribane limunove 
kore, malo šećera, malo cimetova praha i puna žlica maslaca. 


Postupak: 
U hladno mlijeko umiješajte brašno. Na drugom tanjuru razmu- 
tite jaja, dodajte im naribanu limunovu koru, šećer i cimetov 
prah, pa dobro razmutite. Ovu smjesu dodajte mlijeku, pa dobro 
promiješajte. U tavi zagrijte maslac, ulijte smjesu i pecite na 
umjerenoj vatri dok ne dobije zlatnorumenu boju. 





JAJA PRŽENA NA PLOŠKE 
Sirovine: 
3 jaja, 2 žlice slatkog vrhnja, 1 žličica kosanog peršuna, 1 žlica brašna, 
1 žlica maslaca i sol. 


Postupak: 
U razmućena jaja umiješajte vrhnje, brašno i peršun, pa to poso- 
lite. U tavi zagrijte malo maslaca i na vruć maslac izlijte žlicu 
smjese, pa ispecite male palačinke. Tako pržena jaja služe kao 
uložak za mnoge bistre juhe. 

JAJA U KISELICI 


Sirovine: 
4 jaja, 1/4 kg kiselice, 1 žlica maslaca, 3 žlice kiselog vrhnja, 1 žlica 
brašna i sol. 


Postupak: 


Kiselicu sitno nasjeckajte i zatim je pirjajte na vrućem maslacu. 
To pobrašnite i posolite. Na kraju dodajte kiselo vrhnje. Ogulite 
tvrdo kuhana jaja, razrežite ih po duljini i prelijte dobivenim 
umakom. 


TJESTENICA SA ŠUNKOM 


Sirovine: 


Tijesto za rezance, 1/4 kg šunke, malo sira ribanca, 4 žlice kiselog 
vrhnja, 2 jaja, 1 žlica maslaca i sol. 


Postupak: 


Tijesto narežite u krpice, pobrašnite ih malo i neka stoje. Za to 
vrijeme zakuhajte vodu, posolite je i kuhajte krpice. Kuhane 
krpice ocijedite na cjediljci i prelijte ih hladnom vodom. Tepsiju 
namažite maslacem. Složite jedan red krpica, poškropite ih mje- 
šavinom vrhnja i jaja, na to složite red šunke, pa opet krpice, 
vrhnje, pa šunke, a na kraju još jedan red krpica. Gornji red 
krpica poškropite još mješavinom vrhnja i jaja te posipajte 
sirom. Tepsiju stavite u prethodno zagrijanu pećnicu i pecite 
tjestenica na umjerenoj vatri. 


TJESTENICA S MESOM 


Sirovine: 
Tijesto za rezance, 25 dkg pečenog mesa (teletine, govedine ili janje- 
tine), 3 žlice vrhnja, 1 žličica kosanog peršuna, papar u prahu, 1 žlica 
maslaca, sir ribanac i sol. 


Postupak: 


Tijesto narežite na krpice i kuhajte ih u slanoj vodi. Zatim ih 
ocijedite na cjediljci i prelijte hladnom vodom. U tepsiji otopite 
maslac. Meso iskosajte što sitnije i pomiješajte vrhnjem i peršu- 
nom. Ovu smjesu popaprite. Na vruć maslac bacite krpice i dobi- 
venu smjesu, pa sve dobro promiješajte, pospite sirom i pecite 
u prethodno zagrijanoj pećnici na umjerenoj vatri. 

MAKARONI S MESOM 
Sirovine: 
35 dkg makarona, 25 dkg pečenog mesa, 1 žlica maslaca, 1 glava luka, 
2 klinčića, papar u prahu, 1 žlica naribanog parmezana i sol. 


Postupak: 

Makarone kuhajte u slanoj vodi, zatim ih ocijedite i prelijte 
hladnom vodom. Meso iskosajte što sitnije. Stavite u tepsiju 
maslac. Na vrućem maslacu pirjajte kosan luk, dodajte meso i 
začinite klinčićima i paprom. To neka se polako pirja. Dodavajte 
pomalo po koju žlicu govedske juhe. Na kraju umiješajte maka- 
rone i neka se još malo pirjaju. Gotovo jelo složite u zdjelu i 
pospite parmezanom. 


ZAJA 


Sirovine: 
Tijesto za rezance, 1/2 kg čiste govedine, 1 žlica masti, 1 glava luka, 
malo slatke crvene paprike, vrh noža mažurana, 2 dcl kiselog vrhnja, 1 
jaje, 10 dkg sira ribanca, 1 žlica maslaca i sol. 


Postupak: 


Tijesto narežite na dvije ploče veličine tave. U namašćenu tavu 
položite jednu ploču. Napravite nadjev od mljevene govedine, 
kosanog luka, vrhnja i 1 jaja. Smjesu posolite, dodajte mažuran i 
crvenu papriku. Sve dobro promiješajte i time namažite ploču 
tijesta u tavi. Drugom pločom tijesta pokrijte nadjev. Zaju nama- 
žite otopljenim maslacem i specite u vrućoj pećnici na umjerenoj 
vatri. Kada je zaja pečena, narežite je na manje rombe ili kva- 
drate, pa posipajte sirom. 


CVJETAČA U VINSKOM TIJESTU 
Sirovine: 
1 velika cvjetača. Za tijesto: 1 dcl bijelog vina, 10 dkg brašna, malo soli, 
1 žlica ulja, 2 bjelanjka, 2 dkg kvasca i masti za pečenje. 


Postupak: 
Promiješajte vino i brašno, umiješajte zatim dignuti kvasac i ulje, 
pa posolite. Na kraju umiješajte čvrst snijeg od bjelanjaka. Tije- 
sto neka stoji. U međuvremenu otkinite ruže sa cvjetače i kuhajte 
ih u slanoj vodi desetak minuta. Zatim ih ocijedite, namočite u 
tijestu i pecite na vrućoj masti. 

TIROLSKE OKRUGLICE 


Sirovine: 
30 dkg slanine, 35 dkg žemlje ili bijelog kruha, 30 dkg brašna, 2 jaja, 
1 žumanjak, 1/2 litre mlijeka i malo soli. | 


Postupak: 

Slaninu i žemlje (kruh) narežite na male kocke. Slaninu stavite 
u tavu, a kada je postala staklasta, dodajte žemlje, pa pržite dok 
ne upiju svu mast. Pržene žemlje pustite da se ohlade. Zatim 
dodajte žemljama brašno, dva cijela jaja i 1 žumanjak, mlijeko, 
pa to posolite. Promiješajte dobro to tijesto i pustite stajati pola 
ei Od tijesta oblikujte okruglice i ukuhajte ih u govedskoj 
juhi. 


OKRUGLICE OD ŠUNKE 
Sirovine: 
20 dkg maslaca, 3 jaja, 3 žumanjka, 32 dkg šunke (ne masne), 30 
dkg žemlje ili bijelog kruha, malo muškatova oraha i soli. 


Postupak: 
Razmutite maslac tako da postane pjenast, dodajte cijela jaja i 
žumanjke, posolite i naribajte malo muškatova oraha. U tu smjesu 
umiješajte na sitne kocke narezanu šunku i narezane žemlje. Od 
tog tijesta oblikujte okruglice i ukuhajte ih u govedskoj juhi. 


ŽLIČNJACI OD MOZGA 


Sirovine: 
12 dkg maslaca, 2 jaja, 2 žumanjka, 20 dkg žemlje ili bijelog kruha, 
1/2 mozga, 6 dkg brašna, malo papra u prahu i sol. 


Postupak: 
Promiješajte pjenasto maslac, jaja i žumanjke. Narežite žemlje 
ili kruh na sitne kocke i namočite ih malo u mlijeko. Mozak kuhajte 
i protisnite kroz sito. U smjesu od jaja umiješajte namočene žemlje 
i mozak, a poslije i brašno. Dodajte papar i sol, pa dobro promi- 
ješajte. Sve neka počiva pola sata. Zatim oblikujte malom žlicom 
žličnjake i ukuhajte ih u govedskoj juhi. 

TELEĆI MOZAK 


Sirovine: 
3/4 kg telećeg mozga, papar u prahu, malo muškatova cvijeta, 2 žlice 
kiselog vrhnja, 2 žumanjka i sol. 


Postupak: 
Opran teleći mozak skuhajte u slanoj vodi. Zatim ga izvadite iz 
lonca, stavite u hladnu vodu i potom ga nasjeckajte na sitne koma- 
de. Napravite smjesu od vrhnja i žumanjaka, te je začinite paprom: 
u prahu, muškatovim cvijetom i s malo soli. Tu smjesu nalijte 
na mozak i pecite kratko vrijeme u vrućoj pećnici. 


PRŽENA TELEĆA JETRA 


Sirovine: : 
60 dkg telećih jetara, malo mrvica, 2 žlice maslaca, papar u prahu i sol. 


Postupak: 
Operite teleća jetra i odrežite opne. Jetra narežite na ploške, pova- 
ljajte ih u mrvicama i pržite na vrućem maslacu. Neposredno prije 
usluživanja posolite ih i popaprite. 


SITNIŠ PERADI S RIŽOM 


Sirovine: 
8 krila peradi, 4 želuca peradi, 1 korijen peršuna, 1 korijen mrkve, 2 
žlice maslaca, 1 šalica riže, 1 žličica kosanog peršuna, malo papra u 
prahu i sol. 


Postupak: 

Očišćena krila raspolovite na zglobu. Oprane želuce narežite na 
tanke ploške. Korijenje narežite na manje komade. Sve to stavite 
u hladnu vodu, posolite i neka se polako kuha. Kada je meso 
kuhano, izvadite ga i pirjajte na vrućem maslacu. Za to vrijeme 
kuhajte rižu u juhi u kojoj je kuhan sitniš, a juhu ponovno malo 
posolite. Prema želji popaprite rižu. Kada je riža kuhana, stavite 
nasred zdjele sitniš, a oko njega rižu. Rižu posipajte kosanim 
peršunom. 

PUNJEN GUŠČJI VRAT 
Sirovine: 
4 guščja vrata, 30 dkg mljevene svinjetine, 2 žemlje, 1 jaje, malo soli, 
inalo papra u prahu, 1 mali luk, 1 češanj češnjaka, 1 žličica kosanog 
peršuna, 5 dkg maslaca i žlica koncentrata rajčice. 


Postupak: 


Skinite kožu s guščjih vratova. Izvadite koliko možete mesa što 
se nalazi na vratu. Namočite žemlje u malo mlijeka. Žemlje, svi- 
njetinu i meso s vrata sameljite. Ovu smjesu začinite solju, paprom, 
peršunom, jajem, sitno kosanim lukom i češnjakom, pa dobro 
promiješajte. Guščje vratove treba na jednom kraju sašiti i napu- 
niti dobivenim nadjevom. Punjene vratove treba i na drugom 
kraju sašiti. Tako prigotovljene vratove namažite rastopljenim 
maslacem, položite ih u tavu, dolijte malo vode i pecite ih u pret- 
hodno zagrijanoj pećnici uz češće dolijevanje. Punjeni su vratovi 
pečeni kada poprime zlatnorumenu boju. 

Kao prilog uslužujte pirjanu rižu i salatu od celera. 


KUHAN GOVEĐI JEZIK 
Sirovine: 
1 goveđi jezik, 1 korijen celera, 2 korijena peršuna, hren, snop peršu- 
nova lišća i sol. 


Postupak: 


Očišćen goveđi jezik kuhajte u loncu hladne vode. Dodajte na 
komade narezano korijenje i cijelo peršunovo lišće. Vodu posolite. 
Kada je jezik mekan, izvadite ga iz lonca i pustite da se ohladi. 
Zatim ga narežite na tanke ploške i poredajte ih u zdjeli. Jezik 
garnirajte naribanim hrenom. Prilikom usluživanja stavite na stol 
još staklenke s octom i uljem. 


MESNE KOBASICE 
Sirovine: 
30 dkg teletine ili janjetine, 1 žličica kosanog peršuna, 1 žemlja, 1 žličica 
maslaca, 3 jaja, malo naribane limunove kore, papar u prahu, 1 žlica 
vrhnja, 1 mala žličica mrvica, 3 žlice masti, malo brašna i sol. 


Postupak: 


U mljevenu teletinu ili janjetinu umiiešajte kosan peršun, jednu 
u mlijeku namočenu i istisnutu žemlju te papar u prahu. U oto- 
pljen maslac umiješajte dva razmućena jaja, malo limunove kore, 

žlicu vrhnja, žličicu mrvica, pa to posolite. Tada promiješajte 
dobro teletinu i smjesu od jaja, pa od toga napravite kao palac 
velike kobasice. Razmutite jedno jaje i uvaljajte kobasice najprije 
u jaju, zatim u brašnu, pa pecite u vrućoj masti na umjerenoj 
vatri. 


KOBASICE OD RIŽE S JAJIMA 


Sirovine: 
1 šalica riže, 2 šalice mlijeka, 1 žličica šećera, malo cimetova praha, 
3 jaja, mrvice, 2 žlice maslaca i malo soli. 


Postupak: 
Skuhajte rižu u mlijeku na umjerenoj vatri, umiješajte šećer i 
cimetov prah. Izvadite kuhanu rižu iz posude i pustite da se ohladi. 
Od riže oblikujte nekoliko tanjih svitaka poput kobasica. Razmu- 
tite jaja, posolite i uvaljajte kobasice u jajima, a zatim u mrvicama. 
Ispecite ove kobasice u tavi na vrućem maslacu. 


KOBASICE NA PRŽENOM LUKU 
Sirovine: 
2 para mesnatih kobasica, 4 glave luka, 2 žlice masti, papar u prahu, 
1 žličica brašna i sol. 


Postupak: 

Narežite luk na sitne kocke i pirjajte ga pomalo na 1 žlici vruće 
masti uz često miješanje. Dodajte malo papra u prahu i posolite. 
Povremeno dodajte malo vode. Luk treba pirjati dok ne požuti. 
Zatim dodajte još malo vode da se kuha, promiješajte dok ne 
dobijete srednje gusti umak. Za to vrijeme pecite kobasice na 
vrućoj masti i dodajte ih zatim umaku od luka da još jednom 
polako provre. 


POHANI ODRESCI OD MOZGA 
Sirovine: 
40 dkg telećeg ili janjećeg mozga, 1 žličica kosanog peršuna, papar u 
prahu, 1 žlica mrvica, 2 jaja, 1 žlica brašna, 2 žlice mrvica za paniranje, 
3 žlice masti za pohanje i sol. 


119 


J 
Postupak: 

Očistite mozak od opne i žilica, pa ga sitno isjeckajte. Umiješajte 
u mozak peršun, 1 žlicu mrvica, pa posolite i popaprite tu smjesu. 
Od te mase oblikujte manje odreske i panirajte ih u brašnu, raz- 
mućenim jajima i mrvicama pa pohajte u vrućoj masti na umje- 
renoj vatri. 
Uz ovo jelo uslužujte umak tartar. 








KVAŠENICE OD ŽEMLJE 


Sirovine: 
4 žemlje, 2 jaja, malo mlijeka, malo muškata, 1 žličica kosanog peršunu, 
2 žlice masti i sol. 


Postupak: 
Žemlje narežite na dvije ploške i umočite ih malo u mlijeko. Raz- 
mutite jaja, posolite ih i uvaljajte polovice žemlje u jajima, pa 
ih pohajte u vrućoj masti na umjerenoj vatri. U razmućena jaja 
umiješajte peršun i malo naribanog oraščića. 





KVAŠENICA S MOZGOM 
Sirovine: 
20 dkg telećeg mozga, 4 žemlje, 1 žlica maslaca, 1 žličica kosanog 
peršuna, 1 žličica kosanog luka, papar u prahu, malo mlijeka, 2 jaja, 
2 žlice mrvica, 3 žlice masti i sol. 


Postupak: 

Mozak očistite od opne i sitno ga isjeckajte. U tavi zagrijte maslac 
i pržite kosan luk, dodajte peršun, posolite i popaprite mozak, pa 
pustite da se pirja. Za to vrijeme razrežite žemlje, svaku na dvije 
ploške. Kada je mozak pirjan, podijelite ga na četiri donje ploške 
žemalja. Poklopite žemlje drugom njihovom polovicom i namo- 
čite ih malo u mlijeko, a zatim neka se ocijede. Zatim uvaljajte 
žemlje u razmućenim jajima i mrvicama, pa ih pohajte u vrućoj 
masti na umjerenoj vatri. 

Uz ovo jelo uslužujte umak tartar. 


ooo... een. 
MESNE KRUŠKE 
Sirovine: 
40 dkg mljevene svinjetine, 1 jaje, papar u prahu, 2 žlice brašna, 


1 žlica mrvica i sol. Za pohanje: 2 jaja, 2 žlice mrvica i 3 žlice masti. 
Za ukras: 1 manja mrkva. 

Postupak: 

Od svinjetine, razmućenog jaja, 1 žlice mrvica, soli i papra napra- 
vite mesno tijesto i oblikujte najprije male kuglice, a od njih 
kruške. Njih uvaljajte najprije u brašno, pa u razmućena jaja, 
zatim ih razmrvite i pohajte u vrućoj masti na umjerenoj vatri. 
Pohane mesne kruške složite u zdjelu, a na vrh svake utaknite 
držak od kratkog i tankog rezanca mrkve. Na dno zdjele stavite 
listove od zelene salate. 


SRCE NABODENO SLANINOM 


Sirovine: 
Teleće ili janjeće srce, 5 dkg slanine, 1 žlica masti, 1 žličica kosanog 
peršuna, 1 žličica kosanog luka, nekoliko žlica juhe, 3 dcl bijelog vina, 
malo papra u prahu i sol. 


Postupak: 
Oprano srce raspolovite i nabodite rezancima od slanine. Na vru- 
ćoj masti pirjajte kosan luk, a kada je pirjan, dodajte peršun, pa 
posolite i popaprite te još malo pirjajte dolijevajući pomalo vino 
i govedske juhe. U tome pirjajte polovice srca na umjerenoj vatri. 


KUHANA SVINJSKA GLAVA 
Sirovine: 
1 svinjska glava, 1 glava luka, 2 lovorova lista, 3 korijena peršuna, 


2 korijena mrkve, 3 žlice vina, 1 žlica octa, nariban_hren, nekoliko 
zrna papra i sol. 


Postupak: | | 
Natrljajte očišćenu i opranu svinjsku glavu solju i neka stoji na: 
hladnom dva dana. Zatim je stavite u lonac, dodajte glavu luka, 
lovorovo lišće, na komade narezano korijenje, vino, ocat, papar u 
zrnu, pa dolijte toliko vode da glava bude pokrivena. Ako nemate 
tako velikoga lonca, raspolovite svinjsku glavu i izvadite mozak. 
Kada je meso mekano, izvadite glavu, rasjecite je na prikladne 
komade, stavite u zdjelu i uslužujte s naribanim hrenom. 


KUHANA I PIRJANA TELEĆA GLAVA 
Sirovine: 
1 teleća glava, 3 žlice maslaca, 2 glave luka, naribana limunska kora, 
papar u prahu, malo naribanog muškatnog cvijeta, 5 dkg kuhane šunke, 
malo bosiljka, 1 žlica limunova soka, 2 dcl kiselog vrhnja, 3 žumanjka 
i sol. 


121 


Postupak: 


Očišćenu i opranu teleću glavu kuhajte u slanoj vodi. Zatim stavite 

u posudu maslac, a na vruć maslac na sitne kocke narezan luk, 
pa to začinite naribanom limunovom korom, paprom u prahu i 
naribanim muškatovim cvijetom. Dodajte šunku (narezanu na 
manje komade) i bosiljak. Kada je sve to malo pirjano, stavite na 
to kuhanu teleću glavu, polijte je limunovim sokom i s malo 
juhe, pa neka se i to pirja neko vrijeme. Zatim izvadite glavu 
i u sok umiješajte smjesu od vrhnja i žumanjaka. Teleću glavu 
garnirajte u zdjeli i prelijte je umakom. 


PIRJANA RIBLJA JETRA 
Sirovine: 
Kosana riblja jetra, 1 žličica maslaca, 1/2 žličice kosanog luka, malo 
brašna, 1 žličica vrhnja, malo limunova soka, malo papra u prahu 1 sol. 


Postupak: 
Kosan luk pirjajte na vrućem maslacu. Zatim dodajte riblja jetra, 
popaprite i posolite, pa pirjajte nekoliko minuta. Na kraju začinite 
jelo limunovim sokom i vrhnjem. 


PRŽENI BUBREZI 

Sirovine: ' 
2 svinjska ili janjeća bubrega, 1 žlica masti, 1 žličica kosanog luka, malo 
papra u prahu, malo octa, 2 dcl bijelog vina i sol. 

Postupak: 
Oprane bubrege razrežite na manje tanke ploške. Pirjajte luk na 
vrućoj masti i dodajte narezane bubrege. Popaprite ih i posolite, 
pa pirjajte uz češće miješanje. Na kraju dodajte nekoliko kapi 
octa i vino, pa još jednom pomiješajte i pirjajte desetak minuta. 
Kao prilog uslužujte pirjanu rižu. 

UMACI 


' UMAK OD ČEŠNJAKA 

Sirovine: 
5 do 6 češnja češnjaka, 1 žlica masti, 1 žemlja, malo govedske juhe, vrh 
noža šafrana i papra te sol. 


Postupak: 
Češnjak kosajte vrlo sitno i pirjajte ga na slaboj vatri u vrućoj 
masti. Dolijte odmah malo juhe i dobro promiješajte. Odrežite 
koru od žemlje, namočite je u vodu, istisnite vodu, pa je dodajte 
umaku. Posolite umak, dobro promiješajte, začinite ga šafranom 
i paprom, pa pustite da se još malo pirja. Ako je potrebno, možete 
češće doliti malo govedske juhe. 





UMAK OD LUKA 
Sirovine: 
4 veće glave luka, 1,5 žlica masti, 1 žlica brašna, 1 žličica octa, 2 žlice 
vina i sol. 


Postupak: 
Narežite luk na tanke listiće i pirjajte ih u vrućoj masti na umje- 
renoj vatri dok ne dobiju zlatnu boju. Pobrašnite luk, pirjajte 
malo i dolijte vino i ocat. Miješajte umak, a ako je pregust, dodajte 
malo govedske juhe i papra. Oberite mast i procijedite umak kroz 
sito. 


UMAK OD SUHOG HRENA 

Sirovine: 
2 hrena, 1 žlica octa, 1 žličica maslaca i 1 dcl vina. 

Postupak: ' 
Očišćen hren naribajte, osušite i stucite ga u prah. Stučen hren 
može se dugo čuvati u dobro zatvorenoj posudi. Za umak uzmite 
dvije žlice stučenog hrena i miješajte ga s octom i vinom. U tavi 
rastopite maslac i umiješajte smjesu hrena i octa, pa neka se 
jednom prokuha. Ako je umak pregust, dolijte još malo razrijeđe- 
nog octa. 

UMAK OD SVJEŽEG HRENA 
Sirovine: 
I veći korijen hrena, pola manje glave luka, 1 žličica peršuna, 1 žličica 


vlasca, 1 žličica maslaca, 1 ravna žlica mrvica, malo govedske juhe i 
malo soli. 


Postupak: 


Iskosajte vrlo sitno luk, peršun (lišće) i vlasac, a hren naribajte. 

U tavu stavite maslac, a na vrući maslac luk i mrvice, pa malo 

Pirjajte na slaboj vatri. Zatim dodajte peršun i vlasac, dolijevajte 

pomalo govedske juhe, promiješajte i pustite da se kuha. Dodajte 

> juhe da dobijete dosta gust umak. Gotov umak procijedite 
roz sito. 





UMAK OD HRENA SA ŽEMLJOM 


Sirovine: 


1 veći korijen hrena, 1 žemlja, 1 žličica maslaca, vrh noža šafrana, malo 
mlijeka. 


Postupak: 
Naribajte hren. Žemlju namočite u mlijeko, pa je istisnite. U 
tavi zagrijte maslac, dodajte žemlju, hren i šafran, pa dobro pro- 
miješajte. Dolijte malo mlijeka da se još jednom prokuha. Umak 
procijedite kroz sito. 





UMAK OD HRENA S VRHNJEM 


Sirovine: 


1 veći korijen hrena, 1 žličica maslaca, malo bijelog kruha bez kore, 
I žličica brašna, nekoliko stučenih badema, 1 žlica mlijeka, 2 do 3 
žlice slatkog vrhnja i vrh noža šećera. 


Postupak: 


Zagrijte maslac u tavi i na to stavite hren te u mlijeku namočen 
i istisnut kruh. To dobro promiješajte, pa odmah pobrašnite hren 
i dodajte stučene bademe. Dok se umak pirja, morate neprestano 
miješati. Stavite šećer i vrhnje, pa dobro miješajte dok se 
umak kuha. Prema potrebi možete dolijevati još malo mlijeka da 
dobijete umak prave gustoće. 

UMAK OD MRKVE 


Sirovine: 
3 srednje velike mrkve, 1 žlica maslaca, 1 žličica brašna, 1 žličica kosa- 
nog peršuna, malo soli, vrh noža mažurana, vrh noža šećera i malo 
govedske juhe. 


Postupak: 
Očišćene mrkve narežite na tanke listiće i pirjajte ih u tavi na 
vrućem maslacu. To pobrašnite i dodajte peršun, sol, mažuran i 
šećer, pa dolijte malo govedske juhe. Kada je mrkva pirjana, 
_. još malo juhe i neka se jednom prokuha. Umak procijedite 
roz sito. | 





UMAK OD KRASTAVACA 


Sirovine: 
2 srednje velika krastavca, 1 žlica masti, 1 žlica brašna, 1 češanj 
češnjaka, 1 žličica kosanog peršuna, 2 žlice kiselog vrhnja, papar u 
prahu, malo muškatova cvijeta, vrh noža mažurana, 1/2 žličice kosanog 
kopra, 1 žličica octa, malo govedske juhe i sol. 


Postupak: 


Ogulite krastavce i narežite ih na manje kocke, posolite ih i neka 
stoje jedan sat. Od masti i brašna načinite zapršku, dodajte sitno 
kosan luk i peršun te zgnječite češnjak, pa neka se malo pirja. 
Zatim dodajte vrhnje, istisnute krastavce i mirodije, pa posolite i 
zaoctite umak. Pomalo dolijte govedske juhe i neka se malo 


prokuha. 





UMAK OD KOPRA 
Sirovine: 


2 žlice sitno kosanog kopra, 1 žličica maslaca, 1 žličica brašna, pola 
žličice octa, 2 žlice kiselog vrhnja, malo govedske juhe i sol. 


Postupak: 
Od maslaca i brašna napravite svijetlu zapršku. Dodajte malo 
govedske juhe, razmutite zapršku, dolijte ocat i usipajte kopar, pa 
posolite. Miješajte umak, dolijte još kiselo vrhnje i dobro pro- 
miješajte. 

HLADNI UMAK OD HRENA 
Sirovine: 
1 velik korijen hrena, 3 tvrdo kuhana jaja, 1 jabuka, 1 žličica ulja, 1 
žlica octa, vrh noža šećera i sol. 
Postupak: 
Od žumanjka tvrdo kuhanih jaja i ulja napravite smjesu. Umije- 


šajte ocat i šećer, a potom nariban hren i jabuku. Ako je umak 
pregust, razrijedite ga hladnom i bistrom govedskom juhom. 





UMAK. OD BADEMA I HRENA 
Sirovine: 
2 dcl slatkog vrhnja, 1 žličica brašna, šaka sitno stučenih bađema, 
1 žlica naribanog hrena i 1 žlica govedske juhe. 
Postupak: 


Umiješajte .u vrhnje zapareno brašno, dodajte govedske juhe, 
bademe i nariban hren. To sve valja dobro promiješati. 





UMAK OD RAJČICA 
(umak od zlaćanih jabučica) 
Sirovine: 
1/2 kg svježih i zrelih rajčica, 1 žličica maslaca, 1 žlica mrvica, vrh 
noža šećera, 1 žlica slatkog vrhnja i sol. 
Postupak: 


Očišćene i oprane rajčice narežite na manje komade, posolite i 
pirjajte na vrućem maslacu dok se ne raskuhaju. Dodajte malo 
govedske juhe da se prokuha i zatim procijedite rajčice kroz sito. 
U umak umiješajte mrvice, dodajte šećer, dobro promiješajte i 
neka se umak prokuha. Odmaknite tavu s vatre i umiješajte u 
umak slatko vrhnje. 


UMAK OD PERŠUNA 
Sirovine: 
4 do 5 peršunova korijena, 1 žličica maslaca, 1 žličica mrvica, I žlica 
kosanog peršuna, malo govedske juhe, 1 žlica kiselog vrhnja i sol. 

Postupak: 
Očišćeno peršunovo korijenje narežite na tanke ploške i pirjajte 
ih na maslacu. Pomalo dolijevajte govedske juhe. Kada je peršun 
mekan, dodajte mrvice, kosano peršunovo lišće, pa posolite. Na 
kraju umiješajte maslac i vrhnje. 





UMAK. OD PORILUKA 
Sirovine: 
3 poriluka, 1 žlica maslaca, 1 žličica brašna, malo govedske juhe, 2 žlice 
kiselog vrhnja, 1/2 žličice octa, malo papra u prahu i sol. 


Postupak: 


Očišćen poriluk narežite na tanke kolutove i pirjajte ih na zapršci 
od maslaca i brašna. Poslije nekoliko minuta pirjanja dolijte 
govedske juhe, posolite i popaprite. Umak neka se kuha dok 
poriluk ne omekša. Na kraju dodajte ocat, promiješajte i pustite 
neka se prokuha. Umak procijedite kroz sito, stavite ga ponovno 
na slabu vatru i umiješajte kiselo vrhnje. 





UMAK OD ŽUMANJAKA 
Sirovine: 
6 jaja, I žlica ulja, 1 žličica octa ili limunova soka, 1 dcl kiselog vrhnja, 
1 žličica kosanog vlasca, malo papra u prahu i sol. 


Postupak: 
Iz tvrdo kuhanih jaja izvadite žumanjke i pomiješajte ih u pri- 
kladnoj zdjeli s uljem, poslije s octom ili limunovim sokom, poso- 
lite i popaprite, pa dodajte sitno kosan vlasac. Sve to valja dobro 
promiješati. Ako bi umak bio pregust, dodajte još malo ulja i octa. 
Na kraju dodajte vrhnje. 





UMAK. OD JABUKA 
Sirovine: : 
2 kiselkaste jabuke, 1 žličica maslaca, 1 žličica brašna, nekoliko žlica 
govedske juhe, 1/2 žličice limunova soka, malo naribane limunove kore, 
malo šećera i 1 žlica kiselog vrhnja. | 


Postupak: 


Oljuštene jabuke naribajte na ribežu i pirjajte ih na maslacu 
nekoliko minuta. Zatim ih pobrašnite i dodajte nekoliko žlica 
govedske juhe ili obične vode. Kada je umak prokuhao, dodajte 
limunov sok, limunove kore i šećer, dobro promiješajte i pustite 
da se još jednom prokuha. Na kraju umiješajte vrhnje. 

UMAK OD RIBIZA 
Sirovine: 
1,5 dcl bijelog vina, 0,5 dcl vode, 1 žličica maslaca, 1 puna žlica mrvica, 
3 žlice ribiza, vrh noža šećera i 1 klinčić. 


Postupak: 


Stavite u lonac vino i vodu, pa pustite da se to prokuha. U tavi 
zagrijte maslac i zapržite na umjerenoj vatri mrvice. Na to nalijte 
vruću mješavinu vina i vode i neka se kuha desetak minuta. Zatim 


dodajte očišćen ribiz, malo šećera i klinčić, pa pustite da se još 
malo prokuha. Gotov umak treba procijediti kroz sito. 


UMAK OD DUNJA 


Sirovine: 


2 dunje, 1/4 litre slatkog vrhnja, 1 žlica brašna, malo šećera i nekoliko 
žlica vode. 


Postupak: 


Oljuštene dunje raspolovite i kuhajte dok se smekšaju, a zatim 
ih naribajte na ribežu. Brašno umiješajte u vrhnje, dodajte malo 
vode, stavite sve u lonac i pustite da se nekoliko minuta kuha. 
Zatim umiješajte naribane dunje, malo zasladite i neka još jednom 
provre. 


UMAK OD SARDELA 


Sirovine: 


5 do 6 fileta od sarđela ili inćuna, 1 žličica kosanog peršuna, 1 žličica 
sitno kosanog luka, 1 žlica maslinova ulja, 1 žličica brašna, nekoliko 
žlica govedske juhe, malo papra u prahu, 1 žlica kiselog vrhnja i prema 
želji malo limunova soka. 


Postupak: 


Filete ostružite nožem i pomiješajte sa sitno kosanim peršunom 
i lukom. Od maslaca i brašna načinite zapršku i dodajte mješavinu 
sardela, peršuna i luka, promiješajte i neka se pirja na umjerenoj 
vatri nekoliko minuta. Za to vrijeme dolijte malo juhe, dodajte 
papar i po želji malo limunova soka, pa dobro promiješajte. Na 
kraju umiješajte vrhnje. 


128 





TALIJANSKI UMAK 


Sirovine: 


3 jaja, 3 fileta od sardđele ili inćuna, 1 žlica sitno kosanog vlasca, 1 žli- 
čica limunova soka ili octa, 1 žlica maslinova ulja i papar u prahu. 


Postupak: 
Oljuštite tvrdo kuhana jaja i izvadite žumanjke. Bjelanjce isko- 
sajte na sitno. Filete ostružite nožem. Stavite u prikladnu zdjelu 
žumanjke, dodajte ulje i ocat ili limunov sok, pa to dobro promi- 
ješajte. Dodajte bjelanjke i filete, pa popaprite i promiješajte. 
Ako je umak pregust, dodajte još malo ulja i octa. 





MUŠTARDA 


Sirovine: 
5 žlica vrlo sitno kosane gorušice (slačice), 1/2 litre mošta (crvenog). 


Postupak: 


Kosanu gorušicu ili slačicu treba prosijati kroz sito. Prosijanu 
gorušicu stavite u zdjelu i nalijte toliko crvenog mošta da miješa- 
njem nastane tijesto. Pokrijte zdjelu i tijesto neka stoji oko 10 
sati. Zatim dolijte mošta i promiješajte da dobijete gust sok. 
Muštardu nalijte u neku bocu i dobro začepite. Ako muštarda 
postane pregusta, dolijte malo mošta. | 





UMAK OD MUŠTARDE I SARDINA 
Sirovine: 
4 jaja, 3 fileta od sardele ili inćuna, vrh noža sitno kosanog luka, 1 žli- 


čica kosanog peršuna, 1 žličica octa, 1 žličica ulja, vrh noža šećera, 
papar u prahu i 3 žlice muštarde. 


Postupak: 
Iz tvrdo kuhanih jaja izvadite žumanjke i pomiješajte ih uljem 
i octom. Filete sastružite nožem i umiješajte ih u žumanjke. Dodajte 
muštardu, luk i peršun, šećer i papar, pa sve dobro promiješajte. 
Prema potrebi dodajte po ukusu još malo crvenog mošta ili octa, 
pa malo ulja, tako da umak bude gusto tekući. 

VARIVA, TJESTENINE I DRUGI 
PRILOZI 


VARIVO OD GRAŠKA 
Sirovine: 


15 kg graška u ljusci, 1 žličica kosanog peršuna, 1 žlica maslaca, 
1 žlica brašna, malo govedske juhe, vrh noža šećera i sol. 


Postupak: 
U tepsiji zagrijte maslac i stavite na nj peršun i otrijebljen gra- 
šak da se nekoliko minuta pirja. Pobrašnite grašak, promiješajte, 
dodajte šećer i sol, ponovno promiješajte, pa dolijte toliko govedske 
juhe da grašak bude dobro pokriven. Varivo treba kuhati dok 
grašak ne omekša. Prema potrebi može se doliti još nešto juhe. 


VARIVO OD MAHUNA 
Sirovine: | 
1 kg mahuna, 1 žlica maslaca, 1 žlica kosanog peršuna, 1/2 žličice 
kosanog luka, 2 češnja češnjaka, 1 žlica brašna, 3 žlice kiselog vrhnja, 
govedska juha i sol. 


Postupak: 

Narežite očišćene i oprane mahune koso na deblje rezance, stavite 
ih u veću zdjelu i prelijte vrelom vodom. Dok mahune leže u vre- 
loj vodi, zagrijte u loncu maslac i pirjajte u njemu luk, peršun i 
zgnječen češnjak. Kad je to malo pirjano, dodajte ocijeđene ma- 
hune i pirjajte nekoliko minuta uz miješanje da ne prigori. Zatim 
nalijte juhu da pokrije mahune, posolite i pustite da se kuha dok 
mahune ne omekšaju. Na kraju umiješajte vrhnje i dobro pro- 
miješajte. 


KUHANE MAHUNE 
Sirovine: 
1 kg mahuna, 2 žlice maslaca, 1 žlica kosanog peršuna i sol. 
| Postupak: 
Očišćene mahune narežite ukoso na rezance. Kuhajte ih u slanoj 
vodi i ocijedite. U tavi zagrijte maslac i pirjajte u njemu kosan 
peršun. Ubacite u to mahune, promiješajte i neka se malo pirja. 

VARIVO OD MLADOG BOBA 


Sirovine: 
3/4 kg očišćenog mladog boba, 1 žlica masti, 1 žličica brašna, 1 žličica 
kosanog luka, 1 žličica kosanog peršuna, papar u prahu, malo šafrana 
ili mažurana, pola žličice octa i sol. 


Postupak: 
Očišćen bob stavite u lonac, nalijte vodom, posolite i kuhajte dok 


ne omekša. Za to vrijeme napravite zapršku od masti i brašna, 
dodajte luk i peršun, pa neka se to pirja. Zatim stavite ocijeđen 
bob na zapršku, dolijte govedske juhe toliko da pokrije varivo, 
dodajte ocat, papar i šafran ili mažuran, i neka se to još jednom 


prokuha. Po želji možete na kraju dodati 2 žlice kiselog vrhnja. 





VARIVO OD SLATKOG KUPUSA 
Sirovine: , 
1 glava kupusa, 1 žlica masti, 1 žličica brašna, 1 mali luk, 1 žlica kiselog 
vrhnja, malo muškatova cvijeta i sol. 


Postupak: 


Glavu kupusa narežite na četvrtine, izvadite odebljenja u listo- 
vima i narežite kupus na rezance. Složite ih u lonac, nalijte hladne 
vode, posolite i kuhajte dok kupus ne omekša. Za to vrijeme na- 
pravite svijetlu zapršku od masti i brašna, dodajte sitno kosan luk i 
Pirjajte to. Kuhan kupus stavite u tepsiju sa zaprškom, dodajte 
malo vode i muškatova cvijeta, Kad se to jednom prokuha, umije- 
šajte vrhnje. 





SLATKI KUPUS S JABUKAMA 


Sirovine: 
1 glava kupusa, 1/2 litre bijelog vina, 1/2 žličice kosanog peršuna, 4 
jabuke (kiselkaste), 1 žličica šećera, sok od pola limuna, 1 žlica maslaca 
i sol. | 


Postupak: 
Glavu kupusa narežite na četvrtine i izrežite korijen i odebljanja 
na vanjskim listovima. Kupus narežite na tanke rezance. U lonac 
stavite maslac, a na vruć maslac kupus, pa pirjajte dvije do tri 
minute uz miješanje. Dolijte vino i malo vode, pokrijte lonac i 


kupus neka se kuha. Za to vrijeme oljuštite jabuke, narežite ih 


na 4 dijela, izvadite koštice i kuhajte ih malo u slatkoj vodi uz 
dodatak limunova soka. Kada je kupus kuhan, dolijte peršun i 

malo zaslađene vode u kojoj su kuhane jabuke, pa neka se još 
jednom kupus prokuha. Garnirajte ovako: nasred zdjele postavite 
kupus, a oko njega četvrtine jabuka. 


KISELI KUPUS S VRHNJEM 
Sirovine: 
1 kg kiselog kupusa, 1 žlica masti, 1 žličica brašna, 1/4 kg carskog 
mesa, 3 žlice kiselog vrhnja, papar u prahu i sol. 


Postupak: 
Napravite zapršku od masti i brašna i na njoj pirjajte nekoliko 
minuta kiseli kupus uz neprekidno miješanje. Zatim dolijte malo 
govedske juhe ili vode, dodajte carsko meso narezano na male 
kocke, posolite i popaprite varivo. Varivo neka se kuha dok kupus 
ne bude mekan. Na kraju umiješajte vrhnje. 


KRUMPIR S MLIJEKOM 
Sirovine: 
80 dkg krumpira, 2 šalice mlijeka, 2 žlice masti i sol. 


Postupak: 
Oguljen krumpir narežite na ploške. Namažite tavu mašćom, ras- 
poredite u tavi krumpir i posolite ga. Tavu stavite u prethodno 
zagrijanu pećnicu i pecite krumpir na umjerenoj vatri. Kada je 
već napola pečen, prelijte ga toplim mlijekom, vratite tavu u peć- 
nicu i pecite dok krumpir ne upije mlijeko. 


GRAH S JEČMENOM KAŠOM 


Sirovine: 
1/2 kg graha, 1 šalica ječmene kaše, 4 kriške slanine, 1 žličica octa, malo 
papra, 1 žlica masti, 2 žlice brašna i sol. 


Postupak: _ 
Namočite grah dan prije. Odlijte vodu, dolijte svježe vode, posolite 
i kuhajte grah na umjerenoj vatri. Poslije nekog vremena (to ovisi 
o tvrdoći graha) dodajte očišćenu i opranu ječmenu kašu. Kada je 
varivo gotovo, popaprite ga i zakiselite octom. Kriške slanine po- 
pržite malo na tavi i stavite po jednu krišku na svaki tanjur variva. 

ZGNJEČEN KRUMPIR 
Sirovine: 
1 kg krumpira, 1 glava luka, 1 žlica kosanog peršuna, 2 žlice masti i 
sol. 


Postupak: 
Kuhan krumpir oljuštite i viljuškom zgnječite. Stavite u tavu 
mast, a kada je vruća na njoj pržite sitne kocke luka. Dodajte 
peršun, neka se malo pirja, a zatim umiješajte u to zgnječeni 
krumpir. 





KRUMPIR NA KOCKE 


Sirovine: 


1 kg krumpira, 2 žlice masti, 1 žlica kosanog peršuna, 1 glava luka, 2 
žlice vrhnja i sol. 


Postupak: 
Opran krumpir skuhajte u vodi, zatim ga oljuštite i narežite na 
kocke. U tepsiji zagrijte mast, pržite sitne kocke luka dodajte per- 
šun i posolite; na kraju dolijte kiselo vrhnje i dobro promiješajte. 
Tada stavite koce krumpira i promiješajte. 


VARIVO OD KRUMPIRA 
Sirovine: 
1 kg krumpira, 1 žlica maslaca, 1 žličica kosanog peršuna, 1 žličica 
brašna, malo govedske juhe, vrh noža kumina, vrh noža mažurana, 
3 žlice kiselog vrhnja, vrh noža crvene paprike i sol. 


Postupak: 


Ogulite krumpir i narežite ga na veće kocke. Stavite ga u lonac 
hladne vode, posolite i kuhajte dok ne omekša. Za to vrijeme 
napravite svijetlu zapršku od maslaca i brašna, dodajte papriku, 
kumin, peršun i mažuran, pa neka se malo pirja, a zatim dolijte 
govedske juhe i stavite krumpir da se još jednom prokuha. Varivo 
treba više puta promiješati. Na kraju ukuhajte kiselo vrhnje. 


VALJUŠCI OD KRUMPIRA 
Sirovine: 
1 kg krumpira, 2 žumanjka, malo ulja i brašna te sol. 

Postupak: 
Skuhajte krumpir u vodi. Ogulite ga i onako vruć protisnite kroz 
sito. Umiješajte u krumpir žumanjke te nešto brašna i ulja. Ako 
je tijesto pretvrdo, dodajte malo mlijeka, a ako je prerijetko, do- 
dajte još malo brašna. Od tijesta oblikujte dlanovima valjuške i 
kuhajte ih u slanoj vodi. | 


m... 


PIRJANA CVJETAČA 
Sirovine: 
1 cvjetača, 1 žlica maslaca, 1 žlica mrvica, 2 žlice kiselog vrhnja i sol. 
Postupak: | | 
Očišćenu cvjetaču skuhajte u slanoj vodi. Za to vrijeme pirjajte 
mrvice u tavi na vrućem maslacu. Kada je cvjetača kuhana, razre- 


žite je na četvrtine i uvaljajte te komade u mrvice. Na kraju pre- 
lijte cvjetaču vrhnjem i neka se malko zapeče u pećnici. 

PRŽENA CVJETAČA 
Sirovine: 


1 cvjetača, 2 žlice brašna, 1 žličica ulja, malo mlačnog bijelog vina, 
ulje za prženje i sol. 


Postupak: 
Očišćenu cvjetaču kuhajte u slanoj vodi. Zatim je izvadite i odre- 
žite snopove cvijeta. Od brašna, ulja i mlačnog vina napravite žit- 


ko tijesto. Umočite pojedine snopove cvjetače u to tijesto i pržite 
ih na vrućem ulju. 


nogo]... ua... 


CVJETAČA U UMAKU 
Sirovine: 
1 cvjetača, 2 žlice maslaca, 4 jaja, 1 žličica limunova soka, 2 žlice 
govedske juhe, malo muškatova oraha, pola žličice brašna i sol. 


Postupak: 
Očišćenu cvjetaču kuhajte u slanoj vodi, zatim je izvadite i razdi- 
jelite na snopove ružica. Za to vrijeme uzmite 4 žumanjka tvrdo 
kuhanih jaja i pomiješajte s otopljenim maslacem, govedskom 
juhom, limunovim sokom, pa dodajte malo brašna i malo nari- 
banog muškatovog oraha. Ovaj umak mora biti gusto tekući i to- 


pao. Ružice kuhane cvjetače stavite u zdjelu i prelijte ih naprav- 
ljenim umakom. 

PIRJANA KORABA 
Sirovine: 
1 kg korabe, 1 puna žlica masti, vrh noža šećera, malo papra, 1 žličica 
kosanog peršuna, 1 žličica brašna, govedska juha i sol. 


Postupak: | 
Očišćene korabe ogulite i narežite na male kocke. Zagrijte u tavi 
mast, dodajte šećer i stavite korabe, pa miješajte i pobrašnite, ta- 
ko da korabe dobiju za vrijeme pirjanja rumenkastu boju. Zatim 
dolijte toliko govedske juhe da je povrće pokriveno, dodajte per- 
šun i papar pa posolite. Kuhajte korabu dok bude mekana. Varivo 
ne smije biti suviše jušnato. 


VARIVO OD ŠPINATA 

Sirovine: 
1,5 kg špinata, 1 žlica masti, 1 žličica brašna, 2 češnja češnjaka, 1 luk, 
malo muškatova oraha, malo govedske juhe i sol. 

Postupak: 
Očišćen i opran špinat kuhajte u slanoj vodi, zatim ga izvadite i 
sitno nakosajte. Napravite svijetlu zapršku od masti i brašna, do- 
dajte sitno kosan luk, češnjak i muškatova oraha. Kada je to pir- 
jano, stavite u tepsiju ocijeđen špinat, nalijte malo juhe i neka 
se još malo kuha. 


ŠPINAT U MLIJEKU 

Sirovine: 
1,5 kg špinata, 1 žlica masti, 1 žličica brašna, malo naribanog muška- 
lova oraha, nešto mlijeka i sol. 

Postupak: | 
Očišćen i opran špinat kuhajte u slanoj vodi, zatim ga izvadite, 
ocijedite i sitno nakosajte. Napravite svijetlu zapršku od masti i 
brašna, pa naribajte malo muškatova oraha. Na zapršku sipajte 
špinat i dolijte toliko mlijeka da špinat bude pokriven. To promi- 
ješajte i neka se još malo kuha. 


ŠPINAT S VRHNJEM 
Sirovine: 


1,5 špinata, 1 žlica masti, 1 žličica brašna, malo muškatnog cvijeta, 
malo govedske juhe, 6 žlica kiselog vrhnja i sol. 

Postupak: 
Očišćen i opran špinat kuhajte u slanoj vodi, zatim ga ocijedite i 
sitno nakosajte. Od masti i brašna napravite svijetlu zapršku, do- 
dajte špinat, vrhnje i prema potrebi nekoliko žlica juhe. Začinite 
varivo muškatnim cvijetom, promiješajte i neka se prokuha. 





VARIVO OD KRASTAVACA 


Sirovine: 
1,5 kg krastavaca, 1 žlica masti, 1 žličica brašna, 1 češanj češnjaka, malo 
crvene paprike, malo muškatova cvijeta, 2 žlice vrhnja i sol. 


Postupak: 


Oljuštite krastavce i narežite na srednje velike komade, pa ih 
kuhajte nekoliko minuta. Zatim ih izvadite i ocijedite. Napravite 
zapršku od masti, brašna i češnjaka, pa dodajte crvenu papriku. 
Na to istresite krastavce, nalijte vrhnje, naribajte malo muška- 
tova cvijeta i pustite da se kuha dok krastavci ne budu mekani. 





PUNJENI KRASTAVCI 
Sirovine: | . 
1,5 kg većih krastavaca, 1/4 kg mljevenog mesa, 1 luk, 1/2 žemlje bez 
kore, 1 jaje, 1 žličica mrvica, malo papra, malo govedske juhe i sol. 


Postupak: 


Oljuštene krastavce narežite na veće komade i izvadite žlicom srž. 
Pomiješajte meso s pirjanim lukom, namočenom i istisnutom po- 
lovicom žemlje, razmućenim jajetom, paprom i soli. Ovom smje- 
som napunite izdubljene krastavce. Krastavce položite jedan ko- 
mad do drugoga u zamašćenu tavu i pecite u prethodno zagrijanoj 
pećnici nekoliko minuta. Zatim ulijte u takvu malo govedske ju- 
he i pecite do kraja. Prema želji možete krastavce poškropiti ki- 
selim vrhnjem. 


CELER S VRHNJEM 


Sirovine: 


3/4 kg celera, 1 žlica maslaca, 1 žličica brašna, 1 luk, 1 žličica peršuna, 
2 žumanjka, 4 žlice slatkog vrhnja i sol. 

Postupak: 


Očišćen celer narežite na manje kocke i kuhajte ih u slanoj vodi. 
Za to vrijeme pirjajte sitno kosan luk na maslacu i pobrašnite to. 
Kuhane kocke celera stavite na zapršku, promiješajte i pustite da 
se malo pirja. Pomiješajte peršun, 2 žumanjka s 4 žlice vrhnja i 
tu mješavinu prelijte na celer, pa čekajte da se malo pirja. 


VARIVO OD MRKVE 
Sirovine: 
3/4 kg mrkve, 1 luk, 1 žlica masti, 1 žlica kosanog peršuna, malo papra, 
vrh noža šećera, govedska juha i sol. 


Postupak: 


Očišćene mrkve narežite na male kocke. Na vrućoj masti pirjajte 
sitno kosan luk, dodajte peršun, papar i šećer pa neka se i to malo 
pirja. Zatim istresite mrkvu, pirjajte uz miješanje dvije do tri 
minute, pa dolijte govedske juhe, tako da mrkva bude pokrivena. 
Posolite varivo i pustite da se kuha dok mrkva ne omekša. Va- 
rivo ne smije biti jušnato. | 





KISELA REPA 

Sirovine: 
3/4 kg naribane kisele repe, 1 žlica masti, 1 žličica kosanog peršuna, 
1 žličica krupice, 3 žlice kiselog vrhnja, vrh noža crvene paprike i sol. 

Postupak: 
Kuhajte repu dok omekša. Po potrebi posolite vodu. Napravite 
zapršku od masti i krupice, a na kraju dodajte papriku u prahu. Na 
zapršku istresite kuhanu repu s malo vode da se malo kuha. Na 
kraju ukuhajte kiselo vrhnje i peršun. 


PIRJANA REPA 

Sirovine: 
1 kg repe, 1 žlica maslaca, 1 žličica brašna, vrh noža šećera, malo 
govedske juhe, 2 dcl vina, malo kumina, malo crvene paprike i sol. 

Postupak: 
Oguljenu repu narežite na male kocke. Napravite zapršku od ma- 
slaca i brašna, dodajte šećer, kumin i papriku. Kada je to malo pi- 
rjano, dodajte repu i pirjajte je kratko vrijeme uz miješanje. Do- 
lijte toliko govedske juhe i vina, tako da repa bude pokrivena. Va- 
rivo posolite i neka se kuha dok repa ne omekša. 

POHAN KELJ 


Sirovine: 
10 čvrstih glavica kelja, 2 jaja, 1 žlica mrvica, 2 žlice masti, 1 žlica 
brašna, 1 žlica maslaca, 5 do 6 žlica kiselog vrhnja i sol. 


Očišćene i oprane glavice kelja kuhajte u slanoj vodi da budu 
mekane. Zatim tih izvadite, osušite i čekajte dok se ohlade. Tada 
svaku glavicu narežite na 4 dijela i panirajte ih, tj. uvaljajte ih 
najprije u brašno, zatim u razmućena jaja i konačno u mrvice. 
Tako pripremljen kelj pohajte u tavi u kojoj ste prije rastopili 
mast za pohanje. Uzmite vatrostalnu zdjelu, zamastite je masla- 
cem i poslažite komade pohanog kelja, prelijte na njih vrhnje i 
pecite to u prethodno zagrijanoj pećnici još desetak minuta na 
vrlo slaboj vatri. 


PIRJANE GLJIVE 


Sirovine: 
1/2 kg gljiva, 1 žlica maslaca, 1 žlica kosanog peršuna, 1 žlica brašna, 
1 žlica slatkog vrhnja, papar u prahu 1 sol. 


Postupak: 
Oprane i očišćene gljive narežite na tanke listiće. Na vrućem 
maslacu pirjajte malo peršun, dodajte gljive, posolite, promije- 
šajte i pirjajte desetak minuta. Zatim pobrašnite gljive, popaprite 
ih, promiješajte i na kraju dolijte vrhnje da se sve još malo pvirja. 





Drvena zdjela i »kutlačica« (Ašikovci, Sl. Požega i Palež, Crna Gora) 

JELA OD TJESTENINE I BRAŠNA 


VARICA 


Sirovine: 
30 dkg graha, 30 dkg ječmene kaše, 1 žlica masti i sol. 


Postupak: 


Prethodno namočen grah stavite u lonac zajedno s ječmenom 
kašom u hladnu vodu. Posolite vodu i pustite da se polako kuha. 
Dodajte toliko vode da pokriva grah i kašu. Na kraju umiješajte 
imast. 


PROSENA KAŠA 


Sirovine: 
3/4 kg prosene kaše, 2 luka, 1 žlica masti, papar u prahu i sol. 


Postupak: 
Očišćenu i opranu prosenu kašu kuhajte u soljenoj vodi. Za to 
vrijeme kosajte luk na sitne kocke i pirjajte ga na vrućoj masti 
dok ne dobije zlatnu boju. Dodajte papar, promiješajte i sipajte 
io u lonac s kašom. Prije toga odlijte višak vode. Kašu valja dobro 
promiješati. 


SKROB 
(staro graničarsko jelo) 


Sirovine: 
3/14 kg pšeničnog brašna, 1 žlica masti ili maslaca, 1 glava luka, neko- 
liko žlica vrhnja i sol. 


Postupak: 
U vruću slanu vodu sipajte jednom rukom polako brašno, a dru- 
gom rukom miješajte kaheđom ovu smjesu. Miješajte dok brašno 
ne bude kuhano. Pržite na masti sitno kosan luk i umiješajte ga na 
kraju u »skrob«. 


139 


KUHANA RIŽA — RIŽKAŠA 


Sirovine: 
1/4 kg riže, 2 žlice maslaca, 1 manji luk, 1 žlica kosanog peršuna i sol. 


Postupak: 


Operite rižu i skuhajte je u slanoj vodi. U tavu stavite maslac i 
pržite na sitne kocke narezan luk, pa dodajte peršun. Kad je to 
malo pirjano, dodajte kuhanu rižu i viljuškom dobro promiješajte, 
tako da riža bude rahla. | 


ŽGANCI OD HAJDINOG BRAŠNA 


Sirovine: 
1/2 kg hajdinog brašna, 2 žlice maslaca i sol. 


Postupak: 


U vrelu posoljenu vodu nasipajte hajdino brašno i pustite da se. 
kuha desetak minuta. Zatim miješajte kuhačom, nataknite usred 
lonca kuhaču, napravite rupu i izvadite potom kuhaču. Kuhane 
žgance usitnite žlicom i složite u zdjelu. Žgance prelijte vrućim 
maslacem. 


ŽGANCI OD HAJDE 


Sirovine: 
1/2 kg hajdinog brašna, 1,5 litre vođe, 15 dkg svinjske masti i sol. 


Postupak: 


U slanu vrelu vodu sipajte polako hajdino brašno bez miješanja. 
Nakon četvrt sata kuhanja okrenite masu i pustite da se kuha još 
četvrt sata. U međuvremenu zagrijte mast u tavi i stavite u nju cijeli 
žganac. Dvjema viljuškama rastrgajte žganac na male dijelove i 
promiješajte. Ti se žganci jedu s mlijekom. 


POLENTA 


Sirovine: 


1/2 kg kukuruznog brašna ili kukuruzne krupice, 2 žlice maslaca, I 
velika glava luka i sol. 

Postupak: 


Nasipajte kukuruzno brašno ili kukuruznu krupicu u vrelu i poso- 
ljenu vodu. Kuhaču nataknite usred lonca, izvadite je da ostane 
rupa kroz koju voda vrije. Tako neka se kuha desetak minuta. 
Zatim promiješajte kuhačom polentu i od kuhane polente trgajte 
žlicom žgance. Složite ih u zdjelu i začinite je maslacem i lukom. 
Na vrućem maslacu pirjajte sitno kosan luk. 


Uz palentu možete uslužiti kiselo mlijeko. 





TRGANCI 
Sirovine: 
1/5 kg brašna, malo soli, vode prema potrebi, 1 žlica maslaca, 1 žlica 
krupice (pšenične). 


Postupak: 


Od brašna, malo soli i odgovarajuće količine vode napravite tijesto. 
Tijesto neka stoji pola sata. Nožem odvojite male komade tijesta 
u slanu vrelu vodu. Trganci neka se kuhaju desetak minuta dok 
ne budu mekani. Za to vrijeme stavite maslac u tavu i na vruć 
maslac krupicu da se poprži. Trgance složite u zdjelu i posipajte ih 
mrvicama. 





OKRUGLICE SA ČVARCIMA 


Sirovine: 
1 kg kuhanih krumpira, 2 jaja, 3 žlice brašna, 20 dkg sitno kosanih 
čvaraka, 1 žličica kosanog peršuna, 1 manji luk i sol. 


Postupak: 


Vruće kuhane krumpire ogulite i protisnite ih kroz prešu za krum- 
pir. Posolite ih i promiješajte s razmućenim jajima i brašnom. Od 
te smjese napravite rahlo tijesto. Od tijesta načinite svitak i nare- 
žite ga na jednake dijelove. Svaki dio plosnite dlanovima, napu- 
nite nadjevom i oblikujte u okruglicu. Nadjev se pravi ovako: 
promiješajte sitno kosane čvarke s kosanim peršunom i lukom, pa 
tu smjesu posolite. Okruglice kuhajte u vreloj posoljenoj vodi. 


Uz okruglice uslužujte kiseli kupus ili neku salatu. 





CICVARA 
Sirovine: 


1/2 litre kiselog vrhnja, 1 žlica maslaca i kukuruznog brašna ili kuku- 
ruzne krupice te malo soli. 

Postupak: 


U lonac stavite kiselo vrhnje i kuhajte ga na umjerenoj vatri. 
Zatim polako sipajte kukuruzno brašno (ili krupicu) u vrhnje, ali 
pri tome treba cicvaru neprekidno miješati. Cicvaru valja posoliti. 
Gotovu cicvaru složite u zdjelu i prelijte je vrućim maslacem. 





ŠEN 
Sirovine: 
3/4 kg kukuruzne krupice, malo soli i 1/2 litre kiselog vrhnja. 


Postupak: | | 
Od kukuruzne krupice kuhajte dosta čvrste žgance. Prije kuhanja 
valja žgance odnosno brašno posoliti. Kuhane žgance izvadite žli- 
com kao žličnjake, stavite ih u zdjelu i polijte zagrijanim vrhnjem. 





KLJUKOVNICA 


Sirovine: 
30 dkg brašna, 3 do 4 češnja češnjaka, 1 žlica masti, 2 dcl kiselog 
vrhnja, malo soli. 


Postupak: 
Od brašna napravite ne odveć gusto tijesto. Tijesto valja posoliti. 
Namažite tepsiju mašću i usipajte u nju tijesto. Pecite tijesto na 
štednjaku, ali ne do kraja. Na tijesto stavite sitno kosan češnjak 
i zdrobite viljuškom tijesto. Zatim prelijte kljukovnicu kiselim 
vrhnjem, dobro promiješajte i pecite do kraja. | 





POPARA 
Sirovine: 
1/2 kg starog crnog kruha, malo slatke crvene paprike i 2 žlice masti. 


Postupak: 
Narežite kruh na male tanke ploške. Stavite kruh u tepsiju ili 
zdjelu, nalijte na nj vrele vode tako da bude pokriven i poklopite 
tepsiju ili zdjelu. U drugoj tepsiji zagrijte mast i posipajte je 
paprikom. U vruću mast stavite raskvašen kruh, malo promiješajte 
i neka se dobro zagrije. 

REZANCI S VRHNJEM 


Sirovine: . 
40 dkg rezanaca, 2 dcl vrhnja, 1 žlica maslaca, 1 žlica mrvica, 2 jaja 
i sol. 


Postupak: 
Rezance kuhajte u slanoj vodi, ocijedite ih, prelijte hladnom 
vodom, ponovno ocijedite i stavite na vruć maslac. Prelijte ih 
kiselim vrhnjem, razmućenim jajima, promiješajte i posipajte 
mrvicama. Posudu stavite u pećnicu da se rezanci odozgo zapeku 
(gratiniraju). | 





REZANCI S JAJIMA 


Sirovine: 
40 dkg rezanaca, 2 žlice maslaca, 4 jaja, sir ribanac i sol. 


Postupak: 
Rezance kuhajte u slanoj vodi, ocijedite ih i prelijte hladnom 
vodom, pa ponovno ocijedite, U posudi zagrijte maslac i na vrući 
maslac stavite rezance, pa promiješajte. U zdjeli razmutite jaja 
i sir ribanac, malo posolite i prelijte ih na rezance. Posudu stavite 
u zagrijanu pećnicu i pustite da se rezanci zapeku (gratiniraju). 





REZANCI SA SIROM 


Sirovine: 
40 dkg rezanaca, 2 žlice maslaca, 1/4 kg svježeg kravljeg sira i sol. 


Postupak: 
Rezance kuhajte u slanoj vodi, ocijedite, prelijte ih hladnom vodom 
i ponovno ocijedite. U posudi zagrijte maslac i na vruć maslac 
stavite rezance i promiješajte, tako da postanu vrući. Vruće rezance 
složite u zdjelu i posipajte svježim kravljim sirom. Dobro je sir 
prethodno zdrobiti viljuškom. Prema želji može se to jelo začiniti 
slatkom crvenom paprikom. 

REZANCI S MLIJEKOM 


Sirovine: 
40 dkg rezanaca, 6 dcl mlijeka, 2 žlice maslaca i sol. 


Postupak: 
Rezance kuhajte u slanoj vodi, ocijedite ih, prelijte hladnom 
vodom i ponovno ocijedite. U posudi zagrijte maslac i na vruć 
maslac stavite rezance, pa neka se malo pirjaju. Gotove rezance 
složite u duboku zdjelu i prelijte ih vrućim mlijekom. 


ŽLIČNJACI OD JETARA 
Sirovine: | 
1/4 kg jetara, 5 dkg slanine, 1 žlica kosanog luka, 3 jaja, nešto brašna 
i sol. 


Postupak: 
Očišćena jetra nasjeckajte, slaninu i luk narežite na male kocke, 
a jaja razmutite. Od ovih sirovina napravite dosta gusto tijesto, 
a po potrebi dodajte nešto brašna. Tijesto valja posoliti. Od goto- 
vog tijesta ukuhajte u govedskoj juhi žličnjake. 


ŽLIČNJACI S JAJIMA 


Sirovine: 
1/4 kg brašna, malo soli, vode prema potrebi, 1 žlica maslaca, 6 jaja i 
malo slatke crvene paprike. 


Postupak: 

Od brašna, soli i odgovarajuće količine vode napravite tijesto. Ma- 
lom žlicom odvojite žličnjake i kuhajte ih u slanoj vreloj vodi. Za to 
vrijeme razmutite jaja i posolite ih. Kuhane žličnjake ocijedite, 
polijte hladnom vodom i ponovo ocijedite. U posudu stavite maslac 
i na vruć maslac žličnjake. Za vrijeme pirjanja promiješajte 
žličnjake. Konačno prelijte žličnjake jajima i pustite da se malo 
peku. Gotove žličnjake složite kuhačom u zdjelu i odmah uslu- 
žujte. 

SALATE 


ZELENA SALATA 


Sirovine: 
1 veća glava salate (staklasta ili maslasta), sol, ulje i ocat prema 
ukusu. 


Postupak: 
Operite salatu i razrežite je na četvero, složite u zdjelu, posolite i 
polijte uljem i octom. 


TOPLA SALATA 


Sirovine: 
1 veća glava salate (staklasta ili maslasta), 10 dkg slanine, sol i ocat. 


Postupak: 
Očišćenu i opranu salatu složite u zdjelu i posolite. Slaninu nare- 
žite na sitne kocke i zagrijte u tavi. Izvadite čvarke, a u preostalu 
mast ulijte ocat, pa kad se zagrije, prelijte tom mješavinom 
salatu. Vruće čvarke nasipajte također na salatu. 





SALATA OD MAHUNA 
Sirovine: 
1/2 kg očišćenih mahuna, 1 veći češanj češnjaka, sol, ocat i ulje. 


Postupak: | 
Očišćene i oprane mahune narežite na manje komade i kuhajte u 
slanoj vodi dok ne omekšaju. Ocijedite mahune i stavite ih u 
zdjelu. Vruće ih začinite octom, uljem i sitno kosanim češnjakom. 





SALATA OD KUPUSA 


Sirovine: 
1/2 glave kupusa, malo kumina, sol, ocat i ulje. 

Postupak: 


Odrežite odebljanja na listovima, a zatim narežite kupus na tanke 
rezance, posolite ih, pa neka stoje neko vrijeme. Stavite kupus u 
zdjelu i začinite ga kuminom, octom i uljem. Prema želji može se 
ta salata i popapriti. 


SALATA OD KUPUSA SA SLANINOM 


Sirovine: 
1/2 glave kupusa, 10 dkg slanine, sol i ocat. 


Postupak: 
Odrežite odebljanja na listovima i zatim narežite kupus na tanke 
rezance. Kupus stavite u duboku zdjelu, posolite ga, pa neka stoji 
neko vrijeme. Za to vrijeme kuhajte ocat i vrućim octom prelijte 
kupus, pomiješajte ga i ocijedite ocat. Ponovno ga zagrijte i opet 
prelijte kupus. Ocijedite ocat i ponovite po treći put taj postupak. 
Slaninu izrežite na sitne kocke i pržite. Dobivenu mast i čvarke 
nasipajte na salatu i donesite je vruću na stol. 


Sirovine: 
1 očišćena cvjetača, sol, ulje i ocat. 


Postupak: 


Skuhajte cvjetaču u slanoj vodi. Slanu vodu odlijte i stavite 
cvjetaču malo u hladnu vodu (da ostane bijela). Zatim razrežite 


SALATA OD CVJETAČE 
Cvjetaču i začinite je octom i uljem. 


SALATA OD CELERA 


Sirovine: 
2 do 3 veća korijena celera, sol, ocat i ulje. 
Postupak: 
Skuhajte celer u lupini, zatim ga ogulite i narežite na srednje 


debele ploške. Ploške stavite u zdjelu, posolite i začinite octom i 
uljem. 

SALATA OD POVRTNICE 


Sirovine: 
3 srednje velike povrtnice, sol, ocat, ulje i kumin. 


Postupak: 
Ogulite povrtnice, narežite ih na tanke listiće, posolite, pa neka 
stoje malo vremena. Ocijedite povrtnice i začinite ih octom, uljem 
i kuminom. 





SALATA OD KRASTAVACA | 
Sirovine: 
1 kg krastavaca, sol, ocat i ulje. 


Postupak: 


Ogulite krastavce i narežite ih na tanke ploške. Posolite ih i neka 
malo stoje. Začinite ih octom i uljem. 





SALATA OD KRASTAVACA S KISELIM VRHNJEM 


Sirovine: 
1 kg krastavaca, 1 dcl kiselog vrhnja i sol. 
Postupak: 


Ogulite krastavce, narežite ih na tanke ploške, nasolite i neka 
malo stoje. Začinite ih kiselim vrhnjem. 





SALATA OD KRUMPIRA 


Sirovine: 


4 srednje velika krumpira, sol, ocat, ulje, papar u prahu i 1/2 glave 
luka. 


Postupak: 
Skuhajte krumpir, ogulite ga i narežite na srednje debele ploške. 
Začinite vruć krumpir octom i uljem, posolite ga i ukrasite lukom 
narezanim na kolutove. Prema želji popaprite salatu. 

SALATA OD KORIJENA PERŠUNA 


Sirovine: 
8 do 10 korijena peršuna, ocat, ulje, papar u prahu i sol. 


Postupak: 
Očistite peršun, skuhajte ga u slanoj vodi, narežite ga na tanke 
listiće po duljini korijena i začinite ga octom, uljem i paprom u 
prahu. 


SALATA OD RAJČICA 


Sirovine: 
3/4 kg rajčice, sol, ocat, ulje i prema želji 1/2 glave luka ili 3 do 4 češnja 
češnjaka. 

Postupak: 
Oprane rajčice ogulite, narežite na ploške i posolite. Salatu začinite 
octom i uljem, a prema ukusu sitno kosanim češnjakom ili lukom 
narezanim na kolutove. 


SALATA OD CIKLE 
Sirovine: 
1 kg cikle, sol, kumin, ocat i ulje. 
Postupak: 


Oprane cikle skuhajte, zatim ih ogulite, narežite na tanke ploške 
i posolite. Salatu začinite octom, uljem i kuminom. 


SALATA OD GRAHA 


Sirovine: | 
30 dkg graha, ocat, ulje, papar u prahu, 1 glava luka i sol. 


Postupak: | 
Očišćen grah skuhajte i začinite solju, octom, uljem, paprom u 
prahu i lukom narezanim na kolutove. 

SALATA OD PAPRIKE 


Sirovine: 
4 velike paprike, ocat, sol i ulje. 


Postupak: | 
Oprane i očišćene paprike raspolovite po duljini, izvadite sjemenke, 
a papriku narežite na rezance. Salatu posolite i začinite octom 
i uljem. 





SALATA OD MATOVILCA S JAJIMA 


40 dkg matovilca, ocat, ulje, 2 do 3 češnja češnjaka, sol i 4 tvrdo kuhana 
jaja. | 

Postupak: 
Operite i očistite matovilac, posolite ga, posipajte sitno kosanim 
češnjakom, a zdjelu ukrasite tvrdo kuhanim jajima. Jaja treba 
razrezati uzduž na četiri dijela. 





»Padela« — glinena zdjela za kuhanje mlijeka (Lika) 

KOLAČI 


BAZLAMAČA 


Sirovine: 
4 jaja, 1 litra mlijeka, 10 dkg šećera, 1/4 kg kukuruznog brašna, 1/4 kg 
kukuruzne krupice, 2 dcl kiselog vrhnja, 2 žlice maslaca, naribana 
limunova kora, malo kvasca i malo soli. 


Postupak: 

Razmutite žumanjke u mlijeko, dodajte šećer, malo naribane limu- 
nove kore, malo soli i kvasac, a na kraju kukuruzno brašno i kuku- 
ruznu krupicu. Promiješajte tijesto i pustite da stoji dva sata. 
Zatim umiješajte čvrst snijeg od bjelanjaka. Namažite tepsiju 
maslacem i rasporedite ravnomjerno tijesto. Bazlamaču pecite u 
prethodno zagrijanoj pećnici. Kad je bazlamača pečena, prelijte 
je kiselim vrhnjem i ostavite je u pećnici još malo vremena. 


RIŽA NA MLIJEKU 


Sirovine: 
1 šalica oprane riže, 1 litra mlijeka, 1 žličica maslaca, 2 žlice šećera 
i malo cimeta u prahu. 


Postupak: 
Stavite rižu i maslac u vruće mlijeko i neka se to kuha na slaboj 
vatri bez miješanja. Kada je riža kuhana, izlijte je u zdjelu i posi- 
opajte šećerom i cimetom u prahu. Prema želji može se umjesto 
cimeta naribati čokolada. 


GOMBOCI 


Sirovine: 


4 jaja, 3 dcl brašna, 2 žlice šećera, 4 dcl mlijeka, malo soli, marmelađa 
od ribiza ili marelica i mast za pečenje. 


Postupak: 
Napravite žitko tijesto od žumanjaka, brašna, šećera i mlijeka, 
pa ga posolite. Zatim umiješajte čvrst snijeg od bjelanjaka. Pustite 
da tijesto stoji bar četvrt sata na toplome. Za pečenje gombaka 


150 








potrebna je tava koja ima nekoliko udubljenja. Takva tava služi 
i za pečenje jaja na oko. Namažite svako udubljenje mašću i 
ulijte dvije žlice tijesta. Pecite na srednje jakoj vatri. Kada su 
gomboci s donje strane pečeni, okrenite ih viljuškom tako da se 
peku i s druge strane. Gomboke namažite marmeladom i složite 
ih u zdjelu. | 





GROMAČA 
Sirovine: 
6 kifla, 4 dcl slatkog vrhnja, 1 žlica maslaca, 1 žlica narezanih mandula, 
2 žlice grožđica, 3 žumanjka, 1 žlica vanili-šećera. 


Postupak: 

Svježe kifle narežite na tanje ploške i prelijte ih s 2 dcl slatkog 
vrhnja. Vatrostalnu zdjelu namažite maslacem i položite na dno 
red namočenih kifla. Na njih nasipajte 1/2 žlice mandula i 1 žlicu 
grožđica. Na to dolazi opet red kifla, a na njih preostale mandule 
i grožđice. Na taj red stavite ostatak kifla. Razmutite žumanjke i 
šećer u 2 dcl slatkog vrhnja i tu mješavinu prelijte na kifle. 
Gromaču stavite u hladnu pećnicu i pecite dok ne dobije rumen- 
kastu boju. 





FANJCI 
Sirovine: 
15 dkg brašna, 3 žumanjka, 1 cijelo jaje, 1 žlica slatkog vrhnja, 1 žlica 
ruma, 1 žličica maslaca, malo soli i šećer u prahu za posipavanje. 


Postupak: 
Napravite gipko tijesto od brašna, žumanjaka, jaja, slatkog vrhnja, 
ruma i maslaca. Tijesto malo posolite i pustite da stoji pola sata 
na toplom. Zatim razvaljajte tijesto i kotačićem razrežite na pače- 
tvorine veličine 6X 12 cm. U svakoj pačetvorini napravite kotači- 
ćem rezove, i to po duljini u razmaku od manje jednog centimetra 
ali tako da ostane okvir. Uljem namažite tavu, prstima isprepletite 
trake svakog fanjka i stavite ih na tavu. Pecite fanjke na umjere- 
noj vatri dok ne dobiju lijepu žućkastorumenu boju. Pečene fanjke 
izvadite iz tave, položite ih u zdjelu i posipajte šećerom u prahu. 





POGAČICE 
Sirovine: 
30 dkg brašna, 1—4 dcl kiselog vrhnja, 4 žumanjka, 1 žlica šećera i 
malo soli. 

Postupak: 
Od brašna, kiselog vrhnja, žumanjaka, šećera i soli napravite 
rahlo tijesto. Tijesto izvaljajte do debljine prsta i pustite da stoji 
pola sata. Zatim ga išarajte dijagonalno nožem, izrežite čašom 
pogačice i stavite ih u namašćen lim. Pogačice pecite u prethodno 
zagrijanoj pećnici na srednje jakoj vatri. 





NADIŠCI 
Sirovine: 
30 dkg brašna, 2 dkg kvasca, 5 dkg šećera, 5 dkg maslaca, 1 cijelo jaje, 
1 žumanjak, malo soli, malo naribane limunove kore, mlijeko prema 
potrebi, maslac za namazivanje, marmelada za punjenje. 


Postupak: 

Napravite digano tijesto od brašna, kvasca, potrebne količine 
mlijeka, cijelog jaja, žumanjka, uz dodatak soli i naribane limunove 
kore. Tijesto neka stoji pola sata na toplom. Zatim ga razvaljajte 
na centimetar debljine i izrežite na pačetvorine veličine 6X 12 cm. 
Na svaki nadižak stavite žličicu marmelade i smotajte ga, pa pre- 
mažite rastopljenim maslacem. U dobro zamašćenu tavu složite 
jedan nadižac do drugoga, premažite površinu još jednom rasto- 
pljenim maslacem. Tavu pokrijte kuhinjskom krpom i pustite 
nadiške da se još jednom dignu. Nakon toga stavite tavu u pret- 
hodno zagrijanu pećnicu i pecite kolač na srednje jakoj vatri. 
Pečene nadiške složite u zdjelu i posipajte ih šećerom u prahu. 


DIGANO TIJESTO 


Sirovine: 
30 dkg brašna, 5 dkg šećera, 5 dkg maslaca, 1 jaje, 1/8 litre mlijeka, 
2 dkg kvasca i malo soli te naribane limunove kore. 


Postupak: 

Za prigotavljanje diganog tijesta važno je da osnovne sirovine, tj. 
brašno, mlijeko i maslac budu mlačne. Stoga se preporučuje brašno 
(na tanjuru ili u zdjeli) staviti na toplo mjesto. Kvasac treba prsti- 
ma razdrobiti i najprije promiješati s malo mlačnog mlijeka. Zatim 
se umiješa malo brašna i šećer, te miješa, tako da tijesto bude 
gusto tekuće. Posudu s tim tijestom treba staviti na toplo mjesto 
da se tijesto diže. Tijesto je dobro kada dvostruko naraste. 

Tada se uzme zdjela s brašnom i prstima se pravi u sredini 
udubina. U dignuti kvasac umiješa se sol i naribana limunova 
kora, pa se sve to ulije u brašno i kuhačom promiješa u tijesto. 
Kuhačom se tijesto obrađuje dok se više ne lijepi o stijenke zdjele, 

odnosno dok se na tijestu stanu pojavljivati mjehuri. Nakon toga 
se gornja ploha tijesta posipa brašnom, zdjela se pokrije kuhinj- 
skom krpom i stavi na toplo da se tijesto digne. Ako je tijesto 
pregusto, treba više vremena da se digne. Tijesto je gotovo za 
daljnju preradbu ako mu je volumen gotovo utrostručen. 





: MAKOVNJAČA 

Sirovine: 
za digano tijesto: 1/2 kg brašna (oštrog), 2,5 dkg kvasca, 5 dkg šećera, 
5 dkg maslaca, 1 cijelo jaje, 1 žumanjak, malo soli, malo naribane 
limunove kore i mlačnog mlijeka prema potrebi; 
za nadjev: 1/4 kg fino mljevenog maka, 6 dkg šećera, 1 žlica meda, 4 
dkg grožđica, 1 žlica ruma, malo cimetova praha, 4 dkg mrvica i 
1/4 litre mlijeka. 


Postupak: 

Stavite brašno u zdjelu i udubite ga u sredini. Ovamo udrobite 
kvasac, posipajte ga šećerom, nalijte nekoliko žlica mlačnog mli- 
jeka, dodajte brašno, zamijesite to i dobro pobrašnite. Pokrijte 
tijesto kuhinjskom krpom i stavite na toplo mjesto. Dok se tijesto 
diže promiješate rastopljen maslac jajem, žumanjkom, solju, nari- 
banom limunovom korom i sa 1/8 litre mlijeka. Ovu smjesu umi- 
ješajte u tijesto i dodajte toliko mlačnog mlijeka da dobijete 
srednje čvrsto tijesto. Tijesto treba tako dugo tući i mijesiti dok se 
više ne hvata za ruku. Tako pripremljeno tijesto neka stoji desetak 
minuta. Zatim ga podijelite na polovice i svaku polovicu razvaljajte 
na pačetvorinu debljine prsta. Na svaku polovicu namažite nadjev, 
smotajte savijače i složite ih u tavu da se međusobno ne dotiču. 
Razmutite jaje s malo vode i time premažite savijače. Pustite da 
se još malo dignu. Pecite na srednje jakoj vatri nešto više od pola 
sata. | 

Nadjev pravite ovako: pomiješajte sve sastojine za nadjev i tu 
smjesu malo zagrijte. Pustite da se ohladi i onda možete tim 
nadjevom puniti savijače. 


OREHNJAČA 
Sirovine: 

za digano tijesto: 1/2 kg brašna (oštrog), 2,5 dkg kvasca, 5 dkg šećera, 
5 dkg maslaca, 1 cijelo jaje, 1 žumanjak, malo soli, malo naribane 
limunove kore i mlačno mlijeko prema potrebi; 

za nadjev: 20 dkg mljevenih oraha, 6 dkg mrvica, 1 žlica meda, 6 dkg 
šećera, 4 dkg grožđica, malo cimetova praha, 1 žlica ruma, 2 dkg 
maslaca i 1/4 litre mlijeka. | 

Postupak: 


Stavite brašno u zdjelu i udubite ga u sredini. Ovamo udrobite 
kvasac, posipajte ga šećerom, nalijte nekoliko žlica mlačnog mli- 
jeka, dodajte brašno, zamijesite to i dobro pobrašnite. Pokrijte 
tijesto kuhinjskom krpom i stavite na toplo mjesto. Dok se tijesto 
diže, promiješajte rastopljen maslac jajem, žumanjkom, solju, 
naribanom limunovom korom i sa 1/8 litre mlijeka. Ovu smjesu 
umiješajte u tijesto i dodajte toliko mlačnog mlijeka da dobijete 
srednje čvrsto tijesto. Tijesto treba tako dugo tući i mijesiti dok 
se više ne hvata za ruku. Tako pripremljeno tijesto neka stoji 
desetak minuta. Zatim ga podijelite na polovice i svaku polovicu 
razvaljajte u pačetvorinu debljine prsta. Na svaku polovicu nama- 
žite nadjev, smotajte savijače i složite ih u tavu da se međusobno 
ne dotiču. Pustite da se još malo dignu. Razmutite jaje s malo 
vode i time premažite savijače. Pustite da se još malo dignu. 
Pecite savijače na srednje jakoj vatri nešto više od pola sata. 
Nadjev napravite ovako: pomiješajte sve sastojine za nadjev i tu 
smjesu malo zagrijte. Pustite da se ohladi i onda možete tim 
nadjevom puniti savijače. 


JABUKE U TIJESTU 
Sirovine: 


za tijesto: 15 dkg maslaca, 25 dkg glatkog brašna, 1 žumanjak, 2 žlice 
octa, 3 žlice mlačne vođe i malo soli; 

za nadjev: 8 manjih i kiselkastih jabuka, 1/8 litre vode, 4 dkg šećera, 6 
dkg marmelade, 5 dkg badema. 


Postupak: 


Od brašna, žumanjka, octa, vode i soli napravite gipko tijesto. Pus- 
tite da malo stoji. Zatim ga malo razvaljajte, stavite u sredinu 
maslac i preklopite tijesto sa svih strana. Tijesto neka tako stoji 
desetak minuta. Tada ga ponovno razvaljajte i opet preklopite, pa 
pustite da stoji desetak minuta. To ponovite još jednom. Nakon 
toga razvaljajte tijesto i izrežite kvadrate veličine oko 10 cm. U 
sredinu svakog kvadrata stavite jednu jabuku, a uglove preklopite 
na jabuku. Razmutite žumanjak, pa kistom namažite svaki kolač i 
nasipajte na njih malo naribanih badema. Kolače složite u navla- 
ženu tavu i pecite na jakoj vatri. 

Jabuke se pripremaju ovako: ogulite jabuke i nožem izvadite 
koštice. Šećer stavite u vodu, promiješajte da se šećer posve otopi 
i prokuhajte vodu. Zatim poslažite jabuke u posudu da se voda 


lo jednom prokuha. Izvadite jabuke i rupu napunite marmela- 
om. 

POKLADNI USTIPCI 


Sirovine: 
6 Žžumanjaka, 6 dkg šećera, I omot vanili-šećera, 1/8 litre tekućeg 
slatkog vrhnja, 30 dkg glatkog brašna, malo soli, 1 žlica ruma, 1,5 
dkg kvasca, mlijeko prema potrebi, marmelada od marelica za punjenje, 
šećer u prahu za posipanje uštipaka. 


Postupak: 

Pomiješajte pjenasto žumanjak, šećer i vanili-šećer zajedno s malo 
zagrijanim (ali ne tučenim) vrhnjem. Umiješajte u to malo zagri- 
jano brašno, dignuti kvasac i rum, pa posolite. Tijesto treba dobro 
obraditi kuhačom i zatim ga stavite pokrivenoga na toplo mjesto. 
Kada se tijesto digne, izvadite ga iz zdjele i položite na pobraš- 
njenu dasku, pa razvaljajte na debljinu oko 1/2 centimetra. Čašom 
ili nečim drugim izrežite 40 komada tijesta za 20 uštipaka. Na 
20 komada izrezanog tijesta stavite žličicu marmelade i pokrijte 
ih ostalim komadima tijesta, ali tako da nepobrašnjena strana 
dođe na marmeladu. Rubove pritisnite lako prstima da marmelada 
ne iscuri. Uzmite drugu čašu s manjim promjerom, pa izrežite 
rubove: tako će vam svaki uštipak biti pravilno obrubljen. Uštipke 
stavite na topli stolnjak koji ste prethodno posipali brašnom, a 
drugim stolnjakom pokrijte ih i ostavite na toplome. Uštipke 
pecite u vrućoj masti, i to tako da gornja strana utone u mast. 
Potrebno je mnogo masti, jer uštipci moraju »plivati«. Čim su 
uštipci dobili zlatnorumenu boju, okrenite ih i pecite s druge 
strane. Ocijedite gotove uštipke, položite ih u zdjelu i posipajte 
šećerom u prahu. 


OKRUGLICE S KVASCEM 


Sirovine: 
1/2 kg brašna, 1,5 dkg kvasca, malo soli, 2 jaja, 5 dkg maslaca, 25 dkg 
pekmeza od šljiva i mlijeka prema potrebi. 


Postupak: 

Od brašna, dignutog kvasca i razmućenih jaja napravite vrlo 
tvrdo dignuto tijesto. Tijesto neka stoji više od pola sata. Zatim 
ga razvaljajte na debelo i nožem izrežite komade veličine kvadrata 
oko 10 cm. Na svaki komad stavite žličicu pekmeza, preklopite 
tijesto i dlanovima oblikujte okruglice. Okruglice položite na 
pobrašnjenu dasku, pokrijte ih i stavite na toplo da se još malo 
dignu. Za to vrijeme zakuhajte slanu vodu. U vreloj vodi kuhajte 
okruglice oko 6 minuta. Okruglice su dobro kuhane ako ubodena 
igla ostane čista. Kuhane okruglice izvadite iz vode, ocijedite i slo- 
žite u zdjelu. Probodite okruglice na više mjesta iglom da ostanu 
pune. Okruglice uslužujte s rastopljenim maslacem i posipajte ih 
mljevenim makom te šećerom u prahu. 

OKRUGLICE S MARELICAMA 


Sirovine: 


1 kg krumpira, 35 dkg brašna, 1 dkg maslaca, 1 cijelo jaje, 1/2 kg 
marelica, 10 dkg mrvica, 8 dkg maslaca i šećer u prahu za posipanje. 


Postupak: 
Kuhane krumpire ogulite još vruće i protisnete ih. Stavite ih na 
dasku dok su još topli i zamijesite tijesto od njih uz dodatak 
brašna, 1 dkg maslaca, soli'i jaja. Takvo tijesto razdijelite na 
nekoliko dijelova, a svaki dio oblikujte poput svitka. Od tih svitaka 
odrežite prikladan komad i splosnite ga dlanovima. U sredinu tog 
komada tijesta stavite manju zrelu marelicu, izvadite košticu i 
umjesto nje stavite polovicu kocke šećera. Preklopite krajeve na 
marelicu i napravite okruglicu. Gotove okruglice stavite u vrelu 
vodu i kuhajte nekoliko minuta, dok se ne popnu na površinu 
vode. Zatim ih izvadite i ocijedite. U međuvremenu zagrijte maslac 
u tavi i pržite mrvice tako da dobiju rumenkastu boju. Gotove 
okruglice povaljajte u mrvicama, a prije usluživanja posipajte ih 
šećerom u prahu. 





OKRUGLICE SA ŠLJIVAMA 


Sirovine: 


1 kg krumpira, 35 dkg brašna, 1 dkg maslaca, 1 cijelo jaje, 1/2 kg 
šljiva, 10 dkg mrvica, 8 dkg maslaca i šećer u prahu za posipanje. | 


Postupak: | 

Kuhane krumpire ogulite još vruće i protisnite ih. Stavite ih na 
dasku dok su još topli i zamijesite tijesto od njih uz dodatak 
brašna, 1 dkg maslaca, soli i jaja. Takvo tijesto razdijelite na neko- 
liko dijelova, a svaki dio oblikujte poput svitka. Od tih svitaka 
odrežite prikladan komad i splosnite ga dlanovima. U sredinu 
tog komada tijesta stavite jednu šljivu. Preklopite krajeve tijesta 
na šljivu i napravite okruglice. Gotove okruglice stavite u vrelu 
vodu i kuhajte ih nekoliko minuta dok se ne pojave na površini 
vode. Kuhane okruglice povaljajte u prženim mrvicama. Uzmite 
tavu, zagrijte preostali maslac i pržite mrvice dok ne budu rumen- 
kaste boje. U toj tavi povaljujte okruglice da budu sa svih strana 
obložene mrvicama. Gotove okruglice složite u zdjelu i posipajte ih 
šećerom u prahu. 

PAPRENJACI 


Sirovine: 


15 dkg maslaca, 10 dkg šećera, 1 žlica meda, 15 dkg mljevenih oraka, 
malo cimeta i papra u prahu, malo naribane limunove kore, 2 zgnje- 
čena klinčića, 15 dkg brašna, 2 žumanjka. 


Postupak: 
U pjenasto tučen maslac umiješajte med, orahe, cimet, papar, limu- 
novu koru, zgnječene klinčiće, žumanjke i na kraju brašno. Od te 
smjese mijesite tijesto tako dugo dok ne otpadne od prstiju. Zatim 
ga razvaljajte do debljine prsta i s pomoću tzv. forma ili čaše 
oštrog ruba izrežite razne oblike. Zamašćenu tavu posipajte bra- 


šnom, složite u nju paprenjake i pecite ih na umjereno jakoj 


vatri. Paprenjake uslužujte tek poslije dva dana. 


PRHKI KOVRTANJI 


Sirovine: 


28 dkg brašna, 7 dkg šećera, 2 cijela jaja, 1 bjelanjak, 1 žličica maslaca 


i malo brašna za posipanje. 


Postupak: 


Od brašna, šećera i jaja uz dodatak malo mlijeka zamijesite poda- 
tno tijesto. Tijesto razvaljajte, izrežite prikladne komade, pa napra- 
vite kovrtanje. Zamašćenu tavu posipajte brašnom i složite u nju 
kovrtanje. Kovrtanje namažite bjelanjkom. Kolač pecite na umje- 
renoj vatni. Gotove kovrtanje složite u zdjelu i posipajte šećerom 
u prahu. 





REZANCI S MAKOM ILI S ORASIMA 


Sirovine: 


40 dkg rezanaca, 2 žlice maslaca, 2 žlice šećera, 2 žlice mljevenog maka 
ili 4 žlice mljevenih oraha i sol. 


Postupak: 
Rezance skuhajte u slanoj vodi, ocijedite ih, prelijte hladnom 
vodom i ponovno ocijedite. U posudi zagrijte maslac i na vruć 
maslac stavite rezance, pa neka se malo pirjaju. Vruće rezance 
složite u zdjelu i na njih posipajte mak ili orahe te šećer. 

MUTVARA OD KRUPICE 


Sirovine: 
1 litra mlijeka, 20 dkg krupice (pšenične), 1 žličica maslaca, vrh noža 
šafrana, šećer za posipanje. 


Postupak: 
Kuhajte mlijeko i dodajte mu maslac i šafran. U vrelo mlijeko 
polako sipajte jednom rukom krupicu, a drugom miješajte da se 
ne stvaraju grudice i da ne prigori. Kada je krupica kuhana, nasi- 
pajte sve u duboku zdjelu i posipajte šećerom. 


MUTVARA S JABUKAMA 
" Sirovine: 
1/4 kg brašna, 4 jaja, 1/8 litre mlijeka, 2 veće kiselkaste jabuke, 1 žlica 
maslaca, sol i šećer za posipanje. 


Postupak: 


Od brašna, žumanjaka, mlijeka i malo soli napravite gusto tekuće. 


tijesto. Tijesto neka stoji pola sata. Za to vrijeme ogulite jabuke 
i narežite ih na tanke ploške. Od bjelanjaka istucite čvrst snijeg. 
Umiješajte u tijesto jabuke i snijeg. U tavi zagrijte maslac i na vruć 
maslac nalijte tijesto. Kada je tijesto pečeno s jedne strane, okre- 
nite ga neka se peče i s druge strane. Mutvaru razrežite na 8 
komada, složite na veći tanjur i posipajte šećerom. 





MUTVARA OD TREŠANJA 


Sirovine: 
1/4 kg brašna, 4 jaja, 1/8 litre mlijeka, 30 dkg trešanja, 1 žlica maslaca, 
malo soli i šećer za posipanje. 


Postupak: 
Od brašna, žumanjaka, mlijeka i malo soli napravite gusto tekuće 
tijesto. Tijesto neka stoji pola sata. Za to vrijeme operite i očistite 
trešnje, a od bjelanjaka istucite čvrst snijeg. U tijesto umiješajte 
snijeg i trešnje. U posudi zagrijte maslac, a na vruć maslac ulijte 
tijesto. Kada je tijesto s jedne strane pečeno, okrenite ga da se 
i s druge strane peče. Uzmite viljušku i rastrgajte pečeno tijesto na 
komade, pa neka se još malo peče. Mutvaru složite u zdjelu i posi- 
pajte šećerom. Ako želite slađu mutvaru, umiješajte u tijesto 1 
žlicu ili više šećera. 

MUTVARA OD RIŽKAŠE 
Sirovine: 


3/4 litre mlijeka, 1/4 kg riže, 2 žlice maslaca, 4 jaja, malo soli, šećer 
i cimetov prah za posipanje. 


Postupak: 


Kuhajte rižu u mlijeku i dodajte malo maslaca. Za to vrijeme 
razmutite žumanjke i umiješajte još malo maslaca. Kada je riža 
kuhana, dodajte smjesu žumanjaka i maslaca, pa viljuškom pro- 
miješajte. Mutvara neka se još malo prokuha. Mutvaru složite s 
pomoću viljuške u zdjelu pa je posipajte šećerom i cimetovim 
prahom. 





CARSKI DROBLJENAC 
Sirovine: 


1/4 kg brašna, 4 jaja, 1/8 litre mlijeka, 1 žlica maslaca, sol, šećer za 
posipanje i sirup od malina. 


Postupak: 


Od brašna, žumanjaka, mlijeka i soli napravite gusto tekuće 
tijesto. Pustite da stoji pola sata. Istucite snijeg od bjelanjaka i 
promiješajte ga s tijestom. Maslacem namažite posudu i na vruć 
maslac ulijte tijesto. Kada je tijesto poprimilo žućkastosmeđu boju 
okrenite ga da se i s druge strane peče. Zatim uzmite viljušku i 
rastrgajte tijesto, kuhačom promiješajte i neka se još malo peče. 
Drobljenac složite u zdjelu i posipajte šećerom i sirupom od 
malina. Prema želji mogu se u tijesto umiješati i grožđice koje 
treba prethodno namočiti u mlijeko. 





CARSKI KRUH 
Sirovine: 
6 jaja, 10 dkg šećera, 6 dkg badema ili oraha, 12 dkg brašna, 1 dcl 
slatkog vrhnja, 14 dkg grožđica i malo naribane limunove kore. 
Postupak: 


Od žumanjaka, šećera, mljevenih badema ili oraha, brašna, vrhnja, 
grožđica i naribane limunove kore zamijesite podatno tijesto. U 
tijesto umiješajte snijeg od bjelanjaka. Od tijesta načinite male 
hljebove. Zamašćenu tavu posipajte brašnom, složite u tavu hljep- 
čiće i pecite ih na umjerenoj vatri. 

ČOKOLADNI KUŠCI 


Sirovine: 
25 dkg mljevenih badema, 15 dkg šećera, 3 bjelanjka, 1 rebro čokolade 
i malo naribane limunove kore. 


Postupak: 
Napravite dosta čvrsto tijesto od badema, šećera, bjelanjaka i 
naribane čokolade uz dodatak limunove kore. Od tijesta oblikujte 
s pomoću žličice kušce i stavite ih u zamašćenu i brašnom posipanu 
tavu. Kušce pecite na umjerenoj vatri. 


MUŠKACONI 


Sirovine: 
25 dkg šećera, 25 dkg mljevenih oraha, 2 bjelanjka i nariban muškatov 
orah. 


Postupak: 
U čvrst snijeg bjelanjaka umiješajte najprije šećer. Kad ste to 
dobro promiješali, dodajte orahe i naribajte muškatova oraha. Tu 
smjesu treba dobro i dugo miješati. Tijesto razvaljajte do debljine 
malog prsta i prikladnim formama izrežite muškacone. U zamaš- 
ćenu i pobrašnjenu tavu složite muškacone i pecite ih na umje- 
renoj vatri. 


SLAVONSKI VRTANJI 


Sirovine: 
1/2 kg brašna, 2 žlice maslaca, 8 jaja, malo soli i malo papra u prahu. 


Postupak: 
Najprije istucite maslac da postane pjenast. Zatim umiješajte 
razmućena jaja, posolite i popaprite smjesu i na kraju umiješajte 
brašno. Napravite od te smjese podatno tijesto i razvaljajte ga do 
. debljine prsta. Od tijesta izrežite manje komade i oblikujte okrugle 
kovrtanje. Složite ih u namašćenu i pobrašnjenu tavu te pecite u 
pećnici na umjerenoj vatri. 


ŠPANJOLSKI KOVRTANJI 


Sirovine: 
4 bjelanjka, 14 dkg oljuštenih i sitno narezanih badema, 14 dkg šećera. 


160 


o 
—-——————— = 





Postupak: 
Napravite najprije čvrst snijeg od bjelanjaka. Zatim umiješajte 
bademe i šećer. Od toga morate dobiti podatno tijesto. Žličicom 
otkinite dijelove i napravite okrugle kovrtanje. Kovrtanje stavite 
u zamašćenu i pobrašnjenu tavu i pecite u pećnici na slaboj vatri. 





TIJESTO ZA SAVIJAČE 
Sirovine: 
3,5 dcl brašna, 1 jaje, malo soli i nešto mlačne vode. 


Postupak: 

Brašno stavite na dasku i prstima napravite u sredini udubinu 
tako da dobijete vijenac. Razbijte jaje i ulijte ga u sredinu, posolite 
brašno i postepeno nalijte mlačne vode, pa mijesite tijesto. Tijesto 
neka bude mekano. Najprije će se tijesto hvatati za ruke i dasku. 
Kada se više ne lijepi, stavite ga na jedan kraj pobrašnjene daske. 
Očistite dasku od ostataka tijesta, očistite i ruke, pa ponovno 
mijesite tijesto na pobrašnjenoj dasci dok ne nastaju mjehuri u 
tijestu. Za vrijeme tog rada morate češće ruke pobrašniti. Kada 
je tijesto gotovo, premažite ga mlačnom vodom i pokrijte posu- 
dom. Ako je tijesto mekano, uzmite hladnu posudu, a ako je nešto 
tvrđe, zagrijte najprije posudu. Tijesto neka stoji ispod posude 
pola sata. Na stol stavite stolnjak, posipajte ga brašnom i tijesto 
stavite nasred stolnjaka. Valjkom malo razvaljajte tijesto. Rukama, 
tj. prstima i dlanovima treba tijesto polako razvlačiti dok ne 
postane prozirno. Najprije valja razvlačiti sredinu tijesta, a poslije 
krajeve. Pri tome treba ruke uvijek pobrašniti. Odebljali rubovi 
se odrežu. Razvučeno tijesto namaže se odgovarajućim nadjevom, 
i to do jedne trećine površine. Tada prihvatite stolnjak s one strane 
gdje je tijesto punjeno nadjevom, podignite malo stolnjak i smo- 
tajte savijaču. Gotova se savijača stavlja u tavu, koju valja pret- 
hodno zamastiti maslacem, uljem ili mašću. 


SAVIJAČA OD VRHNJA 

Sirovine: 
Tijesto za savijače, 1 žličica maslaca, 4 jaja, 3,5 dcl kiselog vrhnja, 
malo soli, 3 žlice šećera, 1 žlica grožđica i šećer u prahu za posipanje 
savijače. 

Postupak: 
Promiješajte dobro maslac sa žumanjcima i kiselim vrhnjem. Od 
ove smjese odvojite mali dio i ostavite ga po strani. U preostalu 
smjesu dodajte malo soli, tučen snijeg od bjelanjaka i šećer, pa 
ponovno dobro promiješajte. Razvučeno tijesto napunite ovim 

nadjevom i posipajte ga grožđicama koje ste prethodno namočili u 
mlijeku. Smotajte savijaču i savijte je malo poput puževe kućice. 
Namažite tavu maslacem i stavite savijaču oprezno u tavu. Pecite 
savijaču u prethodno zagrijanoj pećnici dok ne dobije žućkastu 
boju. Tada namažite površinu savijače ostatkom smjese, ponovno 
pecite, pa kada je gotova, narežite je na prikladne komade, složite 
na tanjur i posipajte šećerom u prahu. 


SAVIJAČA OD JABUKA 
Sirovine: 
za tijesto: 35 dkg glatkog brašna, I cijelo jaje, 1 žlica ulja, malo soli 
i voda prema potrebi; 
za nadjev: 8 dkg mrvica, 2 kg oguljenih i kiselkastih jabuka, 5 dkg 


grožđica, malo cimetova praha i šećera, 6 dkg maslaca za namazivanje, 
te šećer u prahu za posipanje. 


Postupak: 

Napravite podatno tijesto od brašna, razmućenog jaja, žlice ulja 
i potrebne količine mlačne vode. Tijesto valja posoliti. Takvo 
tijesto neka stoji pola sata. Treba ga pokriti kuhinjskom krpom 
i staviti na toplo mjesto. Zatim pobrašnite stolnjak i na njemu 
razvaljajte tijesto. Potom ga dlanovima i prstima razvucite. Dla- 
nove 1 prste morate prije namazati brašnom. Tijesto razvlačite tako 
dugo da postane tanko kao papir. Odebljale krajeve tijesta odre- 
žite. Tijesto premažite rastopljenim maslacem. Na tijesto posipajte 
pržene mrvice u maslacu. Na taj sloj stavite jabuke narezane na 
tanke ploške. Na jabuke razdijelite grožđice i posipajte ih cime- 
tovim prahom i šećerom. Podizanjem stolnjaka smotajte savijaču 
i složite je u zamašćenu tavu. Gornji dio savijače premažite rasto- 
pljenim maslacem. Stavite savijaču u vruću pećnicu i pecite je pola 
sata na srednje jakoj vatri. Pečenu savijaču narežite na komade, 
složite ih u zdjelu i posipajte šećerom u prahu. 


SAVIJAČA OD BADEMA 
Sirovine: 
Tijesto za savijače, 7 dkg oguljenih badema, 7 dkg šećera (kristalnog), 
4 jaja, malo naribane limunove kore, 1 žlica maslaca i 1 šalica mlijeka. 
Postupak: 


Razmutite žumanjke sa šećerom, dodajte nožem sitno narezane 
bademe i naribane limunove kore, pa zatim u nadjev umiješajte 
snijeg od bjelanjaka. Razvučeno tijesto napunite tim nadjevom. 

Smotajte savijaču i položite je u zamašćenu tavu. Gornju plohu 
namažite otopljenim maslacem i prelijte vrućim mlijekom. Pecite 
savijaču u prethodno zagrijanoj pećnici na umjerenoj vatri. Gotovu 
savijaču narežite na komade, složite u zdjelu i posipajte šećerom 
u prahu. 


SAVIJAČA OD KRUPICE 
Sirovine: 
Tijesto za savijaču, 5 punih žlica pšenične krupice, mlijeko za kuhanje 
krupice, 4 jaja, 3 pune žlice šećera (kristalnog), 2 žličice maslaca, malo 
naribane limunove kore i malo šećera u prahu. 


Postupak: 
Kuhajte pšeničnu krupicu u mlijeku da se dobije gusta smjesa. Za 
to vrijeme razmutite žumanjke u kristalnom šećeru, dodajte 1 žli- 
čicu maslaca i naribane limunove kore. Na kraju umiješajte snijeg 
od bjelanjaka. Kada se kuhana krupica ohladi, umiješajte smjesu 
od jaja. Razvučeno tijesto napunite tim nadjevom. Smotajte savi- 
jaču i položite je u tavu koju treba prethodno zamastiti žličicom 
maslaca. Pecite savijaču u zagrijanoj pećnici na umjerenoj vatri. 
Gotovu savijaču razrežite na komade, složite ih u zdjelu i posipajte 
šećerom u prahu. 


SAVIJAČA S KUPUSOM 
Sirovine: 
za tijesto: 1/4 kg brašna, 2 dkg ulja, malo soli i oko 1/8 litre mlačne 
vođe; 
za nadjev: 60 dkg bijelog kupusa, 25 dkg šunke ili šunkerice, 4 dkg 
maslaca, 3 dkg šećera, 1 manji luk, malo soli i kumin. 


Postupak: 


Od brašna, ulja, soli i vode napravite podatno tijesto. Tijesto po- 
krijte kuhinjskom krpom i pustite da stoji pola sata. Zatim ga 
stavite na pobrašnjen stolnjak, razvaljajte i tanko razvucite. Za 
nadjev morate najprije pirjati u vrućem maslacu sitno kosan luk. 
Zatim dodajte kupus narezan na tanke rezance i šunku narezanu na 
sitne kocke. To začinite solju, šećerom i kuminom. Nadjev neka se 
pirja dok kupus ne omekša. Maknite posudu s vatre i pustite je da 
se nadjev ohladi. Ohlađen nadjev rasporedite na tijesto, pa tijesto 
smotajte u savijaču i položite ga u zamašćenu tavu. Gornju plohu 
namažite rastopljenim maslacem. Tavu stavite u prethodno zagri- 
janu pećnicu i pecite savijaču na jačoj vatri dok ne dobije zlatno- 
rumenu boju. Uslužuje se vruće. 

SAVIJAČA OD ŠPINATA 


Sirovine: 
Tijesto za savijaču, 3/4 kg špinata, 1 puna žlica mrvica, 1 žlica masti, 
3 jaja, malo muškatova cvijeta, I žlica maslaca 1 sol. 


Postupak: 
Kuhajte špinat u slanoj vodi, ocijedite ga i sitno nakosajte. Na 
masti popržite mrvice, tako da dobiju rumenkastu boju. Razmu- 
tite jaja i pomiješajte ih sa špinatom, dodajte muškatova cvijeta 
i sve to pirjajte na mrvicama nekoliko minuta. Razvučeno tijesto 
napunite tim nadjevom. Smotajte savijaču i položite je u tavu koju 
treba prethodno zamastiti. Pecite savijaču u zagrijanoj pećnici na 
umjerenoj vatri. Nakon nekoliko minuta pečenja savijaču nama- 
žite otopljenim maslacem. Pečenu savijaču narežite na komade i 
složite ih u zdjelu. 





SAVIJAČA OD SIRA 


Sirovine: 
Tijesto za savijaču, 1/4 kg kravljeg sira, 2 dcl kiselog vrhnja, 2 jaja, 
1 žličica maslaca za nadjev, 1 žlica masti, 1 žlica mrvic1 1 sol. 


Postupak: 
Razmutite maslac jajima, mrvicama i kiselim vrhnjem. U tu 
smjesu umiješajte zdrobljen kravlji sir. Smjesu posolite. Razvu- 
čeno tijesto napunite tim nadjevom. Smotajte savijaču i položite 
je u zamašćenu tavu, pa pecite u prethodno zagrijanoj pećnici na 
Bina Srenčij vatni. Gotovu savijaču narežite na komade i složite u 
zdjelu. 





PALAČINKE 


Sirovine: 
4 jaja, 1 dcl mlijeka, 3 žlice brašna, malo naribane kore limuna i 
naranče, sol i mast za pečenje. 


Postupak: 
Napravite rijetko tijesto od žumanjaka, mlijeka i brašna. Dodajte 
imalo naribane kore od limuna i naranče. Tijesto valja posoliti. 
Zatim umiješajte snijeg od bjelanjaka. U tavu stavite malo masti 
i zaimačom ulijte tijesto. Ono se mora proširiti po cijeloj tavi. 

Kada je palačinka s donje strane dobila žućkastorumenu boju, 
okrenite je i pecite s druge strane. Gotove palačinke pohranite na 
toplo mjesto i napunite ih prema želji marmeladom. Napunjene 
palačinke smotajte i posipajte šećerom u prahu. 


HRVATSKA GIBANICA 


Sirovine: 
za tijesto: 1/2 kg brašna, 1 jaje, 1 žlica masti i malo mlijeka; | 
za nadjev: 3/4 kg kravljeg sira, 1 žlica mrvica, I žlica šećera, 1 žlica 
grožđica, 2 dcl kiselog vrhnja, 2 jaja, 1 žlica maslaca; 
za posipanje: 1 žlica maslaca i šećer u prahu. 


Postupak: 

Napravite tijesto od brašna i jaja, pa dodajte nešto toplog mli- 
jeka i mast. Kad ste dobro umijesili tijesto, razvaljajte ga i nare- 
žite na ploče veličine tave. 

Nadjev napravite ovako: u zdrobljen kravlji sir umiješajte postupno 
mrvice, šećer, grožđice, kiselo vrhnje, razmućena jaja i maslac. 

U zamašćenu tavu stavite najprije jednu ploču tijesta. Na nju 
namažite sloj nadjeva. Na nadjev dolazi druga ploča tijesta, pa 
opet nadjev i tako redom. Na vrhu gibanice mora biti tijesto i tu 
ploču namažite otopljenim maslacem. Pecite gibanicu u prethodno 
zagrijanoj pećnici na umjerenoj vatri. Gotovu gibanicu narežite na 
dugoljaste komade, složite ih u zdjelu i posipajte šećerom u prahu. 


NADJEVENI ČETVORNJACI 


Sirovine: 


1/2 kg brašna, 1 jaje, vode prema potrebi, malo soli, 1 žlica maslaca, 
pekmez ili marmelada za punjenje i šećer za posipanje. 


Postupak: 

Od brašna, jaja, vode i soli napravite tijesto kao za rezance. Kada 
je tijesto razvaljano, izrežite kotačićem ili nožem  pačetvorine 
širine oko 5 cm i dužine oko 10 cm. Usred svake pačetvorine stavite 
žličicu pekmeza ili guste marmelade. Svaku pačetvorinu pripremite 
za kuhanje tako da jednom polovicom pokrijete pekmez (marme- 
ladu) i donju polovicu tijesta. Da ne bi izlazio pekmez (marme- 
lada), morate rubove prstima pritisnuti. Četvornjake kuhajte u 
malo posoljenoj i vreloj vodi oko desetak minuta. Kuhane četvor- 
njake ocijedite i zagrijte na rastopljenom maslacu u drugoj posudi. 
Složite ih zatim u zdjelu i posipajte šećerom. 

TORTA OD ORAHA SA ČOKOLADNIM NADJEVOM 


Sirovine: 
za tijesto: 8 žumanjaka, 20 dkg šećera, 2 žlice ruma, malo cimeta u 
prahu, 26 dkg mljevenih oraha i 8 bjelanjaka; 
za nadjev: 10 dkg šećera, 10 dkg maslaca, 2 rebra čokolade i 2 cijela 
jaja. 


Postupak: 


Promiješajte najprije žumanjke sa šećerom. Tu smjesu valja dugo 
miješati. Zatim umiješajte pomalo rum, pa orahe, dodajte cimet 
u prahu i na kraju snijeg od bjelanjaka. Tim tijestom napunite 
tavu za tortu i pecite ga na umjerenoj vatri. U međuvremenu pri- 
gotovite nadjev. Istucite maslac tako da postane pjenast. Umije- 
šajte šećer, naribanu čokoladu i jaja. Kad je torta pečena, razre- 
žite je na polovicu i donji dio namažite nadjevom. Na to stavite 
drugu polovicu torte, pa namažite smjesom za nadjev gornju plohu 
i rub torte. 


TORTA OD HAJDINOG BRAŠNA 


Sirovine: 
14 dkg maslaca, 4 jaja, 14 dkg šećera, 14 dkg oguljenih bađema, 14 
dkg hajdinog brašna, vrh noža soda-bikarbone, vanili-šećer za posipanje 
i marmelada od marelica ili ribiza za nadjev. 


Postupak: | 
Promiješajte maslac s jajima i šećerom, zatim umiješajte poste- 
peno bademe (narezane na tanke štapiće), hajdino brašno i dodajte 
soda-bikarbonu. Kada je smjesa dobro promiješana, stavite je u 
zamašćenu i pobrašnjenu tavu za torte, pa pecite u pećnici na 
umjerenoj vatri. Pečena torta mora se ohladiti. Razrežite tortu 
na polovice i punite je marmeladom od marelica ili ribiza. Poklopite 
donji dio torte drugom polovicom i posipajte vanili-šećerom. 


TORTA OD BADEMA 


Sirovine: 


6 jaja, 14 dkg šećera, 14 dkg oguljenih badema, 3,5 dkg mrvica, 1 žlica 
vina (bijelog), 7 dkg brašna i malo naribane limunove kore. 


166 





Postupak: 

Miješajte četvrt sata žumanjke sa šećerom. Zatim dodajte poste- 
peno na tanke štapiće narezane bademe, pa dobro promiješajte. 
Nakvasite mrvice u vino, pa i to umiješajte u smjesu. Na kraju 
dodajte naribanu limunovu koru, pa brašno i čvrst snijeg od 6 
bjelanjaka. Smjesu stavite u tavu za torte koju treba prethodno 
namazati maslacem. Tortu pecite oko jedan sat na umjerenoj vatri. 
Kad se torta ohladila, ukrasite je glazurom od limuna, čokolade, 
kave ili nečim drugim. 


TORTA OD LJEŠNJAKA 


Sirovine: 
28 dkg šećera, 28 dkg mljevenih lješnjaka, 10 jaja, malo naribane limu- 
nove kore, a za nadjev i ukrašivanje marmelada od marelica ili ribiza. 


Postupak: 

Kuhajte polako šećer u 2 dcl vode dok dobijete gust sok. Umije- 
šajte u sok mljevene lješnjake uz stalno miješanje na slaboj vatri. 
Pustite da se smjesa ohladi, pa je još jednom sameljite. U tu 
smjesu umiješajte postepeno razmućena jaja i dodajte limunovu 
koru. Uzmite 2 tave za torte, namažite ih maslacem i punite smje- 
som. Torte pecite oko jedan sat na umjerenoj vatri. Pustite da se 
posve ohlade. Jednu tortu namažite marmeladom od ribiza ili 
marelice, pa je poklopite drugom tortom. Gornju plohu namažite 
također marmeladom. 


TORTA OD NARANČA 


Sirovine: 
28 dkg šećera, 2 naranče, 12 žumanjaka, 8 bjelanjaka, 28 dkg oguljenih 
badema, 5 dkg mrvica, puno naribane kore od naranče. 


Postupak: 


Na šećer naribajte koru jedne naranče. Postepeno dodajte žumanj- 
ke i zatim bademe narezane na tanke štapiće. Ta se smjesa mora 
miješati jedan sat. Zatim pomalo umiješajte čvrst snijeg od bje- 
lanjaka. Mrvice navlažite sokom od naranče i njih također umije- 
šajte u smjesu. Namažite maslacem tavu za torte, stavite smjesu u 
tavu i pecite tortu na umjerenoj vatri. Pustite da se ohladi. Zatim 
tortu namažite glazurom od naranče. Tortu možete ukrasiti i kriš- 
kama naranče koje treba prethodno malo prokuhati u šećeru. 

LINAČKA TORTA 
Sirovine: 
14 dkg maslaca, 14 dkg šećera, 14 dkg naribanih lješnjaka, I cijelo jaje, 
malo muškatova oraha, malo cimetova praha, malo naribane limunove 
kore, malo soli i marmelada od ribiza. 


Postupak: 

Dobro zamijesite tijesto od maslaca, šećera, lješnjaka i jaja, pa 
dodajte muškatova oraha, cimetova praha, naribane limunove kore 
i soli. Takvo tijesto raspolovite u dvije polovice i pustite da stoji 
oko pola sata. U zamašćenu tavu za torte složite jednu polovicu 
tijesta i namažite ga marmeladom od ribiza. Od druge polovice 
tijesta oblikujte prst debele valje i položite ih unakrsno na nama- 
zano tijesto. Gornju plohu premažite kistom, odnosno razmućenim 
jajem. Tortu stavite u vruću pećnicu i pecite je na srednje jakoj 
vatri 60 do 70 minuta. Torta je pečena kada je dobila zlatnoru- 
menu boju. Narezati je smijete tek narednog dana. 





»Zdela« (Jerovec, Hrv. zagorje) 

KOMPOTI 


KOMPOT OD VIŠANJA 


Sirovine: 
3/4 kg višanja, 15 dkg šećera, nekoliko klinčića i vođe. 


Postupak: 
Izvadite koštice i stavite višnje u zdjelu, posipajte ih šećerom 
i neka stoje nekoliko sati. Zatim ih stavite u lonac, dolijte malo 
vode, dodajte klinčiće i neka kuhaju nekoliko minuta. Kompot 
prelijte u zdjelu, pustite ga da se ohladi i ukrasite s nekoliko 
krišaka naranče. 


KOMPOT OD ŠLJIVA 


Sirovine: 
3/4 kg šljiva, 1 čaša vina, malo limunove kore, 10 dkg šećera i vode. 


Postupak: 
Ogulite šljive, stavite ih u posudu, dolijte vino i malo vode i neka 
se malo kuhaju. Zatim ocijedite sok, dodajte šećer i limunovu 
koru, pa ga prokuhajte. Kuhane šljive stavite u zdjelu i prelijte ih 
prokuhanim sokom. 


KOMPOT OD SUHIH ŠLJIVA 
Sirovine: 
1/2 kg suhih šljiva, 1 čaša vina, 10 dkg šećera, cimet u kori, malo 
limunove kore, 2 do 3 klinčića i voda. 


Postupak: 


Oprane šljive stavite u lonac, nalijte vino i nešto vode, dodajte 
šećer, limunovu koru, cimet i klinčiće, pa to kuhajte dok šljive 
ne omekšaju. 

KOMPOT OD JABUKA 


Sirovine: 


6 do 8 jabuka (kiselkastih), 5 dkg šećera, cimetova kora, 2 čaše vina, 
2 čaše vode i 1 žličica limunova soka. 


Postupak: 
Oguljene jabuke narežite na četvrtine i izvadite sjemenke. Jabuke 
stavite u lonac, dodaite vino, vodu, šećer, cimetovu koru i limu- 
nov sok, pa to kuhajte dok jabuke ne omekšaju. 





KOMPOT OD KRUŠAKA 


Sirovine: 
6 krušaka, 5 dkg šećera, cimetova kora, kora jednog limuna i voda. 


Postupak: 


Oguljene kruške narežite na četvrtine i stavite u lonac, dolijte 
toliko vode da su kruške pokrivene, dodajte cimetovu koru, limu- 
novu koru i šećer, pa kuhajte dok kruške ne omekšaju. Ocijedite 
sok, dodajte još malo šećera i neka se to prokuha. Kruške stavite 
u zdjelu i prelijte ih zgusnutim sokom. 





KOMPOT OD BRESAKA 


Sirovine: 
8 bresaka, 12 dkg šećera, 1 žlica ruma i voda. 


Postupak: 


Oprane breskve kuhajte u vodi nekoliko minuta. Zatim ih izvadite 
iz lonca i stavite u hladnu vodu. Ohlađene breskve ogulite, razrežite 
na četvrtine i izvadite koštice. U lonac stavite svježu vodu i breskve, 
te toliko vode da breskve budu pokrivene, dodajte šećer i na kraju 
rum. Breskve se kuhaju samo toliko da omekšaju. 


KOMPOT OD DUNJA 
Sirovine: 


4 veće dunje, 20 dkg šećera, 2—3 klinčića i vođa. 


Postupak: 
Oguljene dunje narežite na četiri dijela, izvadite koštice i stavite u 
lonac. Dolijte hladne vode toliko da pokriva voće. Dodajte šećer 

i klinčiće. Kuhajte dok dunje ne omekšaju. Ocijedite sok, dodajte 
još malo šećera, možda nekoliko višanja i kuhajte dok se sok ne 
zgusne. Dunje položite u zdjelu i prelijte sokom. 





KOMPOT OD NARANČA 


Sirovine: 
4 naranče, 1/2 litre vina, 5 dkg šećera, nekoliko klinčića, malo vanilije 
i nekoliko višanja. 


Postupak: 
Oguljene naranče narežite na tanke ploške, posložite u zdjelu, pre- 
lijte vinom, dodajte klinčiće, vaniliju i pošećerite. Ako je sezona 
višanja, ukrasite zdjelu s nekoliko višanja. 


pe 





»Bonja« — glinena spremica (Ivanec, Hrv. zagorje) 

MARMELADE I PEKMEZI 


PEKMEZ OD ŠLJIVA 


Sirovine: 


2 kg šljiva, 1/2 kg šećera, kora od cimeta i malo naribane limunove 
kore. 


Postupak: 
Ogulite šljive i izvadite koštice, a zatim šljive protisnite kroz cje- 
dilo. U široku posudu stavite red šljiva, pa ih posipajte šećerom, 
pa opet red šljiva itd. U smjesu stavite cimetovu koru i posipajte 
je naribanom limunovom korom. Kuhajte pekmez na laganoj vatri 
uz često miješanje. Pazite da pekmez ne prigori. Pekmez ohladite i 
zatim napunite staklene posude. 


MIJEŠANA MARMELADA 


Sirovine: 
1/2 kg slatkih trešanja, 1/2 kg sočnih višanja, 1/2 kg velikih jagoda 
1 1/2 kg šećera. 


Postupak: 

Izvadite koštice, a trešnje i višnje prognječite kroz sito. Kuhajte 
šećer pomiješan s jednom čašom vode. Kada je šećer prokuhan, 
dodajte trešnje i višnje, pa neka se to kuha polako jedan sat. Za 
vrijeme kuhanja treba stalno miješati. Očistite i operite jagode, 
pa i njih prognječite kroz sito i zatim ih dodajte trešnjama i viš- 
njama, pa neka se sve zajedno polako kuha dok se marmelada 
ne zgusne. Gotova marmelada mora se ohladiti i zatim punite 
posve suhe staklene posude. Posude ostavite otvorene jedan dan. 
Zavežite ih pergamentom ili celofanom. 

MARMELADA OD ŠIPKA 


Sifovite: 
2 kg očišćenih i prognječenih šipaka, 1/2 kg šećera. 


Postupak: 


Skinite peteljke, odrežite kožicu na vrhu šipka, rasijecite svaki 
šipak i izvadite sjemenke. Očišćene šipke stavite u posudu i nalijte 
toliko vode da ne zagori. Kuhajte šipak na laganoj vatri uz stalno 
miješanje dok ne omekša. Mekani šipak prognječite kroz sito. U 
drugoj posudi kuhajte šećer pomiješan s dvije čaše vode dok pos- 
tane ljepljiv. Tada dodajte šipak i sve to kuhajte na laganoj vatri 
uz često miješanje. Šipak se mora kuhati nekoliko sati. Kada je 
šipak kuhan, odmaknite posudu s vatre i pustite da se ohladi. 
Ohlađenom marmeladom napunite staklene posude. 


MARMELADA OD JAGODA 


Sirovine: 
2 kg jagoda, 2 kg šećera. 


Postupak: 


Očišćene jagode prognječite kroz sito. Šećer kuhajte s nešto vode 
da postane ljepljiv. U šećer stavite prognječene jagode i kuhajte ih 
na laganoj vatri uz stalno miješanje. Pustite da se jagode ohlade, a 
zatim ih punite u staklene posude i zavežite pergamentom ili 


celofanom. 


MARMELADA OD TREŠANJA 


Sirovine: 
1 kg sočnih crnih trešanja, 1/2 kg šećera. 


Postupak: “> 


Nad većom zdjelom izvadite koštice, tako da sav sok ostane zajedno 
s trešnjama u zdjeli. Šećer kuhajte s malo vode i odstranite 
pjenu. Kad je šećer “posve čist, dodajte trešnje zajedno sa sokom, 
pa kuhajte na laganoj vatri uz miješanje. Kada su trešnje kuhane, 
pustite da se ohlade. Marmeladom napunite staklene posude i zave- 
žite ih pergamentom ili celofanom. 

MARMELADA OD RIBIZA 


Sirovine: 
1 kg ribiza, 80 dkg šećera. udi? 


Postupak: 


Očistite ribiz od peteljaka i stavite ga u posudu. Nasipajte na ribiz 
šećer, pa kuhajte tu smjesu na laganoj vatri uz stalno miješanje. 
Valja paziti da ribiz ne nagori. Kada smjesa postaje ljepljivom, 
odmaknite posudu s vatre i čekajte da se marmelada ohladi. Njome 
napunite staklene posude i povežite ih pergamentom ili celofanom. 


MARMELADA OD MARELICA 


Sirovine: 
2 kg marelica bez koštica, 2 kg šećera. 


Postupak: 
Zrele marelice bez koštica protisnite kroz sito. Dodajte šećer, pa 
to kuhajte na laganoj vatri uz stalno miješanje. Nakon pola sata 
kuhanja odmaknite posudu s vatre i odmah napunite staklene 
posude. Kad se marmelada ohladi, zavežite staklene posude perga- 
mentom ili celofanom. 


MARMELADA OD DUNJA 


Sirovine: 
2 kg oguljenih i očišćenih dunja i 2 kg šećera. 


X Postupak: 
Zrele dunje ogulite, narežite na manje komade i kuhajte u malo 
vode dok ne postanu mekane. Zatim ih prognječite kroz sito. U 
međuvremenu kuhajte šećer u malo vode dok ne postane ljepljiv. 
Dodajte protisnute dunje i kuhajte tu smjesu na laganoj vatri još 
pola sata. Pustite da se marmelada ohladi i zatim napunite staklene 
posude, koje povežite pergamentom ili celofanom. 


SIR OD DUNJA 
Sirovine: 
1 kg očišćenih i oguljenih zrelih dunja, 1/2 kg šećera, cimet u kori, malo 
naribane limunove kore, 3 do 4 klinčića. 

Postupak: 


Oguljene i očišćene dunje kuhajte u malo vode dok ne postanu 
mekane. Zatim ih protisnite kroz sito. Za to vrijeme kuhajte 
šećer u malo vode dok ne postane ljepljiv. Nasipajte u šećer 
dunje, dodajte koru cimeta i naribane limunove kore. Smjesa neka 
se kuha oko pola sata uz neprekidno miješanje. Izvadite cimetovu 
koru i nalijte smjesu u prikladne limene posude da se ohladi. 
Prema želji može se dunjin sir posipati kristalnim šećerom i uti- 
snuti polovice oraha. 


VINOKOT 
Sirovine: 


2 kg crnog grožđa, 1/2 kg šećera, cimetov korijen i malo naribane 
limunove kore. 


Postupak: 


Otrgnite jagode grožđa od peteljke. Stavite u posudu red grožđa 
posipajte to šećerom, pa opet red grožđa, pa šećera itd. Kuhajte 
na laganoj vatri dok se smjesa ne zgusne. Za vrijeme kuhanja 
dodajte cimetov korijen i naribane limunove kore. Kada je grožđe 
kuhano, izvadite cimetov korijen i smjesu procijedite kroz sito. 
Procijeđenu smjesu kuhajte još desetak minuta da se dobro 
zgusne i pustite da se ohladi. Napunite staklene posude, povežite ih 
pergamentom ili celofanom. | 

SLADOLED 


__———————————— a i m i > - 


SLADOLED OD JAGODA 
Sirovine: 
2 litre jagoda, 20 dkg šećera, sok od 1 limuna i vode prema potrebi. 


Postupak: 
Protisnite zrele jagode kroz sito. U nešta vode kuhajte šećer da 
postane gust sok. Na to dodajte jagode, miješajte mikserom i na 
kraju usipajte limunov sok, pa još jednom dobro promiješajte. 
Ohlađenu smjesu nalijte u čaše sa stalkom, manje zdjelice ili 
uveću zdjelu, pa kada se smjesa posve ohladi, stavite te posude 
u gornji pretinac hladionika za smrzavanje. 


SLADOLED OD MALINA 


Sirovine: 
2 litre malina, sok od 4 limuna, koliko malinova soka toliko šećera. 


Postupak: 
Maline protisnite kroz sito. Odvagnite dobiven sok i dodajte mu 
toliko šećera. Toj smjesi dodajte limunov sok i mikserom dobro 
promiješajte. Smjesu nalijte u čaše sa stalkom, u manje zdjelice 
ili u veću zdjelu. Posude stavite u gornji pretinac hladionika za 
smrzavanje. 





SLADOLED OD RIBIZA 
Sirovine: 
2 litre očišćenog ribiza, 1 kg šećera, sok od 2 limuna i vode prema 
potrebi. 


Postupak: | 
Očišćen ribiz protisnete kroz fino sito. Zagrijte šećer u nešto vode, 
pa neka se prokuha. Dodajte limunov sok i na kraju umiješajte 
protisnut ribiz, pa ga malo prokuhajte. Sok mora biti gust. Kad 
se sok ohladi, nalijte ga u čaše sa stalkom, u manje zdjelice ili 
u veću zdjelu. Posude stavite u gornji pretinac hladionika za smrza- 
vanje. 

SLADOLED OD BRESAKA 
Sirovine: 
2 kg bresaka, 1 kg šećera, sok od 2 limuna, 1 dcl bijelog vina, 1/2 kg 
ribiza i vođe prema potrebi. 


Postupak: 

Zrele oguljene breskve narežite na sitne kocke. Stavite ih u duboku 
zdjelu, dolijte malo vode i dodajte šećer i vino. Ova smjesa neka 
stoji tri sata. U međuvremenu očistite ribiz i protisnite ga kroz fino 
sito. Pomiješajte breskve s ribizom i kuhajte to na slaboj vatri. 
Na kraju dolijte limunov sok. Prije no što smjesu ohladite, kušajte 
je da li je dosta slatka, ako nije, dodajte još malo šećera, pa je 
malo prokuhajte. Sok mora biti gust. Ohlađen sok nalijte u čaše 
sa stalkom ili u manje zdjelice, odnosno u veću zdjelu. Posude 
stavite u gornji pretinac hladionika za smrzavanje. 





SLADOLED OD NARANČA 


Sirovine: 


1/4 kg šećera, 5 naranča, malo naribane narančine kore, 1 limun 1 vode 
prema potrebi. 


Postupak: 
Iscijedite sok od naranča i limuna, dodajte šećer i naribane kore od 
naranče. Dolijte toliko vode da postane gust sok i to prokuhajte 
na slaboj vatri uz neprekidno miješanje. Kad se šećer rastopi, ohla- 
dite smjesu i nalijte je zatim u čaše, manje zdjelice ili veću zdjelu. 
Te posude stavite u gornji pretinac hladionika za smrzavanje. 





SLADOLED OD LIMUNA 


Sirovine: 
6 limuna, 35 dkg šećera, naribana limunova kora i voda prema potrebi. 


Postupak: | 
Prokuhajte šećer s nešto vode i zatim dolijte sok od limuna, dodajte 
nešto naribane kore limuna, pa još malo prokuhajte. Sok mora 
biti prilično gust. Nalijte ga u čaše sa stalkom, u manje zdjelice 
ili u veću zdjelu. Kada se sok posve ohladi, stavite ga u gornji 
pretinac hladionika za smrzavanje. 


12 Hrvatska kuharica 177 


SLADOLED OD ANANASA 
Sirovine: 
1 ananas, 15 dkg šećera, sok od 1 limuna i vode prema potrebi. | 


Postupak: | 
Ananas narežite na male kocke i kuhajte ga u malo vode uz doda- | 
tak šećera, tako da nastane gust sok. Taj sok protisnite kroz sito, 
dodajte limunov sok, dobro promiješajte i nalijte u čaše sa stal- 
kom, manje zdjelice ili u veću zdjelu. Ohlađen sok stavite u gornji 
pretinac hladionika za smrzavanje. 


SLADOLED OD VANILIJE 
Sirovine: 
1/2 litre slatkog vrhnja, 12 dkg šećera, 1 vanilija, 8 žumanjaka. 


Postupak: 

Skuhajte vrhnje na slaboj vatri i pustite da se ohladi. Prije toga 
stavite u vrhnje vaniliju i neka se ona skuha. Razmutite žumanjke 
i umiješajte šećer. Na to ulijte kuhano vrhnje, dobro promiješajte 
i kuhajte na slaboj vatri uz neprekidno miješanje (najbolje je . 
mikserom) dok se ne zgusne. Odmaknite posudu s vatre i miješajte 
smjesu dok se ne ohladi. Ohlađenu smjesu procijedite kroz sito i 
zatim je nalijte u čaše sa stalkom, u manje zdjelice, ili u veću 
zdjelu. Posude s ohlađenom smjesom stavite u gornji pretinac 
hladionika za smrzavanje. 


SLADOLED S VINOM 

Sirovine: 
25 dkg šećera, 2 naranče, 8 žumanjaka, 1 litra vina. 

Postupak: | 
Promiješajte sok od naranča sa šećerom, dodajte postepeno razmu- 
ćene žumanjke i vino. To sve promiješajte mikserom i zatim ku- 
hajte na slaboj vatri uz neprekidno miješanje. Kad se smjesa 
zgusnula, nalijte je u čaše sa stalkom, u manje zdjelice ili u veću 
zdjelu. Ohlađenu smjesu stavite u gornji pretinac hladionika za 
smrzavanje. ' 


MLIJEČNI SLADOLED 
Sirovine: 
15 dkg šećera, 1 manja kora cimeta, naribana limunova kora, mlijeka 
prema potrebi, 6 žumanjaka. 

Postupak: 

U vrelo mlijeko sipajte šećer, dodajte cimetovu koru i naribanu 
limunovu koru. To neka se malo prokuha, pa ohladi. U drugoj 
posudi mikserom promiješajte hladno mlijeko sa žumanjcima i 
zagrijte tu smjesu na slaboj vatri dok se ne zgusne. Tu smjesu 
umiješajte u prvu, miješajte mikserom, procijedite kroz sito i 
nalijte u čaše sa stalkom, u manje zdjelice ili u veću zdjelu. 
Sladoled stavite u gornji pretinac hladionika za smrzavanje. 


SLADOLED OD ČOKOLADE 


Sirovine: - 
4 ploče čokolade, 1 dcl slatkog tekućeg vrhnja, 4 žumanjka, 2 žlice 
šećera. 


Postupak: 
Kuhajte čokoladu u vrhnju koju prethodno valja raskomadati. Za 
vrijeme kuhanja miješajte mikserom čokoladu i vrhnje. Ova se 
smjesa mora zgusnuti. Zatim umiješajte postepeno žumanjke i 
neka se to mikserom dobro promiješa. Ako nemate miksera, _upo- 
trijebite varjaču. Smjesu procijedite kroz sito i nalijte u čaše sa 
stalkom, u manje zdjelice ili u veću zdjelu. Te posude stavite 
u gornji pretinac hladionika za smrzavanje. Smjesa se mora pret- 
hodno ohladiti. | 


SLADOLED OD KAVE 


Sirovine: 
14 dkg svježe pržene kave, 4 dcl slatkog vrhnja, 8 žumanjaka, 20 dkg 
šećera i vode prema potrebi. 


Postupak: 

Od svježe i mljevene kave kuhajte s vrlo malo vode kavu. Dodajte 
slatko vrhnje, malo prokuhajte, odmaknite s vatre, pokrijte i 
pustite da stoji pola sata. Zatim procijedite kavu kroz sito ili 
platno, pa dodajte kristalni šećer, promiješajte i onda umiješajte 
postepeno žumanjke. To stavite na slabu vatru, miješajte nepre- 
kidno mikserom dok se smjesa ne zgusne. Pustite da se smjesa 
ohladi, zatim je protisnite kroz sito, nalijte u čaše, u male zdjelice 
ili veću zdjelu. Ohlađenu smjesu stavite u gornji pretinac hladi- 
onika za smrzavanje. 

SLADOLED OD RUŽINIH LATICA 
Sirovine: 
tri šake kosanih ružinih latica, 1/2 litre kuhanog mlijeka, 14 dkg šećera, 
malo cimetove kore, 8 žumanjaka. | 


Postupak: 

Kosane ružine latice kuhajte u 1/2 litre mlijeka, a zatim to proci- 
jedite kroz fino sito. Dobiven sok ulijte u posudu, dodajte šećer 
i malo cimeta u kori, pa neka se to polako prokuha. Odmaknite 
posudu s vatre, izvadite cimetovu koru i pustite da se mlijeko 
malo ohladi. Zatim dodajte polako razmućene žumanjke uz nepre- 
kidno miješanje, najbolje je mikserom, pa pustite da se na slaboj 
vatri prokuha. Prelijte smjesu u drugu posudu i miješajte mikse- 
rom dok se ne ohladi. Ohlađenu smjesu nalijte u čaše sa stalkom, 
u manje zdjelice ili u veću zdjelu. Posude stavite u gornji pretinac 
hladionika za smrzavanje. 


SLADOLED OD PIŠKOTA 


Sirovine: ; 
1/2 dcl vrhnja, 9 žumanjaka, 5 piškota, 10 dkg šećera. 


Postupak: 

Prokuhajte vrhnje i pustite da se ohladi. Zatim umiješajte razmu- 
ćene žumanjke i šećer, pa dobro promiješajte. Piškote zdrobite u 
mrvice 1 umiješajte u smjesu. Posudu stavite na slabu vatru i 
zagrijte smjesu uz neprekidno miješanje mikserom, ali smjesa ne 
smije zavrijeti. Odmaknite posudu s vatre i miješajte smjesu 
dok se ne ohladi. Zatim je nalijte u čaše sa stalkom, u manje 
zdjelice ili u veću zdjelu i spremite ih u gornji pretinac hladionika 
za smrzavanje. 


SLADOLED »TUTTI FRUTTI« 
Sirovine: 
7: naranča, 7 limuna, malo naribane kore naranče i limuna, 1/2 kg 
šećera, 4 breskve, 10 dkg ribiza, 10 dkg malina, 10 dkg jagoda, 5 dkg 
mljevenih badema ili lješnjaka i vode prema potrebi. 


Postupak: | 
Iscijedite sok od naranča i limuna. U malo vode kuhajte šećer dok 
se ne rastopi i ne nastane gust sok. U šećer nalijte sok od naranća 
i limuna, pa dodajte naribane kore limuna i naranče. To sve dobro 
promiješajte. Očišćeno voće narežite na male komade i kuhajte u 
malo vode. Ohlađeno kuhano voće umiješajte u ohlađen zaslađen 
sok od limuna i naranča. Ovom smjesom napunite čaše na stalak, 
manje zdjelice ili veću zdjelu, pa spremite u gornji pretinac hla- 
dionika za smrzavanje. M 

II 


DOMACI RECEPTI 
IZ HRVATSKIH KRAJEVA 








4 








JUHE 


JUHA OD KRUMPIRA 


Sirovine: 
1/4 kg krumpira, 1 do 3 mrkve, 1 poriluk, 1 celerov korijen, 3 korijena 
od peršuna, 1 žlica kiselog vrhnja, vrh noža mažurana, 1 žlica ulja 1 sol. 


Postupak: 

Ogulite krumpir i celer, pa ih narežite na male kocke. Očišćenu 
mrkvu i peršunov korijen narežite također na male kocke. Poriluk 
narežite po dužini na manje kolutove. Na vrućem ulju pirjajte 
najprije krumpir i povrće, zatim dodajte 1 litru vode, posolite i 
kuhajte dok povrće ne omekša. Neposredno prije usluživanja 
dodajte mažuran, neka se malo prokuha, a zatim peršun i vrhnje. 
Pustite da se još jednom prokuha. 


JUHA S KOBASICAMA 
Sirovine: 
2 para hrenovki, 2 velika krumpira, 1/4 kg mahuna, I žlica ulja, 3 žlice 
kiselog vrhnja, vrh noža mažurana, malo papra u prahu i sol. 


Postupak: | 
Narežite hrenovke na male kolutove, krumpir na male kocke, a 
mahune na manje komade. U lonac stavite nešto više od 1 litre 


vode, posolite je i skuhajte krumpir i mahune. Začinite juhu 


mažuranom, uljem i paprom u prahu. Kada je povrće skoro 
kuhano, dodajte hrenovke. Neposredno prije usluživanja dodajte 
vrhnje; promiješajte i donesite na stol. 


JUHA OD GRAHA SA SLANINOM 
Sirovine: 
23 dkg graha, 20 dkg slanine, 2 luka, 2 žličice koncentrata od rajčice, 
papar u prahu, crvena paprika u prahu i sol. 

Postupak: 
Namočite dan prije grah. Narežite slaninu i luk na sitne kocke 
i pirjajte dok luk ne požuti. Zatim dodajte koncentrat od rajčice i 
prema okusu papriku, papar i sol. Promiješajte to dobro i pir- 
jajte još nekoliko minuta. U ekspres-lonac stavite grah i pirjani 
začin, dolijte oko 1 litre vode, posolite, poklopite lonac i kuhajte 
oko pola sata. | 





JUHA OD RAJČICA 
Sirovine: 
3/4 kg svježih rajčica, 1 žlica masti, 2 žlice brašna, 1 češanj češnjaka, 
1 žličica kosanog peršuna, vrlo malo octa i sol. 


Postupak: 
Oprane rajčice narežite na manje komade, ogulite im kožu i 
kuhajte ih u posoljenoj vodi. Dodajte češnjak. U međuvremenu 
načinite zapršku od masti u brašnu, pa je zatim ukuhajte u juhi. 
Na kraju dodajte malo octa. Prema želji rajčica se može protisnuti 
kroz sito. 
Prije usluživanja ukuhajte u ovoj juhi žličnjake od bijelog brašna. 





SLAVONSKA KRUMPIROVA JUHA 


Sirovine: 


1/2 kg krumpira, 10 dkg slanine, 1 dcl kiselog vrhnja, 1 mala glava luka, 
1 žlica masti, 2 žlice brašna, malo slatke crvene paprike, 1/2 žličice 
octa 1 sol. 


Postupak: 
Ogulite krumpir i narežite ga na manje kocke. Stavite krumpir 
u hladnu posoljenu vodu, dodajte cijelu glavu luka i kuhajte juhu. 
U međuvremenu narežite slaninu na sitne kocke, malo je prepržite 
i dodajte juhi. Od masti i brašna načinite zapršku i ukuhajte je. 
Dodajte papriku, a na kraju, kada je krumpir kuhan, umiješajte 
kiselo vrhnje i malo octa. 





JUHA OD GLJIVA 


Sirovine: | 
3 žlice sušenih gljiva, 2 krumpira srednje veličine, 1 žlica masti, 2 žlice 
brašna, malo papra u prahu i sol, a prema želji i malo octa. 

Postupak: 
Načinite zapršku od masti i brašna, pa dolijte nešto više od 1 
litre hladne vode. Kuhačom dobro promiješajte i dodajte očišćene 
sušene gljive, krumpir narezan na srednje velike kocke, popaprite 
i posolite juhu. Kuhajte juhu na umjerenoj vatri. Prema želji 
možete na kraju juhu zakiseliti s malo octa. 





SLAVONSKA GRAHOVA JUHA 


Sirovine: 
1/4 kg graha, 10 dkg slanine, 1 manji luk, I žlica masti, 2 žlice brašna, 
1 velika rajčica, malo papra u prahu 1 sol. 


Postupak: 
Namočite dan prije grah, odlijte vodu i stavite grah u lonac hladne 
i posoljene vode. Dodajte očišćenu i na male komade narezanu 
rajčicu. Kuhajte grah na umjerenoj vatri. U međuvremenu nare- 
žite slaninu na sitne kocke, popržite je malo i dodajte juhi. Isto 
tako načinite zapršku od masti i brašna, pa je zatim ukuhajte u 
juhi. Prema želji popaprite juhu. 


SELJAČKA MESNA JUHA 


Sirovine: 
1/4 kg svinjetine, 1/4 kg govedine, 2 pune žlice sušenih gljiva, 1 korijen 
peršuna, 1 korijen mrkve, 1/2 korijena celera, 1 cikla, malo crvene 
slatke paprike, papar, ocat i sol. 


Postupak: 
Svinjetinu i govedinu narežite na manje kocke. Peršun, mrkvu, celer 
i ciklu narežite na sitne kocke. Uzmite oveći lonac, nalijte 1/4 
litre hladne vode, posolite je i stavite u nju meso, narezano kori- 
jenje, gljive, dodajte malo crvene slatke paprike i papra, pa 
kuhajte dok meso ne postane mekano. Na kraju dodajte malo 
octa. | 


KISELA KRUMPIROVA JUHA 


Sirovine: 
1/2 kg krumpira, 1 dcl kiselog vrhnja, 1/2 glave luka, 1 žlica masti, 1 
žlica brašna, 1 žličica octa, 1 lovorov list, malo slatke crvene paprike 
1 sol. 

Postupak: 


Narežite luk na sitne kocke i pirjajte ga na vrućoj masti da dobije 
zlatnu boju. Zatim dodajte crvenu papriku, pobrašnite luk i sve 
to dobro promiješajte. Dolijte 1 litru hladne vode, posolite je, 
dodajte lovorov list i ukuhajte krumpir narezan na srednje 
velike kocke. Kada je krumpir kuhan, zakiselite juhu octom, a 
neposredno prije usluživanja umiješajte kiselo vrhnje. 





DOMAĆA KISELA JUHA OD DIVLJAČI 


Sirovine: 
1/2 kg sitnine fazana, divlje patke ili guske, 1 glava luka, 1 žlica masti, 
1 žlica brašna, 2 žlice kiselog vrhnja, 1 žličica octa, 1 lovorov list, malo 
papra, sol; 
za žličnjake: 3 žlice brašna i 1 jaje. 

Postupak: 
Narežite luk na sitne kocke i pirjajte ga na vrućoj masti dok ne 
dobije zlatnu boju. Dodajte sitninu divljači narezanu na manje 
komade i pirjajte meso nekoliko minuta. Meso posolite, popa- 
prite i pobrašnite. Kada ste to dobro promiješali, dolijte 1 litru 
hladne vode i ubacite lovorov list. Čim je meso gotovo mekano, 
ukuhajte žličnjake. Na kraju zakiselite juhu octom, a neposredno 
prije usluživanja umiješajte kiselo vrhnje. 


ZAGORSKA KISELA JUHA 
Sirovine: 
1/2 kg krumpira, 3 dkg sušenih gljiva, 10 dkg sušenog carskog mesa, 
1 žlica masti, 1 manja glava luka, 1 dcl kiselog vrhnja, 1 žličica brašna, 
1 žličica kosanog peršuna, 1 lovorov list, malo octa, papra i crvene 
slatke paprike te sol. 


| Postupak: 

Narežite luk na sitne kocke i pirjajte ga malo na vrućoj masti. 
Dodajte gljive i sušeno carsko meso narezano na male kocke, pa 
pirjajte još malo. Luk, gljive i carsko meso posipajte paprikom 
i paprom te pobrašnite. Kada ste to dobro promiješali, dolijte 1 
litru hladne vode i posolite. Čim juha zavri, stavite u nju lovorov 
list i krumpir narezan na manje kocke. Bude li krumpir kuhan, 
dodajte malo octa, a neposredno prije usluživanja umiješajte u 
juhu kiselo vrhnje i posipajte je kosanim peršunom. 

KOLINJSKA JUHA 


Sirovine: 
1/2 kg svinjskih iznutrica (plućica, srce, jetra i bubrezi) I dcl svinjske 
krvi, 15 dkg hajdine kaše, malo octa, papar i sol. 


Postupak: 
Narežite iznutrice na rezance i kuhajte ih u 1 litri hladne i poso- 
ljene vode. Dodajte papar, a kada su iznutrice kuhane, umije- 
šajte svinjsku krv i ukuhajte hajdinu kašu. Na kraju zakiselite 
juhu octom. 


JUHA OD HAJDINE KAŠE 
sirovine: 
15 dkg hajdine kaše, 3 dkg sušenih gljiva, 1 žlica masti, 1 manji luk, 
papar u prahu i sol. 


Postupak: 
Narežite luk na sitne kocke i pirjajte ga na vrućoj masti da dobije 
zlatnu boju. Zatim dodajte gljive, sol i papar, pa još malo pirjajte. 
Dolijte 1 litru hladne vode i ukuhajte hajdinu kašu. 


JUHA OD ŠUNKE I HAJDINE KAŠE 


Sirovine: 
15 dkg sušene šunke, 15 dkg hajdine kaše, 1 žlica masti, 1 manji luk, 
papar u prahu i sol. 


Postupak: 
Narežite luk na sitne kocke i pirjajte ga na vrućoj masti da dobije 
zlatnu boju. Sušenu šunku narežite također na sitne kocke i 
pirjajte je malo na luku uz dodatak papra. Zatim dolijte 1 litru 
hladne vode, posolite je i ukuhajte hajdinu kašu. 


JUHA OD BRESAKA 


Sirovine: 
1/2 kg bresaka, I litra mlijeka, 2 žlice krumpirova škroba ili gustine, 
naribana kora pola limuna i šećera prema želji. 

Postupak: 
Prokuhajte mlijeko s korom od limuna i vežite sa škrobom (gu- 
stinom). Kada je to gotovo, odmaknite lonac s vatre da se mlijeko 
potpuno ohladi. U međuvremenu ogulite breskve. i narežite ih na 
kocke. Stavite breskve u mliječnu juhu, dodajte šećer prema želji, 
promiješajte i uslužujte hladnu juhu. 


VOCNA JUHA OD MALINA 


Sirovine: 
1/2 kg malina, 1/2 litre bijelog vina, 1/4 litre ohlađenog čaja, 1/4 litre 
vođe, naribana kora od pola limuna, 1 žlica vanili-pudinga i šećera 
prema želji. | 


Postupak: 
Usitnite maline mikserom. Dobijeni sok i ostatke malina stavite u 
lonac, dodajte 1/4 litre vode i limunovu koru, sve zajedno proku- 
hajte. To vežite pudingom, promiješajte i dolijte polako čaj i na 
kraju vino. Čaj i vino neka se ne kuhaju. Dodajte šećera prema 
želji. Ovu juhu uslužujte hladnu. 

JELA OD MESA, PERADI, RIBA, 
RAKOVA I DIVLJACI 


TELEĆI KOTLET NA UGLJANSKI 


Sirovine: 
4 teleća kotleta, 1 žličica kosanog peršuna, 4 rajčice, 2 slane srdjele, 
1,5 dcl ulja i malo soli. 


Postupak: 

Istucite kotlete batom, posolite ih i pržite na vrućem ulju. Za 
to vrijeme kosajte sitno srdjele, a rajčice narežite na male kocke. 
Gotove pržene kotlete izvadite iz posude i stavite ih na toplo 
mjesto. U preostalom soku pirjajte srdjele i rajčice. Složite kotlete 
na zdjelu i na njih prelijte umak od srdjela i rajčice. Preko kotleta 
posipajte sitno kosani peršun. Uz kotlete uslužujte neki prikladan 
prilog, npr. pirjanu rižu i neku svježu salatu, npr. zelenu. 


TELEĆI KOTLET NA SPLITSKI 
Sirovine: 
4 teleća kotleta, 1,5 dcl ulja, 1/2 kg rajčice, 1 žličica kosanog peršuna, 
1 glava luka, 4 jaja, papar u prahu i sol. 


Postupak: 

Istucite kotlete batom, posolite ih i pržite na vrućem ulju. Za to 
vrijeme narežite luk na sitne kocke, a rajčicu na male komade. 
Pržene kotlete izvadite iz posude i stavite na toplo. Na preostalom 
ulju pržite najprije luk dok ne dobije zlatnožutu boju, a zatim 
pirjajte u tomu rajčicu i dodajte sol, papar i peršun. Kad je to 
pirjano, razmutite jaja i ulijte ih u posudu da se na rajčicama 
napravi presvlaka od kajgane. Složite teleće kotlete u polovicu zdjele, 
a rajčicu s kajganom u drugu polovicu. Kao prilog možete uslužiti 
cvjetaču kao paniranu, s maslacem i mrvicama ili kao salatu. - 


TELEĆI RIŽOT 
Sirovine: 
40 dkg teletine, 20 dkg riže, 1 dcl ulja, 2 dcl bijelog vina, 1 veći luk, 
papar u prahu i sol. 

Postupak: 
Sitno kosani luk pirjajte na vrućem ulju dok ne dobije zlatnožutu 
boju. Dodajte na manje komade rezanu teletinu, popapžite i poso- 
lite, pa do pola pirjajte. Za vrijeme pirjanja dolijte malo vina. 
Kada je meso napola mekano, dodajte opranu rižu i dolijte 
dovoljno vode da se polako kuha. Gotov rižot složite u zdjelu, posi- 
pajte ga prema ukusu sirom ribancem i uz to uslužujte neku svježu 
salatu, npr. zelenu ili od rajčica, kupusa, krastavaca ili neku drugu. 


RIŽOT OD TELECĆIH JETARA 


Sirovine: 
1/2 kg telečih jetara, 20 dkg riže, 1,5 dcl ulja, 2 dcl bijelog vina, 1 glava 
luka, 1 žličica koncentrata od rajčice, papar u prahu i sol. 


Postupak: 

Najprije kuhajte očišćenu rižu u slanoj vodi. Za to vrijeme narežite 
luk na sitne kocke i pirjajte ga na vrućem ulju dok ne dobije zlatno- 
žutu boju. Dodajte koncentrat od rajčice, pomiješajte, pa zatim 
pirjajte narezana teleća jetra. Posolite i popaprite ih. Za vrijeme 
pirjanja dolijte malo vina. Kada je riža kuhana, a jetra pirjana 
umiješajte rižu u jetra. Rižot složite u zdjelu i prema želji možete 
ga posipati sirom ribancem. Uz to uslužujte neku svježu salatu, 
npr. zelenu ili od kupusa, rajčice ili neku drugu. 





PRŽOLICA NA MEĐIMURSKI 


Sirovine: 
4 veće pržolice, 3 žlice ulja, 1 češanj češnjaka, 3 glave luka, 1 žličica 
brašna, 3 rajčice, 1 žlica kockica slanine, 40 dkg krumpira, 1 žlica 
kosanog peršuna, malo crvene paprike, malo papra u prahu 1 sol. 


Postupak: 

Istucite malo pržolice batom, popaprite, posolite i pobrašnite ih, 
pa pirjajte na vrućem ulju, ali ne do kraja. U međuvremenu nare- 
žite luk na sitne kocke i pirjajte ga u drugoj posudi. Dodajte sitno 
kosan češnjak i peršun pa to još malo pirjajte. Za vrijeme pirjanja 
dolijte malo govedske juhe. Na to položite pržolice, prelijte na njih 
sok i dodajte rajčice narezane na ploške. Kad je to malo kuhano, 
dodajte krumpir narezan na kolutove, posolite i začinite to crve- 
nom paprikom. Dolijte još malo juhe, pa neka se sve pirja dok 
krumpir ne omekša. Gotove pržolice složite usred zdjele, na njih 
stavite prženu slaninu, a okolo rajčicu i krumpir. 

SRIJEMSKI GOVEĐI ODRESCI 


Sirovine: 


3/4 goveđe pisane pečenke, 20 dkg masne slanine, crvene paprike 
u prahu, 1 češanj češnjaka, 3 žlice ulja, 5 dkg mesnate slanine, I do 
2 ukiseljena feferona, 2 crvene paprike, 2 glave luka, ulje za prženje 
L sol. 


Postupak: 


Narežite masnu slaninu na tanke rezance, namažite ih protisnutim 
češnjakom i valjajte u crvenoj paprici u prahu. Tim rezancima 
nabodite po duljini meso i zatim ga narežite na 4 odreska. Odreske 
namažite sa svih strana uljem i pržite ih na vrućem ulju s obje 
strane. Nakon toga stavite ih na toplo. Na preostaloj masti pržite 
sitno narezanu mesnatu slaninu i feferone te na rezance narezane 
paprike. U zdjelu položite odreske i prelijte ih dobivenim umakom. 
Odreske ukrasite u krugove narezanim lukom. Kao prilog uslu- 
žujte valjuške od krumpirova tijesta ili kuhane rezance zamaš- 
cene maslacem te zelenu salatu. 





GOVEĐI ODRESCI S VOĆEM 


Sirovine: 


4 goveđa odreska, 1 žlica senfa, 1 žlica džema od bresaka, 1 žlica džema 
od višanja, 1 žlica vinjaka, 1 žlica ulja, sol, malo papra u prahu, 4 
žličice džema brusnica ili ribiza i ulje za prženje. ' 


Postupak: 


Napravite mješavinu od senfa, 1 žlice ulja, soli, džema od bresaka 
i višanja te vinjaka. Tom mješavinom namažite dobro odreske 
s obje strane. Potom ih pržite s obje strane na vrućem ulju. Gotove 
odreske položite na tavu, prelijte ih sokom, a svaki odrezak ukra- 
site žličicom džema od brusnica ili ribiza. Kao prilog uslužujte 
valjuške od krumpirova tijesta i zelenu salatu. 





VARIVO OD CIKLE SA SVINJSKIM KOTLETIMA 


Sirovine: 


4 svinjska kotleta, 1 kg cikle, 2 glavice luka, 3 žlice ulja, 1 žličica 
šećera, 2 žlice octa, 1 mala čaša crnog vina, I žlica gustine i sol. 


Postupak: 


Naribajte kao rezance oguljenu sirovu ciklu, a luk narežite na 
četvrtine. Zagrijte na laganoj vatri ulje, dodajte šećer i miješajte 
kuhačom dok šećer ne dobije svjetlosmeđu boju. Tada dodajte 

ciklu i luk. Uz miješanje pirjajte desetak minuta. Nakon toga 
dolijte vruću vodu da varivo bude pokriveno, posolite i kuhajte 
na slaboj vatri oko tri četvrt sata. Promiješajte ocat i vino, 
pa tu mješavinu prelijte na varivo. Posipajte varivo gustinom ili 
nekim drugim škrobnim brašnom, promiješajte sve još jednom i 
pustite da se malo prokuha. Dok se varivo kuha, ispecite svinjske 
kotlete. Kao prilog uslužujte kuhani krumpir u slanoj vodi i nasi- 
.pajte na nj fino nasjeckan peršun. 





PRŽOLICA NA SLAVONSKI 


Sirovine: 
4 pržolice, 2 veća korijena peršuna, 1 korijen celera, 1,5 dcl ulja, 1 dcl 
kiselog vrhnja, 2 glave luka, vrh noža šećera, malo papra, sol i žlica 
brašna. 


Postupak: 

Istucite pržolice batom, posolite ih, povaljajte u brašno i pržite na 
vrućem ulju dok ne dobiju zlatnožutu boju, dakle dok nisu još 
posve pržene. Izvadite i stavite ih na toplo mjesto. Na ulju pir- 
jajte luk narezan na kolutove, a kad je dobio zlatnožutu boju, 
dodajte korijen peršuna i celera, sve narezano na tanke rezance. 
Posolite to i popaprite, pa dodajte vrh noža šećera. Za vrijeme 
pirjanja dolijte malo govedske juhe. Kad je povrće pirjano, slo- 
žite u posudu pržolice, pokrijte ih povrćem i pustite da se polako 
pirjaju dok meso ne bude mekano. Za vrijeme pirjanja dolijte 
još malo govedske juhe i protresite češće posudu da jelo ne 
prigori. Kao prilog možete uslužiti žličnjake od brašna ili krum- 
pira i zelenu salatu. 


SVINJETINA U BANICI 
Sirovine: | 
Svinjsko meso odležano desetak dana u salamuri, svježa slanina i sol. 


Postupak: 

Za konzerviranje svinjskog mesa na ovaj zagorski način potrebna 
je posebna drvena posuda »banica« koja ima oblik odsječenog 
čunja. 

Meso iz salamure se osuši, peče u pećnici i ohladi. Svježa se 
slanina kuha, ohladi, skine se kožica, sitno iskosa, posoli i dobro 
promiješa. 
U banicu se stavi najprije red preparirane slanine, zatim red mesa, 
pa slanina itd. Gornji red je slanina. Umjesto svinjskog mesa 
mogu se na taj način konzervirati i svježe kobasice. 

KUHANA SVINJETINA U KISELOM KUPUSU 
Sirovine: | 
1 kg kiselog kupusa, 3/4 kg svinjskog hrpta, 2 žlice brašna, 1 žlica masti, 
slatka crvena paprika, papar i sol. 


Postupak: 


Metnite u oveći lonac kiseli kupus i svinjski hrbat u komadu, 
pa dolijte hladne vode da sve pokrije. Kuhajte to na umjerenoj 
vatri i pokrijte lonac. Posolite kupus i meso, a crvenu papriku i 
papar dodajte prema ukusu. U međuvremenu načinite zapršku od 
2 žlice brašna i 1 žlice masti. Zapršku ukuhajte u kupusu uz 
češće miješanje. 





ZAPEČENE ŠPAGETE S MESOM 


Sirovine: 
40 dkg špageta, 30 dkg miješanog mljevenog mesa ( pola svinjetine, pola 
govedine), 1,5 dcl ulja, 2 dcl vrhnja, 1 veći luk, 2 jaja, papar u prahu, 
sir ribanac i sol. 


Postupak: 


Najprije kuhajte špagete u slanoj vodi. Za to vrijeme narežite luk 
na sitne kocke i pirjajte ga malo na ulju. Promiješajte meso i 
razmućena jaja, pa to posolite i popaprite. Umiješajte u tu smjesu 
i pirjan luk, pa sve stavite u manju posudu da se polako pirja. 
Uzmite veću posudu i složite u nju red špageta, pa red mesa i tako 
redom. Prelijte to vrhnjem, posipajte sirom ribancem i pecite u 
vrućoj pećnici oko četvrt sata na umjerenoj vatri da se zapeče. Uz 
te špagete uslužujte neku svježu salatu, npr. zelenu ili od rajčice i 
kupusa ili neku drugu. 





DALMATINSKE POLPETE 

Sirovine: 
3/4 kg mljevenog mesa (pola govedine, pola svinjetine), 2 žlice ulja, 1 
glava luka, 2 češnja češnjaka, 1 jaje, papar u prahu i sol. 

Postupak: | 
Promiješajte meso, razmućeno jaje, sitno kosan luk i češnjak, pa 
smjesu popaprite i posolite. Od te smjese oblikujte male kugle i 
pržite ih na vrućem ulju. Gotove polpete složite u zdjelu i prelijte 
ih umakom od rajčice. Uz polpete uslužujte neki prilog, npr. 
polentu, tjesteninu, krumpir ili rižu. 

NABODENA TELECĆA KOLJENICA U UMAKU OD VRHNJA 
Sirovine: 
3/4 kg mesa od teleće koljenice, 5 dkg masne slanine, 1 žlica maslaca, 
1 veći luk, 2 osrednje velike mrkve, 2 poriluka, 1 korijen od celera, 
1 rajčica, 1/2 žličice senfa, 5 žlica kiselog vrhnja, 1 žličica kosanog 
peršuna, papar u prahu, 1 žličica brašna 1 sol. 


Postupak: 


Izvadite iz teleće koljenice 3/4 kg mesa. Meso nabodite slaninom, 
posolite ga i začinite paprom u prahu. Uzmite vatrostalnu posudu, 
namažite je maslacem i stavite u nju meso. Oprano povrće nare- 
žite na male kocke i složite na meso i oko njega. Povrće posolite. 
Poklopite posudu i stavite je u hladnu pećnicu. Postupno pove- 
ćavajte temperaturu do 200"C, te pirjajte meso dok ne omekša. 
Za vrijeme pirjanja dodajte malo vruće juhe ili vruće vode. Tada 
izvadite meso. Ocijedite sok, dodajte vrhnje, senf, peršun i brašno. 
To promiješajte i neka se malo prokuha u posebnom loncu. Dodajte 
kuhano ili pirjano povrće pa protisnite sve kroz sito ili usitnite 
mikserom. Meso položite u zdjelu i prelijte umakom. Kao prilog 
uslužujte kašicu od krumpira, valjuške od krumpirova tijesta ili 
rezance, te zelenu salatu. 





JANJETINA U PIKANTNOM UMAKU 
Sirovine: 
3/4 kg janjetine od buta, 3 žlice ulja, 30 dkg luka, malo slatke crvene 
paprike u prahu, 3 češnja češnjaka, 5 do 6 rajčica, 1/2 dcl jogurta, 
1 žlica kosanog peršuna i sol. 


Postupak: 


Stavite u posudu ulje i na vruće ulje sitno narezan luk da se 
pirja. Dodajte zatim fino nasjeckan češnjak te oguljene i na ploške 
narezane rajčice. Pošto se to na slaboj vatri desetak minuta pirjalo, 
dodajte na kocke narezanu janjetinu, papar u prahu i sol. Jelo 
pirjajte dok meso ne postane nekano. Tada umiješajte jogurt, 
promiješajte i posipajte peršunom. Uz ovo jelo možete uslužiti 
pirjanu rižu i zelenu salatu. 


JANJEĆI PAPRIKAŠ 
Sirovine: 


1 kg janjetine (prednji dio), 1/2 kg luka, 4 dcl kiselog vrhnja, 3 žlice 
masti ili ulja, malo brašna, malo crvene slatke paprike i sol. 

Postupak: 

Sitno narezan luk pirjajte na slaboj vatri i vrućoj masti dok ne 
porumeni. Zatim dodajte janjetinu narezanu na manje komade, 
posolite i pirjajte nekoliko minuta. Meso malo pobrašnite i posi- 
pajte paprikom te sve dobro promiješajte. Za vrijeme pirjanja 
češće dolijte malo vruće vode. Kada je meso mekano, skinite ga 
s vatre i dodajte vrhnje, dobro promiješajte i pustite da se na 
slaboj vatri dobro zagrije. Kao prilog uslužujte kuhan i slan krum- 
pir ili pirjanu rižu ili valjuške od krumpirova tijesta te neku 
osvježavajuću salatu (zelenu ili od kupusa, krastavaca, rajčice, 
ili neku drugu). 


PILEĆI RIŽOT 


Sirovine: 
1/2 kg piletine, 25 dkg riže, 1 žličica koncentrata od rajčice, 1,5 dcl ulja, 
2 dcl bijelog vina, 1 veći luk, 1 žličica peršuna, papar u prahu i sol. 


Postupak: 

Opranu piletinu narežite na prikladne komade. Sitno kosan luk 
pirjajte na vrućem ulju dok ne postane zlatnožute boje. Zatim 
dodajte koncentrat od rajčice i kosan peršun. Pošto ste to malo 
pirjali, dodajte piletinu i pirjajte da dobije lijepu boju. Za vri- 
jemo pirjanja dolijte malo vina. Posolite i popaprite meso. Kada 
je meso napola mekano, dodajte opranu rižu i dovoljno vode da se 
polako kuha. Prije usluživanja promiješajte rižot. Složite ga u 
zdjelu i prema ukusu posipajte ga sirom ribancem. Uz rižot uslu- 
žujte neku svježu salatu, npr. zelenu ili od rajčica, kupusa, krasta- 
vaca, ili neku drugu. 


RIŽOT OD PILECĆIH JETARA 


Sirovine: 
1/2 kg pilećih jetara, 20 dkg riže, 1,5 dcl ulja, 1 dcl bijelog vina, 1 
glava luka, 1 žlica kosanog peršuna, papar u prahu i sol. 


Postupak: 

Pileća jetra narežite na male komade. Na vrućem ulju pirjajte 
sitno kosani luk dok ne dobije zlatnožutu boju. Zatim dodajte 
jetrica, peršun, popaprite i posolite ih. Jetrica neka se polako 
pirjaju na slaboj vatri. Dok prigotavljate jetrica, kuhajte opranu 
rižu u slanoj vodi. Kada je riža kuhana, a jetrica pirjana, umiješajte 
u jetrica rižu. Gotov rižot složite u zdjelu i prema želji možete ga 
posipati sirom ribancem. Uz rižot uslužujte neku svježu salatu, 
npr. zelenu ili od kupusa, rajčice, ili neku drugu. 

KUHANA KOKOŠ NA ZAGORSKI NAČIN 


Sirovine: 
1 kokoš, 3 žlice vrhnja, 2 veća hrena, 2 mrkve, malo mlijeka i domaći 
rezanci (1/4 kg brašna i 1 jaje) te sol prema potrebi. 


Postupak: 

Očišćenu kokoš narežite na veće komade i stavite je u hladnu i 
posoljenu vodu da se kuha. Dodajte očišćene mrkve, narezane na 
veće komade. Dok se kokoš kuha, napravite umak od hrena. Sta- 
vite u lonac malo mlijeka i usipajte malo brašna, promiješajte i 
neka se polako prokuha. Zatim dodajte nariban hren, posolite malo 
i dolijte kiselo vrhnje i za vrijeme kuhanja dobro promiješajte. 
Kao prilog uslužujte domaće rezance, žličnjake ili kuhan krumpir 
u slanoj vodi. 


ZEC NA SELJAČKI NAČIN 
Sirovine: 
Očišćen zec sa sitninom, 2 glave luka, 2 žlice masti, 2 mrkve, 2 žlice 
brašna, 3 žlice kiselog vrhnja, 2 lovorova lista, 1 dcl vina, papar u 
prahu i sol. 


Postupak: 

Narežite luk na sitne kocke i pirjajte ga na vrućoj masti dok ne 
dobije zlatnu boju. Narežite zeca i sitninu na veće komade i pir- 
jajte na luku polako na umjerenoj vatri. Dodajte naribanu mrkvu, 
papar u prahu i lovorove listove. Za vrijeme pirjanja promiješajte 
komade zeca i zatim dolijte malo vina. Nakon nekog vremena 
pobrašnite jelo i prema potrebi dolijte još malo vina. Kada je 
meso mekano, umiješajte kiselo vrhnje i odmaknite posudu od 
vatre. 


Kao prilog uslužujte domaće rezance i zelenu salatu. 


SELJAČKI PAPRIKAŠ OD FAZANA 


sirovine! 
Očišćen fazan, 2 dcl kiselog vrhnja, 1 žlica masti, crvene paprike u 
prahu i sol. 


Postupak: 
Narežite očišćenog fazana na komade i pirjajte ga na vrućoj masti 
na slaboj vatri. Za vrijeme pirjanja posolite fazana i dodajte slatke 

crvene paprike u prahu, a prema potrebi i malo vode. Isto tako 
promiješajte komade fazana i zatim dolijte kiselo vrhnje, promi- 
ješajte sve i pustite da se polako pirja dok meso ne bude gotovo. 
Kao prilog uslužujte domaće rezance ili žličnjake te neku salatu. 





KUHANA RAŽA 


Sirovine: 
1 srednje velika raža, 1 dcl ulja, 2 korijena mrkve, 2 korijena peršuna, 
1 korijen celera, nekoliko zrna papra, 1/2 glave luka, 1 limun i sol. 


Postupak: 
Oderite kožu s raže, očistite kožu i kuhajte je u posoljenoj vodi. 
Dodajte korjenasto povrće i nekoliko zrna papra, pa i nekoliko 
kapi octa. Kuhanu ražu složite u plitku zdjelu i prelijte je uljem 
i s nešto juhe u kojoj je kuhana. Ukrasite složenu ražu kriškama 
limuna. Uz to uslužujte kuhan krumpir posut kosanim peršunom. 





ZUBATAC KUHAN 
Sirovine: 
1 zubatac od I kg, 1 dcl ulja, papar u zrnu, 2 korijena mrkve, 1 korijen 
celera, 2 korijena peršuna, 1 žlica kosanog peršuna, 2 češnja češnjaka, 
sol i nekoliko kapi octa. 


Postupak: 

U hladnu vodu stavite očišćeno korijenje i češnjak. Dodajte neko- 
liko zrna papra i nekoliko kapi octa. Kad je voda zavrela, stavite u 
posudu očišćenog i opranog zubaca i pustite da se kuha na slaboj 
vatri oko deset minuta. Kuhan zubatac stavite u dugoljastu zdjelu 
i prelijte ga smjesom od ulja, kosanog peršuna i češnjaka. 

Od vode u kojoj se kuhao zubatac možete napraviti izvrsnu riblju 
juhu, pa ukuhajte u njoj nešto riže i dvije do tri svježe rajčice ili 
žličicu koncentrata od rajčice. 





ZAPEČENE TRLJE ILI BARBUNI U RAJČICI 
Sirovine: 
1/2 kg trlja ili barbuna, 2 glave luka, 4 veće rajčice, 2 dcl ulja, 1 dcl 
bijelog vina, 1 žličica kosanog peršuna, papar u prahu 1 sol. 

Postupak: 

Očišćene, oprane i osušene trlje pržite na ulju s obje strane. U 
međuvremenu pirjajte na vrućem ulju luk narezan na kolutove 
i rajčicu narezanu na ploške. Posolite, popaprite i dolijte vino. 
Pržene trlje složite u posudu, na njih stavite luk i rajčicu, pa sve 
prelijte umakom koji je nastao prilikom pirjanja luka i rajčice, 
a dolijte i ulje na kojemu su trlje pržene. Posudu stavite u pret- 
hodno zagrijanu pećnicu i pecite to jelo oko 20 minuta na umje- 
renoj vatri. Uz zapečene trlje uslužujte pirjanu rižu posutu kosa- 
nim peršinom i zelenu salatu. 





PUNJENE LIGNJE NA UGLJANSKI 


Sirovine: 
60 dkg liganja, 1 dcl ulja, 1 žlica kosanog peršuna, 1 češanj češnjaka, 
1 jaje, 2 rajčice, papar u prahu, 20 dkg blitve, 1 krumpir i sol. 


Postupak: 

Naprije kuhajte blitvu i krumpir. U međuvremenu očistite lignje, 
a glave narežite na sitno i pržite na malo ulja. Dodajte na manje 
komade narezane rajčice, sitno kosan češnjak posolite i popaprite. 
Kad je gotovo, usitnite blitvu i krumpir nožem ili viljuškom i u 
tu smjesu umiješajte pržene glave liganja. Tom smjesom napunite 
lignje. Punjene lignje složite u posudu koju valja prethodno nama- 
zati uljem, na lignje prelijte malo ulja i posudu stavite u pret- 
hodno zagrijanu pećnicu da se peku na umjerenoj vatri. Dobro 
je lignje za vrijeme pečenja ponekad preliti vlastitim sokom. Uz 
punjene lignje uslužujte salatu od rajčica. 





BRODET OD LIGANJA 


Sirovine: 
1/2 kg liganja, 2 luka, 1/2 kg rajčice, nekoliko zrna papra, 1 dcl ulja, 
2 dcl bijelog vina, 1 žlica kosanog peršuna i sol. 


Postupak: 

Očišćene i oprane lignje narežite na kolutove i pustite da se ocijede. 
Za to vrijeme narežite luk na kolutove, a rajčice na ploške. Stavite 
u posudu ulje, luk i rajčice, a na to lignje. Dodajte nekoliko zrna 
papra i sol. To neka se malo pirja na umjerenoj vatri. Zatim dolijte 
vino, a ako treba i malo vode, da lignji budu pokriveni. Brodet 
neka se kuha na umjerenoj vatri. Na kraju dodajte kosani peršun. 
Uz brodet uslužujte polentu. 

BRODET OD DAGANJA 


Sirovine: 
1 kg daganja, 3 dcl ulja, 3 dcl bijelog vina, 40 dkg lučice, 30 dkg 
svježe rajčice, 3 dcl bijelog vina, 1 žlica kosanog peršuna, papar u 
prahu 1 sol. 


Postupak: 
Najprije kuhajte oprane dagnje da bi se otvorile. Zatim izvadite 
meso. U posudu složite jedan red lučica, pa red rajčice narezane 
na kolutove, pa red daganja, pa opet lučice, rajčice i dagnje. Na 
to nasipajte kosan peršun, popaprite, posolite i prelijte vinom 
i uljem. Posudu stavite na slabu vatru da se dagnje pirjaju. Gotove 
dagnje složite u zdjelu, a uz to uslužujte polentu. 





BRODET OD MUŠULA 


Sirovine: 
1 kg mušula, 1 veći luk, 1/2 kg rajčica, 1 žlica kosanog peršuna, 3 dcl 
vina, 2 dcl ulja, papar u prahu i sol. 


Postupak: 
Oprane mušule kuhajte u vreloj vodi da bi se otvorile. Zatim 
izvadite meso. U međuvremenu pirjajte na vrućem ulju sitno nare- 
zan luk, peršun i rajčice. Tu smjesu popaprite i posolite. Na to 
stavite meso od mušula, pirjajte nekoliko minuta i dolijte vino, 
pa pustite da se još neko vrijeme pirja. Pirjane mušule složite u 
zdjelu, prelijte ih umakom, a uz to uslužujte špagete. 


BRODET OD BAKALARA S KRUMPIROM 


Sirovine: 


1/2 kg bakalara, 1/2 kg krumpira, 1 glava luka, 3 dcl ulja, 2 dcl vina, 
papar u prahu, 1 žličica koncentrata od rajčice 1 sol. 


Postupak: 

Bakalar valja najprije namočiti, tući i zatim kuhati. Kad je mekan, 
izvadite ga iz vode. Luk narežite na kolutove, pa ga malo pirjajte 
na ulju. Uzmite zemljanu posudu i stavite na dno malo luka, na 
njega krumpir narezan na ploške, pa red bakalara, a na to istim 
redom luk, krumpir i bakalar. Svaki red posolite i popaprite. Pro- 
miješajte vino, koncentrat od rajčice i ulje, pa tu smjesu prelijte 
preko svega. Kuhajte brodet na slaboj vatri dok krumpir ne ome- 
kša. Zemljanu posudu možete staviti i u pećnicu da se prigotovi 
pirjanjem. 

BRODET OD MIJEŠANE RIBE 


Sirovine: 
1 kg razne ribe (malo ugora, škarpine, škarpunića, zubaca, lubina ili 
drugih riba), 2 dcl ulja, 3 dcl bijelog vina, 2 osrednje glave luka, 1/2 
dcl octa, 1/2 kg rajčice, papar u prahu i sol. 


Postupak: 
Očistite i operite najprije ribe. Veće ribe narežite na prikladne 
komade. Luk i rajčice narežite na kolutove. U zemljanu posudu 
stavite luk, ribu i rajčice. To posolite i popaprite, pa zalijte vinom 
i uljem, a na kraju octom. Posudu stavite na slabu vatru i kuhajte 
brodet oko pola sata. Kao prilog uslužujte polentu. 





BRODET OD ŠKARPINE 
Sirovine: 


1 škarpina od 60 do 70 dkg, 3 dcl ulja, 3 dcl bijelog vina, 2 osrednje 
glave luka, 1/2 kg rajčice, 1 lovorov list, papar u prahu i sol. 


Postupak: 
Očišćenu i opranu škarpinu narežite na prikladne komade. Luk 
narežite na kolutove. Uzmite zemljanu zdjelu i složite na dno 
komade ribe, na to stavite luk, rajčice (narezane na kolutove) i 
lovorov list. Sve to posolite i popaprite. Na to nalijte vino i ulje, 
tako da sve bude pokriveno tekućinom. Kuhajte brodet na slaboj 
vatri oko pola sata. Kao prilog uslužujte polentu. 





BRODET OD GIRICA 


Sirovine: 


1/2 kg girica, 30 dkg lučica, 1/2 kg rajčice, 3 dcl ulja, 3 dcl bijelog vina, 
papar i sol. 


Postupak: 
Očišćene girice, bez glave, treba ocijediti. Uzmite zemljanu ili vatro- 
stalnu posudu i složite na dno red girica, na girice red rajčica (nare- 
zanih na kolutove), pa lučice. To posolite i popaprite. Na to stavite 
ponovno red riba i ostalo. Preko svega nalijte vino i ulje da sasto- 
jine budu dobro pokrivene tekućinom. Jelo pirjajte na slaboj vatri. 
Uz brodet uslužujte polentu. | 

RIŽOT OD LIGANJA 
Sirovine: 
1/2 kg liganja, 30 dkg riže, 1,5 dcl ulja, 2 veće glave luka, 1/2 kg rajčice, 


1 žlica kosanog peršuna, 2 dcl vina, 20 dkg ovčjeg sira, papar u prahu 
i sol. 


Postupak: 

Najprije očistite i operite lignje, pa ih narežite na manje komade. 
Luk narežite na male kocke, a rajčicu na manje komade. Uzmite 
posudu, nalijte ulje i na vrućem ulju pirjajte luk. Zatim dodajte 
rajčicu i poslije lignje. Jelo posolite i popaprite, pa pirjajte u 
poklopljenoj posudi na umjerenoj vatri. Od vremena do vremena 
dolijte vino. Dodajte dovoljno vode i ukuhajte rižu. Promiješajte 
rižot i dodajte kosan peršun, pa neka se još malo pirja. Uz rižot 
uslužujte neku svježu salatu, npr. zelenu ili od kupusa, krastavaca, 
ili neku drugu. Rižot složite u zdjelu i posipajte sirom. 


RIŽOT OD ŠKAMPA 
Sirovine: 
40 dkg očišćenih škampa (repovi), 1 glava luka, 40 dkg riže, I puna 
žlica koncentrata od rajčice, 1 žlica kosanog peršuna, 1,5 dcl ulja, 2 
dcl vina, papar u prahu i sol. 


Postupak: 


Na vrućem ulju pirjajte najprije sitno kosan luk. Zatim dodajte 
koncentrat od rajčice i repove od škampa. Posolite i popaprite, pa 
dodajte peršun. To neka se pirja na umjerenoj vatri. U međuvre- 
menu kuhajte u slanoj vodi rižu. Kada su škampi gotovo pirjani 
i riža gotovo kuhana, dodajte rižu škampima, dolijte vino i neka 
se sve to dobro promiješa, još malo pirja dok riža ne bude mekana. 
Prema želji možete rižot prije neposrednog usluživanja posipati 
sirom ribancem. Uz rižot uslužujte neku svježu salatu, npr. zelenu 
ili od kupusa, rajčica, krastavaca, ili neku drugu. 


| RIŽOT OD DAGANJA 
Sirovine: 
1 kg daganja, 40 dkg riže, 1,5 dcl ulja, 1 luk, 1 žlica kosanog peršuna, 2 
dcl bijelog vina, I žlica koncentrata od rajčice, papar u prahu i sol. 

Postupak: 

Kuhajte najprije dagnje i zatim izvadite meso. U međuvremenu 
pirjajte sitno kosan luk na vrućem ulju, dodajte zatim koncentrat 
od rajčica i peršuna, pa neka se to malo pirja. U to umiješajte 
dagnje, posolite i popaprite. Za vrijeme pirjanja dolijte malo 
vino. Posebno kuhajte rižu pa kada je gotovo kuhana, umiješajte 
je u dagnje. Rižot neka se još malo pirja na slaboj vatri. Rižot slo- 
žite u zdjelu i posipajte ga sirom ribancem. Uz rižot uslužujte neku 
svježu salatu, npr. zelenu ili od rajčica, kupusa, ili neku drugu. 


CRNI RIŽOT OD SIPE 
Sirovine: 
40 dkg sipe, 1/4 kg riže, 1,5 dcl ulja, 2 dcl vina, 1 glava luka, 1 žličica 
koncentrata rajčice, papar u prahu, malo muškatova oraha i sol. 


Postupak: | 
Operite i očistite sipe, ali pri tom pazite da se ne prolije crnilo. 
Oprane sipe narežite na manje komade. Na vrućem ulju pirjajte 
sitno kosan luk dok ne dobije zlatnožutu boju, zatim dodajte kon- 
centrat od rajčice, pa sipu. To posolite i popaprite. Kada su sipe 
napola mekane, dolijte malo vina i zatim dodajte opranu rižu 
i dovoljno vode da se kuha. Kada je riža gotovo kuhana, dodajte 
sipino crnilo, dobro promiješajte i još malo pirjajte. Uz rižot uslu- 
žujte neku svježu salatu, npr. od rajčice ili zelenu salatu. 





RIŽOT OD TUNINE 


Sirovine: 
30 dkg tunine, 25 dkg riže, 1,5 dcl ulja, 2 dcl bijelog vina, 1 žlica koncen- 
trata od rajčice, 1 glava luka, papar u prahu i sol. 


Postupak: 


Operite odreske tunine, izvadite kosti, a meso narežite na manje 
komade. Na vrućem ulju pirjajte najprije sitno kosan luk, zatim 
dodajte koncentrat od rajčice i tuninu. To posolite i popaprite. 
Za vrijeme pirjanja dolijte malo vina. Kad je meso napola pirjano, 
dodajte opranu rižu i dovoljno vode da se polako kuha. Uz rižot 
uslužujte neku svježu salatu, npr. zelenu ili od kupusa, rajčica, ili 
neku drugu. 

RAŽNJIĆI OD TUNINE 
Sirovine: 
1/2 kg tunine, 1 dcl ulja, 2 češnja češnjaka, sok od pola limuna, malo 
papra u prahu i sol. 


Postupak: 


Narežite tuninu na odreske. Natarite odreske češnjakom, posolite, 
popaprite i namažite uljem. Odreske nabodite na ražnjiće i pecite 
ih na gradelama ili na ploči štednjaka. Za vrijeme pečenja nama- 
žite ih nekoliko puta uljem. Uz ražnjiće od tunine uslužujte prženi 
krumpir i salatu od rajčice ili zelenu salatu. 





ŠPAGETI SA SKUŠAMA 


Sirovine: 
40 dkg špageta, 40 dkg skuša, 1,5 dcl ulja, 1/2 kg rajčice, 2 glave luka, 
2 dcl bijelog vina, I žlica sira ribanca, papar u prahu i sol. 


Postupak: 

Najprije kuhajte špagete u slanoj vodi. Za to vrijeme pripremite 
ribu. Očišćene i oprane skuše (bez glave) narežite na prikladne 
komade i izvadite kosti. Luk nasjeckajte na sitno, a rajčice nare- 
žite na manje komade. Na vrućem ulju pirjajte najprije luk, zatim 
dodajte rajčice i onda skuše. To posolite i popaprite, pa pirjajte 
na slaboj vatni. Posudu pokrijte. Za vrijeme pirjanja dolijte malo 
vina. Kuhane špagete prelijte hladnom vodom i ocijedite. Zatim 
složite špagete u zdjelu, prelijte na njih umak sa skušama i posi- 
pajte sve sirom ribancem. Uz špagete uslužujte zelenu salatu. 


LIST U PIKANTNOM UMAKU 


Sirovine: 


4 polovine morskog lista, malo brašna, 6 žlica ulja, 20 dkg pečuraka 
(šampinjona), 1 žlica maslaca, 1/2 žličice kosanog kopra, 1/2 žličice 
kosanog peršuna i malo soli. Sirovine za umak: 3 žlice maslaca, 2 
žličice brašna, 1/4 litre slatkog vrhnja, 1 žumanjak, vrh noža naribane 
kore limuna, 1 žličica limunova soka, vrh noža šećera, papar u prahu 
1 sol. 


Postupak: 


Poškropite očišćene ribe limunovim sokom s obje strane i neka 
stoje dvadesetak minuta. Zatim posolite ribe, povaljajte ih u bra- 
šnu i frigajte na vrućem ulju s obje strane. Za to vrijeme pripremite 

umak. Od maslaca i brašna napravite svijetlu zapršku. Dolijte 1/8 
litre vode uz miješanje i pustite da umak zavre. Odmaknite tavu 
s vatre i umiješajte slatko vrhnje. Uzmite malo umaka i umiješajte 
žumanjak, pa tu smjesu dodajte umaku uz miješanje na umjere- 
noj vatni. Umak posolite i popaprite, te začiniti naribanom limu- 
novom korom, limunovim sokom i šećerom. U posebnoj tavi 


pirjajte malo na tanke listiće narezane pečurke na vrućem maslacu: 


i dodajte kosan peršun i kopar. Kad je to gotovo, složite u zdjelu 
frigane ribe, prelijte ih umakom i posipajte pečurkama. Kao prilog 
uslužujte pirjanu rižu ili kuhan krumpir i zelenu salatu. 





PASTRVE NA PEČURKAMA 


Sirovine: 
4 manje pastrve, limunov sok, 3 žlice maslaca, 1 žlica ulja, 20 dkg 
pečuraka (šampinjona), malo brašna, malo papra u prahu, 1 žlica 
kosanog peršuna, 4 žlice vinjaka i sol. 


Postupak: 

Poškropite očišćene pastrve s obje strane limunovim sokom i zatim 
neka stoje dvadesetak minuta. Tada ih posolite izvana i iznutra, 
povaljajte u brašnu i pržite na vrućem maslacu s obje strane da 
dobiju zlatnosmeđu boju. Za to vrijeme narežite pečurke na tanke 
listiće i pirjajte ih malo na vrućem ulju, posolite i popaprite i na 
kraju dodajte kosani peršun. U tavu za flambiranje nasipajte naj- 
prije pečurke, na njih stavite pržene pastrve i prelijte ih preosta- 
lom masnoćom u kojoj ste pržili pastrve. Ribe zagrijte u tavi za 
flambiranje na plameniku. Za to vrijeme zagrijte vinjak u pose- 
bnom lončiću, zapalite ga i prelijte na pastrve. Uz ovo jelo uslu- 
žujte pirjanu rižu i salatu od kuhanog celera. 





JASTOG NA PRIMORSKI 


Sirovine: 
Jastog od 1 kg, 2 dcl ulja, 1 žlica kosanog peršuna, 1 češanj češnjaka, 
1 kg blitve, 1/4 kg svježe rajčice, sok jednog limuna, 2 dcl bijelog vina, 
papar u prahu i sol. 


Postupak: | 
Očišćenog jastoga kuhajte u vreloj i posoljenoj vodi. U međuvre- 
menu kuhajte blitvu u slanoj vodi. Kad je jastog kuhan, izvadite ga 
iz vode i pažljivo izvadite meso iz repa i kliješta. Napravite umak 
od narezanih rajčica, peršuna, češnjaka, vina i ulja. Prema ukusu 

možete umak i popapriti. Na kraju dodajte umaku limunov sok. 
Kuhanu blitvu začinite paprom i sitno kosanim češnjakom. U 
zdjelu stavite najprije blitvu, na nju kao ukras glavu jastoga, a 
potom na kriške narezano meso. Meso prelijte umakom. 


JASTOG NA ZADARSKI 


Sirovine: 
Jastog od 1/2 kg, 1 dcl ulja, 1 žlica kosanog peršuna, 1 češanj češnjaka, 
2 artičoke, 2 žlice maslina, 1/2 kg mladog krumpira, 1 kg blitve, 2 zrele 
rajčice, malo papra u prahu, sok od limuna 1 sol. 


Postupak: 

Dobro očišćenog jastoga namažite uljem i pržite na roštilju ili 
gradelama. Za vrijeme prženja treba ga češće namazati uljem 
i pokriti nekom posudom. Prilikom prženja morate jastoga pri- 
držati da se ne bi savijao. U međuvremenu, kuhajte mladi krumpir 
i blitvu zajedno. Kuhanu blitvu i krumpir začinite paprom, kosa- 
nim češnjakom i peršunom, limunovim sokom i uljem. Kada je 
jastog pečen, izvadite pažljivo meso i narežite ga na kolutove. U 
zdjelu složite najprije blitvu i krumpir, a na to kolutove jastoga. 
Zdjelu ukrasite kuhanim artičokama, maslinama i rajčicama koje 
valja narezati na kolutove. 


KAMENICE NA ŽARU 
Sirovine: 
2 tuceta kamenica, sok od jednog limuna, 2 žlice maslinova ulja. 


Postupak: 


Otvorite nožem svježe kamenice i pecite ih na ploči štednjaka ili na 
grilu. Na svaku kamenicu nakapajte malo ulja i limunova soka. 
Pečene kamenice složite na plitak tanjur, a uz to uslužujte crni 


kruh. 


PRSTACI NA ŽARU 


Sirovine: 


1 kg prstaca, 1 dcl ulja, sok od 1/2 limuna, 1 žlica kosanog peršuna, I 
češanj češnjaka i sol. | 

Postupak: 


Oprane prstace stavite na vruću ploču da se peku. Kad se otvore, 
skinite ih s ploče. U posudu stavite ulje i pirjajte u njemu kosan 
peršun i češnjak. U to stavite prstace, nalijte na njih limunov sok, 
popaprite ih i posolite, pa neka se sve to pirja na laganoj vatri 
nekoliko minuta. Za vrijeme pirjanja protresite više puta posudu. 





PRSTACI NA NAČIN BOŠKA 


Sirovine: 
1 kg prstaca, 4 dcl ulja, 3 dcl bijelog vina, 1 žličica kosanog peršuna, 
1 žličica kosanog celera, 1 češanj češnjaka, 2 veće zrele rajčice, malo 
papra u prahu i sol. 


Postupak: 
Od ulja, kosanog češnjaka, peršuna, celera, rajčice i vina napravite 
temeljac, tj. umak koji valja posoliti i popapriti. U međuvremenu 
operite prstace, pa ih stavite u posudu u kojoj ste pripremili 
temeljac. Prstace pirjajte na slaboj vatri. Pirjane prstace zajedno s 
umakom složite u zdjelu, a uz to uslužujte crni kruh. 





PIRJANI ŠKAMPI U PRŠUTU 


Sifovine: 
1 kg škampa, 40 dkg pršuta, 3 dcl ulja, 1/2 kg svježih rajčica, 4 dcl 
bijelog vina, sol, papar i pirjana riža. 


Postupak: 
Izvadite meso iz repa škampa. Svaki repić umotajte u tanki 
odrezak pršuta i to stavite u posudu. Dodajte nekoliko crna papra, 
sitno kosan peršun i narezane svježe rajčice. Prelijte sve najprije 
vinom, a zatim uljem. Škampe pirjajte na slaboj vatri. Uz škampe 
uslužujte pirjanu rižu i zelenu salatu. 


_ LL Č__ČČMJNČOČ__Č_ČNČČČ ČČNEEE=EE ŽE 


RAŽNJIĆI OD ŠKAMPA 


Sirovine: 
1 kg škampa, 3 dcl ulja, 30 dkg riže, 1 žlica kosanog peršuna, malo papra 
1 sol. 


Postupak: 


Očistite škampe, pa izvadite meso iz repa. Meso svakog repa nabo- 
dite na ražnjić i pecite ih na žaru. Za vrijeme pečenja namažite 

ih češće uljem. U međuvremenu pirjajte rižu. Pirjanu rižu poslo- 
žite u zdjelu, a na nju stavite na žaru pečene škampe. Posipajte 
škampe kosanim peršunom, popaprite ih i posolite. Umjesto 
toga možete napraviti umak od ulja, peršuna i papra, pa time 
prelijte škampe. Uz te škampe uslužujte salatu od rajčica. 





ŠKAMPI NA ŽARU 


Sirovine: 
1 kg škampa, 3 dcl ulja, 2 češnja češnjaka, 1 žlica kosanog peršuna, 
malo papra u prahu i sol. 


Postupak: 
Operite i ocijedite škampe, pa ih pecite na žaru. Za vrijeme pečenja 
treba ih namazati uljem i češnjakom. Pečene škampe stavite na 
tanjur i prelijte umakom. Umak napravite ovako: pirjajte na 
ulju sitno kosan češnjak i peršun, pa popaprite i posolite umak. 
Uz škampe uslužujte crni kruh. 


ŠKAMPI NA RIBARSKI 


Sirovine: 
I kg škampa, 3 dcl bijelog vina, 3 dcl ulja, 1/2 kg svježih rajčica ili 
jedna puna žlica koncentrata rajčice, 1 žlica kosanog peršuna, 1 
češanj češnjaka, malo papra i sol. 


Postupak: 
Na vrućem ulju pirjajte sitno kosan češnjak, rajčice ili koncen- 
trat i peršun. Dodajte papar u prahu i sol, pa dolijte vino. U tu 
vrelu smjesu stavite oprane škampe da se pirjaju. Pirjajte škampe 
na slaboj vatri. Uz škampe uslužujte crni kruh. 


ŠKAMPI NA BUZARU 
Sirovine: 
1 kg škampa, 3 dcl ulja, češanj češnjaka, 1 žlica kosanog peršuna, malo 
papra, 2 dcl bijelog vina i sol. 


Postupak: 
Na vrućem ulju kratko pirjajte sitno kosan češnjak i peršun, pa 
to popaprite i posolite. Dolijte vino i na tu smjesu stavite oprane 
škampe. Škampi se pirjaju na slaboj vatri. Pirjane škampe složite 
u zdjelu i uslužujte ih crnim kruhom. 

VARIVA 


KUHAN KRUMPIR S PERŠUNOM 


Sirovine: 
1/4 kg krumpira, 1 žlica kosanog peršuna, 1 žlica maslaca, 2 žlice vrhnja 
L sol. 


Postupak: 
Oguljen krumpir narežite na srednje velike kocke i kuhajte ga u 
slanoj vodi. Vode ulijte tek toliko da krumpir bude pokriven. Kad 
je krumpir mekan, ocijedite vodu, stavite krumpir u zdjelu i 
poškropite ga otopljenim maslacem, kiselim vrhnjem i peršunom. 
Tako pripremljen krumpir pristaje vrlo dobro uz pečenu svinjetinu. 


PEČENI KRUMPIR U LJUSCI S KUMINOM 


Sirovine: 
Nekoliko manjih krumpira, 1 žličica kumina, 2 žlice maslaca i sol. 


Postupak: 
Dobro oprane krumpire narežite po duljini na polovice. U narezanu 
plohu utisnite nekoliko sjemenki kumina. U namašćenu tavu 
položite polovice krumpira tako da narezana ploha bude dolje, 
a gornju stranu namažite otopljenim maslacem. Krumpir stavite 
u vruću pećnicu i pecite ga oko pola sata. 


PATLIDŽANI S VRHNJEM 
Sirovine: 
2 do 3 patlidžana, 1 do 2 rajčice, 1/2 glave luka, 2 žlice kiselog vrhnja, 
1 češanj češnjaka, 1 žlica kosanog peršuna, 2 žlice ulja 1 sol. 


Postupak: 
Oguljene patlidžane i rajčice narežite na manje kocke, a luk i 
češnjak iskosajte. Na ulju pirjajte najprije luk, zatim dodajte 
patlidžan, sol, rajčice, češnjak i peršun, pa to pirjajte dok patlidžan 
ne omekša. Neposredno prije usluživanja skinite tavu s vatre, 
dolijte vrhnje, pa dobro promiješajte. 

PATLIDŽANI U TIJESTU 


Sirovine: 
2 do 3 patlidžana, tijesto za palačinke, ulje za prženje i sol ili prema 
želji šećer. 

Postupak: 
Oguljene patlidžane narežite po duljini na tanke ploške, uvaljajte 
ih u tijestu i pržite na vrućem ulju. Prije usluživanja posipajte 
ploške ili solju ili šećerom. 





PRŽEN CELER U TIJESTU 


Sirovine: 
2 do 3 korijena celera, sok od 1/2 limuna, tijesto za palačinke, ulje 
za prženje i sol. 


Postupak: 
Prokuhajte u vodi ili pari korijene celera, ali tako da ostane još 
malo čvrst. Zatim ogulite celer, narežite na ploške i poškropite 
limunovim sokom. Napravite tijesto za palačinke, umočite svaku 
plošku celera u to tijesto i pržite ih na vrućem ulju. Pržene ploške 
posolite prema želji. 





VARIVO OD CELERA 
Sirovine: 
4 veća celerova korijena, 1 mala mrkva, 1 korijen peršuna, 1 žlica 
maslaca, 2 žlice kiselog vrhnja, papar u prahu, 1 žličica brašna i sol. 


Postupak: 


Narežite očišćen i opran celer, mrkvu i peršun na manje kocke. Na 
vrući maslac stavite povrće, popaprite i posolite, pa pirjajte na 
umjerenoj vatri. Od vremena do vremena dolijevajte malo goved- 
ske juhe ili vode. Kada je povrće gotovo mekano, pobrašnite varivo, 
promiješajte i neka se još jednom prokuha. Odmaknite tavu s 
vatre, umiješajte kiselo vrhnje, a neposredno prije usluživanja 
posipajte varivo kosanim peršunom. 





KRUMPIR S MAŽZURANOM 


Sirovine: 
1/2 kg krumpira, 1 žlica maslaca, 3 žlice kiselog vrhnja, 1 žličica mažu- 
rana, malo crvene paprike u prahu i sol. 

Postupak: 
Ogulite krumpir i narežite ga na ploške. Namažite tavu maslacem, 
na to stavite krumpir, posolite, posipajte paprikom i mažuranom, 
pa promiješajte. Prelijte krumpir vrhnjem i pecite na štednjaku ili 
u pećnici na umjerenoj vatri. 





KRUMPIR U VRHNJU 


Sirovine: 
1/2 kg krumpira, 3 žlice kiselog vrhnja, 1 žlica maslaca, 1 žlica kosanog 
peršuna i sol. 


Postupak: 
Kuhajte najprije krumpir u ljusci, zatim ga ogulite i narežite na 
male kocke. Stavite krumpir u lonac, dodajte maslac i vrhnje, pa 
to dobro miješajte na slaboj vatri desetak minuta. Na kraju dodajte 
peršun, pa još jednom promiješajte. Tako pripremljen krumpir 
pristaje uz svako pečeno ili kuhano meso. 





BLITVA KUHANA 
Sirovine: 
1 kg blitve, 2 češnja češnjaka, 1 dcl ulja, malo papra u prahu i sol. 


Postupak: 
Očišćenu i opranu blitvu kuhajte u slanoj vodi. Ocijedite vodu. U 
tavi zagrijte ulje i malo pržite sitno kosani češnjak. Stavite blitvu 
u tavu, promiješajte i malo popaprite. 





MAHUNE NA PODRAVSKI NAČIN 


Sirovine: 
3/4 kg očišćenih mahuna, 1 žlica masti, 1 glava luka, 3 do 4 češnja češ- 
njaka, 1 dcl kiselog vrhnja, 1 rajčica i sol. 


Postupak: 
U loncu kuhajte u slanoj vodi mahune i na komade narezanu 
rajčicu. U međuvremenu pirjajte na masti sitno kosan luk, dodajte 
istisnut ili sitno nasjeckan češnjak, promiješajte i zatim dodajte 
kuhane mahune. Popaprite mahune, promiješajte i pustite da se 
mahune još jednom prokuhaju. Na kraju dolijte kiselo vrhnje, pro- 
miješajte i uslužujte. 

VARIVO OD GRAHA NA SELJAČKI NAČIN 
Sirovine: 


1/2 kg graha, 15 dkg slanine, 1 žličica kosanog peršuna, 3 češnja češ. 
njaka, 1 žlica brašna, 2 rajčice, malo octa i papra te sol. 


Postupak: 


Namočite grah dan prije. Zatim ocijedite vodu, stavite grah zajedno 
s narezanim rajčicama u lonac hladne i posoljene vode pa ga 
kuhajte. U međuvremenu narežite slaninu na sitne kocke, pržite je 
malo, dodajte sitno kosan češnjak i brašno. To dobro promije- | 
šajte i umiješajte u grah. Grah možete popapriti prema ukusu. 
Na kraju ulijte malo octa i pustite da se grah još jednom prokuha. 


GRAH SA SUHIM MESOM 


Sirovine: 


1/2 kg graha, 1/2 kg suhog mesa, 1 žlica masti, 2 žlice brašna, malo 
slatke crvene paprike, 1 rajčica i sol. 


Postupak: 
Namočite grah dan prije. Odlijte vodu, dolijte svježu vodu, 
posolite je i stavite u grah suho meso te kuhajte na umjerenoj 
vatri. Očistite rajčicu, skinite kožicu, razrežite na male komade i 
stavite je u grah. Od masti i brašna napravite rjeđu zapršku i 
dodajte na kraju crvenu papriku. Zapršku ukuhajte u grahovom 
varivu. 


KUPUS S KRUMPIROM 


Sirovine: 
1 srednje velika glava kupusa, 1/2 kg krumpira, 1 češanj češnjaka, 1,5 
dcl ulja, malo papra u prahu i sol. 


Postupak: 


Kupus narežite na rezance, a oguljen krumpir na srednje velike 
kocke. Kupus kuhajte u slanoj vodi. Kad je kupus napola kuhan, 
dodajte krumpir da se i on kuha. Zatim ocijedite kupus i krumpir 
na cjedilu. U posudi zagrijte ulje i pržite malo sitno kosan češnjak. 
U to sipajte kupus i krumpir, popaprite malo i dobro promiješajte. 
Neka se kupus i krumpir još malo pirjaju. 

KUPUS S KRPICAMA 


Sirovine: 
1 kg kupusa, 2 glave luka, 1,5 dcl ulja, 1/4 kg svježih rajčica, 20 dkg 
krpica ili slične tjestenine, 2 dcl bijelog vina, malo papra u prahu i sol. 


Postupak: 

Kupus narežite na rezance, luk na sitne kocke, a rajčice na ploške. 
Uzmite veću posudu i zagrijte ulje. Na vrućem ulju pirjajte luk 
dok dobije zlatnožutu boju, pa onda dodajte kupus da se pirja. 
Dolijte malo vina. Kada je kupus gotovo pirjan, dodajte rajčice. 
Smjesu posolite i popaprite prema ukusu. U međuvremenu kuhajte 
tjesteninu u slanoj vodi. Kada su kupus i rajčice pirjane, umije- 
šajte kuhanu tjesteninu i pustite da se još malo pirja. 


KISELI KUPUS I HAJDINA KAŠA SA ŠUNKOM 


Sirovine: 
1 pun tanjur narezanog kiselog kupusa, 15 dkg slanine, 25 dkg kuhane 
šunke, 1 veća šalica hajdine kaše, 1 žlica masti, 1 glava luka, 1 dcl 
kiselog vrhnja, malo papra i sol. 


Postupak: 
U loncu pirjajte kupus na 1 žlici masti, tako da postane mekan. 
Prema potrebi, kupus treba posoliti. 
U međuvremenu narežite slaninu i luk na sitne kocke i malo 
pirjajte. Dolijte hladne vode, posolite je, pa dodajte hajdinu kašu 
i malo papra. To neka se polako kuha. 
Uzmite vatrostalnu zdjelu i na dno stavite jedan red kupusa, na to 
red hajdine kaše, pa opet malo kupusa, odnosno hajdine kaše. 
Tada položite komade šunke i sve pokrijte preostalim kupusom. 
Prelijte to kiselim vrhnjem i pecite jelo u pećnici desetak minuta. 
Pećnica mora biti vruća. | 


SLATKI KUPUS SA SLANINOM 


Sirovine: 


1/2 glave slatkog kupusa, 15 dkg slanine, 1 žlica brašna, 1 kocka šećera, 
1 rajčica, malo octa 1 sol. 


Postupak: 


Izrežite odebljale dijelove kupusa i narežite ga na rezance, posolite 
i pustite da stoji neko vrijeme. Slaninu narežite na sitne kocke i 
malo popržite. Izvadite iz tave slaninu i masti dodajte brašno, pa 

napravite svijetlu zapršku. Dolijte malo hladne vode i stavite zatim 
kupus i na komade narezanu rajčicu u lonac sa zaprškom. Promi- 
ješajte češće i dolijte toliko vode da kupus bude pokriven. Zdro- 
bite kocku šećera i nasipajte ga na kupus. Na kraju, kada bude 
kupus mekan, dolijte malo octa, još jednom promiješajte. Uslu- 
žujte varivo uz neko pečeno meso. 


SLATKI KUPUS S RAJČICOM NA SLAVONSKI NAČIN 


Sirovine: 
1 kg slatkog kupusa u glavi, 2 žlice masti, 1 žlica brašna, 2 veće rajčice, 
2 do 3 kocke šećera, malo crvene slatke paprike i sol. 


Postupak: 

Kupus narežite na rezance, posolite ga i pustite da stoji pola sata. 
Stavite zatim u lonac i žlicu masti i na vruću mast dodajte istisnut 
kupus, pa ga pirjajte na umjerenoj vatri. Očistite i narežite rajčice 
i dodajte ih kupusu. Od vremena do vremena dolijte malo vode 
i češće promiješajte kupus. U međuvremenu napravite zapršku od 
1 žlice masti i umiješajte je u kupus. U zapršku dodajte crvene 
paprike. Poslije toga zdrobite kocke šećera, pa i to umiješajte u 
varivo. 


KUPUS S RAJČICOM 


Sirovine: 
1 kg kupusa, 2 dcl ulja, 2 žlice koncentrata od rajčice, 1 žličica brašna, 
1 veća glava luka, papar u prahu i sol. 


Postupak: 
Narežite kupus na rezance i kuhajte ga u slanoj vodi. Za to vrijeme 
pirjajte sitno kosan luk na vrućem ulju dok ne dobije zlatnožutu 
boju, dodajte brašno, promiješajte, nasipajte koncentrat od rajčice, 
popaprite i posolite tu smjesu. Kuhan kupus stavite u cjedilo da se 
voda ocijedi i zatim ga dodajte načinjenoj smjesi i dobro promi- 
ješajte. Kupus neka se pirja još desetak minuta. 


MLADI BOB U RAJČICI 


Sirovine: 
1/2 kg mladog boba, I dcl ulja, 20 dkg luka, 1/2 kg rajčice, 1 žlica kosa- 
nog peršuna, 1 žličica kosanih kapara, papar u prahu i sol. 

Postupak: 
Narežite luk na sitne kocke i pirjajte ga na vrućem ulju dok ne 
dobije zlatnožutu boju. Zatim dodajte očišćen bob i neka se to 
pirja uz češće dolijevanje vode ili juhe. Kad je bob napola pirjan, 
dodajte na manje komade narezanu rajčicu. Jelo začinite solju, 
paprom, peršunom i kaprima. Prema želji možete dodati malo 
octa ili limunov sok. | 





KUHANE MLADE TIKVICE 


Sirovine: 
1 kg mladih tikvica, 2 dcl ulja, 2 češnja češnjaka, 1 žlica kosanog 
peršuna, papar u prahu i sol. 


Postupak: 
Očišćene i oprane tikvice narežite na srednje velike komade i 
kuhajte ih u slanoj vodi. Za to vrijeme iskosajte češnjak i pirjajte 
ga na slaboj vatri na ulju. Dodajte i peršun, pa neka se i on 
pirja. Kuhane tikvice ocijedite i umiješajte ih u smjesu od ulja, 
češnjaka i peršuna. Tikvice popaprite i prema ukusu dodajte malo 
octa ili limunova soka. | 


NADJEVENE TIKVICE 


Sirovine: 
8 malih tikvica, 40 dkg mljevenog mesa (polovica govedina, polovica 
svinjetina), 1 glava luka, 1 češanj češnjaka, 1 žličica kosanog peršuna, 
1 dcl ulja, 1 jaje, 1 žličica koncentrata od rajčice, papar u prahu, malo 
govedske juhe 1 sol. 


Postupak: | 

Operite mlade tikvice i odrežite svakoj s jedne strane vršak. Pri- 
kladnim nožem izdubite tikvice. Nadjev pravite ovako: na vrućem 
ulju pirjajte najprije sitno kosan luk dok ne dobije zlatnožutu 
boju. Za to vrijeme posolite i popaprite meso, dodajte sitno kosan 
češnjak, peršun i razmućeno jaje. Tu smjesu dobro promiješajte 
i zatim je pirjajte na ulju s lukom. Kad je meso gotovo pirjano, 
odmaknite ga s vatre i čekajte da se ohladi. Tim nadjevom punite 
tikvice. Nadjevene tikvice složite u tepsiju i prelijte je smjesom 
od govedske juhe u kojoj ste razmutili koncentrat od rajčice. 
Prema želji možete toj smjesi dodati i malo ulja. Tikvice se moraju 
pirjati na slaboj vatri uz češće polijevanje vlastitim sokom, i to 
oko jedan sat kako bi bile mekane. 


214 


VARIVO OD LEĆE 


Sirovine: 
1 šalica leće, 3 šalice vode, 2 češnja češnjaka, 1 žličica korijandrova 
praha, 4 lovorova lista, 1 žličica maslaca, 1 glava luka, 1 feferon, vrli 
noža slatke crvene paprike u prahu i sol. 


Postupak: 
Prethodno namočenu leću ocijedite i stavite je kuhati, posolite je 
i dodajte sitno nasjeckan češnjak, prah korijandra i lovorov list. 
Za to vrijeme pirjajte kosan luk na maslacu, dodajte zatim sitno 
narezan feferon i malo crvene paprike. Ovo stavite na kuhanu 
leću i dobro promiješajte. 





ŠPINAT U BEŠAMEL-UMAKU 
Sirovine: 
1 kg mladog špinata, 1/4 litre bešamel-umaka, 1 žlica sira ribanca, sol; 
za bešamel-umak treba I/4 litre mlijeka, 1 žlica brašna, 2 žlice maslaca. 


Postupak: 

Najprije pripremite bešamel-umak. Na slaboj vatri miješajte u 
loncu maslac i brašno nekoliko minuta, pazeći da smjesa ne 
posmeđi. Potom polako dolijte vrelo mlijeko uz neprekidno mije- 
šanje, posolite i popaprite umak. Umak kuhajte četvrt sata dok se 
ne stvori glatka krema. 

Očišćen špinat kuhajte i ocijedite. Uzmite tepsiju, namažite je 
maslacem i napunite špinatom. U bešamel-umak dodajte sir riba- 
nac, dobro promiješajte i prelijte umak preko špinata. Stavite 
tepsiju u zagrijanu pećnicu i pecite na umjerenoj vatri četvrt sata, 
odnosno dok se odozgo ne stvori rumenkasta korica. 





PORILUK SA ŠUNKOM 


Sirovine: 
3/4 kg poriluka, 2 žlice maslaca, 20 dkg kuhane šunke, papar u prahu 
i sol; za bešamel umak: 2 žlice maslaca, 1 žlica brašna 1 1/4 litre mlijeka. 


Postupak: 
Najprije pripremite umak. Na slaboj vatri rastopite maslac i 
ujedno umiješajte brašno, no ne smije potamnjeti. Nakon nekoliko 
minuta dolijte prokuhano vrelo mlijeko uz neprestano miješanje. 
Umak se mora kuhati oko četvrt sata na slaboj vatri. 
Očišćen i opran poriluk razrežite po duljini u kolutove. Kuhajte 
ga u slanoj vodi, pa ocijedite. Sitno narezanu šunku pirjajte na 

malo maslaca, pa zatim dodajte poriluk. Nakon nekoliko minuta . 


istresite poriluk na zamašćenu tavu ili u vatrostalnu posudu, pre- 
lijte ga umakom, na površinu stavite malo maslaca i pecite u 
pećnici na umjerenoj vatri (gratinirati). 





PIRJANE PAPRIKE I RAJČICE 
Sirovine: 
4 svježe paprike, 4 veće rajčice, 10 dkg sušene slanine, 1 žlica ulja, 
3 glave luka, 3 češnja češnjaka i sol. 


Postupak: 

Očišćene paprike narežite na rezance. Prelijte rajčice vrelom vo- 
dom, ogulite ih, a zatim narežite na kocke. Slaninu narežite na 
kockice i stavite na ulje da se na slaboj vatri poprže. Zatim pirjajte 
luk, pa kad je već zlatnožute boje, dodajte sitno nasjeckan češnjak. 
Potom dodajte paprike i rajčice, posolite i pirjajte polagano na 
slaboj vatri. Poklopite tavu i pirjajte oko 20 minuta. Uz ovo se 
jelo uslužuje tjestenina. 





NJOKE OD KRUMPIRA 
Sirovine: 
1/2 kg krumpira, 20 dkg brašna, 2 jaja, 1 žlica ulja i sol. 


Postupak: 

Kuhan krumpir ogulite i protisnite kroz sito. Takav krumpir 
stavite na dasku, dodajte brašno, ulje, razmućena jaja, pa posolite. 
Od toga umijesite tijesto. Žlicom napravite žličnjake i kuhajte ih 
u slanoj vodi. Njoke možete uslužiti uz mesna jela. 





KRUMPIR KUHAN NA PRIMORSKI 


Sirovine: 
1 kg krumpira, 2 češnja češnjaka, 1 dcl ulja, malo papra u prahu i sol. 


Postupak: 
Ogulite krumpir, narežite ga na manje kocke i kuhajte u slanoj 
vodi. Za to vrijeme promiješajte ulje s kosanim češnjakom, pa 
malo popaprite i posolite tu smjesu. Kuhani krumpir ocijedite, 
stavite u posudu i prelijte dobivenom smjesom. To dobro promije- 
šajte i malo zagrijte. Tako pripremljen krumpir služi kao prilog 
raznim mesnim jelima, a i kuhanim ribama. 

VALJUŠCI OD KRUMPIRA 


Sirovine: 
1 kg krumpira, 20 dkg brašna, 1,5 dcl ulja, 2 jaja i sol. 


Postupak: 

Kuhajte krumpir u ljusci. Kad je kuhan, ogulite ga i protisnite kroz 
stroj za mljevenje mesa. Protisnut krumpir stavite na dasku, a oko 
njega brašno. Usred krumpira učinite prstima malu udubinu i u 
nju stavite razmućena jaja i ulje. Polako mijesite tijesto. Kad ste 
to učinili, izvaljajte tijesto do debljine prsta. Nožem narežite prst 
široke trake. Otkinite od traka komade duljine oko 5 cm i dlano- 
vima oblikujte valjuške. To će vam lakše poći za rukom ako dla- 
nove malo pobrašnite. Valjušci se kuhaju nekoliko minuta u slanoj 
vodi. Njih uslužujte kao prilog uz meso u umaku. 


VARIVO OD KISELE REPE I GRAHA 
Sirovine: 
60 dkg suhih rebrica, 20 dkg graha, 1/2 kg kisele repe, 2 žlice brašna, 
1 žlica masti, slatka crvena paprika, papar 1 sol. 


Postupak: 


Grah namočite dan prije. Odlijte vodu i stavite grah i rebrica u 
oveći lonac u hladnu i posoljenu vodu. Kad je grah napola skuhan, 
dodajte repu i prema ukusu papriku i papar. Od brašna i masti 
napravite zapršku i ukuhajte je u varivo. 


VARIVO OD GRAHA I KUPUSA 


Sirovine: 


60 dkg suhih rebrica, 20 dkg graha, 1/2 kg kiselog kupusa, 2 žlice 
brašna, 1 žlica masti, slatka crvena paprika, papar u prahu i sol. 


Postupak: 
Očistite i namočite grah dan prije. Odlijte vodu prije kuhanja i 
stavite grah i rebrica u oveći lonac, dolijte vodu i posolite. Poslije 
15 do 20 minuta kuhanja dodajte kiseli kupus i popaprite jelo 
paprom i crvenom paprikom. U međuvremenu načinite zapršku od 
2 žlice brašna i 1 žlice masti. Zapršku ukuhajte u varivu uz češće 
miješanje. 

LAŽNI BRODET OD KRUMPIRA 


Sirovine: 
1 kg krumpira, 1,5 dcl ulja, 2 dcl vina, 2 glave luka, 30 dkg svježih 
rajčica, 2 češnja češnjaka, 1 žlica kosanog peršuna, papar u prahu i sol. 


Postupak: 

Ogulite krumpir i narežite ga na kolutove. Luk narežite također 
na kolutove, a češnjak što bolje usitnite. Namažite posudu uljem. 
Na dno posude stavite red krumpira, na to red rajčica narezanih 
na ploške, posipajte to lukom, peršunom i češnjakom, pa posolite 
i popaprite. Na to složite ponovno red krumpira, rajčice itd. Pos- 
ljednji gornji red neka bude od krumpira. Prelijte preko svega 
ulje i vino. Brodet neka se kuha na slaboj vatri dok krumpir ne 
omekša. Uz brodet uslužujte neku svježu salatu, npr. zelenu ili 
od kupusa, krastavaca, ili neku drugu. 


ŠPAGETI S RAJČICAMA 


Sirovine: 
40 dkg špageta, 1 dcl ulja, 1/2 kg rajčica, 1 manja glava luka, 1 žlica 
kosanog peršuna, 1 žlica sira ribanca, papar u prahu i sol. 


Postupak: 
Najprije kuhajte špagete u slanoj vodi. Za to vrijeme napravite 
umak. Pirjajte narezan luk i rajčice (narezane na manje komade) 
na ulju. Umak posolite i popaprite. Kuhane špagete prelijte hlad- 
nom vodom i ocijedite. Špagete složite u zdjelu, prelijte ih umakom 
i posipajte sirom ribancem. Uz to jelo uslužujte zelenu salatu. 


ŠPAGETI SA SIROM 


Sirovine: 
40 dkg špageta, 30 dkg ovčjeg sira, 1 žlica maslaca i sol. 


Postupak: 
Kuhajte špagete u slanoj vodi i zatim ih stavite u cjedilo, prelijte 
preko njih hladne vode i pustite da se ocijede. Za to vrijeme 
zagrijte u posudi maslac i dodajte špagete. Promiješajte dobro 
špagete. Vruće špagete složite u zdjelu i na njih nasipajte nariban 
Ovčji sir. 

RAZNA JELA 





NAMAZ OD ŠUNKE I SVJEŽEG SIRA 
Sirovine: 
10 dkg šunke ili šunkerice, 1/4 kg svježeg kravljeg sira, 1/2 glave luka, 
1 žličica sitno nasjeckanog peršuna, 1 žlica naribanog hrena, omanji 
nasjeckani kiseli krastavac, 2 žlice kiselog vrhnja € sol. 


Postupak: i 
Najprije promiješajte dobro sir s vrhnjem. Narežite na sitne kocke 
šunku ili šunkericu, luk i kiseli krastavac. Umiješajte u sir i vrhnje 
šunku, luk, hren i peršun. Na kraju posolite namaz prema želji. 








NAMAZ OD SVJEŽEG SIRA 
Sirovine: 
1/4 kg svježeg kravljeg sira, 1 tvrdo kuhan žumanjak, 1 osrednje velika 
glava luka, 3 češnja češnjaka, 1 zelena paprika, 2 riblja slana fileta, 
1 žličica senfa, 1/2 čaše kiselog vrhnja, malo crvene paprike u prahu, 
malo papra u prahu li sol. 


Postupak: 
U kravlji sir umiješajte vrhnje, senf, žumanjak te sitno nasjeckan 
luk i češnjak, nasjeckanu zelenu papriku i nasjeckane filete. Kad 
ste to dobro promiješali, dodajte prema želji crvenu papriku, papar 
u prahu i sol, pa još jednom dobro promiješajte. 


NAMAZ OD PILEĆIH JETARA 
Sirovine: 
1/2 kg pilećih jetrica, 3 tvrdo kuhana žumanjka, 2 srednje velike glave 
luka, 3 do 4 žlice ulja, 3 giblja fileta, 1 žličica kapara, malo papra u 
prahu i sol. 


Postupak: 
Najprije narežite nasitno luk i pirjajte ga na vrućem ulju dok 
ne omekša. Zatim narežite pileća jetra, dodajte ih luku i pirjajte 

nekoliko minuta. Ohlađena jetra pomiješajte s usitnjenim filetima 
i kaparima, pa protisnite kroz stroj za mljevenje mesa. Mješavinu 
popaprite, posolite i dobro promiješajte, tako da smjesa postane 
maziva. Ako je potrebno, dodajte još malo ulja. 





PEČENE KOBASICE S PUNJENIM CELEROM 


Sirovine: 
1 kg celera, 3 rajčice, 5 dkg sušenog jezika, 1 luk, 2 žličice koncentrata 
od rajčice, 2 žlice ulja, 1/2 litre juhe, 3 žlice kosanog peršuna, papar 
u prahu i sol. 


Postupak: 


Operite četkicom korijene celera pod tekućom hladnom vodom, 
odstranite nožem lupinu i izdubite svaki celer. Izrezano meso 
celera nasjeckajte. Rajčice blanširajte i zatim ogulite kožu, pa ih 
narežite na sitne kocke. Isto tako izrežite na sitne kocke jezik i 
luk. U zdjelici izmiješajte dobro jezik, luk, nasjeckan celer i dodajte 
sol, papar i koncentrat od rajčice. Ovom mješavinom napunite 
celere i stavite ih na tavu, tako da otvor koji ste napunili okrenete 
prema gore. Poprskajte celere s malo ulja i pirjajte ih na vrućem 
ulju u tavi desetak minuta. Zatim dolijte juhu, pokrijte tavu i 
pirjajte jelo još dvadesetak minuta na laganoj vatri. Prije usluži- 
vanja posipajte punjene celere kosanim peršunom. Najbolje je to 
jelo prirediti u vatrostalnoj zdjeli, pa ga tako i postaviti na stol. 
Dok se jelo pirja, ispecite pečenice i uslužujte ih uz varivo. 


NABUJAK OD SIRA 


Sirovine: 
1/2 kg bijelog kruha, 1/4 litre mlijeka, 5 dkg maslaca ili margarina, 3 
jaja, 3 dkg brašna, 1/8 litre vrhnja, 20 dkg sira ribanca, 1 žemlja i kao 
ukras malo slatke crvene paprike u prahu. 


Postupak: 


Na kriške narezan kruh namočite u mlijeku. Maslac (margarin) 
istučete sa žumanjcima pjenasto i zatim dodate brašno, sir, 
vrhnje i žemlju razrezanu na kockice i namočenu u mlijeku. Sve to 
dobro promiješate. Na kraju umiješajte snijeg od bjelanjaca. Tom 
smjesom napunite tepsiju koju treba zamastiti i pecite u pećnici 
na umjerenoj vatri oko pola sata. Kad je nabujak gotovo pečen, 
posipajte ga paprikom. 

PUNJENE RAJČICE S JAJIMA 


Sirovine: 
8 većih rajčica, 6 do 8 jaja, 1 žlica kosanog peršuna, 1 žlica ulja, 1 
češanj češnjaka, 1 žličica maslaca, papar u prahu i sol. 


Postupak: 
Operite rajčice, odrežite im gornji dio i žličicom izvadite oprezno 
sjemenke i meso. Razmutite jaja, popaprite ih i posolite, dodajte 
peršun i sitno kosani češnjak. To malo pržite na vrućem ulju. 
Ovim nadjevom napunite rajčice. Na vrh svake rajčice stavite malo 
maslaca. Vatrostalnu zdjelu obložite aluminijskom folijom, na 
foliju stavite rajčice i pecite ih u pećnici na umjerenoj vatri. 


LEĆA NA LOVAČKI NAČIN 


Sirovine: 


35 dkg leće, 20 dkg slanine, 2 para debrecinki ili sličnih kobasica, 2 
krumpira, 1 luk, 1 žličića senfa, 2 dcl kiselog vrhnja, papar u prahu i 
sol. 


Postupak: 


Namočite dan prije očišćenu leću. Slaninu narežite na sitne kocke 
i pirjajte u tavi uz dodatak sitno narezanog luka, dok luk ne 
požuti. Skinite tavu s vatre i umiješajte senf. U ekspres-lonac 
stavite leću i krumpir narezan na kocke, dodajte narezane koba- 
sice, papar, sol i slaninu zajedno s lukom i preostalom masnoćom. 
Dolijte 3/4 litre vode, dobro promiješajte, poklopite lonac i kuhajte 
20 do 30 minuta. Zatim skinite poklopac, ulijte u jelo vrhnje, 
dobro promiješajte i odmah uslužujte. | 


KISELI KUPUS SA SUHIM MESOM 
Sirovine: 
3/4 kg kiselog kupusa (rezanci), 40 dkg suhog mesa, 2 krumpira, nešto 
više od pola litre juhe od mesnog koncentrata i sol. 
Postupak: 


U ekspres-lonac stavite sve navedene sirovine, no krumpir morate 
prethodno oguliti i narezati na kocke. Dolijte juhu od mesnog 


koncentrata, poklopite lonac i kuhajte oko 10 minuta. 

KOBASICE S GRAHOM I KUPUSOM 


Sirovine: 
1/4 kg graha, 1/2 kg kiselog kupusa, dl do 2 rajčice, 1/4 kg suhog mesa 
ili 2 para debrecinki, 1 žlica masti ili ulja, malo crvene paprike u prahu 
i sol. 


Postupak: | ' 
Stavite u ekspres-lonac dan prije namočen grah, kiseli kupus 
(rezance) rajčice narezane na manje kocke, meso ili kobasice nare- 
zane na manje komade i mast. Posipajte to paprikom u prahu, 
posolite i dodajte vode, tako da sve bude pokriveno. Poklopite 
lonac i kuhajte oko pola sata. 


PUNJENI CELER 
Sirovine: 
4 veća celerova korijena, 20 dkg svinjetine, 2 jaja, 3 žlice mrvica, sol, 
malo muškatova oraha, papar u prahu, 2 dkg maslaca, 4 žlice kosanog 
luka, 1 žlica kosanog peršuna, 3 žlice gustina, 4 žlice hladnog mlijeka, 
1/2 litre govedske juhe (može biti i od koncentrata). 


Postupak: 

Kuhajte očišćen i opran celerov korijen, ali tako da ne bude pre- 
mekan. Za to vrijeme pripremite nadjev. Pirjajte na slaboj vatri na 
maslacu sitno kosan luk. Svinjetinu protisnite kroz stroj za mlje- 
venje mesa, začinite meso solju i paprom, naribajte malo muška- 
tova oraha, umiješajte dva razmućena jaja, 3 žlice mrvica, kosan 
luk i peršun. Prije punjenja odrežite vrh celera i izdubite žlicom 
sredinu celera. Svaki celerov korijen napunite nadjevom. Odrezane 
vrhove stavite nakon punjenja ponovno na korijen. Punjene celere 
osovite u zdjeli, dolijte juhu u kojoj su bili kuhani, i to tako da 
ima juhe dva prsta ispod odrezanih vrhova. Pokrijte zdjelu i ku- 
hajte to u vrućoj pećnici na jakoj vatri još dvadesetak minuta. 
Tada skinite poklopac i ostavite jelo još desetak minuta u pećnici 
da se vrhovi celera zapeku. Potom izvadite celere, stavite ih na 
toplo, juhu vežite gustinom, pa pustite na štednjaku da se malo 
prokuha. Juhu-umak valja protisnuti kroz sito. Celerove korijene 
postavite u zdjelu, a oko njih nalijte umak. 


PANIRANI CELEROVI ODRESCI 


Sirovine: 


80 dkg očišćenog korijena od celera, 1 žličica limunova soka, malo 
papra u prahu, malo brašna, 2 jaja, 2 žlice mrvica, 2 žlice masti za 
pohanje, 1 žlica maslaca za naknadno pečenje i sol. 

Postupak: 
Kuhani celer narežite na ploške debele centimetar. Posolite ih, 
popaprite i poškropite limunovim sokom. Zatim ih uvaljajte u 
brašnu, razmućenim jajima i onda u mrvicama. Pohajte ih na vru- 
ćoj masti, tako da dobiju zlatnu boju. Izvadite ih iz tave, odlijte 
mast, stavite maslac, pa ih još kratko vrijeme pecite na maslacu. 
Kao prilog uslužujte pirjanu rižu i zelenu salatu. 





SAVIJAČA OD KUPUSA 
Sirovine: 
I kg svježeg kupusa, 2 žlice masti, 1 žličica šećera, 1/2 glave luka, malo 
papra i sol te gotovo tijesto za savijače. 


Postupak: 

Od gore spomenutih sirovina napravite ovaj nadjev: iz glave svje- 
žeg kupusa izrežite odebljale dijelove i zatim naribajte kupus na 
ribežu i pustite da malo stoji. U međuvremenu narežite luk na 
sitne kocke i pirjajte ga na vrućoj masti dok ne požuti. Zatim 
dodajte kupus, posolite ga i popaprite, pa zašećerite. Pirjajte 
kupus na slaboj vatri, a za vrijeme pirjanja češće ga promiješajte. 
Kada je kupus mekan, izvadite ga iz posude i nadjenite tijesto. 
Tijesto savijte s pomoću stolnjaka. Savijaču položite u zamašćenu 
tavu, stavite je u vruću pećnicu i pecite na umjerenoj vatri. 


| BUČNICA SA SIROM 
Sirovine: 
za nadjev: 1 kg naribane buče, 70 dkg kravljeg sira, 2 dcl kiselog vrhnja, 
2 jaja i sol; : 
za tijesto: 1/2 kg brašna, I jaje, 1 žlica masti i malo mlijeka. 


Postupak: ' 
Nadjev napravite ovako: posolite naribanu buču i zatim istisnite 
vodu. U buču umiješajte svježi kravlji sir, kiselo vrhnje i dva 
razmućena jaja. Prema potrebi posolite još malo ovu smjesu i 
zatim je dobro promiješajte. 
Napravite tijesto od brašna i jaja, pa dodajte masti i nešto toplog 
mlijeka. Kada ste dobro umijesili tijesto, podijelite ga na tri 
dijela i svaki dio razvaljajte kao tijesto za rezance. To tijesto izre- 
žite u veličini tepsije. Tepsiju namastite i položite jedno tijesto. 
Na to tijesto namažite polovinu nadjeva, pa stavite drugo tijesto, 
a na to drugo polovinu nadjeva. Zatim dolazi treći dio tijesta. 
Tako složenu bučnicu prelijte kiselim vrhnjem i stavite je u 
vruću pećnicu da se peče na umjerenoj vatri. Poslije pečenja nare- 
žite bučnicu na veće pačetvorine. 

BUČNICA S MAKOM 


Sirovine: 
za nadjev: 10 dkg mljevenog maka, 2 kg naribane buče, 1 jaje, 2 dcl 
kiselog vrhnja 1 sol; 
za tijesto: 60 dkg brašna, 1 jaje, 1 žlica ulja 1 sol. 


Postupak: 
Nadjev napravite ovako: posolite naribanu buču, pustite da stoji 
neko vrijeme i zatim istisnite vodu. U buču umiješajte 1 dcl kise- 
log vrhnja i jedno razmućeno jaje te 2/3 mljevenog maka. 


Napravite tijesto od brašna, jaja i zamijesite ga s malo mlačne 
vode. Razdijelite tijesto na dvije polovice i svaku polovicu razva- 
ljajte kao na rezance. Svaki list tijesta obrežite prema veličini 
tepsije. Tepsiju namastite i položite u nju jedan list tijesta. Na to 
stavite nadjev i pokrijte ga drugim listom tijesta. Načinite smjesu 
od 1 jaja i 1 dcl vrhnja, umiješajte preostalu trećinu mljevenog 
maka i time prelijte bučnicu. Tepsiju stavite u vruću pećnicu i 
pecite na umjerenoj vatri. Gotovu bučnicu narežite na veće komade 
i uslužujte je vruću. 





TELEĆI PUNJENI ODREZAK »TOMISLAV« 


Sirovine: ' 
60 dkg teletine (4 odreska), 8 dkg paškog sira, 6 dkg pršuta, 10 dkg 
blitve, 5 dkg vrganja, 1 dcl bijelog vina, 1 dcl slatkog vrhnja, 10 dkg 
luka, 1 žličica kosanog peršuna, ulje za peći, papar, sol, malo Vegete, 
malo brašna i malo govedske juhe. 


Postupak: 5 
Istucite svaki odrezak. Na polovinu svakog odreska složite podjed- 
nako pršuta, sira, vrganja, kuhane blitve, posolite, preklopite 
odrezak i povežite čačkalicom. Odreske uvaljajte u brašno i pecite 
na vrućem ulju. Zatim izvadite odreske, pržite na masnoći sitno 
narezan luk, malo pobrašnite, dodajte ponovno odreske, zalijte s 
malo govedske juhe i vinom te začinite Vegetom i paprom. Io 
neka malo pirja. Na kraju dodajte slatko vrhnje i posipajte odreske 
kosanim peršunom. 

Kao prilog uslužite pirjanu rižu, okruglice od kruha ili pržen 
krumpir. 

SALATE 





SALATA OD KORABICA 


Sirovine: 
6 mladih korabica, 4 žlice kiselog vrhnja ili majoneze, 1 žumanjak, 1 
žličica limunova soka, papar u prahu, sol i 1 žlica kosanog peršuna. 


Postupak: 
Oprane sirove korabice naribajte na ribežu. Od vrhnja ili majoneze, 
žumanjka, limunova soka, papra i soli učinite marinadu i dobro 
promiješajte. Prelijte je preko korabica. Salatu prije usluživanja 
pospite nasjeckanim peršunom. | 





SALATA OD LUKA 
Sirovine: 
1/2 kg luka, vinski ocat, ulje, papar u prahu i sol. 


Postupak: 
Narežite luk na tanke ploške, posolite ga i neka tako stoji barem 
pola sata. Zatim dobro istisnite i iscijedite te začinite uljem, octom 
i paprom. 





SALATA OD TIKVICA 
Sirovine: : 
1/2 kg tikvica, 4 češnja češnjaka, ulje, ocat, sol i papar prema želji. 


Postupak: 
Prekuhane tikvice narežite na manje kocke. Dodajte sitno nasjeckan 
češnjak, posolite i popaprite tikvice i začinite ih octom i uljem. Na 
kraju dobro promiješajte i stavite salatu na hladno mjesto. 





SALATA OD CIKLE 
Sirovine: 
1/2 kg cikle, omanji hren, nešto kumina, ocat, ulje € sol prema želji. 


15 Hrvatska kuharica 225 


Postupak: 
Ogulite kuhane cikle i narežite ih na ploške. Naribajte hren, i to 
punu žlicu. Od octa, ulja i soli napravite marinadu, dodajte hren 
i kumin, pa s time pomiješajte ciklu. Salatu uslužujte hladnu. 





PIKANTNA SALATA OD KRUMPIRA 
Sirovine: 
3/4 kg krumpira, 2 žlice kapara, 6 malih kiselih krastavaca, 3 žlice 
lučice, 4 fileta sardine, 1 korijen od celera, 3 jaja, ulje, sol i papar u 
prahu. 


Postupak: 
Kuhajte najprije neoguljen, ali opran krumpir i celer. U među- 
vremenu pripremite umak za salatu. Nasjeckajte sitno kapare, 
krastavce, lučice, riblje filete, tvrdo kuhana jaja i kuhani celer. Sve 
to začinite mješavinom ulja, octa, soli i papra. Kuhane krumpire 
ogulite, narežite u još toplom stanju na ploške i začinite umakom. 





PIKANTNA SALATA OD ŠPINATA 


Sirovine: 
1 kg mladog špinata, 3 žlice ulja, sok od 1 limuna, 4 češnja češnjaka, 
papar u prahu 1 sol. 


Postupak: 
Malo prokuhajte očišćen špinat, ocijedite ga i ohladite. Istisnite 
sok od limuna, dodajte ulje, sitno nasjeckan češnjak, papar i sol, 
pa sve to dobro izmiješajte i time prelijte špinat. 





SALATA OD RAJČICE I JAJA 


Sirovine: 
3 rajčica, 3 tvrdo kuhana jaja, ocat, ulje, papar u prahu i sol prema 
želji. 

Postupak: 
Oprane rajčice narežite na ploške. Tvrdo kuhana jaja narežite na 
ploške s pomoću sprave za rezanje jaja. U zdjelu položite u krugu 
ploške rajčice poput crijepa, zatim red jaja, pa opet rajčice i na 
to red jaja. Od octa, ulja, soli i papra (a prema želji dodajte nešto 
nasjeckanog češnjaka) učinite marinadu, pa je prelijte preko 
rajčica i jaja. 

ZELENA SALATA NA SELJAČKI NAČIN 


Sirovine: 


2 glave zelene salate, 2 žlice masti, malo octa i sol. Umjesto masti 
mogu se uzeti čvarci ili pržena slanina. 


Postupak: 
Operite, očistite i narežite zelenu salatu, zaoctite je i posolite. 
Prelijte salatu vrućom masti ili vrućim čvarcima ili prženom sla- 
ninom. 
Na isti se način priprema salata od matovilca. 


KRUMPIROVA SALATA NA LOVAČKI NAČIN 


Sirovine: 
1/2 kg krumpira, 3 žlice maslaca, 1 luk, 15 dkg gljiva, 1 žlica ulja, 2 
žlice octa, papar u prahu, sol i 1 žlica kosanog vlasca ili peršuna. 


Postupak: 


Ogulite kuhani krumpir i narežite ga na ploške. Na maslacu pržite 
kosani luk dok ne dobije svjetložutu boju i zatim dodajte oprane 
gljive narezane na tanke ploške, pa ih pržite i posolite. U zdjelici 
načinite marinadu od octa, ulja, soli, papra i vlasca ili peršuna. 
Dodajte krumpiru pržen luk i gljive te marinadu, pa sve to dobro 
promiješajte. Ovu salatu uslužujte toplu. 


PIKANTNA KRUMPIROVA SALATA 


Sirovine: 


1/2 kg krumpira, 15 dkg kuhane šunke, 2 kisela krastavca, 1 žlica 
kapara, 1 kesica majoneze, 1 žlica limunova soka, 1 žlica kosanog 
vlasca, papar u prahu i sol. 


Postupak: 
Ogulite kuhani krumpir i narežite ga na ploške. Šunku i kra- 
stavce narežite na sitne kocke. Kapare nasjeckajte sitno. Načinite 
marinadu od majoneze, kojoj postupno dodajte limunov sok uza 
stalno miješanje, zatim dodajte sol i papar, dobro promiješajte i 
na kraju dodajte šunku i krastavce. Ako je marinada pregusta, 
ulijte malo hladnog mlijeka i dobro promiješajte. Marinada mora 
biti gusto tekuća. Na kraju prelijte marinadu na krumpir i sve 
dobro promiješajte i pustite da stoji bar jedan sat. Prije usluži- 
vanja ukrasite salatu nasjeckanim vlascem. Ovu salatu uslužujte 


hladnu. 

TOPLA KRUMPIROVA SALATA SA SLANINOM 


Sirovine: 
1/2 kg krumpira, 5 dkg sušene slanine, 1 veći luk, 1 žlica kosanog vlasca, 
malo octa, malo ulja, malo papra i sol za začinjanje salate. 


Postupak: 
Ogulite kuhani krumpir i narežite ga na ploške. Slaninu narežite 
na sitne kocke i ispržite je. U slaninu umiješajte ocat, ulje, sol i 
papar. Na krumpir stavite na ploške narezani luk, prelijte salatu 
marinadom i sve dobro promiješajte. Ova se salata uslužuje topla, 
a neposredno prije usluživanja posipajte salatu kosanim vlascem. 





»Kamenica od uja« ili »pilo za uja« (Čilipi, Konavle«) 

KOLAČI 


TORTA OD MARONA 


Sirovine: 
1/2 kg marona, 6 žumanjaka, 35 dkg šećera, 6 bjelanjaka, 1 žličica ruma, 
šećer u prahu za posipanje i tučeno slatko vrhnje za nadjev. 


Postupak: 


Marone skuhajte, ogulite i protisnite kroz sito. Dok se maroni 
kuhaju, miješajte žumanjke sa šećerom. Zatim dodajte pomalo 
protisnute marone. Na kraju umiješajte čvrst snijeg od bjelanjaka, 
pa rum. Namažite kalup za torte maslacem, nasipajte smjesu i 
pecite tortu na umjerenoj vatri. Ohlađenu tortu razrežite na dvije 
polovice. Nadjevom od tučenog slatkog vrhnja napunite tortu, a 
gornju plohu posipajte šećerom u prahu. Ako želite, možete tortu 
ukrasiti još kandiranim maronima. 


TORTA OD JAGODA 


Sirovine: 
8 dkg maslaca, 4 žumanjka, 4 žlice šećera, 2 žlice brašna, 4 bjelanjka, 
a za nadjev i ukrašivanje slatko tučeno vrhnje te jagode. 


Postupak: 
Promiješajte maslac sa žumanjcima, zatim dodajte šećer, pa brašno 
i na kraju čvrst snijeg od bjelanjaca. Posipajte smjesu u zamaš- 
ćenu tavu za pečenje torte i pecite tortu na umjerenoj vatri. Kada 
se torta ohladi, narežite je na polovice i punite je slatkim tučenim 
vrhnjem i jagodama. Time ukrasite i gornju plohu torte. 


TORTA OD RIBIZA 
Sirovine: 
1/4 kg brašna, 2 žumanjka, 16 dkg maslaca, 8 dkg šećera, kora I limuna, 


1/2 kg očišćenih ribiza, 1 dkg šećera 1 dcl mlačne vode, 3 bjelanjka i 
još 7 dkg šećera. 

Postupak: 

Promiješajte maslac s brašnom i zatim napravite tijesto uz doda- 
tak šećera, kore limuna i žumanjaka. Kada ste zamijesili tijesto, 
pustite da stoji pola sata. Zatim ga razvaljajte do dva centimetra 
debljine. Pecite tijesto u tavi za torte na umjerenoj vatri. Zatim 
ga izvadite i pustite da se ohladi. U međuvremenu kuhajte ribiz 
zajedno sa šećerom i neka se i to hladi. Tada namažite tortu ribi- 
zom i preko toga namažite čvrsto tučen snijeg u koji ste umiješali 
7 dkg šećera. Tortu stavite ponovno u pećnicu i pecite je dok snijeg 
ne dobije zlatnožutu boju. 


TORTA OD GRAHA 
Sirovine: 
12 dkg šećera, 15 dkg graha, 2 žumanjka, 3 dkg oraha, 2 bjelanjka. 


Postupak: 

Promiješajte šećer sa žumanjcima, zatim dodajte kuhan i protis- 
nut grah, mljevene orahe i na kraju čvrst snijeg od bjelanjaca. 
Smjesu morate dobro promiješati. Zatim je stavite u namašćenu 
tavu za torte i pecite na umjerenoj vatri. Izvadite tortu iz tave 
i pustite da se posve ohladi. Tada je narežite na dvije polovice i 
punite je nekom marmeladom, npr. od ribiza, višanja ili drugom. 
Gornju plohu torte posipajte šećerom u prahu, a ako želite, možete 
je još ukrasiti marmeladom ili džemom kojim ste punili tortu. 


TORTA OD ČOKOLADE 


Sirovine: 


14 dkg maslaca, 14 dkg čokolade, 14 dkg šećera, 8 žumanjaka, 8 bjela- 
njaka, 10 dkg brašna, maslac i brašno za podmazivanje tave za tortu, 
marmelada za punjenje torte; za ocaklinu: 20 dkg šećera, oko 2 dcl 
vode i 12 dkg čokolade. 


Postupak: 

Naiprije miješajte pjenasto maslac, zatim dodajte šećer i otopljenu 
čokoladu te jedan žumanjak za drugim. Na kraju umiješajte čvrst 
snijeg od bjelanjaka, pa pomalo i brašno. Tavu za torte namažite 
maslacem i pobrašnite. Punite tavu dobivenom smjesom i pecite 
je u vrućoj peći na slaboj vatri oko sat i pol. Izvadite tortu, pa 
je okrenite na jedno sito, a odmah zatim na drugo sito, tako da 
je sada ona strana gore koja je bila gore i u pećnici. Kada se torta 
ohladila, poravnajte gornju plohu nožem, tj. odrežite neravne dije- 
love. Gornju plohu namažite marmeladom od ribiza ili marelica, 
pa na to stavite čokoladnu ocaklinu. 

Ocaklinu napravite ovako: kuhajte šećer u vodi i oberite više puta 
žlicom pjenu s površine. Zagrijte čokoladu i miješajte je u zdje- 
lici, tako da bude posve glatka. Zatim dodajte postepeno kuhan 
šećer (u vrućem stanju) i dobro miješajte. Prema želji možete u 
čokoladu umiješati 1 do 2 dkg maslaca. 





TORTA OD LIMUNA 
Sirovine: 


6 jaja, 18 dkg šećera, 14 dkg brašna, sok od 1/2 limuna, marmelada od 
imarelica i šećer u prahu. 


Postupak: 


Promiješajte žumanjke sa šećerom i dodajte limunov sok te brašno. 
Na kraju umiješajte snijeg od bjelanjaka. Smjesu nasipajte u 
tavu za torte. Tavu treba prethodno namazati maslacem. Tortu 
pecite na srednje jakoj vatri 25 do 30 minuta. Hladnu tortu razre- 
žite na tri dijela. Dva donja dijela namažite marmeladom od mare- 
lica, a gornju plohu posipajte šećerom u prahu. 





POLJUPČIĆI OD LJEŠNJAKA 


Sirovine: 
2 cijela jaja, 15 dkg šećera, 15 dkg samljevenih lješnjaka, 1 bjelanjak 
i nekoliko lješnjaka kao ukras. 


Postupak: 
Promiješajte jaja s šećerom i dodajte pomalo samljevene lješnjake. 
Tavu namažite maslacem, a malom žlicom oblikujte poljupčiće, pa 
ih složite na tavu. Poljupčiće premažite bjelanjkom i svakom utis- 
nite u sredinu jedan lješnjak. Poljupčiće pecite na laganoj vatri. 





POLJUPČIĆI OD ČOKOLADE 


Sirovine: 


2 bjelanjka, 14 dkg šećera, 10 dkg naribane čokolađe, 10 dkg oguljenih 
1 dugoljasto narezanih badema. 


Postupak: 


Čvrstom snijegu od bjelanjaka dodajte šećer, ribanu čokoladu i 
narezane bademe. Kada ste to dobro promiješali, pustite da smjesa 
stoji jedan sat, a zatim oblikujte malom žlicom poljupčiće i složite 
ih na tavu koja je prethodno namazana maslacem. Poljupčiće 
pecite na laganoj vatri. 

PRUTICI OD BADEMA 


Sirovine: 
za tijesto: 25 dkg naribanih badema ili lješnjaka, 25 dkg šećera, 2 
bjelanjka; 
za ocaklinu: 2 bjelanjka, sok od 1 limuna, 5 dkg šećera u prahu. 


Postupak: 

Napravite tijesto od naribanih badema, šećera i bjelanjaka, pa ga 
razvaljajte do debljine od pola centimetra. Razrežite tijesto nožem 
na prutiće i premažite ih ocaklinom. 

Ocaklinu pripremite od bjelanjaka koje treba dugo miješati sa 
sokom od limuna i šećerom u prahu. 

Prutiće posložite u tavu koju treba prethodno namazati maslacem 
i blago posipati brašnom. Prutiće pecite na umjerenoj vatri. 





ROŠČIĆI OD VANILIJE 


Sirovine: 


15 dkg brašna, 15 dkg maslaca, 7 dkg šećera, 15 oguljenih badema, 2 
žumanjka i vanili-šećer za posipanje. 


Postupak: 
Najprije blanširajte bademe, tj. prelijte ih vrelom vodom i zatim 
ih ogulite. Sameljite bademe. Načinite tijesto od brašna, maslaca, 
mljevenih badema i žumanjaka. Ostavite tijesto pola sata na hla- 
dnom. Zatim oblikujte male roščiće. Namažite maslacem tavu i u 
nju složite roščiće. Pecite ih 15 minuta na slaboj vatri i još vruće 
roščiće povaljajte u vanili-šećeru. 





MEDENJACI 


Sirovine: 
3 cijela jaja, 6 žlica međa, 50 dkg brašna, 25 dkg šećera, 5 dkg maslaca, 
3 dkg arancina, 3 dkg citronata, malo cimetova praha, malo zgnječenih 
klinčića i I mala žlica soda-bikarbone. 


Postupak: 
Poparite brašno sa 6 žlica vrućeg meda, dodajte maslac i sve dobro 
promiješajte. Zatim dodavajte pomalo šećer, razmućena jaja, 
nasjeckane arancine, citronat, cimetov prah i soda-bikarbone. To 
valja dobro promiješati. Od te smjese zamijesite glatko tijesto i 

razvaljajte ga do debljine od pola centimetra. Limenim kalupima 
oblikujte medenjake, recimo kao ploče ili polumjesece. Tavu nama- 
žite maslacem i u nju položite medenjake. Pecite ih na srednje 
jakoj vatri. 


MEDENJACI OD RAŽENOG BRAŠNA 


Sirovine: 
28 dkg raženog brašna, 18 dkg šećera, 2 jaja, 8 dkg meda, 1 žličica 
soda-bikarbone, malo cimetova praha, malo zgnječenih klinčića i malo 
praha ingvera, 1 jaje za premazivanje i brašno te maslac za tavu. 


Postupak: 


Napravite na dasci tijesto od brašna, šećera, meda, soda-bikarbone, 
cimetova praha, zgnječenih klinčića i ribanog ingvera. Kada ste 
dobro izmijesili tijesto, razvaljajte ga do 3 milimetara debljine i 
prikladnim kalupima izrežite medenjake (krugove, polumjesece i 
slično). Razmutite 1 jaje i time premažite medenjake. Namažite 
tavu maslacem, pobrašnite je i složite u nju medenjake. Pecite 
medenjake u vrućoj pećnici. Prema želji možete pečene medenjake 
i presvući ocaklinom. 


ŽLIČNJACI OD SNIJEGA 
Sirovine: 
4 bjelanjka, 4 žumanjka, 10 dkg šećera, 1/2 litre mlijeka, krema od vani- 
lije; prilog: 12 dkg šumskih jagoda. 


Postupak: 
Najprije istucite čvrst snijeg od bjelanjaka, a zatim umiješajte 
šećer u prahu. Šećer morate najprije prosijati. Od te smjese obli- 
kujte velikom žlicom žličnjake i ukuhajte ih u vrelom mlijeku. 
Čim mlijeko zavre, izvadite žličnjake i složite ih u zdjelu. Žličnjake 
prelijte kremom od vanilije i stavite ih na hladno mjesto. Nepo- 
sredno prije usluživanja posipajte žličnjake šumskim jagodama. 


MAKOVNJAČA 


Sirovine: | 
30 dkg brašna, sol, 1/8 litre mlijeka, 1 jaje, malo limunove kore, 6 dkg 
maslaca; 
za pripremanje kvasca: 2 dkg kvasca, 1/8 litre mlijeka, 2 dkg brašna, 


1 dkg šećera; 

za nadjev: 25 dkg mljevenog maka, 1/4 litre mlijeka, malo limunove 
kore, malo cimetova praha, 2 dkg grožđica, I dkg šećera, 6 dkg maslaca 
i malo maslaca za tavu. : 


Postupak: 


Najprije posolite brašno i stavite ga na toplo. Zatim napravite u 
zdjeli tijesto od brašna i dodajte mješavinu od mlačnog mlijeka, 
šećera, jaja, limunove kore, otopljenog maslaca i dignutog kvasca. 
Tijesto treba tako dugo tući kuhačom dok se više ne lijepi za 
kuhaču. Tijesto neka bude jedan sat na toplom. Zatim ga razva- 
ljajte na pobrašnjenoj dasci i namažite nadjevom te smotajte u 
savijaču. Namažite tavu otopljenim maslacem i složite u nju savi- 
jaču, pa pustite da stoji još pola sata. Zatim savijaču premažite 
razmućenim jajem i pecite je u pećnici na umjerenoj vatri. Makov- 
njaču narežite na kriške tek nakon što se ohladila. 

Nadjev napravite ovako: prokuhajte mljeven mak u mlijeku i 
dodajte naribanu limunovu koru, cimet, grožđice, šećer i maslac. 
Nadjev dobro promiješajte i njime napunite makovnjaču tek 
pošto se ohladio. 


OREHNJAČA 


Sirovine: 


30 dkg brašna, sol, 1/8 litre mlijeka, 1 jaje, malo limunove kore, 6 
dkg maslaca; 


za pripremanje kvasca: 2 dkg kvasca, 1/8 litre mlijeka, 2 dkg brašna, 
1 dkg šećera; ' 

za nadjev: 25 dkg mljevenih oraha, 1/4 litre mlijeka, malo limunove 
kore, malo cimetova praha, 2 dkg grožđica, 1 dkg šećera, 6 dkg maslaca 
i malo maslaca za tavu. 


Poštupak: 


Najprije posolite brašno i stavite ga na toplo mjesto. Zatim napra- 
vite u zdjeli tijesto od brašna i dodajte mješavinu od mlačnog 
mlijeka, šećera, jaja, limunove kore, otopljenog maslaca i dignu- 
tog kvasca. Tijesto treba tako dugo tući kuhačom dok se više ne 
lijepi za kuhaču. Tijesto neka bude jedan sat na toplom. Zatim ga 
razvaljajte na pobrašnjenoj dasci i namažite nadjevom te smotajte 
u savijaču. Namažite tavu otopljenim maslacem i složite u nju 
savijaču, pa pustite da stoji još pola sata. Zatim savijaču prema- 
žite razmućenim jajem i pecite u pećnici na umjerenoj vatri. Oreh- 
njaču narežite na kriške tek nakon što se ohladila. 

Nadjev napravite ovako: prokuhajte mljevene orahe u mlijeku i 
dodajte naribanu limunovu koru, cimet, grožđice, šećer i otopljen 
maslac. Nadjev dobro promiješajte i njime punite orehnjaču tek 
pošto se ohladio. 

PEČENI MIŠEVI 
Sirovine: 
15 dkg brašna, sol, 3 dkg maslaca, oko 1/4 litre mlijeka, 2 dkg šećera, 


1 žumanjak, 1 dkg kvasca, 1 žlica ruma, 2 dkg grožđica, 15 dkg masti 
ili ulja i malinov sok. 


Postupak: 


Najprije posolite brašno i stavite ga na toplo. Zatim zamijesite 
gipko tijesto od brašna, mlačnog mlijeka, šećera, žumanjka, oto- 
pljenog maslaca i dignutog kvasca. Tijesto valja tako tući kuhaćom 
dok se na kuhači više ne lijepi tijesto. Na kraju dodajte u tijesto 
grožđice. Tijesto ostavite u zdjeli na toplome barem jedan sat. 
Uvrućite mast ili ulje i žlicom uzmite dio tijesta i pecite ga na 
vrućoj masti. Prije svakog uzimanja tijesta žlicu treba namočiti u 
vreloj masti. Pecite miševe dok ne dobiju žutu boju, a zatim ih 
stavite na filter-papir da se mast ocijedi. Pečene miševe posipajte 
šećerom u prahu i uslužujte uz njih malinov sok za namakanje. 


čara AČAČđČ_._-d“_.“-dđ-_d-__ a aaa __—____———__—_—- "A __——____—____> 


KOLAČ OD KRAVLJEG SIRA 


Sirovine: 
za tijesto: 8 dkg maslaca, 5 dkg šećera, 1 žumanjak, 28 dkg brašna, 
malo soli i malo naribane limunove kore, 1,5 dkg kvasca i oko 1/8 
litre mlačnog mlijeka; 
za nadjev: 3 dkg maslaca, 5 dkg šećera, 2 žumanjka, 25 dkg svježeg 
kravljeg sira, 3 žlice kiselog vrhnja, malo limunove kore, 4 dkg grož 
đica, 2 bjelanjka i maslac za tavu. 


Postupak: 


Promiješajte otopljen maslac sa šećerom i žumanjkom, a zatim 
umiješajte brašno i dignut kvasac u mlačnom mlijeku. Tijesto 
treba posoliti. Tijesto mora biti podatno. Stavite ga na toplo da 
se digne. Dvije trećine tijesta stavite u zamašćenu tavu i raširite 
ga po tavi dlanovima koje ste prethodno pobrašnili. Tada nama- 
žite tijesto nadjevom i preko toga složite ostatak tijesta i to ovako: 
od tijesta oblikujte rukama svitke do debljine od 1 centimetra i 
složite ih unakrsno u dijagonali. Svitke ćete lakše oblikovati ako 
tijesto malo pobrašnite. 


Nadjev pravite ovako: miješajte maslac pjenasto i umiješajte 
šećer, žumanjak i protisnuti kravlji sir, dodajte kiselo vrhnje, nari- 
banu limunovu koru, grožđice i čvrst snijeg od bjelanjaka. 

POGAČICE SA ČVARCIMA 
Sirovine: 
12,5 dkg čvaraka, 15 dkg brašna, 1/16 litre kiselog vrhnja, 1/16 litre 


bijelog vina, 1 žumanjak, 2 dkg kvasca, 1/16 litre mlijeka, malo kumina 
i sol. : 


Postupak: | 
Usitnite nožem čvarke. Napravite tijesto od čvaraka, brašna, vrhnja, 
vina, žumanjaka i diganog kvasca u mlijeku. Tijesto posolite. Raz- 
valjajte tijesto, pa ga ponovno preklopite, a onda to ponovite tri 
puta. Pustite da se tijesto hladi na hladnom mjestu (u hladioniku) 
oko pola sata. Tada ga razvaljajte do debljine od 1 centimetra i 
prikladnim kalupom izrežite manje okrugle ploče. Stavite ploče u 
nezamašćenu tavu, premažite ih razmućenim jajem i posipajte 
kuminom i solju. Pecite pogačice u pećnici na srednje jakoj vatri. 


MLIJEČNI KRUH 


Sirovine: 
1/2 kg brašna, sol, naribana limunova kora, 2 dcl mlijeka, 6 dkg šećera, 
5 dkg grožđica, 8 dkg maslaca, 2 dkg kvasca, maslac i brašno za prema- 
zivanje tave. 


Postupak: 

Najprije stavite brašno na toplo. Napravite tijesto od brašna, soli, 
limunove kore i mješavine mlačnog mlijeka, otopljenog maslaca, 
šećera u prahu i kvasca. Na kraju, kada ste dobro zamijesili tijesto, 
umiješajte grožđice. Tijesto stavite na toplo da se digne. Zatim 
oblikujte okrugao hljeb, stavite ga na zamašćenu i pobrašnjenu 
tavu i ostavite tavu još pola sata na toplome. Prema želji možete 
mliječni kruh premazati razmućenim jajem. Pecite ga 3/4 sata u 
vrućoj pećnici. 

STVARNO KAZALO 


(Noviji recepti označeni su slovom »N«) 


A 


ananas — sladoled 178 


B 


bademi — prutići »N« 132 

bademi — savijača 162 

bademi — torta 166 

bakalar — brodet »N« 199 

bakalar — prženi 99 

bakalar u grahovoj juhi 66 

bakalar u vrhnju s mrvicama 99 

barbuni ili trlje zapečeni u 
rajčici »N« 197 

bazlamača 150 

bažulova (grahova) juha 56 

bjelica u sosu 97 

blitva kuhana »N« 210 

bob mladi u rajčici »N« 213 

bob — varivo 131 

boršč ili poljska juha 58 

breskve — juha »N« 187 

breskve — kompot 170 

breskve — sladoled 177 

brodet od bakalara »N« 199 

brodet od daganja »N« 199 

brodet od girica »N« 200 

brodet od krumpira — lažni 
»N« 218 


brodet od liganja »N« 198 
brodet od miješane ribe »N« 200 
brodet od mušula »N« 199 
brodet od škarpina »N« 200 
bubrezi prženi 122 

bučnica sa sirom »N« 223 
bučnica s makom »N« 224 

but jelenji pečeni 109 

but srneći pečeni 108 


C 


carski drobljenac 159 

carski kruh 159 

celer prženi u tijestu »N« 209 

celer punjeni »N« 222 

celer punjeni s pečenim koba- 
sicama »N« 220 

celer — salata 146 

celer s vrhnjem 136 

celer — varivo »N« 209 

celerova juha 55 

celerovi odresci panirani »N« 222 

cikla — varivo sa: svinjskim 
kotletima »N« 191 

cikla salata 148 

cikla salata »N« 225 

cicvara 141 

crna juha 62 

crna juha od sitniša guske 63 

crni rižot od sipe »N« 202 

cvjetača pirjana 134 

cvjetača pržena 134 

cvjetača s piletom 88 

cvjetača — salata 146 


cvjetača u umaku 134 


cvjetača u vinskom tijestu 114 


Č 


četvornjaci nadjeveni 165 

čista pileća juha 64 

čista pileća juha za bolesnike 64 
čokolada — poljupčići »N« 231 
čokolada — sladoled 179 
čokolada — torta »N« 230 
čokoladni kušci 160 

čvarci — pogačice »N« 236 

D 


dagnje — brodet »N« 199 

dagnje — rižot »N« 201 

dalmatinske polpete »N« 193 

digano tijesto 152 

divlja patka na ražnju 103 

divlji golubovi na ražnju 107 

domaća kisela juha od divljači 
»N« 186 

drobljenac — carski 159 

dunja — kompot 170 

dunje — marmelada 174 

dunje — sir 174 


F 


fanjci 151 

fazan na ražnju 103 

fazan — seljački paprikaš »N« 
196 

fileki 75 

fileki sa slaninom 75 

francuska juha 58 


G 


gibanica hrvatska 165 

girice — brodet »N« 200 

glava svinjska — kuhana 121 

glava teleća kuhana i pirjana 121 

gljive — juha 59 

gljive juha »N« 184 

gljive pirjane 138 

gljivina juha I -59 

golubovi iz salamure 106 

golubovi pečeni i nadjeveni 108 

golubovi pirjani I 106 

golubovi pirjani II 107 

golubovi divlji na ražnju 107 

gomboci 150 

govedina kao divljač 80 

govedina kuhana na hrvatski 
način 81 

govedina na nizozemski način 82 

govedina na ruski način 81 

govedina na talijanski način 81 

govedina podušena — pirjana 78 

govedina po modi 82 

govedina s brusnicama 80 

govedska juha — krepka 52 

govedska juha na češki način 51 

govedska juha sa žličnjacima od 
jetara 50 

govedska juha sa žličnjacima od 
krumpira 51 

govedska juha sa žličnjacima od 
krupice 52 

govedska juha sa žličnjacima od 

maslaca 51 

govedska juha s pečenim uloš- 
kom od plućica 50 

govedska juha s povrćem 49 

govedska rumena juha od 
kostiju 49 

govedski gulaš 74 

govedska prsa s hrenom 75 

goveđi jezik — kuhani 118 


“ goveđi jezik u šipkovu umaku 74 


goveđi jezik u umaku od 
grožđica 73 

goveđi jezik — odresci s voćem 
»N« 191 

goveđi srijemski odresci »N« 191 

grah i kisela repa — varivo 
»N« 217 

grah i kupus s kobasicama »N« 
222 

grah i kupus — varivo »N« 217 

grahova (bažulova) juha 56 

grahova juha sa slaninom »N« 
183 

grah sa suhim mesom »N« 211 

grahova juha s bakalarom 66 

grahova slavonska juha »N« 185 

grah — salata 148 

grah s ječmenom kašom 132 

grah — torta »N« 230 

grah — varivo na seljački način 
»N« 211 

grašak — varivo 130 

gromača 151 

gulaš govedski 74 

guščji vrat — punjeni 118 


H 


hajdina kaša — juha »N« 187 
hajdini žganci 140 

hajdino brašno — torta 166 
hajdino brašno — žganci 140 
hladetina od šarana 94 

hladni umak od hrena 126 


hladno pile u umaku od 
srdjela 72 


hospot 112 
hrvatska gibanica 165 


J 


jabuke — kompot 170 

jabuke — mutvara 158 

jabuke — savijača 162 

jabuke u tijestu 154 

jagode — sladoled 176 

jagode — marmelada 173 

jagode — torta »N« 229 

jaja i rajčice — salata »N« 226 

jaja pržena na ploške 113 

jaja s krumpirom 113 

jaja — strena 113 

jaja u kiselici 114 

janjeća juha 62 

janjeći paprikaš »N« 194 

janjetina pečena 85 

janjetina u pikaninom umaku 
»N« 194 


jarebice pirjane 105 
jastog na primorski »N« 204 
jastog na zadarski »N« 205 
ječmena juha 48 
ječmena kaša s grahom 132 
jegulja kuhana 100 
jegulja pečena 100 
jegulja u vinu 100 
jelenji but pečeni 109 
jetra pileća — namaz 219 
jetra pileća — rižot »N« 195 
jetra riblja pirjana 122 
jetra teleća pržena 117 
jetra teleća — rižot »N« 190 
jetra — žličnjaci 144 
jezik goveđi — kuhan 118 
jezik goveđi u šipkovu 
umaku 74 
jezik goveđi u umaku od 
grožđica 73 
juha bažulova (grahova) 56 
juha crna 62 
juha crna od sitniša guske 63 
juha domaća kisela od divljači 
»N« 186 ' 


juha francuska 58 


juha govedska krepka 52 

juha govedska na češki način 51 

juha govedska s pečenim uloš- 
kom od plućica 50 

juha govedska s povrćem 49 

juha govedska sa žličnjacima od 
jetara 50 

juha govedska sa žličnjacima od 
krumpira 51 

juha govedska sa žličnjacima od 
krupice 52 

juha govedska sa žličnjacima od 
maslaca 51 


juha grahova s bakalarom 66 

juha ječmena 48 

juha kisela s kokoši 60 

juha kokošja s rižom 60 

juha kokošja (za bolesnike) 64 

juha kolinjska »N« 187 

juha krumpirova 56 

juha krumpirova — kisela 
»N« 185 


juha krušna 47 

juha limunova sa šaranom 65 

juha mađarska od kupusa 57 

juha mesna — seljačka »N« 185 

juha od bažula (graha) 56 

juha od bresaka »N« 187 

juha od celera 55 

juha od gljiva I 59 

juha od gljiva II »N« 184 

juha od govedskih kostiju 49 

juha od graha (bažula) 56 

juha od graha s bakalarom 66 

juha od graha sa slaninom 
»N« 183 

juha od hajdine kaše »N« 187 

juha od hajdinih žganaca 48 

juha od jaja I 52 

juha od jaja II 53 

juha od janjetine 62 

juha od kosanog mesa 62 

juha od kosanog šarana 65 

juha od kiselog vrhnja 53 

juha od krumpira »N« 183 

juha od leće 55 

juha od lokuma 59 

juha od luka sa šaranom 65 

juha od mozga 61 

juha od povrća 56 

juha od povrća s rižom 57 

juha od puževa 66 

juha od rajčice »N« 184 

juha od slatkog vrhnja s 
bademima 53 

juha od šparoge 54 

juha od štuke na poljski 
način 64 

juha od šunke i hajdine kaše 
»N« 187 

juha od teletine 63 

juha od žaba 66 

juha pileća čista (za bolesnike) 
64 

juha pivska 54 

juha poljska — boršč 58 

juha prežgana 47 

juha riblja 67 

juha rumena govedska od 
kostiju 49 

juha ruska 58 

juha s kobasicama »N« 183 

juha sa savijačom od plućica 61 

juha vinska 54 

juha voćna od malina »N« 188 

juha zagorska kisela »N« 186 


K 


kaša prosena 139 

kava — sladoled 179 

kamenice na žaru »N« 205 

kečiga polivena maslacem 97 

kelj pohani 138 

kisela juha s kokoši 60 

kisela krumpirova juha »N« 185 

kisela repa 136 

kisela repa i grah — varivo 
»N« 217 

kiseli kupus i hajdina kaša sa 
šunkom 212 

kiseli kupus sa suhim mesom 
»N« 221 

kiseli kupus s kuhanom svinje- 
tinom »N« 193 

kiseli kupus s vrhnjem 132 

kiselica s jajima 114 

kljukovnica 142 

kobasice mesne 118 

kobasice na prženom luku 119 

kobasice pečene s punjenim 
celerom »N« 220 
kobasice od riže s jajima 119 


kobasice s grahom i kupusom 
»N« 222 


kobasice u juhi »N« 183 


kokošja juha (za bolesnike) 64 

kokošja juha s rižom 60 

kokoš kuhana na zagorski način 
»N« 196 


kokoš u kiseloj juhi 60 
kolač od kravljeg sira »N« 235 
kolinjska juha »N« 187 
koljenica teleća pohana 78 
kompot od bresaka 170 
kompot od dunja 170 
kompot od jabuka 170 
kompot od krušaka 170 
kompot od naranča 171 
kompot od suhih šljiva 169 
kompot od šljiva 169 
kompot od višanja 169 
kopun pečeni 88 
kopun pečeni i nadjeven 
rižom 89 
kopun pečeni s puževima 88 
koraba pirjana 135 
koraba — salata »N« 225 
kosano -meso 86 
kovrtanji prhki 157 
kovrtanji španjolski 160 
krastavci punjeni 136 
krastavci — salata 147 
krastavci s vrhnjem — salata 
147 


krastavci — varivo 136 

krpice s kupusom »N« 212 

kruh carski 159 

kruh mliječni »N« 236 

krumpir kuhan na primorski 
»N« 216 

krumpir kuhan s peršunom 
»N« 208 

krumpir kuhan u mlijeku s 
vrhnjem 112 

krumpir — lažni brodet »N« 218 

krumpir na kocke 133 

krumpirova juha »N« 183 

krumpirova juha 56 


krumpirova kisela juha »N« 185 
krumpirova pikantna salata »N« 
221 
krumpirova pikantna salata 
»N« 226 


krumpirova salata na lovački 
način 227 


krumpirova slavonska juha »N« 
184 


krumpirova topla salata sa sla- 
ninom »N« 228 


krumpirove njoke »N« 216 

krumpir pečen u ljusci s kumi- 

nom »N« 208 

krumpir — salata 147 

krumpir s jajima 113 

krumpir s kupusom »N« 211 

krumpir s mažuranom »N« 209 

krumpir s mlijekom 132 

krumpir u vrhnju »N« 210 

krumpir — valjušci I 133 

krumpir — valjušci II »N« 217 

krumpir — varivo 133 

krumpir zgnječeni 133 

krupica — mutvara 158 

krupica — savijača 163 

kruške — kompot 170 

krušna juha 47 

kuhana govedina na hrvatski 
način 81 

kuhana i pirjana teleća glava 121 

kuhana jegulja 100 

kuhana kokoš na zagorski način 
»N« 196 


kuhana raža »N« 197 

kuhana riža — rižkaša 140 

kuhana svinjetina u kiselom 
kupusu »N« 193 


kuhana svinjska glava 121 

kuhana štuka 95 

kuhane mahune 130 

kuhane mlade tikvice »N« 214 

kuhani goveđi jezik 118 

kuhani krumpir s peršunom »N« 
208 

kuhani šaran 91 

kuhani šaran na modro 91 


kuhani zec 110 
kuhani žablji kraci 101 


16 Hrvatska kuharica 


kuhano pile s maslacem 69 
kupus i grah s kobasicama 
»N« 222 


kupus i grah — varivo »N« 217 
kupus kiseli sa suhim mesom 
»N« 221 


kupus kiseli s vrhnjem 132 

kupusova juha — mađarska 57 

kupus — salata 145 

kupus sa slaninom — salata 146 

kupus — savijača I 163 

kupus — savijača II »N« 223 

kupus s krpicama »N« 212 

kupus s krumpirom »N« 211 

kupus slatki sa slaninom 212 

kupus slatki s jabukama 131 

kupus slatki s rajčicama na sla- 
vonski način »N« 213 

kupus slatki — varivo 131 

kupus s rajčicama »N« 213 

kušci čokoladni 160 

kvašenica od žemlje 120 

kvašenica s mozgom 120 


L 


lažni brodet od krumpira »N« 218 

leća na lovački način »N« 221 

leća — varivo »N« 215 

lećina juha 55 

lignji — brodet »N« 198 

lignji punjeni na ugljanski »N« 
198 

lignji — rižot »N« 201 

limunova juha sa šaranom 65 

limun — sladoled 177 

limun — torta »N« 231 

linačka torta 168 

list u pikantnom umaku 203 

lokumova juha 59 

lukovnica 111 

luk — salata 225 

lukova juha sa šaranom 65 


LJ 


lješnjaci — poljupčići »N« 231 
lješnjaci — torta 167 

M 


mađarska juha od kupusa 57 

mahune kuhane 130 

mahune na podravski način »N« 
210 

mahune — salata 145 

mahune sa šunkom i slaninom 
112 

mahune — varivo 130 

makaroni s mesom 115 

mak — bučnica »N« 224 

makovnjača 153 

makovnjača »N« 233 

maline — sladoled 176 

maline — voćna juha »N« 188 

marelice — marmelada 174 

marmelada miješana 172 

marmelada od dunja 174 

marmelada od jagoda 173 

marmelada od marelica 174 

marmelada od ribiza 174 

marmelada od šipka 173 

marmelada od trešanja 173 

maroni — torta »N« 229 

matovilac s jajima — salata 149 

medenjaci »N« 232 

medenjaci od raženog brašna »N« 
233 

mesna seljačka juha »N« 185 

mesne kobasice 118 

mesne kruške 120 

meso kosano 86 

meso suho s kiselim kupusom 
»N« 221 | 

meso u tjestenici 114 

miješana marmelada 172 

miševi pečeni »N« 235 

mladi bob u rajčici »N« 213 

mliječni kruh »N« 236 

mliječni sladoled 178 

mozak — kvašenica 120 

mozak — pohani odresci 119 

mozak teleći 117 

mozak teleći u umaku od 
limuna 73 

mozgova juha 61 

mrkva — varivo 136 

muškaconi 160 

muštarda 129 

mušule — brodet »N« 199 

mutvara od krupice 158 
mutvara od rižkaše 159 

mutvara od trešanja 158 
mutvara s jabukama 158 


N 


nabodena teleća koljenica u uma- 
ku od vrhnja »N« 194 

nabujak od sira »N« 220 

nadišci 152 

nadjevena purica 89 

nadjevene pržolice 83 

nadjevene tikvice »N« 214 

nadjeveni četvornjaci 165 

namaz od pilećih jetara »N« 219 

namaz od svježeg sira »N« 219 

namaz od šunke i svježeg sira 
»N« 219 

naranča — kompot 171 

naranča — sladoled 177 

naranča — torta 167 


NJ 
njoke od krumpira »N« 216 


O 


odresci goveđi srijemski »N« 191 

odresci goveđi s voćem »N« 191 

odresci od mozga — pohani 119 

okruglice od šunke 116 

okruglice sa čvarcima 141 

okruglice sa šljivama 156 

okruglice s kvascem 155 

okruglice s marelicama 156 

okruglice tirolske 116 

orasi — torta sa čokoladnim 
nadjevom 166 

orehnjača 153 

orehnjača »N« 234 

osep 111 

oštrige u umaku od limuna 102 


Fr 


palačinke 164 

panadica »N« 47 

panirani celerovi odresci »N« 222 
paprenjaci 157 


paprika — salata 149 

paprike i rajčice pirjane »N« 216 

paprikaš janjeći »N« 194 

paprikaš od pečuraka 76 

paprikaš od pileta »N« 70 

paprikaš pileći s rajčicom 71 

paprikaš riblji 98 

paprikaš seljački od fazana »N« 
196 

paprikaš teleći 72 

pastrva u vinu 98 

pastrva na modro 97 

pastrva na pečurkama »N« 
204 

patlidžani s vrhnjem »N« 208 

patlidžani u tijestu »N« 209 

patka divlja na ražnju 103 

patka pečena 90 

patka pirjana i punjena 90 

pečena janjetina 85 

pečena jegulja 100 

pečena kobasica s punjenim 
celerom »N« 220 

pečena patka 90 

pečena svinjetina 85 

pečena štuka 94 

pečene prepelice 105 

pečene i nadjeveni golubovi 
108 

pečeni jelenji but 109 

pečeni kopun 88 

pečeni kopun nadjeven rižom 
89 

pečeni kopun s puževima 88 

pečeni krumpir u ljusci s 
kuminom »N« 208 

pećeni miševi »N« 235 

pečeni puran 89 

pečeni som 96 

pečeni srneći but 108 

pečeni šaran 91 

pečeni tetrijeb 105 

pečenka pisana na češki način 
84 

pečenka pisana — pirjana I 79 

pečenka pisana — pirjana II 79 

pečenka pisana u moštu 84 

pečeno pile 87 

pečurke — paprikaš 76 

pekmez od šljiva 172 


peršun — korijen, salata 148 

pikantna krumpirova salata 
»N« 227 

pikantna salata od krumpira 
»N« 226 i 

pikantna salata od špinata »N« 
226 

pile hladno u umaku od srdjela 
12 

pile kao paprikaš »N« 70 

pile kuhano s maslacem 69 

pile pečeno 87 

pile prokuhano »N« 69 

pile sa cvjetačom 88 

pile u kiselom umaku 71 

pile u umaku od kopra 68 

pile u umaku od naranča 70 

pile u umaku od rajčica 70 

pile u vrhnju s paprikom 69 

pile u vrhnju s paprikom »N« 
87 

pileća jetra — namaz »N« 219 

pileća jetra — rižot »N« 195 

pileća juha čista 64 

pileća juha čista za bolesnike 
64 

pileći paprikaš s rajčicom 71 

pileći rižot »N« 195. 

pilići prženi 87 

pilići s umakom od krvi 68 

pirjana cvjetača 134 

pirjana koraba 135 

pirjana pisana pečenka I 79 

pirjana pisana pečenka II 79 

pirjana — podušena govedina 
78 

pirjana punjena patka 90 

pirjana repa 137 

pirjana riblja jetra 122 

pirjana štuka 95 

pirjane gljive 138 

pirjana jarebica 105 

pirjane paprike i rajčice »N« 
216 

pirjane pržolice 83 

pirjani golubovi I 106 

pirjani golubovi II 107 

pirjani puževi 101 

pirjani škampi u pršutu 206 

pirjani volovski rep 75 

pisana pečenka na češki način 


pisana pečenka u moštu 84 
piškote — sladoled 180 
pivska juha 54 

pohana teleća koljenica 78 
pohane žabe 101 

pohani kelj 138 

pohani odresci od mozga 119 
pohani som 96 


podušena — pirjana govedina 


pogačice 151 

pokladni uštipci 155 

pokrepna govedska juha 52 

polenta 140 

polpete dalmatinske »N« 193 

poljska juha — boršč 58 

poljupčići od čokolade »N« 
231 

poljupčići od lješnjaka »N« 231 

pogačice sa čvarcima »N« 236 

popara 142 

popečak teleći 77 

popečak teleći s mrvicama 77 

poriluk sa šunkom »N« 215 

povrtnica — salata 147 

prepelice pečene 105 

prežgana juha 47 

prhki kovrtanji 157 

prijesnac 111 

prokuhano pile 69 

prosena kaša 139 

prsa goveđa s hrenom 78 

prstaci na način Boška »N« 206 

prstaci na žaru »N« 205 

prutići od badema »N« 232 

pržena cvjetača 134 

pržena jaja na ploške 113 

pržena svinjska rebra 85 

pržena teleća jetra 117 

pržena teleća rebra 77 

prženi bakalar 99 

prženi bubrezi 122 

prženi celer u tijestu »N« 209 

prženi pilići 87 

pržolice na međumurski »N« 
190 


pržolice nadjevene 83 

pržolice na slavonski »N« 192 
pržolice pirjane 83 

punjena pirjana patka 90 
punjeni lignji na ugljanski »N« 


punjene rajčice s jajima »N« 
221 


punjeni celer »N« 222 


punjeni guščji vrat 118 
punjeni krastavci 136 
punjeni puževi 102 
puran pečeni 89 

purica nadjevena 89 
puževa juha 66. 

puževi na stari način 102 
puževi pirjani 101 


R 


rajčica s kupusom »N« 213 
rajčica sa špagetima »N« 218 
rajčica — salata 148 


rajčica i jaja — salata »N« 226 
rajčica i paprike — pirjane »N« 
216 


rajčice = juha »N« 184 

rajčice punjene jajima »N« 22i 

raščupana štuka 96 

raža kuhana »N« 197 

raženo brašno -— medenjaci 233 

ražnjići od škampa »N« 206 

ražnjići od tunine »N« 203 

rebra teleća pržena 77 

repa kisela 137 

repa kisela i grah varivo »N« 
217 

repa pirjana 137 

rezanci s jajima 143 

rezanci s makom ili orasima 157 

rezanci s mlijekom 144 

rezanci s vrhnjem 143 

rezanci sa sirom 143 

riba miješana — brodet »N« 
200 

riba na grčki nacć::: 98 

ribiz — marmelada 174 

ribiz — sladoled 176 

ribiz — torta »N« 229 

riblja jetra pirjana 122 


riblja juha 67 

riblji paprikaš 98 

riža kuhana — rižkaša 140 

riža na mlijeku 150 

riža sa sitnišom od peradi 117 

rižkaša — kuhana riža 140 

rižkaša — mutvara 159 

rižot crni od sipe »N« 292 

rižot od daganja »N« 201 

rižot od liganja »N« 201 

rižot od pilećih jetara »N« 195 

rižot od škampa »N« 201 

rižot od telećih jetara »N« 190 

rižot od tunine »N« 202 

rižot pileći »N« 195 

rižot teleći »N« 189 

roščići od vanilije »N« 232 

rumena govedska juha od kos- 
tiju 49 

ruska juha 58 

ružine latice — sladoled 180 


S 


salata krumpirova na lovački 
način »N« 227 

salata krumpirova pikantna »N« 
2217 

salata od celera 146 

salata od cikle 148 

salata od cikle »N« 225 

salata od cvjetače 146 

salata od graha 148 

salata od korabice »N« 225 

salata od korijena peršuna 148 

salata od krastavaca 147 

salata od krastavaca s kiselim 
vrhnjem 147 

salata od krumpira 147 

salata od krumpira na lovački 
način 227 

salata. od krumpira — pikantna 
»N« 226 

salata od kupusa 145 

salata od krumpira sa slaninom 
146 

salata od luka »N« 225 

salata od mahuna 145 

salata od matovilca s jajima 149 

salata od paprike 149 


salata od povrtnice 147 

salata od rajčice 146 

salata od rajčice i jeja »N« 226 

salata od špinata -- pikantna 
»N« 226 

salata od tikvica »N« 225 

salata topla 145 

salata topla krumrirova sa sla- 
ninom »N« 228 


salata zelena 145 
salata zelena na seljački način 
»N« 221 


sardela sa smuđem 94 

savijača od badema 162 

savijača od jabuka 162 

savijača od krupice 163 

savijača od kupusa II »N« 223 

savijača od plućica u juhi 61 

savijača od sira 164 

savijača od špinata 164 

savijača od vrhnja 161 

savijača s kupusom I 163 

savijača — tijesto 161 

seljačka mesna juha »N« 185 

seljački paprikaš od fazana »N« 
196 


sipa — crni rižot »N« 202 
sir — bučnica »N« 223 

sir kravlji — kolač »N« 235 
sir od dunja 174 

sir — nabujak »N« 220 


sir — savijača 164 

sir svježi i šunka — namaz »N« 
219 

sir svježi — namaz »N« 219 


sitniš peradi s rižom 117 
skrob 139 

skuše sa špagetima »N« 203 
sladoled od ananasa 178 
sladoled_od bresaka 177 
sladoled od čokolade 179 
sladoled od jagoda 176 
sladoled od kave 179 
sladoled od limuna 177 
sladoled od malina 176 
sladoled mliječni 178 
sladojed od naranča 177 
sladoled od piškota 180 
sladoled od ribiza 176 
sladoled od ružinih latica 180 

sladoled od vanilije 178 

sladoled s vinom 178 

sladoled »Tutti-Frutti« 180 

slanina sa slatkim kupusom »N« 
212 

slanina s toplom krumpirovom 
salatom »N« 228 

slatki kupus sa slaninom »N« 
212 

slatki kupus s jabukama 131 

slatki kupus sa rajčicom na 
slavonski način »N« 213 

slavonska grahova juha »N« 
185 

slavonska krumpirova juha »N« 
184 

slavonski vrtanji 160 

smuđ sa srdjelama 94 

snijeg — žličnjaci »N« 233 

som pohani 96 

som pečeni 96 

srce nabodeno slaninom 121 

srijemski goveđi odresci »N« 
191 

srneći but pečeni 108 

svinjetina kuhana u kiselom 
kupusu »N« 193 

svinjetina pečena 85 

svinjetina u banici »N« 192 

svinjska glava kuhana 121 

svinjska rebra pržena 85 

svinjski kotleti s varivom od 
cikle »N« 191 

suho meso s grahom »N« 211 

suho meso s kiselim kupusom 
»N« 221 


Š 


šaran kosani — juha 65 
šaran kuhani 91 

šaran na češki način I 92 
šaran na češki način II 93 
šaran na mađarski način 92 
šaran kuhan na modro 91 
šaran pečeni 91 

šaran s roštilja 93 

šaran u hladetini 94 

šaran u juhi od luka 65 
šaran u limunovoj juhi 65 

šaran u zelenom umaku 92 

šen 142 

šipak — marmelada 173 

škampi na buzaru »N« 207 

škampi na ribarski »N« 207 

škampi na žaru »N« 207 

škampi pirjani u pršutu »N« 
206 

škampi — ražnjići »N« 206 

škampi — rižot »N« 201 

škarpina — brodet »N« 200 

šljive — kompot 169 

šljiva — pekmez 172 

šljive suhe — kompot 169 

šljuke 104 

šljuke na ražnju 104 

špageti sa sirom »N« 218 

špageti sa skušama »N« 203 

špageti s mesom — zapečeni 
»N« 193 

špageti s rajčicom »N« 218 

španjolski kovrtanji 160 

šparoge — juha 54 

špinat — pikantna salata »N« 
226 

špinat — savijača 164 

špinat s vrhnjem 135 

špinat u bešamel-umaku »N« 215 

špinat u mlijeku 135 

špinat — varivo 135 

štuka kuhana 95 

štuka pečena 94 

štuka pirjana 95 

štuka raščupana 96 

štuka s umakom od hrena i s 
bademima 96 

štuka u juhi na poljski način 
64 

šunka i slanina s mahunama 112 

šunka i svježi sir — namaz »N« 
219 

šunka s porilukom »N« 215 

šunka u tjestenici 114 


T 


talijanski umak 129 

teleća glava kuhana i pirjana 121 
peleća jetra pržena 117 

teleća jetra — rižot »N« 190 


teleća juha 63 
teleća koljenica nabodena u 
umaku od vrhnja »N« 194 


teleća koljenica pohana 78 

teleća rebra pržena 77 

teleći kotlet na splitski »N« 189 

teleći kotlet na ugljanski »N« 
189 


teleći mozak 117 

teleći mozak u umaku od limuna 
73 

teleći paprikaš 72 

teleći popečak 77 

teleći popečak s mrvicama 77 

teleći rižot »N« 189 

teleći ujušak 72 

tetrijeb pečeni 105 

tirolske okruglice 116 

tikvice mlade kuhane »N« 214 

tikvice nadjevene »N« 214 

tikvice — salata 225 

tjestenica sa šunkom 114 

tjestenica sa mesom 114 

tijesto digano 152 

tijesto za savijače 161 

topla krumpirova salata sa sla- 
ninom »N« 228 

topla salata 145 

torta linačka 168 

torta od badema 166 

torta od čokolade »N« 230 

torta od graha »N« 230 

torta od hajdinog brašna 166 

torta od jagoda »N« 229 

torta od limuna »N« 231 

torta od lješnjaka 167 

torta od marona »N« 229 

torta od naranča 167 

torta od oraha sa čokoladnim 
nadjevom 166 

torta od ribiza »N« 229 

trešnje — marmelada 173 

trešnje — mutvara 158 

trganci 141 

trlje ili barbuni zapečeni u raj- 
čici 197 

tunina — ražnjići »N« 203 

tunina — rižot »N« 202 

»Tutti-Frutti« sladoled 180 


U 


ujušak teleći 72 

umak kiseli s piletom 71 

umak od badema i hrena 126 

umak od češnjaka 123 

umak od dunja 128 

umak od grožđica s goveđim 
jezikom 73 


umak od hrena — hladni 126 
umak od hrena sa štukom i 
bademima 96 


umak od hrena sa žemljom 
124 < 


umak od hrena s vrhnjem 124 

umak od jabuka 127 

umak od kopra 125 

umak od kopra s piletom 68 

umak od krastavaca 125 | 

umak od krvi s pilićima 68 

umak od limuna s oštrigama 102 

umak od limuna s telećim 
mozgom 73 


umak od luka 123 

umak od mrkve 125 

umak od muštarde i sardina 129 

umak od naranča s piletom 70 

umak od peršuna 126 

umak od poriluka 127 

umak od rajčice 126 

umak od rajčice s piletom 70 

umak od ribiza 128 

umak od sardela 128 

umak od srdjela s hladnim pile- 
tom 72 


umak od svježeg hrena 124 

umak od šipka s goveđim jezi- 
kom 74 

umak od suhog hrena 123 

umak od žumanjaka 127 

umak talijanski 129 

umak zeleni sa šaranom 92 

uštipci pokladni 155 


V 


varica 139 

valjušci od krumpira I 133 

valjušci od krumpira II »N« 
217 

vanilija — roščići »N« 232 

vanilija — sladoled 178 

varivo od celera »N« 209 

varivo od cikle sa svinjskim 
kotletima »N« 191 

varivo od graha i kupusa »N« 
217 

varivo od graha na seljački 
način »N« 211 

varivo od graška 130 

varivo od kisele repe i graha 
»N« 217 

varivo od krastavaca 136 

varivo od krumpira 133 

varivo od leće »N« 215 

varivo od mahuna 130 

varivo od mladog boba 131 

varivo od mrkve 136 

varivo od slatkog kupusa 131 

varivo od špinata 135 

vino — sladoled 178 

vinokot 175 

vinska juha 54 

vinsko tijesto sa cvjetačom 115 

višnje — kompot 169 

voćna juha od malina »N« 188 

volovski rep pirjani 75 

vrhnje — savijača 161 

vrtanji — slavonski 160 

Z 
zagorska kisela juha »N« 186 
zaja 115 


zapečeni špageti s mesom »N« 
193 


 zapečene trlje ili barbuni u 


rajčici »N« 197 
zec kuhani 110 
zec na ražnju 109 
zec na seljački način »N« 196 
zelena salata 145 
zelena salata na seljački način 
»N«, 227 
zeleni umak sa šaranom 92 
zgnječeni krumpir 133 
zubatac kuhani 197 


Ž 


žabe pohane 101 

žablja juha 66 

žablji kraci kuhani 101 

žganci od hajde 140 

žganci od hajdinog brašna 140 
žličnjaci od jetara 144 
žličnjaci od mozga 116 
žličnjaci od snijega 233 
žličnjaci s jajima 144 


ILUSTRACIJE U BOJI 


Str. 


48 Govedska juha sa žličnjacima od jetara 

56 Rumena govedska juha od kosti sa prženim pecivom 

64 Punjene lignje na ugljanski 

72 Pileći paprikaš 

80 Prilozi za divljač 
(Roščići od krumpira, savitak od krumpira i okruglice 
od kruha sa čvarcima) 

88 Dalmatinska pašticada s njokima od krumpira 

96 Kuhana pastrva na plavo sa slanim krumpirom 

104 Srneći but s okruglicama od kruha 

112 Mahune sa čvarcima i šunkom 

120 Okruglice od kruha sa čvarcima s umakom od rajčice 

128 Umaci od rajčice, jaja i sardina 

136 Teleći kotlet na splitski 

144 Salata od rajčice 

152 Torta od naranče 


160 Punjene palačinke sa sirom i čokoladom, kompot od 
ananasa 


168 Torta od oraha 

184 Nabodeni srneći but i zečji hrbat 

200 Brodet od ugora s palentom 

208 Cvjetača s krušnim mrvicama 

216 Kuhana cvjetača s prelivom od maslaca 
224 Punjeni teleći odrezak »Tomislav« 

Prevodioci: Dr Borislav Nakić — 
Dr Melita Nakić 


Vanjska oprema: Igor Ivšak 
464 stranice 


Uvez: platno s ovitkom 
Cijena: 250,00 


Grupa autora 

LIJEČNIK U KUĆI 

Četvrto prošireno izdanje 

Urednik: Dr Nikola Nikolić 
Vanjska oprema: Svetozar Domić 
748 stranica (226 crno-bijelih ilustra- 
Cija, 22 stranice u boji) 


Uvez: tvrdi, platno s višebojnim 
ovitkom 


Cijena: 300,00 


Branko Ivković 
BONTON 
Sedmo prošireno izdanje 


Vanjska oprema: Ismet Voljevica 
224 stranice 


Uvez: broširan, plastificiran 
Cijena: 100,00 


Lennart Nilsson — Axel Ingelman- 
-Claes Wirs€n 


ŽIVOT PRIJE ROĐENJA 
Prevodilac: Dr Bosiljka Durst-živ- 
ković 

160 stranica 


Uvez: tvrdi, višebojna presvlaka, 
plastificiran 


Cijena: 150,00 


ŠI VA RN 0 8 
IZDAVAČKO PODUZEĆE 


ZAGREB — ROOSEVELTOV TRG 4 








